
ARAR 


Buuggan ku hor-yaal (Qaybta 1d) iyo kuwa la eyniga ah ee xigaaba waxay 
xanbaarsan yihiin goraallo silsilad ah оо kala duwan, hase ahaatee, ku 
wada saabsan suugaantii hore ee Soomaaliyeed qaybo ka mid ah, hadday 
tix ahayd iyo hadday tiraab-faneed ahaydba. 

Dhammaan waxay ku salaysan yihiin barnaamijyo Dhaqanka iyo 
Hiddaha Soomaalida aan Кара faalloon jirey, kana baxay idaacadaha 
Afsoomaaliga ku hadla qaarkood sida Raadyo Muqdisho, Raadyo 
Hargeysa, Laanta Afsoomaaliga ee BBCda iyo, ugu dambaysta, Laanta 
Afsoomaaliga ee Codka Maraykanka, magaceedana VOA lagu soo 
gaabiyo. 

Barnaamijyadan oo weli “VOAda laga baahiyaayi waxay soo jiitamayeen 
muddo 40-gu’-ku-dhowaad ah, laga soo bilaabo sannadkii 1979kii. 

Dhegeysteyaal faro badan oo kala da’ iyo kala degaan ah, in badanna 
ku taxnaa ayaa barnaamijyadaas jeclaystay; kuwaas oo qaarkood ay 
igula taliyeen inaan u горо buugaag isxiga оо la daabaco, lana faafiyo, 
si Soomaalida iyo Afsoomaaliguba ay, timaaddada, wax uga dheefaan. 
Aniguna kama diidine, waan ka yeelay. 

Badanaa, gabayada, geeraarrada iyo masafooyinka goraalladaan ku 
xusani ma dhammaystirna. Waa tusaaleyaal aan ka soo dhanbashay 
gabaygii ama geeraarkii weynaa ee, asal ahaan, ay ka midka ahaayeen. 

Ha yeeshee, waxaan isku dayey akhristaha inaan farta ugu fiigo 
buugga, iyaga oo dhammaystiran, ay markoodii horeba ku soo baxeen, 
haddiiba buug ay ku soo baxeeni uu jiro. Sidaas oo kale. waxaan isku 
dayey inaan sharax dheeraad ah ka bixiyo (footnotes) erayada аап is’iri in la 
laqbeeyo ayay u baahan yihiin; taasina, siday ila tahay, waxay akhristaha Ка 
kaalmayn doontaa garashada dulucda dhabta ah ee maansoyahan-hebel 
uu u dan lahaa. 

Ugu dambaysta, waxaan diyaar u ahay inaan laab furan ku dhegeysto 
wixii dhalliil ah ama sixid ah оо akhristeyaashu ay ii soo jeediyaan. 

Akhris wacan. 

MAANSADA SOOMAALIDA ё 
QAYBAHEEDA 


1 


Tan iyo waagii la abuuray, goor iyo ayaanba, Aadanuhu wuxuu ku 
jiraa halgan uu tayada noloshiisa ku hagaajinaayo. Qalab hor leh ayuu 
washeraa. Xag gaadiid iyo xag hooyba, mar walba wuxuu maamiyaa tabo 
cusub oo uu kaga saayid-caleeyo dhibaha dabeecadda, isla markaasna uu 
dheefteeda kaga faa idaysan Каго. Wuxuu soo saaraa, xilliyada kala duwan, 
kolba huga ku habboon ee qabow iyo kulaylba uu kaga gaashaaman karo. 

Sidoo kale, wuxuu Aadanuhu wax ka baddelaa hannaanka fakerkiisa. 
Kolkii debin la joogoba, wuxuu soo rogaa habab kuwii hore ka duwan oo 
dareenkiisa hoose uu ku muujin karo. 

Waxaa isbaddela hababka wax loo goro, hababka loo maansoodo, 
hababka loo cayaaro, hababka loo heeso. Taasi markay dhacdona waxay 
saamaysaa qaar ka mid ah hiddihii la wada yigiin; markaas oo ау bulshadu 
laba u qaybsanto: waayeel dhaqammadii uu arki jirey ku yoto’a оо 
waxyaabaha soo kordha ka hor-yimaada iyo dhallinyaro waxa soo derriyey 
inta u bogta dhab u hirgelisa, kuna xarragoota. 

Si kastaba ha ahaatee, ugu dambaysta dhallinyarada ayay guushu 
raacdaa, kolka bulshada dhexdeeda ay ku faafaan dhaqammadii dhowaan- 
soo-galka ahaa, intii muddo ahna lagu muransanaa. 

Haddaba, Soomaalidu waxay ku jirtaa ummadaha_isbaddelka 
dhagammadu uu saameeyey, welibana nolosheedii raacatannimo 
uu muddo gaaban si weyn wax uga dooriyey. Haddiiba meelaha uu 
isbaddelkaasu ka muuqdayna wazaa ka mid ah maansada oo qarniyo dhan 
ahayd goob ay Soomaalidu ku badiso, shisheeyihii ugu soo horreeyey ee 
hiddaheeda u kuur-galayna uu ku kuunyi jirey. 

Badanaana, sheydaanka maansadu kolkuu ku soo dego, 
maansoyahannadii Soomaalida ee raca hore waxay u bayri jireen saddex 
hab mid ahaan; kuwaas oo kala ah: Gabayga, geeraarka, iyo jiiftada— 
оо iyada masafona loo yaqaan. Marka aan raca hore leeyahay waxaan 
maanka ku hayaa hal’abuurradii тараса dheer yeeshay ee qarnigii 19d 
iyo kii 20d hano-qaaday sida: Raage Ugaas, Faarax-Afcad, Aadan-Gurey, 
Sayid Maxamad, Qamaan Bulxan, Faarax Nuur, Cali-Dhuux, Carroole 
Maxamad Kali, Yawle, Ayax Maxamad Dhawre, Samatar Baxnaan, 
Cabdi-Gahayr, Cabdi-Galayax, Cali Cilmi Afyare, Aadan-Carab iyo 
tobannaankii kale ee ay xilli wada noolaayeen amaba ka dambeeyey, asti 
ay isku meekhaan dhowaayeen. 

Waxaa i danqaysa inaan iraahdo: Maantadan la joogo Soomaalida waa 
ku gabaabsi hal’abuurro u maansooda raggaas aan magacyadooda soo 
xusay tabihii ау и maansoon jireen. Waxaa muuqata inta gabaygii laga 
wahsadey, inta geeraarkii la cuslaystay, inta masafadii la iska illoobey in 
saddexdiiba Aees laga doortay oo iyada uun murtidii loola bayray. 

Nasiibdarro, waxayba hadda maraysaa in mugdi weyni uu Soomaali 
door ah ka galay waxa uu gabaygu yahay, isaga iyo geeraarku waxa ay 
ku kala geddisan yihiin, labadooda waza ay jiiftadu kaga duwan tahay, 
saddexdoodu waxa ay heesta kaga duwan yihiin iyo afartooduba 
tilmaamaha ay wadaagaan! 

Taas ayaana, malaha, sabab u ah in aan marar badan la kulmo 
Soomaali waayeel iyo dhallinyaroba leh oo, guud ahaan, suugaantooda 
iyo maansadooda aad u jecel, ha yeeshee qaybaheeda iyo, farsamo ahaan, 
waka ay kala tahay aan wax badani uga bilawnayn. Kuwaas оо keliyana 
ma ahee, waxaa jira rag iyo dumar maansada iyo hal’abuurnimada caan ku 
ah oo—waa la yaabe—iyaga qudhooda ay arrimahaasi isaga qasan yihiin! 

Sidaas daraaddeed, waxaa dhacda inaad maqasho iyaga oo gabay ku 
sheegaaya tix oo idil iyo dhammaan wixii dhegahooda ku soo dhaca 00 
qaab maanso leh; taasina, siday ila tahay, waa gef weyn оо loo hurti la’ 
yahay inta goori goor tahay in dadka laga saxo. 

Anigoo, haddaba, gefkaas isaga ah maanka ku haya ayay ila 
habboonaatay si koobnaan badan inaan halkaan ugu tusaaleeyo qaybihii 
maanso ee ay Soomaalidu tiqiin iyo ulajeeddooyinkii ay u badnayd inay 
qayb walba u adeegsato. 

A. GABAY 


Gabayga intaan u hor-mariyo aan iraahdo: wax waliba haddii ay hormuud 
Jeeyihiin, isaga ayaa maansada hormuud u аһ. Isaga оо qura ayaa lagu 
ораап karaa inta ay gaarsiisan tahay awoodda hal’abuurnimo ее hebel- 
hebel ku duugan iyo kuwa la ayniga ah waxa uu dheer yahay. Shakina 
kuma jiro inay taasi хігііг la leedahay, farsamo ahaan, dhismaha meeriska 
gabayga ah oo ka dheer meerisyada qaybaha kale ee maansada. Sidoo 
kalena, meeriska gabayga ahi харра qaafiyadda waa kaga duwan yahay 
gaybaha kale ee maansada. Meeris walba waxaa qasab ah in laga dhex- 
helo laba eray oo labaduba xaraf qura ka wada bilawda, halka maansada 
kale laga rabo hal eray oo xaraf keliya ka bilawda. 

Sidaas daraaddeed, haddii hibada maanso-tirintu aanay hebel oo 
hal’abuur ah si weyn ugu tallaallayn, haddii aanay laf iyo ludba ugu 
aroorsanayn waxay u badan tahay inuu u bayro badda gabayga badaha ka 
jilicsan sida geeraarka iyo heesta. 

Taariikhda maansada Soomaalida sida laga dheehan karo, raggii hore 
markii ay maagaan inay arrimo waaweyn ka maansoodaan, gabayga 
ayay adeegsan jireen. Tuducyo halqabsi leh oo tixaha uu mariyey ka 
mid ah ayay dadku jeclaysan jireen oo intay macaansadaan siday ugu 
celcelinayaan kor ka wada qaybi jireen. Waayada dambena, maalinta 
geedka shirka lagu arrinsanaayo, kob lagu gar-naqsanaayo galabta la isku 
hor-fadhiyo, dharaarta madal lagu dhan yahay lagu xaajaysanaayo ayay 
tuducyadaas ku maahmaahi jireen, kuwaas oo waayada dambe inta caan 
noqda hal’abuurkii tiriyeyna soo caan-bixin jirey. 

Kolka, anigoo dhallinyarada Soomaalida u danaynaaya, waayeelka 
qudhiisana wax ау aqoon jireen xusuusinaaya maan tusaaleyaal gaagpaaban 
ka bixiyo wixii uu gabaygu ahaa ee uu welina yahay. 

Tusaalaha 1d: Waa meerisyo dhab loo yaqaan oo uu Qamaan Bulxan 
tiriyey, kuna jirey gabay uu ugu jawaabaayey Cali-Dhuux; kaas oo, 
markaas ka hor, inta gabyey qolada Qamaan ka dhashay ku guubaabiyey 
godobtooda maqan inay ka doontaan qolo kale оо ау deris ahaayeen. 
Isaga oo Cali-Dhuux daacad-darro iyo laba-wejiilennimo ku tuhmaaya 


ayuu Qamaan yiri: 


Baadida nin baa kula deydeyi daalna kaa badane 

Aan doonahayn inaad heshana daa’in abidkaaye 
Dadkuna moodi duul wada socdaan wax u dahsoonayne 
Dellana ma laha aakhiro haddii loo kitaab-dayo e! 

—waa gabay ee geeraar ma aha, jiifto iyo heesna ma aha. 


Tusaalaha 24. Waa gabaygii caanka ahaa ee Salaan Carrabey uu tirin 
jirey. Waa tixdii ‘Mayr la baxday ee diraddiraha ahayd, tuducyadii ku 
jireyna ay ka mid ahaayeen: 


Haddaad dhimato geeridu mar bay nolosha dhaantaaye 
Dhagqashiyo mar bay kaa yibiin dhereggu xaaraane 
Dheddigaansho waa ceeb inaad dhemegsataa meele 
Dhadhan та laha Aadmigu wuxuu kugu dhallitlaaye 
Nin dhirbaaxo quudheed dugsadey dhaqayadeed maalye 
Dhashaaday sugtaa xaajadaad dhawrataa abide! 


—kaasina waa gabay ee geeraar ma aha, jiifto iyo heesna ma aha. 


Tusaalaha 3d: Meerisyada kale ee waxa gabaygu yahay aan ku 
tusaalaynayo aan ka soo dhanbasho gabay uu tiriyey maansoyahankii 
Reer-Ciideedka ahaa ee la oran jirey Saahid Qamaan. Wuxuu ula jeedey 
піп goladooda Ugaas ч ahaa оо inta maamulkiisii la saluugey dadkii uu 
u talinaayey ay ku tashadeen inay maamuuska ka xayuubiyaan. Saahid 
wuxuu ku jirey toddoba nin oo wada maansoyahan ah oo midkood 
waliba geed Ugaas Xaashi fadhiyey oo fagaare ah uu ka tiriyey tix uu ku 
muujinaayo sababaha aanu u mudnayn in dhuubka Bogortooyo uu dib 
dambe ugu xarragoodo! 

Haddaba, gabaygii uu Saahid maalintaas mariyey aad ayuu ugu fiday 
Soomaalida dhexdeeda. Waa gabay Inta si xad-dhaaf ah саап u noqday 
Saahidna caan ka dhigay. Wuxuu ku soo gebaggabeeyey tuducyo fikradaha 


sinnaanta aad loogu xusuusto oo ahaa: 


Rag waxaan ku maamuli адаап ama ku таатиизі 
Maso! inaannu nahay oy tolnimo meerto noo tahaye 


Ооп weliba kaga miil-caddahay miidhse diiddaniye; 
Masallaha ninkaan ii dhigeyn midig ma saaraayo 


Ninkii aniga iga maarmi kara uma muraad-yeesho 
Muska Ina Afey galo arlada kama mictin-moodo! 


1 Maso: siman; aan wax isdheerrayn. 


2 Ina Afey: Faarax Afey; gabyaa ОрааѕКа taageere u ahaa. 


MAANSADA SOOMAALIDA & QAYBAHEEDA 5 


—kaasina waa gabay ee geeraar ma aha, jiifto iyo heesna ma aha. 


Tusaalaha 4d: Waa gabay Cali Jaamac Haabiil uu ugu baroordiiqaayey 
nin dhintay oo Xirsi Cilmi Goolle la oran jirey, ayna xigto ahaayeen. 
Waxaa tuducyadiisa ka mid ahaa: 


Gar adkaatay xaajada gurracan guurti kala maagtey 
Haddti geedka laysugu yimaad golaha waayeelka 
Nin waliba hadduu gees damcoo giijo madixiisa 

Wax la wada gorfeeyaba halkii la isla goyn waayo 
Gaagaabsayaa iyo isagu geesi hadalyaaba 


Guddoonkii la wada raaci jirey gocanayaa mooyi! 
—kaasina waa gabay ee geeraar та aha, jiifto iyo heesna ma aha. 


Tusaalaha 5d: Waa tix gaaban oo uu tiriyey nin la oran jirey Dirir 
Warsame, kana mid ahaa dadkii Sayidka iyo Daraawiishba colka la ahaa. 
Waa tixdii uu ku lahaa: 


Tol kaa maarmay gacal kaa milshiyey mudane kaa leexday 
Xididkii aan maamuus lahayn та tihi baa dhaanta! 

Marwo camal хип maangaab ninkeed magasha baa dhaanta! 
Mataan lidig ah laas miile leh yaa mitamis dhaama! 
Muslinnimo ninkaan kuula socon muuminnimo khaas ah 
Gaal maxasta kuu dhawra ood magan-gashaa dhaama! 


—kaasina waa gabay ee geeraar ma aha, jiifto iyo heesna ma aha. 


B. GEERAAR 


Guud ahaan, curinta geeraarku waa ka fududdahay curinta gabayga, 
sababtuna waxay tahay meeriskiisa oo, miisaan ahaan, midka gabayga 
ka gaaban. Sabab kalena waa qaafiyadda oo halka ay qasab tahay meeris 
kasta oo gabay ah inay ku jiraan laba eray oo isku xaraf ka wada bilawda, 
meelo cayimanna ka kala gala, meeriska geeraarka waxaa looga baahan 
yahay eray keliya oo xaraf qura ku qaafiyadaysani inuu ku jiro. 

Had iyo jeer, hal’abuurkii hore ee Soomaaliyeed wuxuu u bayri jirey 
geeraarka mar walba oo uu doono inuu ka mansoodo ulajeeddooyin 
intooda badani ay ku saabsan yihiin colaadaha tolalka dhexdooda ka qarxi 

jirey iyo isu-diyaarintooda hore. Ulajeeddooyinkaas maansoyahannadii 
hore ay geeraarka kaga bogan jireeni way badnaayeen, waxaana ka mid 
ah guubaabinta colka la duulinaayo, garnaqsiga dagaallada ka dib la isku 
soo hor-fariisto, ammaanta fardaha iyo dabbaaldegga lagu maamuuso 
nin madax ah oo markaas la duubaayo ama lagu murweeyo reeraha uu u 
duuban yahay mar uu dib ugu soo noqday, isaga oo intii muddo ah si uun 
uga maqnaa. 

Si, haddaba, loo ogaado astaamaha uu habkani leeyahay iyo tilmaamaha 
u gaarka ah, aan tusaale u soo qaato laba geeraar oo, markii loo sheego, ay 
Soomaali badani garan doonaan. 

Midka hore guuto camaaryaley ah oo la duulinaayo ayuu maansoyahanku 
ku guubaabinayaa, Кап labaadna waza uu hal’abuurkii tiriyey ku qeexayaa 
sida aanu colaadda u jeclayn ee uu cadowgiisa nabadda uga doono iyo, 
markuu ka waayo, sida uu isaga dhiciyo. 

Col la dhuray tolkii Soomaaliyeed ee reer-miyiga ahaa kolka uu 
golo kale ku duulinaayo iskama uu anbabbixi јігіпе, odayada iyo, guud 
ahaan, waxgaradka reeraha ayaa la dardaarmi jirey. Waxay u sheegi jireen 
marka ay Reer-Hebel dul-tagaan sida ay u dhaqmayaan iyo halka ay ku 
joogsanayaan. 

Mar walbase dhallinyarada duullaanka u darbani waxay dardaaranka 
odayada ka door-bidi jireen guubaabada gabyaaga oo meel ay tuban yihiin 
inta uu isa soo taago Ка tirin jirey geeraar tirtiirsi miiran ah; kaas oo ninkii 
awelba geesiga ahaa dhiirranaan ku sii biirin jirey, kii fuleyga ahaana 
wadnaha u kaabi jirey! 

Tuducyada geeraarkaasi marka ay dhegahooda ku dhacaan ayay 
dhallinyaradu, iyagoon dheg la qabto lahayn oo dhiig iyo dhagar maaggan 
waxay ku yaaaci jireen ciddii loo bukaan-gabey rugihii ay ku ogaayeen 
amaba loogu sheegay! 

In kastoo Sayid Maxamed Cabdille Xasan aanu ahayn maansoyahan 
reerood, Daraawiishtii uu u arrimin jireyna ay ka koobnayd tolalka 
Soomaalida dhammaantood, haddana guyaashii uu halganka ku jirey 
marna kama ilduufin kolka colalka la duulinaayo saamaynta uu geeraarku 
u leeyahay. 

Haddaba, maalin maalmaha ka mid ah ayuu Sayidku amray 
col Daraawiish ah in lagu saaro Ingiriis iyo Soomaalidii la jirtey, 
isagana ay xiiraxiiraha ahaayeen. Markuu colkii diyaar noqday ayaa 
ammaanduuleyaashii midkood inta Sayidkii u galay u sheegay isaga uun 
dardaarankiisa iyo ducadiisa inay sugayaan. Faraskiisii Dhooddi-Meer 
oo si wacan loogu heenseeyey isaga oo ku jooga ayuu soo baxay oo inta 
ciidankii soo hor-joogsadey isha la wada raacay wixii hub ay wateen iyo 

fardihii ay ku dagaal-tegayeen. 

Cabbaar hadduu aamusnaa, hoosna u foorarey ayuu si kedis ah madaxa 
kor ugu qaaday oo inta faraskii ciribta ku dhuftay xagga guutooyinkii 
u safnaa u dhaqaaqay. Markaas buu dhegaha ugu shubay geeraarkiisii 
‘Sohaan-ka-seebaan la baxay; geeraarkii uu ku faahfaahiyey sida uu 
Ingiriisku uga gardaran yahay, siduu ragpiisii u laayey, sida uu ergo wax 
ugu waayey ee, inuu dagaallamo mooyee, isaga iyo Daraawiish aanay wax 
kale u bannaanayn. Wuxuu ciidanka xusuusiyey carruuraha agoonta ah 
ee Xarumaha Daraawiisheed Ка buuxa iyo dumarka asayda sida ее raggii 
qabey ay ciidammadii Ingiriisku gardarrada uga makaleen. 

Ciidankii Daraawiishta geeraarkii uu Sayidku maalintaas ku 
anbabbixiyey ayaa waxaa ka mid ahaa: 


Ma sebaan-ka-sebaan baan 
Nabad saafi ahaayoon 
Sukuudoo edeb yeeshay oon 


Sawd хип aanan lahayn; 


Ma sebaan-ka-sebaan baa 
Safarkaygu xidhnaayoo 
Suuqyadii Bullaxaar iyo 
Saaxil aanan tegeynin! 


Ma sebaan-ka-sebaan baan 
Sida siigpiyo cawsha 
Saraar-meerid ahaayoon 
Saafuroo aan maqnaa! 


Ma sebaan-ka-sebaan baan 
So’-yaqaanka dugaaggiyo 
Haaddii aannu sabayney oo 
Soominnoo qadinayney! 


Ma sebaan-ka-sebaan baan 
Sabadii Cagociid iyo 
Suubaankii Ballishiil 


Soobir aanan ku maalin; 


Ma sebaan-ka-sebaan baan 
Sawjad aan nin lahayn iyo 

Sebi aabbihi waayey 
Sasab been ah ku daajey! 


Ma sebaan-ka-sebaan baan 
“Silcayeey da haweenkiyo 
Salowgii ka baxaayey 
Sarsarkii gelin waayey! 


Ma sebaan-ka-sebaan baan 
Ergo soogan ahaayoo 
Suudigii aan maraayey 
Summadeeyey jidhkayga! 


Ma sebaan-ka-sebaan baan 
Raggaygii la sadqeeyiyo 
Soofkaygii la xaraashay 
‘Sed yaa iiga ceshooy’ 
Subax noolba lahaa! 


Ma sebaan-ka-sebaan baan 
Suweynoow? ina daa iyo 
‘Sarkaaloow'da hayey оо 


Saamacow laga waayey! 


Ma sebaan-ka-sebaan baan 
Su aashii Rabbigay iyo 
Suubbanoow nebigii iyo 
Saalixiinta xusaayey 00 
Saacaygii i hayey! 


Saxayoo ma xumaynoo 
Sarmaseegto u diidaye 
Sowd kalaa dabo-yaallee 
Bal aan kaana sifeeyo: 


Ma xalaa la i suurshoo 
Samadaa la i geeyey oon 
Seleloon isla boodey oo 


3 Suweyn: Swayne 


ИИ 

Saarkaygii i hayey! 


Ma sawaadka* habeen baan 
Inaan suulasha laabtiyo 

Sin inaan u fadhiistiyo 
Seexadkii kari waayey! 


Ma salaadda Пааћ baan 
Sahwiyoon garan waayey 
Ma soortii aan cunaayaa 


Sibir ii dhadhantay! 


Ma suugaantan nabdeed iyo 
Samaan baan la helaynoo 
Inaan saamax ahaadaan 
Sina loo arkahaynin! 


Ma samooladka’ roob iyo 
Suuligii® Maka yiil iyo 
Sibbaakh-khayli la moodyoow 
Dhooddi’ baan salabeeyey! 


Ma fankaa sallaxoobey oo 
Sinmayoo aan dhinnaynoo 
Ma sakaarkiyo laabtay 
Sikibowdey baruuri*! 


Haddii, kolka, ay maansadu qaabkaas leedahay gabay ma ahee, ha 
ku sheegin oo jiifto ma ahee, ha ku magacaabin oo hees ma ahee, ha u 
malayn. Оо maxay tahay? Waa geeraar. 


Tusaale 2d: Tixda labaad ee geeraarka aan ku tusaalaynayo waxaa lahaa 
Faarax Nuur 00 ka mid ahaa hal’abuurradii Soomaaliyeed ee waaweynaa; 
gaar ahaan kuwooda awoodda curinta maansada garaadka dheer loogu 


Sawaadka habeen: Mugdiga habeenka; gudcurka. 

Samoolad (samuulad): Bartamaha xilliga guga. 

Suuli: Dhar cudbi ah oo midab guduudan. 

Dhooddi: Fardihii Sayid Maxamad kuwii ugu caansanaa midkood. 

Arag Diiwaanka Sayid Maxamad, bogagga 188-191, daabacaddii labaad, Jabuuti (2005). 


оо м с чл + 

daray. Taas ka sokoow, muddo dheer ayuu Faarax reerkii uu ka dhashay’ ц 
ahaa hoggaamiye daacad ah. 

Xilli colaadeed iyo mid nabadeed labadaba isaga ayay taladiisa ku 
meel-mari jireen, wayna ku kalsoonaayeen. Maansooyinkiisa caanka 
noqday sida ka muuqatana, wuxuu u ahaa hoggaamiye aad u dhiifoon 
oo aan la dagi karin, si weynna isaga xil-saaray dadkii uu ilayska u sidey 
ururintooda, bedbaadadooda iyo midnimadooda. 

Raggii soo gaarey waxay weriyeen in Faarax ahaa nin aan colaadda 
ka talin; isaga oo mar walba maanka ku hayn jirey dhiigga iyo nolosha 
barbaartooda inuu baajiyo. Dhinaca kalena, wuxuu ahaa gardarrada 
quursiga huwan nin ka dirira oo yaraysiga aan inna wax dulqaad ah u 
lahaan јігіп. 

Si kastaba ha ahaatee, geeraarradii uu tirin jirey midkood ayuu Faarax 
wuxuu inoogu деехауаа Ко! walba, ka hor inta aanu colaad guddoonsan, 
sida uu xagga nabadda ugu xagliyo iyo, marka lagu dirqiyo, xarragada uu 
u dagaal-galo! Muxuu, haddaba, Faarax sameeyaa si uu nabad uga helo 
cidda ay maantaas colka yihiin? 

Lix arrimood oo midiba ay mid xigto ayuu la-dagaallanka cadowgiisa 
ka horraysiiyaa. Marka hore sariir wacan buu meel wacan ku seexiyaa. 
Marka labaad, caano-geel buu hareeraha ka dhigaa. Marka saddexaad, 
bariiskii Cadan laga soo rogey oo sixin lagu gaaciyey ayuu ka durduuraa. 
Marka afraad, gabar qurux badan buu u dhisaa. Marka shanaad, xoolo uu 
ku reeroobo ayuu xeryaha uga buuxiyaa oo gabadhii uu Ка dabo-geeyaa. 
Marka lixaadna, seeddinnimo intuu ku beer-laxawsado ayuu garka iyo 
gondaha ku dhegaa; isaga oo ka baryaaya nabad iyo inuu cagaha meel 
dhigo. 

Waa marka intaasiba gofkaas ay hakin weydo marka uu Faarax colaadda 
guddoonsadaa; markuu inta faraskiisa heensaysto uu caloolo-cad dhigo! 

Wuxuu yiri: 


Rag sebaan-ka-sebaan baan 
Samaantuun badiyaa; 


Hadduu saakimi waayo 
Sariiraan u dhigaayoon 
Iska seexo idhaa! 


Hadduu saakimi waayona 


9 Arab: Laf Isaaq ah. 

Caanihii hasha Suub baan 
Saddex goor u lisaayoo 
Ku sarriigo idhaa; 


Hadduu saakimi waayona 
Sumalkii rugta joogiyo 
Sogobkaan u qalaa; 


Hadduu saakimi waayona 
Siirigii Cadameed baan 
Subaggowgu badshaa; 


Hadduu saakimi waayona 
Gabadh suurad wanaagsan baan 


Surraddowgu dhisaa; 


Hadduu saakimi waayona 
Xoolo gooni u soofiyo 
Sadadaan ku ladhaa; 


Hadduu saakimi waayona 
Seeddow mood iyo mood iyo 


Salaantaan badiyaa; 


Hadduu saakimi waayona 
Salaaddaan lallabaayoo 
Meydal seedo madow” iyo 
Salligaan cuskadaayoo 
Sulub eebo ku joogtaan 
Sarartaa ku dhuftaayoo 
Sanbabkaan ka baxshaayoo 
Markaasuu sallimaa!!! 


Allaha u naxariistee, Faarax Nuur ma gabyin. Masafo ama jiiftona ma 
tirin. Mana heesine, Faarax Nuur wuu geeraaray. 


10 Meydal: Faras magaciis. 
11 Woxuu geeraarkani, markii ugu horraysey, ku soo baxay buugga la yiraahdo Somali Poetry се ay qoreen 
І.М. Lewis iyo B. W. Andrezewski , Oxford Press (1964). 

С. ЕТО (MASAFO) 


Sidaan meel hore ku soo sheegay, jiiftada—masafona waa loo yaqaane— 
waa hab kale oo ka mid ah hababkii saddexda ahaa ee raggii hore ay 
adeegsan jireen markay doonayaan inay maanso curiyaan. Farsamo ahaan, 
dhinaca miisaanka markaynu ka eegno, meeriska jiiftadu midka geeraarka 
waa ka dheer yahay, haddi labada qaybood ee uu ka kooban yahay isku 
mid loo aqoonsadona, meeriska gabayga ayayba ismiisaan le'eg yihiin, in 
kastoo ay habdhaca ku kala geddisan yihiin. 

Sidoo kale, xagga qaafiyaddana labadoodu waa isaga mid oo wazaa 
gasab ah meerisyadeeda ku’ walba oo ka mid ah in laga dhex-helo laba 
eray oo xaraf qura ka wada bilawda. 

Ulajeeddooyinka ay jiiftada и adeegsan јігеепі soohdin ma lahayn, 
waxaase, aalaaba, lagu уідііп wadaaddada kolba kuwooda aqoonta 
Diinta Islaamka iyo awoodda maanso-curinta la isugu daray. Kolka ay, 
haddaba, u tafo-xaytaan inay caamada wacdiyaan, qalbigana u jilciyaan 
ayay wadaaddada maansoyahannada ahi u soo diyaarsan jireen jiifto 
dareenkooda diineed gilgisha. Waxay curin jireen masafooyin ay si guud 
ahaaneed ugu toosinayaan dhaqan-maalmeedka dadkii ay culimmada u 
ahaayeen, xiriirka iyaga iyo Eebbe ka dhexeeya iyo midka dhexdooda ah 
intaba. 

Marka ay sidaas yeelayeenna, waxay wadaaddadu ogaayeen buishadii 
Soomaaliyeed ee qarniyadii tegey sida layaabka leh ee ay u muuneyn jirtey 
maansada iyo maansoyahanka. Waxay kaloo ogaayeen, haddii maansada 
wax loogu sheego, sida fudud ee Soomaalidii xilliyadaas loogu saamayn 
karey, maankoodana loogu taabi karey. 

Sidaas daraaddeed, ulajeeddo hor leh ayay wadaaddadii hore ee 
Soomaaliyeed ku soo kordhiyeen ujajeeddooyinka maansada; taas oo lagu 
magacaabo Alif-ka-ya’ ama Alifyeen. 

Haddii aan tilmaamo, waa maanso qayb-qayb isu raacsan, qayb 
walibana ay ku qaafiyadaysan tahay xaraf gaar ah oo ka mid ah xuruufta 
Afsoomaaligu Ка kooban yahay; kuwaas оо shaqal iyo shibbaneba isugu 
jira. Waxay oran jiren: Alif yeen, ba'i teen, laan yeen, kaaf yeen ama alif 
waxaan ka iri, ba’ waxaan ka iri, ra’ waxaan ka iri, jiin waxaan ka iri... ilaa 
xuruufta Carabiga ah oo idil ay wada adeegsadaan. 

Waxaa xaraf kastaba loo xanbaarin jirey qayb ka mid ah wacdiga uu 
wadaadku rabo inuu dadka u gudbiyo, halkaasna waxaa ka soo bixi jirtey 
tix isku dhan oo, in kastoo aysan xaraf qura ku wada tirsanayn, haddana in 
deelqaaf lagu sheego ay bulshadu uga bi'i jirtey. Masafooyinkaas afkooda 
hooyo loogu tiriyey ayay caamadii Soomaalidu ka door-bidi jireen kuwii 

Carabiga ahaa ee aanay рагап jirin mararka, іуара оо dikriyaaya, ау 
wadaaddadu degmada dhexdeeda Кара luugayn јігееп. Sidaas darteedna, 
kuwaas Afsomaaliga ah ayay si fudud kor uga baran јігееп, iyagoo 
macnahooda garanaaya, wacdiga iyo waanada ay sidaanna ugu xilanaaya. 

Intaas haddaan iri, waxaa, malahayga, lagama-maarmaan ah inaan 
idiin soo gudbiyo laba jiifto oo aan ku tusaalaynayo, lagana ораап karo 
tilmaamaha ay leedahay iyo habdhaca u gaarka ah. 

Middahorewaxaa,Allahau naxariistee, tiriyey Хаа]! Cali Cabdirraxmaan 
Fiqi Xaaji Cali-Majeerteen’ оо ahaa догаа mufti ah, kutub door ahna 
ka dejiyey kasmooyinkii xilliyadaas la yiqiin sida xiddigiska, handasada 
iyo, guud ahaan, culuunta Diinta Islaamka Іа xiriirta. Wuxuu ka mid 
ahaa culimmadii Soomaaliyeed ee bartamihii qarnigii 18d ilaa barkii 
hore ee дагпіріі 19d uu magacoodu aad u dheeraaday. Dalalka Bariga 
Dhexe qaarkood ayuu Xaajigu joogi jirey sida Хіјааѕ, wuxuuna muddo 
ku negaadey gobollo dalka Hindiya ka mid ah; halkaas oo uu Diinta 
Islaamka ka faafin jirey, masaajid haddaba la yaqaanna uu ka dhisay. 

Dooxada Nugaaleed ayuu muddo fadhiyi jirey; halkaas оо uu xer badan 
Diinta ku bari jirey, dadweynahana ka wacdiyi jirey. Aqoontiisa xagga 
Diinta ka sokoow, Xaaji Cali wuxuu ahaa maansoyahan Afsoomaaliga iyo 
Carabigaba ku gabya оо labada айа si wacan u yiqiin. 

Qaybtii dambe ee noloshiisa, isagoo xer badan wata, wuxuu Xaajigu 
u soo wareegey xeebaha Benaadir, sida loo badan yahayna 1850kii ayuu 
duleedka magaalada Marka ku geeriyoodey, laguna aasay”. 

Haddaba, masafooyinka ay culimmada Soomaalidu tiriyeen midda ugu 
caansan, uguna qoto dheer ayaa Xaaji Cali laga dhaxlay. Waa masafo sidii 
gubato geyiga Soomaaliyeed u wada saabtay, waana dhif degaan iyo gobol 
Afsoomaaliga lagaga hadio оо aan laga maqlin. 

Jiiftadaas oo Xaajigu uu alifka soddonkiisa ku tiriyey, nasiibdarro, 
nama soo wada gaarin, inta ka bedbaaddey oo tuducyadoodii la helayna 
waxay kala yihiin: alifka, bada, tada, jiinka, хада iyo khada. Si, kolka, aan 
u tusaaleeyo waxa ay masafo tahay aan taas Xaaji Cali ka soo amaahdo 
tuducyadii uu ku tiriyey xarfaha alifka iyo jiinka. Alifka intuu ka bilaabay 
ayuu yiri; 


Alif yeen Ibnow-Aadni arrinkaad ka dhacan tahay! 
Urur noolba lagu waani Arrafo iyo Soonqaad 

Tlaah baa Ilaaheen ah dadna waa addoomihi 

Adse weli ma aabayne ma Oboo kalaad tahay?! 


12 Halka laga galo magaalada Marka marka Shalaanbood laga yimaado ayuu yahay qabriga Xaajigu; 
meesha Cagaaran lagu magacaabo. 

Taallooyinkeer awdan maadigaa ka amar weyn? 
Wedka duulka aynabay ad ma wuusan ku адооп? 
Mase wuusan ku ogeyn mase waad ka adag tahay? 
Mase inuusan kuu iman axdi baw lahaydeen? 
Arxan inuusan gelahayn Nebigii ma aynanin! 
Injiraha hadduu laayeyna waa inuu alaal yahay! 


Eedaadye ku ogaada nimaan aakhiruu falan 
Ar wareegada adkaysta omos baa horreeya e 
Allow yaa ogeysiiya inay еегарро ап tahay 

An waa aamusahayaa wax afeefi iga tahay 
Ninna yuu hadhow ooyin goor talo abaajidey!! 


Qaybo xarafka Jada ka mid ahaana wuxuu ku yiri: 


Jiin yeen jabow Aadni ma jalbeebanaysaa 

Jid xun baad ku socotaaye jiscin maw helaysaa! 

Jeesjees miyaa ku habban піп asaaggi jiifsaday? 
Jaankaaga waxaad fuudi jid Siraad ma moog tahay? 
Ninnana jaamo uma tolannin joonbiyadna ka af badan! 
Jileeciisu waa sida tin jaahiisna uma kaco 

Ninkaan jiirta laga saarin duul jahannamaad подоў! 


‘An la iima jilib-dhigo’ iyo jino-tuurku” waa been! 
Muslin waysku wada jooge jinni yuusan kuu talin 
Nafta waad jeclaydeene jarka hayska xoorina! 


Jahannamiyo ololkeeda ma nin jiir u laa jira?! 
Waa taad u wada jeeddey ragga jawhartiisii 
Maxaa niman jamaamuura jeexa looga soo kacay? 
Malaggii jajuubahayey ad ma joojinaysaar! 
Jeerdhaafka nebi waayey ma jeclaysanaysaa? 
Qabrigiina kuu jeexan loxodkiina kuu jaran! 


Jiirkaaga dixiraa leh meelaha jinaadka ah 
Lafta joofa baa hari saantaada jilifta ah 
Jeer hore waxaad falatay jildigaa ku marag-kici 


13 Jino-tuur: Cudud-muujis, muruq-muujis; faanfaan. 

Warqad beriba lagu jiidey jeebkaa laguu gelin! 

Wax adduunki lala joogey ma jikaartan baa jira! 

In Qiyaame jiri doono ninna yuusan jaaxidin! 
Jimcahaa dadkuu marag ah Jinnigiyo Wannaaskaba! 


Jalaaleynku wuxuu sheegay ma ku jaaxideynaa 
An juujaa u dhiman maayaan waxba iiga juuseyn 
Adna waano uma jeeddo anna waaba jiijaday 
Haddii аадар jaqahaynin hadalkayga jawhar ah 
Jinnigii isha caddaa iyo Jafaliille kuu tali! 


Maansada Xaaji Cali waa jiifto. “Waa masafo na waad oran kartaa, saa 
labadu waa isku mide. 


Tixda 2d ee jiiftada tusaalaha u noqon karta wazaa, Allaha u naxariistee, 
tiriyey gabyaagii weynaa ee Cali Xuseen Xirsi lagu magacaabi jirey. Waa 
tix digasho oo uu u tiriyey nin Gumeysigii Talyaaniga u shaqayn jirey, 
jaajuus u ahaa, aadna u cadaadin jirey xubnaha Ururkii gobannimada 
Soomaaliya u soo halgami jirey ee SYL loo уідііп. Ninkaas ayaa waagii 
dambe Boosaaso loo baddaley, halkaas oo uu ku geeriyoodey. Sida la 
sheegay, iyada oo lagu aanaynaayo dhibkii uu Soomaaalida ku hayn jirey 
ayaa cid aasta dadkii reer-Boosaasood laga waayey! Cali Xuseen siduu 
masafadaan inoogu sheegaayo, bahal baa ninkii meydkiisa dibedaha ku 
cunay! Masafadaas qaybta ugu dambaysa ayuu, dabadeed, ku yiri: 


Dadow тада! nin dulin qaaday ~ wax xillow dambeeyee 
Xaqu hadduu ku soo degona ~ ninna duugi maayo e 
Qabrigiina loo diidyoo ~ ku dabooli waaye e 

Wax dabayshu noo keentay ~ in dhurwaa daliigaye!; 


Diiwaanka kuma yaal ~ Shaafici nin diidaye 
Dariiqooyinkii dhaaf ~ nebigana dafaaryaye 

Dello ma laha aakhiro ~ ifkana derejo beelyaye 

Doofaar wedkii helay ~ u dubaaxin mayno е 

Hadduu daanka buuxsadayna ~ Rabbi waa ka daadshayel; 


Ninkii saa damcaayee ~ dubka sare madooboow 
Waan kula dardaarmiye ~ dacwigayga maqaloo 
Ha ku dayannin kaa hoogey ~ dhulku yuu ku diidine! 

Waxaa iyaduna jirtey jiiftada tix lagu tusaaalayn karo oo, Allaha 
u naxariistee, uu tiriyey maansoyahankii weynaa; Cali Cilmi Afyare. 
Waxay ahayd 1967kii; markaas oo Gumeysigii Faransiisku uu Jabuuti ka 
abaabuley afti beenbeen ah оо, siduu ku andacoodey, dadweynaha lagu kala 
doorransiinaayey inay gobannimo rabaan iyo inay taliska Faransiiska ku sii 
hoos noolaan doonaan. Waa aftidii oui iyo no lagu magacaabi jirey ee dad 
faro badan oo gobannimada u halgamaayey uu Gumeysigu ku gumaadi 
jirey. Cali Cilmi maantaas ayuu jiiftadaan tiriyey; isaga оо Reer Jabuuti 
ugu hiillinaaya, Soomaalida guud ahaan ч guubaabinaaya, Dawladdii 
Soomaaliyeed ee xilligaasna ku eedaynaaya inay ka gaabisey wixii uga 
aaddnaa Jabuuti iyo gobollada kale ee Soomaaliyeed, shisheeyuhuna uu la 
wareegey ama lagu wareejiyey. 

Arartii uu jiiftadaas ku bilaabay ayaa ahayd: 


Indhoweydba gabaygii ~ waanigi gulaalaye 
Gardaadka iyo feeraha ~ kama soo gureynine 
Sidii neef gidaad qaba ~ waanigi gabloolaye 
Godolka iyo dhaydii ~ soo gaacin maynine; 


Xalay gelin-dhexaadkii ~ dadku gama’sanaayeen 
Wax i gaarey mooyiye ~ waan soo gufaacaye 

Sida aar guhaad qaba ~ gurxanka iyo reenkii 
Goob-xaaradkaan dhigay ~ iyo gahangahaygii 
Guumeysta fiintiyo ~ galawgaa dhawaaqaye 
Guulaamo iyo roob ~ guga lagama waayo e 

Dirir goor caddo ah maray ~ kolna gaaxan maayo e! 


Sidii Goonni iyo Raage ~ gal wiyeera maahiye 
Sayidkii geddiisiyo ~ Cali- Dhuux ma рааго е 
Geesigi Qamaan iyo ~ guubaabshihii Cumar 
Garashadii Cismaan Yuusuf ~ iyo gogol-dhiggiisii 
Gahayr iyo Salaan baa ~ geel dhalay ku qaataye 
Raggii gabayga loo qiray ~ weli lama gudbooniye! 


Guun iyo cirroolaa ~ hadal gebaggabeeya e 
Nimaan guud-cadde ahayn ~ waa gababax kiisuye 
In kastoon ka guul helay ~ guutooyin faro badan 
Weli gaadahaan rabey ~ geeddaa ka laabane; 


Gurmaggo’an hadduu yahay ~ geed keligi goonniya 


MAANSADA SOOMAALIDA & QAYBAHEEDA 17 


Gabayooxa dhaxantiyo ~ gariir kaama bi’iyo е 
Geerida walaalkaa ~ adna garab bannaanide! 


‘Gacalkay ha baabbao ~ anna gaadis baan ahay 
Gardarriyo isyeelyeel ~ ubadkaagu haw goo 
Guryahaagi oo maqan ~ hadba galax qabow shubo’ 


Garaad-laaweyaalow gobannimadu maaha e! 

HEESO-DHAQAMEED 


Waxaan dhawr jeer ku celceliyey, gabayga, geeraarka iyo jiiftadu inay 
ahaayeen saddexda hab ee maansoyahannadii Soomaalida ee waaweynaa 
ay wax ku curin јітееп. Hase ahaatee, taas macnaheedu ma aha habab 
kale oo wax lagu hal’abuuraa in aanay jirin. Waxaa jirey hab afraad oo, in 
kastoo saddexdaas aan soo sheegay uu ka meekhaan hooseeyey, haddana 
hal’abuurrada raca labaadi ау murtidooda ku gudbsan jireen. Waa habka 
heesta loo yaqaan oo iyada qudheedu jaadad badan u sii kala qaybsanta. 
Marka wax lagu tirinaayo aad bay heestu uga fududdahay wax-ku- 
tirinta hababkii saddexda ahaa ee aan kor ku soo carrab-baabay; taas 
baana inoo fasiraysa sababta, goor la joogoba, hal’abuurrada heesaha 
curiyaa ay, tiro ahaan, uga badan yihiin kuwa gabya ama geeraarka iyo 
jiiftada ku maansooda. 

Hees-dhaqameeddii hore ee hal’abuurradii Soomaalidu ay hirgeliyeeni 
ma ahayn wax, sida gabayga, inta keligeed la curiyo, farriimaha lagu 
gudubsado. Sidii ay u badnayd, hees waliba waxay ku larnayd cayaar la 
tumanaayo oo maaweelo iyo madaddaalo looga dan leeyahay. Ama waxay 
la socotey hawl markaas la qabanaayo oo miraheeda iyo luuqdeeda la isku 
illowsiinaayo hawkarka ay hawshaasi leedahay. Iyada oo taas maskaxda 
lagu hayo ayaa toddobaatannadii qarnigii 20d waza ay cilmi-baareyaasha 
Akademiyadii Cilmiga iyo Fanka ee Xamar ka jirtey hees-dhaqameedda 
Soomaalida u qaybiyeen laba jaad oo ay u kala bixiyeen: Hees-hawleed iyo 
hees-cayaareed. 

Si, haddaba, aan u ogaanno heesahaas labada jaad loo qaybiyey kuwa 
ay yihiin waxaa lamahuraan noqonaysa іпаап tusaale ka bixiyo mid walba 

heesaha soo hoos-geli kara, anigoo hees-hawleedda soo hor-marinaaya. 

Guud ahaan, reer-miyigii Soomaalidu heesihii ay ku luuqayn jireen 
xilliyada ay ku foogan yihiin hawlaha canaabta badan ee ay noloshoodu 
ku tiirsanayd, welina ay ku tiirsan tahay waxaa ka mid ah kuwa xoolaha 
sida geela, loda, ariga iyo maqashiisa iyo fardaha; kuwaas оо la qaado 
marka la aroorinaayo ama la shubaayo ama la fulinaayo ama la geeddi- 
gelinaayo ama la daajinaayo ama galbihii la agaasimaayo oo la mayracaayo 
amaba xeryihii loo dhigay fiidadkii loo hoynaayo. 

Ugaarta lafteedu (goroyo, cawl, biciid, sagaaro, iwm) waxay leedahay 
heeso u gaar ah oo ay maanyo ku magacaabaan. Waa heesaha ay dabatada 
Soomaalidu qaaddo marka ay ugaarta dagayaan ama, intay awrta u 
rartaan, ay ku sii socdaan berrimmada ay ku badan tahay. 

Waxa kale oo iyaguna hees-hawleedda kuwa ugu caansan ka mid ah 
heesaha caano-lulista, badar-tumista, magal-wadista, kebdo-samayska, 
carruur-maaweeliska, salsalka oo ah heesta awrta u gaarka ah, looguna 
luugeeyo kolka la raraayo, iwm. 

2 


Haddaan u fiirsaday heesaha inta wax lagu hawshoon yahay ay 
Soomaalidu ku luugayn jirtey, midda geela ayaa aniga iila murti badan. 
Wax walba oo meesigaas ku saabsan ayay geeljiruhu heestaas ku sheegeen. 
Waxay ku faahfaahin jireen sida xad-dhaafka ah ee ay u jeclaayeen, waxay 
ku muujin jireen dhibta iyo hawkarka ay dhaqashadiisa ka mudan jireen, 
marar badanna waxay ku sheegi jireen dheeftii ay ku qabeen iyo dagaallada 
dhiigga lagu daadiyo ee markiisa horeba lagu soo xero-gelin jirey. Sidaas 
darteed, gef weyn ayuu gelayaa cilmibaare kasta oo isku daya inuu wax 
ka ogaado xiriirka Soomaalida iyo geela u dhexeeya, isla markaasna 
ismoogeysiiya dulucda iyo murtida heesihiisa ku soo arooray. 

Nasiibdarro, heesahaas in dhowaale iyo in la xuso toona lama tirin 
oo geeljirihii sida dhabta ah geeljiraha u ahaa ma noola, Waayo hore 
ayaa geeljirkii hal’abuurka ahaa u dambaysey. Махаа heesta geela curin 
jirey raggii bilaha idil horweynka iyo haleelada dhex-joogii jirey ee aan 
tuulooyinka u saqaafi jirin, cunto magaalona аап hunguri ka geli jirin. 

Waxay heesta geelu ku bulaali jirtey, loona miciinsan jirey shubaasha 
ceelasha dhaadheer. Haatanse, waraha iyo berkadaha sidii geela loogu 
aroorsaday ee looga waraabsadayba, heestiisii dhawaaqa dheerayd ee 
ay doobabku isu jiibin jireeni sooma ay dhowaan! Gariirka iyo guuxa 
matoorradii ay waayadii hore hashu ka carari jirtey ayaa si degdeg ah 
wuxuu u beddaley codadkii quruxda badnaa ee ay ku soo hiran jirtey, 


HEESO-DHAQAMEED 2I 


biyahana ay ku duddubin jirtey! Waxaa, kolka, inala gudboon inaynu 
iska iimaansanno heesahaas inaha inaga soo gaarey ee geeljirihii hore ay 
curiyeen; kuwaas oo, nasiibwanaag, bogollaal lagu qiyaasi karo. 

Haddaba, heesahaas 00, sidaan soo sheegay, lagaga hadlo dhib iyo dheef 
waxa uu geelu leeyahay, isla markaasna aad loogu ammaano waxaa ka mid 
ah marka ay caano-badnidiisa tilmaamayaan tixdii ay ku oran jireen: 


Geesi gacanttyo 
Garbahaa weyn; 
Gaari guudkiyo 
Ganbadaa weyn; 
Goray gudihiyo 
Gunbadaa' weyn! 


iyo... 


Anoo Suub iyo 
Soobir maalaan 
seexan Wwayaye; 
sac nin haystiyo 
sagaaraysttyo 
sabool агі luhu 
sebaankii dheer 
see и nool yahay! 


iyo... 


Candho saab weyn 
Oon siddo lahayn 
Soo sidaay Suub! 


Marka ay sheegayaan meesha sare ee geelu uu nolosha geeljiraha ka 
joogona waxay oran jireen: 


Geerida haween 
guud la firo iyo 
guursi laga дааа; 
Geeridaydana 


1 Gunbo: Candho, 

guryo ba'ay iyo 
gablan laga qaad; 
geeridaadana 
gaawe maran iyo 
gaajo laga qaad! 


Marka ay tilmaamayaan dhibta dhaqashadiisa ku sugan, gaar ahaan 


waraabintiisa iyo cirweynidiisana waxay ugu heesi jireen: 


Saaka hiirtaa 
Hubka loo dhigay 
Oo haddana weli 
‘Soo horaaydiyo 
‘Hooda la hayaa! 


Saan u foorarey 
Miyay farihiyo 
Feerahayguba 
Foolxumaadeen! 


Jeeruu sacabbada 
Sarta kala baxo 
Amuu sararaha 
Suuman adag iyo 


Seedda kala jaro 
Sidaas kuma tago! 


Jacaylka xad-dhaafka ah ee isaga iyo lahaanshihiisaba ay u qabaan ayay 
wax badan ka heeseen. Tusaale ahaan, habeedda oo ah kaadida sibraha 
geela ku hadha, dadka kale yeelkoode, geeljiraha waa u udgoon tahay oo 
way ku sunbaaxsadaan! Waxay ula mid tahay cadarrada kuwa ugu carafta 
badan! Markaas bay yiraahdeen: 


Ummul wiil liyo 
Aroos maahide 
Maxaa uunsigu 
Kaaga soo uray?! 


iyo... 

Weynidaayoo 
Wanaagsanidaa, 
Waxse kuu dhiman 
Даро шаатоо 

Aan wedba lahayn! 


iyo... 


Salaaddiyo Suub 
Salaaddaa daran 
Suub hadday timid 
Salaad la gallee! 


Bahalka iyo colka ayay uga ducayn jireen sida: 


Adoo fiid fuley 
Fiid dambeed fuley 
Bahal faro weyn 
Libaax loo filay 
Kaama dabo-fulo! 


Haaruu shalay maray 
oo ku kala haray 
haadki-kama-dhace! 


Waxay kaloo heesta geela ku tilmaamaan lahaanshihiisa dhibaatada ka 
sokaysa. Dagaal iyo dhiig daata mooyee inaan siismo iyo qabow lagu taabi 
karin ayay mar walba heestiisa isku xusuusin jireen. 

Waxay oran jireen: 


Meel xinjiri taal 
00 rag ku xarbiyey 
xayaad-ololaay! 


iyo... 


Aarbi nimaan gelin 
Oo xabbado ridin 


Soo xerayn waa! 

туо... 


Dab nin gaatoo 
Duula mooyee 
Aan duceeyiyo 
Diin guraan iyo 
Diigo lagu waa! 


iyo... 


Sidii culimmada 

Looma cabannine 
Caarad-dhuub iyo 
Caraa lagu helay! 


3 


Ka sokoow heesahaas la gaado jeerka gofka reer-miyiga ahi uu waz 
uun ku hawshoon yahay, waxaa iyaguna jira kuwo kale oo, sidaan soo 
sheegay, wadar ahaantooda, hees-cayaareeddo loo bixiyey. Sida had iyo 
goor ay kuwaas hore ula socdaan qabashada hawlaha kala kaanka ah ee 
bulshada ayay kuwaanina cayaaraha hiddaha ugu mataansan yihiin. 

Waxay goor noolba ku lammaansan yihiin cayaaraha lagu madaddaasho 
ee ay reer-miyigu tuntaan, gaar ahaan kolkay inta aaranka tahay ay 
dhallinyaradu habeennadii isugu timaaddo goobo aan reeraha ka fogeyn, 
halkaas oo jiibta, jaanta iyo sacabkaba ay si wacan isula helaan. 

Haddii aan idiin magacaabo qaarka heesahaas ugu magaca dheer 
waxaa ka mid ah: saarka, Jaandheerta, batarka, dhaantada, geddoonka, 
walasaqada, kabeebeeyda, waalada, beerreeyda, shiribka, dawlo-damiinka, 
buraanburka, haanta, shamalka iyo wixii soo raaca. 

Degaan walba оо Soomaaliyeed waxaa laga yaqaan mid iyo laba amaba 
Ка badan, sida qaybaha maansada caadada ч ahna, cayaar kasta heesteedu 
waxay leedahay luuq u gooni ah iyo astaamaha tixda Soomaalida lama- 
huraanka u ah sida qaafiyadda, miisaanka iyo habdhaca dareenka до а 
soo jiidan kara. 

Maxaa, haddaba, ku soo kordhay hababkii muddada dheer ay 
maansayahannada iyo hal’abuurradii Soomaalidu wax ku curin jireen? 
Махаа gabaygii, maxaa geeraarkii, maxaa jiiftadii, makaa heeso- 
dhagameedkii la yiqiin goobtii suugaanta ku qabsaday ee lala tartansiiyey? 


HEELLADA IYO HEESTA 
CASRIGA AH 

Maansada 00 ku kooban gabayga, geeraarka, jiiftada iyo heesaha dhaqanka 
ayaa la soo gaarey abbaaraha dabayaaqadii 1900 iyo afartannadii qarnigii 
20d. Maalin isla xilligaas ka mid ah ayaa meel Boorama iyo Jabbuuti u 
dhexaysa wazaa ku jabay, baa la yiri, gaari uu wade ka ahaa nin Cabdi- 
Siinamoo la oran jirey. Dabadeedna, kolkii uu isagu cillad-bixin waayey, 
адоопіа farsamada baabuurta cid ku dhaantaana ау waddada ku soo mari 
weydey ayay noqotay goobtaas cidlatiirsilada ah inuu dhawr habeen 
ku negaado. Malahayga, gaarigiina ka tegi waa, meeshiina wuu ku 
cidlooday. Dabadeedna, sida la malayn Каго, wuxuu u baahday wax uu ku 
madaddaasho. 

Markaas buu laacay teneg agtiisa yiil oo birqalaxda baabuurku ay ugu 
jirtey. Isaga оо іеперріі faraha ku garaacaya ayaa cod habdhac wanaagsan 
lihi uga soo baxay. Markaas buu ku qaaday meerisyo cabasho ah oo 
xaaladdii uu ku sugnaa uu kaga calaacalayo. 

Woxuu yiri: 


Balwooy, balwooy hoy balwooy 
wasaa i beleeyey baabuureey 
Balwooy, balwooy hoy balwooy 


Waxaa i beleeyey Boorama! 


[sagu way ku dhaafaysaa isma uu lahayn, waxayse nogotay hab hor leh 
oo isla markiiba loo bogey. Waa laga dabo-dhacay. Kolkii la maqlayba, 
dhallinyaradii baa inta la booddey magaalooyinkii ku fidisay. Haddiiba, 
waxaa looga raystay cayaarihii dhaantada iyo batarku ay ka midka 


26 SILSILADDA XULKA SUUGAANTA SOOMAALIDA 


ahaayeen ee habeenkii oo keliya la tuman jirey, welibana lala fogaan jirey, 
Waxaa la helay, iyada oo la iska fadhiyo, wax aqallada gudahooda lagu 
tuman Каго, habeen iyo dharaarna aan loo kala eegeyn. Balwo ayaa loogu 
waqlalay, gadaalkiina waxayba подоѓау hooyada heesaha Soomaalida ее 
casriga ah, qalabka muusiggana lagu tumo. 

Ha yeeshee, sida la fili karo, qaybaha bulshada Soomaalidu dhagankaas 
cusub ee soo kordhay uma ay wada bogin. Durbadiiba, waayeelkii baa 
sharaystay, waxaase ugu darraa culimmadii Diinta oo dagaal aan waanwaan 
lahayn kala hor-tagtay. Dadweynihii ayay kala dagaallameen. Waxay ugu 
macneeyeen balwadu inay tahay anshax Diinta ka hor-jeeda oo looga gol 
leeyahay uun dhallinyarada iyo hablaha dada yar in lagu fasahaadiyo. 

Waxaaba jirey wadaaddadii xilligaas wadaad ka mid ahaa оо qol uu 
isagu degganaa qol ka hooseeya laga dhigtay meel ay ku kulmaan, kuna 
tuntaan dhallinyaradii heellada ku daadatay оо rag iyo dumarba lahaa. 
Qaylada muusigga iyo codka fannaaniinta ayuu u adkaysan маауеу, 
Markuu damcay inuu waaniyona, wayba ku jeesjeeseen, dhegey jalaqna 
uma ay siin! Dharaartiina wuu ka cibaadeysan waayey, habeenkiina 
wuu ka ledi waayey. Dabadeed, wadaadkaas oo la oran jirey Sheekh 
Maxamad Xasan ayaa wuxuu tiriyey gabay Carabi ah oo, guud ahaan, 
israacinta nolosha adduunyada uu dadka ku nacsiinaayo. Hase ahaatee, 
qaybaha ugu horreeya ayuu inta balwada belaayo ku fasiro iyada iyo inta 
ka dabo-dhacdayba ku canbaaraynayaa, isaga oo weliba diin-ka-baxna ku 
tuhmaaya! 


Waxaa qasiidadiisii ka mid ahaa: 


Ilaahii yaa Т араў асанна анна нны 


Muddo gaaban Ка dib, balwadii waa laga digo-rogtey. Ama isla iyadii 
ayaa u xuub-siibatey heello oo xagga miraha balwada kala mid ah, kana 
kooban хо miisaanka dhaantada lagu curiyo. Markaas bay ku luugeeyeen; 
iyaga oo u tumaya dhawr shey oo ka mid ah qalabka muusigga Reer- 
Bariga, waayadaasna dalka dibedaha ka soo galay, gaar ahaan magaalada 
Cadmeed. 

Waxaa galabkaas ka mid ahaa kabanka, Чака, darbuugada iyo foorida. 
Erayadeeda ama meerisyada lagu qaado oo isku mid ah ayay haddana u 
sameeyeen laxammo kala duwan, dabadeedna, si loo kala garto, magac 
gaar ah ayay heello walba u bixiyeen. Heellooyinkaas oo badnaa waxaa 
ka mid ahaa Jawhar iyo luul, Subcis, Rifdoor, Raaxeeye, Ila dheel, Beer- 

dillaacshe, Jiib, Saddex-qayd iyo kuwo kale. 

Ujeeddo ahaan, jacaylka oo qura ayuu hal’abuurku heellooyinka kaga 
hadli jirey; taasina waxay sababtay in mararka qaarkood wadajirkooda 
loogu уеего garaami ama garaam oo айка Carabiga jacayl ku ah. Waxay ku 
habayn jireen codad aad u macaan, laguna qaado tuducyo gaaggaaban iyo 
meerisyo debecsan оо aad u gilgili kara, haba yaraatee, dareemmada gofkii 
codadka dhadhanka leh macaansigooda uu Eebbe wuxuun ka siiyey. 

Badanaa, dulucda miraha heellada oo sida dhaantada meeriskeedu 
Jaba dhudood ka kooban yahay waa calaacal aad u daran iyo jacayl mar 
walba uu hal dhinac la saxariirsan yahay. Mar walba qofka aan jacaylka 
u debcin ee midka jecel ku gacan-sayra waxay raacin jireen nabsi oo ah 
awood dahsoon oo ay Soomaalidu taqaan; awood u hiilisa kolba ruuxii 
gardarro loogu taag-sheegto ama kolka laga wax гооп yahay aan gacan la 
siin ama iska dhego-tira qof u qayshaday оо uu markaas wax kala qaban 
karo. Tuducyadii ugu caansanaa ee heellada lagu qaadi jireyna waxaa ka 
mid ahaa: 


Hatkaad qoontay way i giigdaayoo 


Qofkii aan arko waan ka дагіуаа! 
iyo... 


Iskaa siiyey 00 si gura nogotee 

Waan kuu samrayaa nabsiga sido! 
Haddii aad ubax tahay mid aad u uroo 
Udgoon badan baad ahaan layd! 


iyo... 


Daruur gorrasdiyo 
Dabooshay cirkoo 

Dabeed onkod iyo 

Наас ku dartoo 

Da'aysoo i doojisaad tahay! 


туо... 


Boggayga waran baad 
Badheedh ku jartoo 
Bagaanad ii dishoo 

Aanad ti bixin! 
iyo... 
Ayaamaa nabsigu ma eexdaanoo 


Imminka anigaa ilmaynahayee 
Billaynood adna maalin oydaa!? 


iyo... 


Was badan buste saaray boogtaydoo 
Markii ay bogsan weydey lay barey! 


iyo... 


Nabsigu wuu dhasaaye kuma dhaafoo 
Ma dheeraadee wuu ku dhinac-yaal! 


Allaha u naxariistee, gabyaagii weynaa; Cabdulqaadir Xirsi Siyaad 
oo “Yamyam' ku magac-dheeraa ayaannu beri isla soo qaadnay murtida 
heellooyinka qaraamiga ah ka buuxda. Markaas buu wuxuu tusaale iigu 
soo qaaday nin ay saaxiib ahaayeen оо Sulub Cumar la oran jirey, kana 
mid ahaa hal’abuurradii miraha heellooyinka curin jirey. Siduu Yamyam 
ii sheegay, wuxuu Sulub ahaa nin jacayl feentay oo harag iyo hilibba ka 
idleeyey. 

Wuxuu u ekaa, buu yiri, geed qallalay, dadkii horay u yiqiinna waxay ii 
sheegeen inaanu weligii guursan, waxa sidaa u engejiyeyna uu yahay jacayl 
soo maray xilligii uu dhallinyarada ahaa! Yamyam wuxuu igu yiri: Waxaan 
sheekadaasna dhab u rumaystay markaan isu eegay ninka muuqaalkiisa 
iyo erayadiisii uu ku ala’ladey ee caanka noqday. Anigoo sugi la’ ayaan 
weyddiiyey erayadaasi kuwii ay ahaayeen. Dabadeedna, isaga oo ka 
yaabban inaanan agoon ayuu yiri: Ма waxaadan maqal?: 


Hed mooyee habaarba looma dhintee 
Haadduna subaxdii hortay ma kacdee 
Aniyo hilbahaygi kala hoyannee 
Labaysu hilowdey hayga hadhee 
Hammoy beene sow tan lay belay! 


In kastoo sida balwadii ka horreysey iyo si ka daranba loo qoonsaday, 

haddana degdeg ayay heelladii meel walba uga dhacday, dalkiina ugu 
wada fidday. Badanaa, miraheeda iyo laxammada lagu qaado toona 
halabuurradu ma kala sheegan јігіп, taasna waxay Кара geddisan tahay 
noocyada kale ee maansada Soomaalida. 

Sidoo kale, hooballadii heellada qaadi jirey waa u sinnaayeen, haddiiba 
cid lagu magacaabana, waxaa lagu magacaabi jirey kolba fannaankii 
laxanka u sameeyey. Heesaa waliba hadba tii uu doono ayuu ku luugayn 
jirey, iyada oo aan lagula yaabin. Taasna waxay kaga duwaneyd heesihii 
ka dambeeyey oo tu’ walba looga xishoon jirey fannaankii lagu bartay, 
waayadaan ka horna fannaan kale intuu ku dhiirrado inuu ku luugeeyaa 


ay ahayd ceeb la siqoodo! 


Sidii la filaayey, heelladii iyo dhallinyaradii guryaha gudahooda ku 
tuman jirteyba waxaa ku kacay waayeelkii iyo culimmadii geyiga joogtey. 
Mararka qaarkood waxayba ka dacweyn jireen xafiisyada maamulladii 
gumeysiga ee dalka ka jirey. Waayeelladaas oo awel hore waalid iyo 
wadaaddo u badnaa waxaa mooggan ku soo biiray raggii gabyi firey оо 
iyaguna dareensaday heellooyinkii haddiiba gabayadoodii hareeyey, 
loogana bayray! 

Runtii, way badnaayeen hal’abuurradii Soomaaliyeed ee hiddihii 
maanso ee hore uu la wanaagsanaaa, sidaas darteedna heellada soo 
korodhay u arkay wax liita oo maansadii ummaddu ay ku faani jirtey 
dhaawac iyo dhaleecoba ku ah. 

Taasna si аап u tusaaleeyo, waxaa malaha habboon inaan idin 
xusuusiyo in beryahaas ay Soomaaliya ka socon jireen gabayo silsilad ah 
oo maansoyahannadu intii muddo ah ay isugu hal-celin jireen. Waxay ku 
saabsanaayeen hantida noolka ah iyo midda moodka ah tan ay tahay in la 
eexaysto oo ay Soomaalidu ku mintiddo. 

Надан si kale loo yiraahdo waxay su’aali Ка taagneyd: Ma waxaa 
wanaapsan geela oo Іа dhaqdo, lana dhaqaalaysto, dabadeedna inta 
hanti laga dhigto nolosha miyiga iyo hiddihii hore lagu пераадо? Mase 
meesigaas iyo duur-ku-noolaadkaba waxaa ka raandhiis roon daaraha oo la 
dhisto, dabadeedna la dego ama la ijaarto, sidaasna lagu reer-magaaloobo? 

Noolka iyo dheefta loogu xilan karo raggii u doodaayey waxaa hormuud 
u ahaa, Allaha u naxariistee, Cumar Xuseen oo ‘Cumar-Isteelliya 
loo yiqiin; kaas оо si farshaxannimo ku dhan tahay geela u tilmaamay, 
uguna ammaanay gabay dheer oo, ilaa maantaba, ay Soomaali badani soo 
daliishato, mar walba oo waxtarkiisa la isla soo qaado. Waa gabaygii uu 

dhextaalka uga dhigay: 
Ragga laxaha sti dhawrayow dhagasho waa geele! 


Dhanka kalena, waxaa jirey rag Cumar ka soo hor-jeestey 00 iyagu 
moodka iyo magaalada door-bidaayey, geela iyo nolosha miyiguna ay wax 
liita la ahaayeen. Waxaa ka mid ahaa gabyaa la огап jirey Hurre Aadan 
oo tacabka iyo daaraha magaalada aad u ammaanay, tixdiisiina halkudheg 
uga dhigay: 


Ragga geela sii dhawrayow dhagasho waa moode! 


Hase ahaatee, Hurre Aadan intii aanu u gudbin dulucda gabaygiisa 
ayuu qaybtiisa hore wuxuu ku ceebeeyey qaraamigii iyo heellooyinkii 
xilligaas lagu daatay iyo, weliba, luuqda lagu qaado oo oohinta carruurta 
uu ku maseeyey. 


Wuxuu yiri: 


Waayadanba gabaygii ma dhihin dheemmanta ahaaye 
Dhawaaqii дагаатіри markuu “dhaa’ ka bixi waaye 
Dhallaan ooyayaa lagu maslaa iina dhici waaye 
Luuqdii horee loo dhashaan soo dhufanayaaye 
Habluhu kay ku dhaantaynayaan hayga dhawrina e 
Bal dhegeyso Cumarow murtida waa dhex-gelayaaye 
Ragga geela sii dhawrayow dhaqasho waa moode”! 


Hal’abuurradii kale ee heellada darraabay waxaa isna ka mid ahaa 
Cabdillaahi Suldaan oo Timacadde ku magac-dheeraa. Isla waayadaas 
gabay uu tiriyey arartiisa ayuu isaguna ku weeraray dhallinyaradii 
qaraamiga ku heesi jirtey; isaga oo ku eedaynaya maansadii Soomaaliyeed 


inay gacnahooda ku dhimatay! Waa kii lahaa: 


Indhoweydba quruxdiisa gabay qaad isma lahayne 
Wax waliba gisuu leeyihiyo qariyo maamuuse 
Qawaaniinta maansaduna waa qalad la’aan sheege 
Halkaan xarafku kuu qabanba waa laga qandoodshaaye 
Maansada Qaraamigan’ yaryare qayliyaa dilaye! 


1 Gabayga oo dhan u doono: Poesia Orale Somala, bogga 125d; Prof. F. Antinucci & Axmed F. Cali 
“Idaajaa”, Roma, Itaaliya (1986). 
2 Qaraami: Eray asalkiisu Carabi yahay оо Іа macne ah jacayl (Gharam). 

Iyada оо 1900 iyo kontonnadii aan la soo dhaafin, welina uu calankii 
heelladu babbanaayo ayaa waxaa ka garab-dhashay hab cusub оо 
hal’abuurradii reer-magaalku ay wax ku curiyaan; hab leh laxammo si 
gaar ah loogu sameeyey oo kuwii heellada ka geddisan. Heeso ayaa loo 
bixiyey, meerisyadooduna, miisaan ahaan, waxay la too ahaayeen heeso- 
аһадатееакіі ay awelba Soomaalidu tiqiin, waxaase lagu kordhiyey luuq 
aan horay loo aqoon oo midba gaarkeeda loogu qaado iyo muusig loo 
garaaco, loona adeegsadey isla qalabkii heellada loo tumi jirey. 

Ujeeddo ahaan, haddii ay heelladu jacaylka uun ku koobnayd, heesta 
casriga ahi way ka duwaneyd oo Ка gudo weyneyd. Waxay подоќау hab 
ay hal’abuurradu kaga hadlaan dhammaan ulajeeddooyinkii uu gabyaaga 
Soomaalidu maansadii hore kaga hadli jirey: jacayl, faan, calaacal, 
baroor, tilmaan, ammaan iyo kuwo kale. Waxaa kaloo loo adeegsadey 
ulajeeddooyin gumeysigii dalka qabsaday ee kala qaybshey ka dhashay 
sida siyaasadda casriga ah, guubaabinta ummadda iyo fidinta fikradaha 
madaxbannaanida iyo midnimada. 

Markii харра gobannimo-doonka laga eego, yaa xilligaas joogey ama 
taariikhdiisa wax uun looga sheegay оо aan maqlin heesihii ау Ка midka 
ahaayeen: ‘Soomaaliyeey Toosoo, toosoo isku tiirsada’. Ama ‘Ka kacaay ka 
Kacaay, Kamma'kamma’ yimiyeey ka Касаау? 

Харра soo-dhoweynta calan-saarkii 1960kii, та waxaa jira waayeel aan 
xusuusnayn heesihii ay ku jireen: “Qoloba calankeedu waa caynoo, innaga 
keennu waa cirkoo kale’? Ama ‘Aan maalno hasheenna Maandeeq?. 

Харра mabda’ii xoraynta iyo midaynta 5ta Soomaaliyeed, yaa 1900 
iyo lixdannadii qaangaar ahaa oo aan garaneyn heesihii ay ka midka 
ahaayeen: ‘Hawdeey magacaagiyo haybso calankaaga’. Ama ‘Wajeereey ka soo 
hoyo hororkiyo waraabaha?. 

Xagga maamul-wanaagga iyo toosinta madaxda Dawladda, yaan 
xusuusnayn heesihii ay ka midka ahaayeen: ‘Nin lagu seexdoow ha seexan’ 
ama ‘Nin agoon ku xaday galin gayr kama macaasho’. Ama ‘Beenloow 
faalallow’ iyo kuwii Іа аупіра ahaa. Heesihii xodxodada iyo jacaylka ku 
saabsanaa ee xilliyadaas la curin jirey cadad ma lahayne, inaad tiriso ha 
isku deyin, yaadan ku oomine! 

Dhabtii, heesta casriga ah ee Soomaaliyeed waxay aad u bulaashay 
lixdannadii iyo todobaatannadii qarnigii 20d markay qayb lamahuraan 
ah ka nogotay riwaayadaha oo iyaguna suugaanta Soomaalida si xawli 
leh ugu soo biiray. Ilaa maanta riwaayaddii la dhigaayoba waxaa lagu 

googgooyaa heeso kala duwan oo miisaanka geeraarka leh, kolbana meel 
laga soo geliyo. 

Waa run оо heestu gaybaha maansada ayay ku tirsan tahay. Hase 
ahaatee, waxaa jira wax ay kaga duwan tahay. Waayadii hore curinta iyo 
faafinta maansadu waxay ahaayeen hawl uu gof keliyihi qabto. Gabyaaga 
ayaa tirin jirey, dabadeedna isla isaga ayaa dadka u sheegi jirey. 

Heestuse hawl ay dhawr дой wadajir u qabato ayay ku hirgashaa, 
Marka hore, hal’abuurka oo mu allifkana lagu magacaabo ayaa erayadeeda 
curiya. Marka labaad, waxaa loo dhiibaa fannaan codka u sameeya оо 
sidii loogu luugayn lahaa u qaabiya. Marka saddexaad waxay u gacan- 
gashaa fannaan kale oo u затееуа muusiggii loo tumi lahaa. Marka 
afraad, wuxuu mu'allifku u doortaa heesaagii qaadi lahaa; kaas oo, ugu 
dambaysta, kolka uu cajaladaha ku duubaayo la hor-taga koox u tunta 00 
ka kooban fannaaniin uu mid waliba ku takhasusay qalabka casriga ah ee 
muusiggu gaybaha uu Ка kooban yahay. 

Hawshaas sida wadajirka ah loo qabto oo loo faafiyona waxaa lagu 
tusaalayn karaa heesta caanka ah ee Beledweyne lagu magacaabo, 
Curiyaha erayadeedu waa Hadraawi, cod-sameeyuhu waa Cabdikariin- 
Jiir, heesaaga qaaday waa Xasan Aadan, kooxda muusigga u tuntayna waa 
Kooxdii Waabberi ee Wasaaraddii Warfaafinta ee Soomaliya ka tirsanayd. 


5 


In kastoo goobaha fanka iyo suugaanta ау heestii casriga ahayd si baaxad 
leh ugu faaftay, dadweynihiina uu badiba qaayibey, haddana maansoyahan 
indho quursi ku eegaa bulshada Soomaalida kama soo dhex-bixi waayin! 
Waxaan maanka ku hayaa, Allaha u naxariistee, gabyaagii caanka ah ee 
la огап jirey Cabdullaahi Macallin Axmed; Гроодаап па lagu naanaysi 
jirey. Wuxuu weligiisba ahaa maansoyahan dacalka haysta hiddihii hore 
ee wax loo hal’abuuri jirey oo haddii la reer-magaaloobey heesaha loo 
baddashey aysan maansadaba ugu jirin, inta alliftaana аапау hal’abuurrada 
ugu tirsanayn! 

Gabayadiisii dambe midkood tuducyo ka mid ah ayuu Dhoodaan 
isugu hanbalyaynayaa habka uu isagu u gabyo oo ah kii raggii hore lagu 
yigiin. Isla tuducyadaas uu isugu bogaayo ayuu heesahana ku liidayaa, 
isaga oo, si doqon-ma-garato ah, u darraabaaya hal’abuurro ay xarig-ku- 
joogsi lahaayeen, asii magac weyn ku yeeshay riwaayadaha iyo curinta 
heesaha inta la codeeyo ay hooballadu ku luuqeeyaan. 

Wakuu yiri: 

Dirgi gabaygu kuma fricaniyo waan darooryamiye 
Kaga dayasho door kuma nogdiyo xaraf la doondoone 
Duxna kuma leh dheef lagu dalbiyo ugu ducee ruuxe; 


Derdersiintu waw daran tahee marin-daygow roone 
Dersina maaha lays baro murtidu way da’ weyn tahaye 


Waa deeg Ilaahay baxsho iyo doobir’ goonniya et; 
Sida hees la darandeorriyo iyo koox la dananaysa 


Durbaan muusig ima daahiyiyo duul xafida wiige 
Dumarna kaygu ита baahna iyo daasad loo tumo е! 


Diin baa laga sheegay: “Ninba dhan и badil’. 


3 Doobir: Nasiib; ayaan. 

ASTAAMAHA QAYBAHA 
MAANSADU AY WADAAGAAN 


1 


Waxaa, haddaba, la soo gaarey markii aan sheegi lahaa saddexdooda iyo 
dhammaan wixii maanso ku abtirsadaaba tilmaamaha ay wadaagaan, 
kuwaas oo ah kuwa ka soocaaya hadalka caadiga ah ee ay dadku goor 
kastaba ku hadlaan, waxna isugu gudbiyaan. Tilmaamahaas waxaa ka mid 
ah: 


1. Qaafiyadda oo ah eray ama laba eray oo isku xaraf ka bilawda, 
meerisyada tixda oo dhanna ku soo noqnoqda, meelo ч astaysanna ka 
gala. Haddiise ay dhacdo oo erayada sidaas isu raacsan meerisyada tixda 
laga waayo, deelqaaf ayaa lagu tilmaamaa, iyaga oo kale qofkii tiriyana 
maansoyahannada laguma daro! 

Aan, kolka, waxa uu deelqaafku yahay sii tusaaleeyee, waxaad ila 
malaysaan muuqaalkaan soo ѕосда. Waa beel reer-miyi ah оо uu nurkii 
raystay. Daaq iyo biyoba, agagaarka aqallada ayay xooluhu ka dhergaan oo, 
waayeel iska daaye, carruurtaba looma diro. Ballidu way wada ceegaagtaa. 
Qorrax-dhaca tan iyo waabberigana, cida raha ayaan laga gam'i karin. 
Sidaas oo ay tahayna, cirku weli wuu cusub yahay oo indhowaaleba gabbal 
diiran ma lahayn. Geel, lo’ iyo ariba, xooluhu darar bay candhada Іа qaadi 
1а yihiin, sidaas darteedna inta fiid hore la maalo ayaa madaddaalo loo 
faarumaystaa. 

Doob iyo gashaantiba, dhallinyaradii oo hawshii ka dhammaatay, 
waayeelkii dhalayna iska ilaalinaysa ayaa midmid iyo koox-kooxba u 
dhuumata. Waxay u kala hor-maraan cayaaraha haddiiba la gabtay 

ee sacabka iyo jaantaba leh, dhinac walbana ka yeeraaya. Maaweelo, 
xodxodo iyo muraad kaleba, halkaas bay ilaa waabberiga ku sugnaadaan, 
Dabadeedna, waa-soo-dhowaadka ayuu mid waliba reerkooda ku soo 
dul-dhacaa, iyaga oo daal iyo lulmo bestood la ah! 

Dhinaca kale, odayadii iyo garmadowdii reeraha ayaa iyaguna gole 
si wacan loogu kashkaashay, loona dugsiiyey ku soo ururay. Kuwaan 
madaddaaladoodu cayaar iyo sacab ma ahee, waa suugaan fadhi la isugu 
tebiyo. Waa gabay iyo geeraar dhegaha loo raariciyo oo maansoyahannada 
reeraha midkood uu ragga ku maaweeliyo. Ama waa kal hore maanso la 
tiriyey oo, hadduu goobta fadhiyo, gabay-xanbaar yaqaani uu odayada ku 
jalbeebiyo. 

Dabadeed, sidii loo sheekaysanaayey ayaa meel gees ah waxaa ka 
kuurkuursaday nin goobta wax ka fadhiyey; kaas oo ku yaboohay inuu 
ragga u mariyo tix uu sheegay inuu waa hore bartay. ‘Bal mari ayaa lagu 
yiri. ‘Anigu gabyaagii tiriyey ma aqaan, kolleyse wuxuu ku ammaanaayey 
haweeney ии rabey inuu guursado. 


Ninkii baa wuxuu tixdii ku bilaabay: 


Lagu mood Madiixoo dhashiyo sidigta Dhoorwiile 
Lagu mood madheedh-u-egeey dahabki Baariise; 
Magaalada Berbera maalintii uunku wada joogey 
Lagu mood hillaacii mug yiri ee yaabka loo go’aye; 


Baddoo murugtey minawaarradoo buunka wada yeershey 
Oo ay mawjaduhu wada дагхееп waa wax caro weyne 
Lagu mood tiriiggii Cadmeed walalacdiisiiye; 

Lagu mood magaalada Bumbay lacagti tiiltiile 

Lagu mood muluukiga hablaha nimanka Reer-Suure 


Mar keliya ayaa qosol lala wada daatay оо, looma qarine, deelqaafkit 
uu ragga la hor-yimid ninkii lagu ceebeeyey. Mid ay kaftan lahaayeen oo 
hareertiisa fadhiyey ayaa kula boodey: ‘War hebelow, gabay ma taqaannide, 
ragga gabayadiisa ha ka dilin, deelqaaf iyo deelqaaf la’‘aanba haddii aadan 
kala agoon'! ‘Maadaa iga badiya? iyo ‘anigaa kugu dhaama?; muran yar 
baa xigey. Dabadeedna, kii dambe ayaa la weyddiistey hadduuba isagu 
kii hore ka badiyo inuu бхаа mariyo. Isna waa isku Каізоопаауе, qayb ka 
mid ah oo aan deelqaaf lagu ogeyn ayuu mariyey, isagoo weliba arar ka 
hor-marsaday oo yiri: ‘Horta gabayga Cabdi-Gahayr ayaa tiriyey, gabar 
uu guurkeeda rabeyna uma tirine, gabar uu guursadey oo u aroos ahayd 
ayuu ku ammaanay, kuna soo dhoweeyey. 

Gabayguna wuxuu ahaa: 


Kolka horeba guur waa milgiyo maarsi kale waaye 
Ragga qaarse uma meel-dayee wayska mehershaaye 
Anna waxaan ka miidhaa halkaan laga masuugeyne; 


Haddaan lala mashaawirin tolkaa adiga oo maadh leh 
Oo lagama-maarmee tashiga odayo loo miirin 
Ninkii keligi maalootiyaa meel xun waw halise! 


Lagu mood Madiixoo dhashiyo sidigti Maadhiine 
Lagu mood madheedh-u-egeey dahabki Maarseey e; 
Magaalada Berbera maalintii madasha loo joogey 
Lagu mood hillaacii mug yiri ee muuqday laba jeere; 


Baddoo murugtey minawaarradoo macallinkii dhoofshey 
Oo ay mawjaduhu wada qarxeen moolka laga yaabay 
Lagu mood tiriiggii Cadmeed muxubbadiisiiye; 

Lagu mood muluukiga hablaha madaxda Кеег-Ѕише; 
Madowga iyo casaanka isku jira sida mas~ciideedka 

In la maro madow iyo caddaan muumin iyo gaalo 

Sida geedka maawerada waa muunad goonniyahe 


Lagu mood dhirtii Maacaleesh' midabbadeediiye; 


Lagu mood magaalada Bumbay macawisii уШе 
Lagu mood muraayadaan lahayn mirirku waa ceebe! 


Halkaas markuu maraayo ayuu inta ku mergadey sii wadi waayey. 
Markaas buu raggii u cudurdaartey оо ku yiri, ‘Gabayga intaas baan ka 
hayaa, wuuse ka badnaaye, waan kala illoobey’ 

Waxaa, haddaba, layaab leh, reer-miyigii hore ee Soomaalidu, iyaga oo 
aan u xeraysan, iyaga oo aan dugsiyo loogu dhigin, iyaga oo aan waxna 
qorin, waxna akhriyi jirin, inay, haddana, judhiiba kala garan jireen 
tixda deelqaafku ku jiro iyo midda hagaagsan ee u tirsan si waafaqsan 
maansoyahannadii hore xeerarkii ay maansada u dejiyeen, ha yeeshee aan 
weligood meelnaba lagu dhigin! 


А... 
1 Maacaleesh: Naanays uu lahaa піп beer qurux badan Hargeysa ku lahaan jirey. 

Tilmaanta labaad ee gabayga, geeraarka, jiiftada iyo dhammaan wixij 
maanso ku abtirsadaaba ay wadagaani waa miisaanka oo isna la’aantiis 
uu meerisku подопаауо kv’ jaban, intii la rabeyna ama ka dheer ama ka 
gaaban. Markaas oo kalena waxay ninka бгіуеу ku xaman jireen, ‘hebel 
waa sheekeeyaye, ma gabyin oo ma geeraarin, jiiftona ma йтіп? 

Ka sokoow, qaafiyadda iyo miisaankaoo tixwalba curinteeda lamahuraan 
u ah, waxaa iyaduna jirta tilmaan saddexaad oo maansada Soomaalida ku 
mataansan; taas oo ah luuqda oo qayb waliba ay leedahay middeeda y 
gaarka ah ee loo yaqaan. Dhabtiina, waayadii hore maansoyahannada aan 
tixahooda ku luugayni aad ayay Soomaalida ugu yaraayeen. 

Haddiise aanu gabyaagu maansadiisa ku luuqayn karin, asii uu damco 
inuu dadka u gudbiyo, cudurdaar ayuu ka hor-marin ўігеу. Wuxuu oran 
jirey: “Кароо, maanta fahmo-darraa i haysa оо мий та tahli karee, ha la 
ii dulgaato’| Markaas buu sidii hadalka caadiga ah бхаа u sheegi јігеу, 
Waxayba maansoyahannada qaarkood Јаһаауееп luuq u gaar ah oo 
dadweynuhu kolkay maqlaanba ku garan jireen sida Cali Cilmi Afyare, 
Guuleed Jucfe, Cabdillaahi Suldaan Timacadde, Cali Xuseen Xirsi, 
Xaashi Cali, Cabdi Iidaan, Ibraahin Mire oo ‘Fiqi-Buraale’ loo yiqiin iyo 
gaar kale. 

Waa run oo shuruudaha tirinta maansada lagama-maarmaanka u ah 
luuqda laguma daro, sidaas oo ay tahayna wax weyn ayay maansoyahanka 
ugu filan tahay. Hannaanka wax-gudbintiisa ayay luuqdu bishaa, dadka 
isaga dhegeysanayana wuu ku soo jiidan karaa kolka uu maago tix uu 
beryahaas tiriyey inuu cid uun ku saameeyo oo uu maanka Кара xado. 


CURINTA MAANSADA: MA 
HIBAA? MASE WAA BARASHO+? 

Qofkii dhashaaba wuxuu ku dhashaa tilmaamo abuurkiisa guud ahaaneed 
ku dhafan. Waa tilmaamo gofka la Кога оо ku tallaalan, ayna u badan 
tahay inta uu nool yahay inay la socdaan. 

Dhismaha jirkiisa ayay qaarkood ku saabsan yihiin, qaar kalena 
awoodda garaadkiisa iyo maankiisa ayay la хігіігаап. Macnaheedu wuxuu 
yahay: Dadka gofba si buu Eebbe u abuuraa. Oogo ahaan, waa lagu kala 
duwan yahay oo laba si walba isugu egi ma jiraan, malahaygana, lama 
uumin qaar xagga dhimirka iyo waxgarashada si buuxda uga siman. 
Waa run oo dadka qaar baa loo buriyaa, looguna deeqaa in door ah oo 
ka mid ah tilmaamaha wanwanaagsan ee ау bulshadu jeceshahay, qaarna 
isla tilmaamahaas inta lagu yareeyo ayaan falkooda wanaag laga filan, 
taladoodana aan la tixgelin. 

In kaleba iska daaye, laba walaalo ah oo isku hooyo iyo isku aabbe ah 
ayaa si walba u kala duwanaan kara. Mid baa dheer, midna waa gaaban 
yahay. Mid baa dheereeya oo dhasha goroyada cago ugu been-sheega, 
midna diin gaboobey wuu ka gaabiyaa. Mid baa aftahan ah oo markuu 
afka kala qaado lala ashqaraaraa, midna wuxuu noqdaa afgarooc aan wixii 
ku soo dhaca gudbin karin, hadduu isku dayona waxa uu sheegaayo aan 
Ја garan karin. Mid baa dabeecad qabow оо dulqaad miiran ah, midna 
dhiidhi baa ka soo horreeya oo qofkii ay laba eray isdhaafsadaanba waa lagu 
kala hagoogtaa. Mid baa geesi ah oo aan bogol dhabbe uga leexan, midna 
wuxuu noqdaa giiryaale aan shinbiraha hubin, haddii ay shababaxleeyaan! 
Mid baa deeqsi ah оо hadduu wax kale waayo awrka gurgur martidiisa 
u looga, midna waa muudal qadduuc ah оо аап xuunshada xaarka uga 

kicin! Харра waxbarashada, mid baa warka macallinka iyo casharkiisa 
durbadiiba la solansiiyaa oo si wacan u weeleeya, midna, xisaab sare iska 
daaye, ‘ара laba ku dar ayaa lagu kari waayaa! 

Sidaas oo kale, awoodda maanso-curintu wazay ka mid tahay awoodaha 
uu Aadanaha gaarkiis ku dhasho, gaar kalena aan waz laga siin. Waa 
tilmaan dadka gaar lagu gallado, gaarna laga gadiyo. Macnaheedu wuzuu 
yahay: Gabyaannimadu waa hibo abuurka gofka ku milan. Waa awood 
uurka hooyo lagala soo baxo. Waa tilmaan ruuxa loogu deeqaa uu iska 
dareemo goor hore iyo isaga oo aan weli qaan-gaarin. 

In badan baannu la kulannay gabyaa caan ah oo ku sheekaynaaya tixihiisii 
ugu horreeyey kolkii uu isku duwey inaanu toban gu’ dhammaysan. Allaha 
u naxariistee, gabyaagii weynaa ee Aadan-Carab la огап jirey wuxuu iigu 
warramay inuu sagaal-jir ahaa markuu mariyey tix uu ugu jawaabey nin 
isaga aabbihiis gabay ku maagay. Sidaas оо kale, 1900 iyo toddobaatannadii 
garnigii 20d wazaa isaguna ii sheekeeyey maansoyahankii caanka ahaa; 
Cabdullaahi Macallin Axmed oo ‘Dhoodaan lagu naanaysi jirey. Wuxuu 
ii sheegay inaan wax qummani u dhexaynin markii uu hadal-bartay iyo 
markii uu gabayga bilaabay! Taasina waxay markhaati dheeraad ah u 
tahay rayiga ah maansoyahanku inuu ifka u soo baxo, isaga oo awoodda 
curinta maansaduna ay ku laran tahay. 

Sidaas oo ay tahay, haddana, waa la joogoba, dadku kama daalaan 
in ay isweyddiiyaan su’aasha ah: Gabayga ma la baran karaa oo sida 
kasmooyinka kale uu Aadanuhu u kala kororsado, awoodda maanso- 
curintana ma loo kala kororsan karaa? In kastoo taasi ay mar walba su’aal 
taagan tahay, haddana waxaa hadba nagu soo Кісіуа oo na soo weydditya 
dhegeysteyaasha barnaamijkan ku taxan qaarkood. 

Yeelkeede, jawaabta su’aashu waa Aaa, isla markaasna waa maya. Waa 
haa oo, guud ahaan, jacayl aad ah haddii aad maansada u hayso, markii tix 
cusub laguu mariyo haddii aad wada qaban karto ama inteeda badan aad 
ku celin karto; kolkaad sheekaynayso haddaad is’aragto adigoo хо maanso 
ku maahmaahaaya; haddii aad wax badan ka qaybsan tahay maansadii 
гарріі hore, isla markaasna kuwa kula xilliga ah waxsoosaarkooda aad 
wax roon ka og tahay; haddii aad iska dareento inaad leedahay awoodda 
kala-soocidda tixda hagaagsan, midda meel dhexaadka ah iyo midda 
liidata; haddii meerisyada deelqaafka leh ama miisaan ahaan jaban isla 
markiiba ay dhegtaadu dareemi karto; intaas oo awoodood haddii aad 
isku aragto waxaad u dhowdahay inaad tirin karto maanso aan deelqaaf 

Јаһауп, maanso аап meerisyadeedu kala dheerayn, maanso habdhaca 
maansooyinka kale leeyihiin iyadana laga dareemi karo. 

In kastoo ay arrintu sidaas tahay oo dadka qaarkiis ay dedaal iyo 
barasho awgeed wuxuun maanso salsallaaba ay kolkolka qaarkood tirin 
karayaan, haddana marnaba lama sinmi karto maansada ay hibadu 
soo saarto. Maansayahanka hibada u leh tiisu waa isku xiran tahay oo 
ujeeddada ay xanbaarsan tahay si buuxda ayuu ugu soo ban-dhigi karaa. 
Ha yeeshee, midda barashada lala kaashadaa way kala dalooshaa oo, in 
kastoo la dheereeyo, haddana qaybaheedu ujeeddadii loo mariyey ma 
koobaan. Maansayahanka ay hibadu ku laran tahay meerisyo tiro yar oo 
markiiba la qaybi karo ayuu ujeeddadiisa u xanbaariyaa, waxaana tixihiisa 
lagala soo dhex-bixi karaa tuducyo lagu hal-qabsado oo murti miiran ah. 

На yeeshee, до ка barashada awgeed wax ku curiyaa tix gaaban 
kuma dan-bogan karo, wixiisuna shiiqsi dambe ma yeeshaan. Maansada 
barashada lagu dhaliyo waa lagu dhibtoodaa oo inuu ebyo maalmo 
badan ayay ninkeeda ku qaadataa, halka midka ku dhashay ay debnaha 
ka sarsaaran tahay oo markii la weyddiiyo iyo goobtii lagu haybiyoba uu 
Ismaaciil Mire sidiisii dadka kaga haqab-tiri karo. 

Sidaas daraaddeed, in kastoo, farsamo ahaan, aad wax badan ka ogaato 
barashada sida maansada la isugu duwo iyo xeerarkeeda, haddana adiga 
iyo maansoyahanka hibada loo siiyey cirka iyo dhulku intay isu jiraan 
ayaad isu jirtaan, marka la isbarbar-dhigo midkiin waliba tixaha uu curiyo. 

Sida Saahid Qamaankii uu tirinteeda Eebbe ku galladay nin barasho 
ku galay lagama fili karo intuu garnagsado inuu meerisyo tiro yar ku 
muujiyo meesha sare ee qabkiisu joogo iyo, Ugaaska tolkaba Allaha ka 
dhigee, inaanu ninnaba deri u lahayn, wax sinnaan ka hooseeyana aan 
laga damci karin: 


Masoow aabbahay iyo halkaan Magan ka soo gaadhey 
Maggawsina inaan layga siin maax la dhuranaayo 
Oon malab rag kale loo shushubi wax uga miileeyo 
Oon meesha taag nahay anaan murudna leefaynin 
Oon maydhax aan igu xidhnayn mayllimmo u haysto 
Oon weliba mood iyo salaan ula maleegnaado 

Saddex magac Allee xaajadaas layma marinsiiyo 

Sida koron xiniinyaha la mudey uma malluugnaado! 

Ma nin barasho keliyihi ay curinta maansada u geysey ayaa la garab- 
dhigi karaa Faarax Nuurkii uurka hooyadiis kala soo baxay ee, isaga оо 
qoladiisa u digaaya, meerisyada kooban ku qeexay hababka kala kanaka 
ah ee la isku khiyaamo, isna uu dareensanaa qayrada uu hoggaamiyo in 
lala maaggan yahay; Faarixii yiri: 


Qosol been ah fool wada дауахап giil aan garanaayo 
Booraan afkii laga gafiley gabarna hooseeyo 

Qusur oodan shebeg laysu qubay qoolad iyo xeelad 
Qullaab iyo kullaab iyo lacaaf laysku gabanaayo 
Qayaamada halkaa soo turgane gun uga soo jeedo 
Dogon baa halkii lagu qatali goorta soo dhigane 
Maanaa mindiyo lay garshaa lagu gali doono 

Sidee baan ganboosha и cunaa gabiska waabayda?! 


4 


Allaha u naxariistee, Aadan-Carab oo, geeridiisii ka dib, aan jeer ku 
tilmaamay maansoyahannadii hore kii u dambeeyey ayaa gabayadiisii 
midkood waxa uu inagu baray inay maanso-curintu hibo tahaye, aanay 
ahayn wax qasab iyo isjeclaysiin lagu taabi karo. 

Wuxuu markaas u faanaayey niman si wadajir ah ugu soo gabyi jirey, 
isaga oo ugu baanaaya curinta maansadu inay tahay hanti isaga si gaar 
ah loogu xuddumay оо hibo iyo maqaaddiir ugu timide aanu, sidooda оо 
kale, bawsi iyo barasho ku helin. Waxaa meerisyadii gabaygaasna ka mid 
ahaa: 


In kastoo midhaha laga sinmiyo madasha luuqdeeda 
Murti baan ka reebaa hadha iyo anigu maahmaahe 
Miisaan haddaan hadal lahayn waa micno la aane; 


Maskax baan la haynnine horaa lay midiidimaye 

Ma maroorsi baa gabaygu waa ii mihiib-galaye 

Maa layga maashado haddaan la іра maarmaynine! 
Mulki baan u yeeshaye maxaa lay martiyi waayey?! 
Maskab kuma qabee jeer miyaan laygu magacaabin?! 
Waa maxay dadkuu mohanayaa meheraddaan haystey?! 


Anba kama mahoobbiyin tolkay maansadaas badane 
Masar iyo Kharduunna uma tegin mana masaafoone 

Kamana mudannin sheekh ii marshoo macarifo i dheere 
Waan mihindisaye iima dhigin macallin yeedhshaaye 
Waa sheey maqaaddiir ku yimid aan yar maamulaye 
Shoow duul masayr ugu dhintee madadkan lay siiyey'?! 


1 Gabaygan oo dhan u doono: Aadan-carab, Idaajaa, bogagga 143-147 (London 2002). 

‘ALLAA XOOG ГЕН...: MA 
GABAY BAA, MASE WAA........2 


1 


Ummad ahaan, dhibaatooyinka gqoraal la’aanta Afsoomaaligu ау 
Soomaalida dhaxalsiisay ma tiro yara, waxaase ugu daran waayihii ina soo 
maray iyo, guud ahaan, taariikhdeenna siyaasadeed iyo midda bulshaba 
inaynu marti ири nogonno shisheeyihii dalweynaha Soomaalida inta ku 
soo duuley хоорра ku qabsaday iyo weranwaryadii horseedka u ahayd. 
Laga soo bilaabo sannadihii ugu horreeyey qarnigii 16d ilaa bartamaha 
kii 20d, dhulka Soomalida ee Geeska Afrika ku yaalli wuxuu ahaa kob 
indhaha lagu wada hayo oo xoogaggii Reer-Yurub iyo kuwo gobolka ahiba 
ay tartan Ба'ап ugu jireen, bad iyo birriba, kolba meelaha ay istaraatiijiga 
u arkaan sidii ay ku taabi lahaayeen. Si ay dantaas u gaaraanna, waxay 
xoogagpaasi dhulka Soomaalida ku soo даай: jireen dagaallo aan kalaggo’ 
lahayn oo si arxandarro ah loogu xasuuqi jirey qaybaha dadweynaha оо 
idil; kuwii reer-miyiga ahaa, kuwii reer-xeebeedka ahaa iyo kuwii reer- 
magaalka ahaaba. 

Intii tabarteed ah, Soomaalidu way ‘girifgirif’ tiri, iyada оо dhawr 
jeer isku dayday inay isdaafacdo, iskana rawdo colka ku soo duuley oo 
saancadde iyo saanmadoobeba lahaa. Hase ahaatee, taasi ma ahayn wax 
muddo dheer socon karayey, malahaygana waxaa loo aanayn karaa laba 
sababood: 

Sababta hore waxay ahayd Soomaalida iyo cadowga ku soo duuley 
oo aan ka sinnayn xagga hubka iyo qalabka dagaalka loo adeegsado. 
Ciidammadii soo duuley waxay ka buuxeen hubka дагха oo madaafiic, 
догуо iyo rasaasba lahaa, halka, si ulakac ah, helidda hubka jaadkaas 
ah Soomaalida loogu diidey, loogana cuno-qabateeyey. Kolka, way iska 
caddahay labada dhinac, ugu dambaysta, midka ay guushu raaci karto: 

ciidan ku soo duullaan-tegey maraakiib dagaal, madaafiic iyo saanad iyo 
mid warmo iyo fallaaro, inta miciinsaday, wax isaga celinaaya; 

Sababta labaadina waxay ahayd mid la xiriirta Soomaalida qudheeda 
iyo dabeecadda nolosheeda bulsho oo toltol ku dhisnayd, welina ku dhisan, 
Sidaas awgeed, ma jirin Talis Dhexe oo ay ku midaysan tahay iyo ciidan 
ay wada lahayd oo ay dalkeeda ku daafacato. Taas ayaana fududaysay 
in tol walba halkii uu degganaa lagu galo, isaga oo aan haysan qalab uu 
wax isaga rabo, isla markaasna аап meelnaba ka јеедаадеуп gurmad uga 
yimaada tolalka kale ee dhurka iyo dhaqankaba ay wadaageen, in kastoo 
degaanno aan sidaas u kala fogeyn ay, aalaaba, wada degmaysan jireen. 

Dulucdu waxay tahay: Wanaag iyo xumaan wixii ау tilmaan 
lahaayeenba, 10kii qarni ee u dambeeyey dhacdooyinkii Soomaalida la 
soo gudboonaadey waxaa ogaanshahooda marti loogu yahay qoreyaal 
shisheeye oo u badan kuwii la socdey gumeysigii Reer-Yurub amaba 
horseedka u ahaa. Taasina ma sabab la’a oo far la’aantii uu Afsoomaaligu 
ku raagey ayaa ugu wacan. 

Kolka, waa nasiibdarro innaba inaanay jirin, haba yaraatee, qoraallo 
taariikheed ama Комо dhaqameed ama kuwo siyaasadeed oo Soomaalidii 
hore ay waayihii dalkooda ka qoreen; kuwaas oo haddii ay jiri lahaayeen 
la garab-dhigi lahaa wixii shisheeyuhu ay ka sheegeen oo ay hubaal tahay 
inay yihiin wax ay si aad ah dhexdhexaadnimadu uga fog tahay. Far 
la’aantii dheeraatay ee afku waxay sababtay inaan meelnaba maanta loogu 
irkaneyn wax la tixraaco oo abkii iyo absaxankii hore aynu ka dhaxalnay, 
markii laga reebo xoogaa suugaan ah оо qarnigii 19d iyo kii 20d facba 
facii ka dambeeyey uu, af ahaan, ugu soo gudbinaayey, sidaas darteedna, 
iyada oo kala dhantaalan, ina soo gaadhey. 


2 


Anigoo, haddaba, maalin dhoweyd isku deyaaya inaan ka jawaabo 
su’aaal dhegeysteyaasha midkood uu i soo weyddiiyey ayay fikradahaasi 
mar qura maankayga iyo maskaxdayda ku kulmeen. Runtiina, jawaabta 
su’aasha dhegeystuhu ma aha waza i hawlay, su’aashaas оо ku saabsan 
toddobaaddadii ina dhaafay isla barnaamijyadii Dhaganka iyo Hiddaha ee 
Laanta AfSoomaaliga ee VOAda ka baxay. Intiinnii dhegeysatey haddu 
aydun weli xusuusataan, waxaan isku deyey barnaamijyadaas xiriirka ahaa 
inaan ku faahfaahiyo qaybaha maansada Soomaalida,; kuwaas оо aan 
ku sheegay gabayga, geeraarka, jiiftada oo masafona loo yaqaan. Waxaa 
soo raaca heeso-dhaqameeddii hore iyo, ugu dambaysta, heesaha casriga 
ah oo muusigga loo tumo, tu’ walbana inta cod gaar ah loo sameeyo uu 

heesaa loo xushay ku luuqeeyo. 
Dhegeystuhu wuxuu i soo weyddiiyey meerisyada soo socda qaybaha 
maansada midda loogu abtirin karo; waa meerisyada ah: 


Allaa xoog leh diin baa xarbi leh tegis xajkii baa leh 
Gob baa xidid leh xoor baa dhanyo leh dhagasho Xiitaa leh 
Xasad iyo xumaan laysku dilo xtisad beled baa leh.’ 


Ma gabay baa? Ma geeraar baa? Mase waa jiifto? 

Sida dhegeystuhuba uu su’aashiisa ku xusay tixda waxaa iska leh, 
Allaha u naxariistee, Sayid M. Cabdille Xasan, qaybaha maansada midda 
ay kaga abtirsataana waa gabayga ee geeraar iyo jiifto midna ma aha. 
Waxaase jira gabayga caynkaas loo tiriyaa astaamo uu kaga duwan yahay 
kuwa kale ee caadiga ah, waana sababta aan dhegeystaha ugu garaabaayo, 
jsaga qudhiisana tuhunka ku dhalisay. 

Meelo Ка mid ah bogaggii aynu soo dhaafnay waxaan ku soo qaaday 
gabayga oo lagu tilmaami karo hormuudka maansada Soomaalida. 
Shuruudaha curinta meeriskiisa waxaa ugu weyn qaafiyadda kolba lagu 
bilaabo oo maansoyahanku uu ku idleeyo, sidaasna uu deelqaafka Кара 
ilaaliyo. Meeris walba waxaa qasab ah in laga dhex-helo laba eray оо 
labaduba xaraf qura ka wada bilawda, halka ay u badan tahay in maansada 
kale laga rabo hal eray oo xaraf keliya ka bilawda. 

Ha yeeshee, gabayga noocaan ah, ama Sayidku ha tiriyo ama cid kale 
ha tirisee, marka aad u fiirsato waxaad ogaaneysaa in gabyaaga tiriyaa uu 
waajib isaga dhigo laba shardi oo dheeraad ah, qasabna aan ku ahayn: 

Marka hore, aalaaba, wuxuu meeriska u qaybiyaa saddex dhudood oo 
mid waliba uu ka bilawdo xarafka uu gabaygiisu ku qaafiyadaysan yahay, 
halka—sidaan soo sheegay—gabayada caadiga ah looga baahan yahay oo 
keliya laba eray oo isku xaraf ka bilawda, meelo cayimanna meeriska ka 
kala gala. Waxay u badan tahay, saddexdaas dhudood ee meeriska noocaan 
ahi uu ka kooban yahay in ku’ walba ujeeddo gaar ah loo xanbaariyo, 
sidaasna, macne ahaan, uu kaga madax-bannaanaado qaybaha kale ee ay 
meeriska ku wada jiraan; 

Marka labaadna, waxa uu gabayga noocaan ahi kuwa caadiga ah kaga 
duwan yahay dabeecadda dhammaadka meeriskiisa. Guud ahaan, mar 
dhif ah mooyee, meerisyada maansada Soomaalidu waxay ku idlaadaan 
shaqallada gaageaaban ее shanta ah midkood iyo xarfaha “уда iyo ‘wda 
00 afyaqaannadu ay iyagana shagal-ka-wargab ku tilmaamaan. Hase 
ahaatee, meerisyada tixda uu dhegeystuhu i soo weyddiiyey waxay ku 
wada dhammaadaan erayga ah “27 оо, sida Іа arki karo, shibbanaha ‘а 

lagu magacaabaa uu u dambeeyo. 

Labadaas shardi ee uu dusha u rito dartood, waxaa muugata 
maansoyahanka habkaan wax u tiriyaa inuu doortay hab loo gabyo oo 
adag, hal’abuurrada u bareeraana ay aad u tiro yihiin. Mararka qaarkood 
waxaadba mooddaa in maansoyahanka sidatan u gabyaa uu dhoollo-tus 
ula jeedo; dhoollo-tus uu ku muujinaayo af’aqoontiisa iyo awoodda inta 
ay isku meheradda yihiin uu dheer уаһау. Sidaas darteed, layaab ma laha 
tixaha qaabkaas loo tiriyaayi inay, tiro ahaaan, ku yar yihiin maansada 
тарріі hore пара soo gaadhey. 

Sayid Maxamad oo keliya ayaa laga hayaa tixo qaabkaas u tirsan oo, 
qaafiyad ahaan aan midaysnayne, uu tuduc waliba xaraf gaar ah ku socdo, 
Waxaa ka mid ah tuducyada xarafka “kada ah uu qaafiyadda uga dhigay 
oo ah kuwii uu dhegeystuhu su’aasha ka qabey. Waxaa iyagana la hayaa 
tixo gaaggaaban oo kuwaas Іа dabeecad ah, азіі ay qaafiyadda ku kala 
duwan yihiin; taas oo laga garan karo tuduc waliba inuu ka haray gabay 
markiisii hore iskiis u madax-bannaanaa, hase ahaatee ay weriyeyaashu 
kala illoobeen. 

Waxaa ka mid ah: 


R: 


Rabbaa deeg leh тоор baa gabow таахо nabad baa leh 
Jannaa rug ah Raxmaan baa baryo leh raacis Nebi baa leh 
Werdaa ridis leh weli baa rillo leh rabid shareecaa leh; 


X. 


{йаа хоор leh diin baa xarbi leh tegis Xajkii baa leh 
Gob baa xidid leh хост baa dhanyo leh dhagasho Xtitaa leh 
Xasad iyo xumaan laysku dilo xtisad beled baa leh. 


Agal xeerar weyn xaal gobaad xilasho gaaraa leh 
Xurmo iyo wanaag loo xishiyo xidid Galbeed baa leh 


Waxaan kaa xishoon iyo ximaar xeewal Bari baa leh; 


J: 


Jannaa udug leh jiic baa godgodan Jahannamaa giig leh 
Jigraa ridis leh xoolaha Jigjiga jooga anigaa leh 

Wuxuu 500 jibaadaba libaax jees miraa mici leh’. 


Qaar ka mid ah Daraawiishtii uu uruuriyaha Diiwaanku la kulmay 
siday ugu warrameen, tixahaas aan isku xarafka ahayn ayaa ugu horreeyey 
maanso uu Sayidku tiriyo. Taasina, runtii, way ila ahaan weydey, maxaa 
yeelay igala adag wax qof gabay-barad ahi uu maanso ku bilaabi karo. 

Qaar kale oo ka mid ah taariikhda iyo maansada Sayidka Daraawiishtii 
Jaga soo guuriyey waxay iyaguna ku warrameen, 1904tii ka hor, іпаап 
Sayidku gabyi jirin; sannadkaas oo ahaa goobtii Jidbaale ee Daraawiishi 
sida kun ugu jabtay kii ay dhacday. Waa sannadkii iyaga oo qax ah oo cayr 
ah uu Bogor Cismaan u gacan-haadiyey ee ay Bari u geeddiyeen. Meel 
dhexe iyaga oo sii maraya waa sannadkii ay Boqorka ka soo gaadhey farriin 
uu ku ogeysiinaayo wixii ay ku heshiiyeen in wax iska beddaleen oo haatan 
aanu dhulkiisa ku marti-gelineyn, sidaas darteedna uu ka doonaayo, isaga 
iyo ciidankiisuba, inay dib uga noqdaan. Dabadeedna, waa sannadkii wixii 
Daraawiish uga soo doogey uu Wadaadku agagaarka Ayl iyo Gelingaalle 
la degey. Sida loo badan yahayna, waa sannadkaas ama kii ka dambeeyey 
marka uu tirinaayo gabayga calaacalka iyo xogwarranka isugu jira ee 
Soomaali oo idil wada gaarey; kaas oo haddii maansada Soomaalida aanu 
ku jireen ay wax weyni ka maqnaan lahaayeen; waa Jiin/ey sannadkii uu 
tiriyey! 

Mar labaad, taasi iyaduna waa i geli weydey, maxaa yeelay Jiinley way 
igala culus tahay markaas gof gabay-barad ahi maanso uu tirin karo! 

In kastoo aysan labadu xiriir toos ah lahayn, haddana su’aashii 
dhegeystaha ayaa maankayga ku soo cusboonaysiisay far la’aantii uu 
Afsoomaaligu ku raagey sida ba’an ee ay mugdiga u gelisey guud ahaan 
taariikhda Ummadda, gaar ahaanna taariikhda suugaanta. 

Bal malee, maansoyahannadii qarnigii 19d iyo kii 20d oo afkoodu u 
догпаап lahaa? Sow maanso aan kala dhantaallayn iyo suugaan badan 
oo milgo lihi maanta gacnaheenna kuma jirteen? Innaga oo hubna, sow 
maynaan ogaanneen Sayid Maxamad oo kale tixdii uu ku bilaabay iyo tii 
ugu dambaysey? Jawaabtu waa ‘haa’, isciilkaanbi iyo calaacalse ma wax 
bay inoo tari? Waa mayee, kolka sow inalama gudboona ninkii gabyey 


tiisii inaan u riyaaqno, iskuna maaweelinno: 


Wax la waayey Geelloow ninkii waalan baw duda e! 


Allaha u naxariistee, Muuse Galaal 00 ka mid ahaa cilmi-baareyaashii 


1 Gabaygaan оо dhan u doono: Diiwaanka Sayid Maxamad; bogagga 175-176, Aw-Jaamac Cumar Ciise, 
Jabuuti (2005). 

taariikhda Daraawiishta dabo-geli jirey, maansada Sayidkana aad u jeclaa 
ayaa Darwiish reer-Burco ahaa wuzuu weyddiiyey isla su'aashaan aan 
jawaabteeda goobeyno, su’aasha ah: Ma la yaqaan tixdii ugu horreysey 
mid uu Wadaadku tiriyaa tii ay ahayd? Kolkaas buu Darwiishkaasi* ky 
jawaabey: ‘Waxaan maqli jirey isaga oo Diinta mooyee аап markaas Ка 
hor wax gabay ah lagu aqoon ayaa maalin maalmaha ka mid ah wazaa lagu 
yiri, ‘Sheekh Maxamadow, weligaa inna wax gabay ah ma isku дзудау?, 
Markaas buu mariyey masafo saddex tuduc ka kooban oo ahayd: 


‘Waxa aradka laga sheego 
Dhegahow адавато ab; 
Isha waxaan ka gaadona 
Anigow ilaalo ah; 

Arrin iyo wisii ii egna 


Uurkaygaan ku haystaal’ 


—anigana taas ayaa ila ah wax la rumaysan karo. 


2 Waxaa la огап jirey Maxamuud Jaamac, ‘Maxamuud-Daallin'na waa lagu naanaysi jirey. 


ARARTA IYO MAANSADA 


Inta la hubo, erayga arar laba macne ayuu AfSoomaaliga ku leeyahay. 
Macnaha hore waxaa loo yaqaan berrimmada ku xeeran qoysaska reer- 
miyiga ahi ruumanka ay deggan yihiin ее xeryaha xoolahoodu ay ka 
oodan yihiin. 

Kolkuu gugu hooro; roob mahiigaan ahi kolkuu cido meel deggan ku 
dul-gabdhamo; kolkuu ballida iyo jidhaammada wada buuxiyo; gal iyo 
goof waliba markay caadda maraan ee laasaha iyo ceelasha dhaadheeriba 
ау karkaarrada jebshaan; kolkay daadadku mulacyeeyaan оо xeryihii 
xoolaha loo dhigay iyo dhulkii ay u soof-tegi jireen la kala garan waayo; 
arigii doonka ahaa kolkuu caaco ее nugulkii diraacda kululi ku dhoweyd 
uu dhawr aqooloodba дааа u hollan waayo; kolkay circaddaa noqoto oo 
kararta uu Eebbe daruuraha ka soo daayey aawadeed ay madaxa kor u 
qaadi waayaan; kolkaas bay reer-guuraaga Soomaalidu intay gacmaha kor 
u taagtaan харра Eebbe baryo ша jeestaan оо ‘roobka naga даай iyo ‘naga 
ўдоў? toona kuma dhiirradaane, {ош araraha iyo awro-daageenka’ ayay ku 
ducaystaan. 

Erayga ‘arar’ iyo ‘araarba’ Soomaalidu way ugu dhawaaqdaaye, sidaan 
soo tilmaamay, waxay markaan ula jeedaan halka reerku ka oodan yahay 
dhulka ka yare durugsan ee awrta rarooyada ahi, iyada oo dabran, ay 
maalin-weynta u daaq-tagto, fiidkiina ay kurayadu ka soo hooyaan. Kaasi 


waa macnaha koowaad ee uu eraygaasi leeyahay. 

Macnaha labaadi wuxuu ku lug leeyahay suugaanta iyo aftahammada 
Soomaalida. Hadalku ama zix maanso ha ahaado ama tiraab-faneed ha 
ahaadee, waxay aftahannada Soomaalidu u qaybiyaan arar iyo duluc, 
Arartu waa erayada gogoldhigga ah ee doodda lagu bilaabo, gaar ahaan 
marka ay dooddaasi tahay mid loola jeedo in dad badan maanka Іарара 
xado oo, iyaga оо aan is-ogeyn, таг qura lagaga yeersiiyo ‘hawraarsan’, 
‘kaaga marag iyo ‘allaylehe waa runtiis! Allaha u naxariistee, Faarax 
Xuseen Sharma’arke oo ka mid ahaa maansoyahannadii ararta culus ku 
caan-baxay ayaa geeraarkiisa lagu garan og yahay ‘Atoor-guuyo-sagaaro’ 
waxa uu ku sheegay halka qaybtaasi ay aftahammada maansada ka gasho, 

Wuxuu yiri: 


War Allaahu Akbareey 
Tlaah baa amar weyn 
Aadmi waaba laciif, 
Islaankii awelkiisu 
Ashahaadada weeye, 
Aayaddii nebigeenna 
Unuggeeda horeeto 
Bisinkaan af-tognaa, 
Gabaygana irdihiisa 
Arar baa la yiraa! 


Marka ay aftahammada joogto, ararta waxaa adeegsada doodaaga 
geedjoogga ah ее ku dedaalaaya gar maalintaas goobta taalla inuu ku 
guuleysto. Sidoo kale, waxaa isaguna adeegsada gabyaaga doonaaya in 
ujeeddadiisa uu culays dheeri ah ku kordhiyo; ka hor inta aanu u gudbin 
‘soo-shaac-bixinta’ farriinta uu gudbi isleeyahay; taasoo iyadana ‘dulucda 
loo yaqaan. Waa macnahaas labaad midka aynu hadda ka hadlayno ee 
astaamaha habdhiska maansada Soomaalida la xiriira. Mase mooddaa, 
markaad dhab ugu fiirsato, inaanba labada macne kala fogeyn oo midna 
loola dan leeyahay afaafka ujeeddada iyo dulucda hadalka, midna afaatka 
reeraha iyo barta ay aqalladu ka dhisan yihiin? Waa suuraggal. 

Su'aasha, haddaba, u baahan in halkaan lagaga jawaabaa waxay tahay: 
Maxay yihiin sababaha maansoyahanka Soomaalida ku xanbaara tixaha 
yu tirinaayo inuu arar ku bilaabo, dulucdana uu ka horraysiiyo? In kastoo 
aysan fududayn, ‘kow’, Заба iyo ‘saddex’ inta la yiraahdo in tiro ро ап lagu 
soo koobo, haddana waxaa Іа maamin karaa inay jiraan sababo dhawr 
ah oo maansoyahanka arrintaas ku dhiirri-geliya. Haa afar sababood 
ayaan isku deyi doonaa barnaamijkaan iyo kuwa xiga inaan ku soo 
bandhigo, aniga oo mid walba u soo daliishanaaya tusaaleyaal aan ka soo 
xigan doono gabayo хіШуо kala duwan ay kala tiriyeen qaar ka mid ah 
maansoyahannada Soomaalida kuwa ugu magaca dheer. 

барала koowaadi waa gabay-ku-faanka iyo u-hanjabidda 
maansoyahannada kale. Qacda horeba, maansadeenna ruuxii u flirsadaa 
wuxuu moodi karaa, garna uu ku leeyahay arartu inay tahay qaybta 
uu gabyaagu u adeegsado is'ammaaniddiisa; xagga awoodda maanso- 
curintiisa iyo isaga qof ahaantiisaba. Тааѕіпа, in kastoo aysan run wada 
ahayn, haddana wax badan baa ka jira. 

Waxaaba lagu dhiirran karaa in la yiraahdo, ‘bogolkiiba konton, 
haddii aysan ka badnaynba, kama yara inta uu maansoyahanku ararta 
ири adeegto muujinta agoontiisa, tirinta tixaha nuxurka leh sida isaga 
loogu fududeeyey ee qayrkiis loogu dhibay iyo xiisaha xad-dhaafka ah ee 
dhegeysatadu ay mar walba maansadiisa u hayso. 

Taas waxaa barbar-taal oo ‘xinif maanso markay jirto uu maansoyahanku 
ararta ugu adeegtaa u-gooddiga iyo guulguulka maansoyahannada kale. 
Wuxuu, aalaaba, ararta ku sheegaa, tiisa mooyee, maansadii kaleba, inay 
kala daloosho, Ilaahay amarkiisna, lagulama yaabo! 

Allaha u naxariistee, gabyaagii weynaa ee la oran jirey Cali Cilmi- 
Afyare ayaa toddobaatanaadkii дагпірі 20d waxaa la weyddiiyey su’aal 
ahayd: Muxuu gabyaagu isu ammaanaa, sow tii ay Soomaalidu ku 
maahmaaahday; nin is'ammaanay, waa ri’ isnuugtey! Wuxuu ku jawaabey: 
‘Waa maahmaah run ah, ha yeeshee gabayga iyo gabyaaga ma khusayso. 
Gabaygii aan arar iyo gooddi lahayn ayaaba lagu tilmaami karaa ri’ aan 
geeso labayn оо madax gamuuxan; ri’ seenyoon!’. 

Dib markaan u milicsado raggii hore ee arartoodu ay dhab u cuslayd, 
waxaa, haddiiba, igu soo dhacaaya tix uu mariyey gabyaagii la oran 

jirey Raage Ugaas oo taariikhda maansada Soomaalida kolka laga 
hadlaayo Ка jooga halka uu Imru'ulqays Ка joogo maansada Carbeed, 
Woxuu ahaa maansoyahannadu mar walba оо ау іѕ'атаапауаап nin ау 
reebaan. Macnaheedu wuxuu yahay, intii la waayaha ahayd iyo intii ka 
dambayseyba, nin ay u oggolaayeen kaalinta koowaad inuu kaga jiro 
харра aqoonta maanso-curinta iyo soo-if-bixinta tuducyada waaweyn ee 
shiiqsiga dambe loogu xisho. Taasna aan ku tusaaleeyo tix wax yar laga 
hayo oo uu tiriyey gabyaa Cabdille-Laba-Maar la огап jirey. 
Wuxuu yiri: 


Rati weyn ridmada qaalin waa raro-gubyoodaaye 
Hadduu aar wax reydalo dugaag sooma raadsado e 
Raxantana maroodiga u weyn yaa u rida geede 
Raageba rujaal buu ahaa reebay gabyaaye 
Aniguna rankii baan ahoo riixay gaandhada e! 


Cabdi Maxamad Aw-Magan ‘Cabdi-Galayax’ waa tuu isna gabayadiisa 
midkood ku sheegay hadduu Raage waayadiisii inta gabayda uu bahal- 
dilahooda ahaa in isaguna kuwa dambe ee ay isku gedaha yihiin uu 
waayeelkooda yahay. Waa kii oran jirey: 


Waddammadase Raageba kol buu ugu war-dheeraaye 
Anna wiilashaan haatan kacay wawgu weynahaye! 


Sidoo kale, Allaha u naxariistee, Cali Cilmi Afyare oo ka mid ahaa 
maansoyahannadii dalweynaha Soomaaliyeed qarnigii 20d sida weyn loo 
dhegeysan jirey waxaa isagana laga hayaa arar uu ugu gogol-dhigaayey 
masafo waddani ah oo uu tiriyey 1967kii; taasoo uu cadkooda ugu 
oggolaaday qaar ka mid ah maansoyahannadii ka horreeyey ee gabyi ogaa; 
isaga oo aan illoobin inuu magaca Raage u hormariyo. 

Woxuu yiri: 


Sidii Raage iyo Goonni ~ gal wiyeera maahiye 
Sayidkii geddiisiyo ~ Cali-Dhuux ma gaaro е 
Geesigi Qamaan iyo = guubaabshibii Cumar 
Garashadii Cismaan Yuusuf = iyo gogol-dhiggiisii 
Gahayr iyo Salaan baa ~ geel dhalay ku qaataye 
Raggii gabayga loo giray ~ weli lama gudbooniye! 


Guun iyo cirroolaa ~ hadal gebaggabeeya e 

Nimaan guud-cadde ahayn ~ waa gababax kiisuye 
In kastoon ka guul helay ~ guutooyin faro badan 
Weli gaadahaan rabey ~ geeddaa ka laabane! 


Raage ninka sidaas looga wada giigay ayuu ahaa. Yeelkeede, 
maansoyahannadii ay isaga isu gabyi jireen ee ay isku ilko-beeleen waxaa 
ka mid ahaa gabyaa Іа огап jirey Ina~-Ammaan оо, nasiibdarro, tixihii uu 
jsagu Raage ku maagi jirey amaba uu ugu hal-celiyey aan waxba naga 
soo gaarin. Waxaase beryo hore gacantayada soo gashay tix wada arar 
ah oo Raage uu isaga u tiriyey; taas оо markaad u fiirsato ааа u malayn 
karayso inuu islahaa, ninka ku soo dhiirradey in moorada maansaba uu 
tuducyadeeda Кара ѕааго. Waa gabay meeris kasta оо ka mid ahiba uu 
waayadii dambe isu rogey maahmaah ay Soomaalidu soo xusuusato mar 
walba oo ay isxifaalaynayso amaba cay lafo-jebis ah ay laba gof oo kala 
dhintay aanay isaga tureyne, isku wareemayaan! 

Marka hore wuxuu ku masaynayaa baraar so’ iyo sar loogu hanqal- 
taago toona aan lahayn oo abaar kastoo dhacda aan kolnaba hilibkiisa 
dheef laga jeeqaaqin; nayl yar oo aan loo hunguriyoon, sidaas darteedna 
laxdii dhashay in la даѕһо aan looga maarmi karin. Marka xigana wuxuu 
ku maakubayaa bil saddex haddii lagu dheelmado ammin hore meel dhexe 
kaaga dhacda, iftiinkeedana aanu isku-hallayn lahayn. Mar saddexaadna 
wuxuu kala mid-dhigayaa baalka xuunshada oo aan wamba lagu falin, 
halka midka gorayadu haddii la safarsado uu xoolo badan gooyo. 

Wuzuu yiri: 


Bus xagaa dhulkoo boodh ka kacay garanka oo biisay 
Berrin доор leh nayluhu кирау badalli-rooraane 
Leg baruur leh bawdiyo shanshiyo badhi hadduu waayo 


Baraar habarti loog kama furtoo gawrac kama baajo! 


Bil saddexi galabtit hadday reero kaa bixiso 
Barbarkaad и jeeddiyo iftiin beelo kuma geyso! 
In kastoo la baanbuuniyoo baayac lagu doono 
Bisinkiyo karaamada haddii loo buraanburiyo 
Baal xuunsho beec iyo gorgoro beeso kuma gooyo! 


Marka afraad, wuxuu ku sheegayaa inuu la too yahay bagal inta 
lugihiisa dheerdheer arkay moodey inuu faras baxdoow ah tartan ku gaari 
karo, Marka shanaad, wuxuu ku tilmaamayaa inuu la mid yahay dameer 
laba aagaamood oo biyeysan la dhacdhacaaya, isla markaasna ay la tahay 

—dhoon-horaad iyo dhoon-danbeedba—bacadlaha awr haamihii la saari 
jirey oo kale inuu isna sido! Marka lixaadna, wuxuu ku tilmaamayaa inuy 
la mid yahay dibigii geesaha weynaa ee ku jirey lodii inta raadkii libaaxa 
aragtay ku dul-balawdey, dabadeedna markuu bahalkii soo muuqday 
waxba ka celin waayey! Mar toddobaadna wuxuu ku maakubayaa kuray 
yar oo inta dayrtii dhoweyd la gudey isu maleeyey inuu ragga waaweyn la 
siman yahay! 

Ugu dambaystana intuu baadi irmaan ku tilmaamo ayuu wixii Ка 
naxayaba ugu yeerayaa inay bedbaadsadaan, inta aanu gantaalaha 
gabayadiisa ku gebawarin! 

Wuxuu yiri: 


Bagal lugo ka dheer fardana beder ma gaadhsityo! 
Baakuri tarkeed way bus-kicin laba bogooloode 
Burrus gayl biyaha ceel ma sido mana bukuur-daayo! 


Bahal raadki meel xalay libaax baabbushit mariyey 
Waa baarataa loi hadday budul maraysaaye 
Bagarkoo dhan dibigti isbiday dhiirri kuma btirsho! 


Bisganyaa rag kugu diraan biidna kuu tarine 
Baalugo ismood wiil hadduu buuryo-goys yahaye 
Meleg buu la booraamayaa buurriye' Ammaane 
Bi'i waaye Habaryooniseey baadidaada cesho! 

Карри dambe qudhoodu aad bay ararta noocaas ah u badiyaan, mararka 
qaarkoodna waxayba ila nogotaa іп iyagu ay kuwii hore Кара horreeyaan! 

Si kastaba ha ahaatee, markaan u fiirsado araraha maansada ее 
hal’abuurrada dambe ay soo if-bixiyeen ayay ila ahaataa in aanan ku 
gefsaneyn haddaan tusaale u haysto, Allaha u naxariistee, Cabdillaahi 
Suldaan oo “Timocadde’ loo yigiin, ninkii la~dagaallanka qabyaaladda ау 
maansadiisu u badnayd ee lixdannadii qarnigii 20d sida weyn uu magaciisu 
u soo shaac-baxay. Wuxuu ka mid ahaa maansoyahannada Soomaalida 
kuwooda ugu ararta culus; taas oo ka muugata bilawga tix kasta oo uu 
tirinaayo. Runtiina, wuxuu ahaa gabyaa ay arartu wax weyn ugu fadhido, 
gabay ama geeraar uu leeyahay oo aan arar lahaynna waa dhif iyo faro-ku- 


1 Buurriye (cay): Dhutiye; socod-xume. 

tiris. Wuxuu ahaa ninkii огап jirey: 


Malyanneerka arartuu ahaa macallinkaygiiye 
Mudanihi Afloow iyo sidii Muxumad maw yeedhshey! 


Bal u fiirso arar uu u yeelay, ujeeddo ahaan, tix aan waxba kaga 
duwaneyn kuwii uu sannadihii lixdannadii Soomaalida kaga waanin jirey 
gabyaaladda iyo dhaqammada xunxun ee, aalaaba, ku mataansan sida 
dagaallada toltolka ku salaysan, kala-qaadka xoolaha iyo marin-habaabinta 
hannaanka doorashooyinkii siyaasadeed ee beryahaas Baarlamaanka 
Soomaaliya loogu tartami jirey. 

Wuxuu ku bilaabayaa dhawr meeris оо uu ku muujinaayo, guud 
аһаап, tayada maansadu siday hoos ugu dhacday се ау ugu dhimatay 
gacnaha rag uu garaamiga yaryar ku magacaabaayo; kuwaas oo uu ula 
jeedey dhallinyaradii hal’abuurrada ahayd ее inta reer-magaalowdey, eray 
iyo luuqba, hiddaheennii maanso isbaddelka weyn ku sameeyey. Waa 
dhallinyaradii badaha fudfudud ee maansada intay miraha ku tiriyaan 
muusigga la doonan jirey, dabadeedna inta ku heesay soo if-bixiyey 
heellooyinkii jacaylka ahaa ee inta laga dabo-dhacay dhulka Soomaalida, 
mar qura, sidii gubato xagaa, ugu wada baahey! Wuxuu ararta qaybteeda 
hore Timacadde ku yiri: 


Indhoweydba gaafkiisa gabay qaad isma lahayne 

Wax шайба gisuu leeyibiyo gariyo maamuuse 
Qawaantinta maansaduna waa galad іа аап sheege 
Halkaan xarafku kuu gabanba waa laga qandoodshaaye 
Maansada qaraamiga yaryare gayliyaa dilaye! 


Dhallinyaradii markuu sidaas u qallacay ayuu halhaleel wuxuu u gudo- 
gelayaa maansadiisa inuu tilmaamo. Malahayga, wuxuu dareensanaa 
weyddiin meesha ku jirta oo innaga dhegeysatada ahi inaan isweyddiinno 
laga yaabo, isweyddiin nogon karaysa: ‘Oo Timocaddow haddii ay garaamiga 
yaryari’ maansadii dileen, bal noo sheeg waxa taadu ay tooda kaga duwan 
tahay”. 

Tilmaan layaab leh oo inay dhammaato mooyee ujeeddada uu ka 
leeyahay aan durba la garan karin ayuu inoogu jawaabayaa. Wuxuu soo 
qaatay dagaalkii labaad ee dunida iyo hoog iyo ba’ wixii quruumaha kala 
gaarey. Qaaradda Yurub, gaar ahaan dalalka Faransiiska, Jarmalka iyo 
Talyaaniga qasaarihii dirirta ka soo gaarey iyo burburkii ku dhacay ayuu 
xusayaa. Wuxuu inoo sawirayaa ‘jawi dagaal’ oo laga cabsoodo marka uu 

tirinaayo hubkii wax-ma-hanbeeyaanka ahaa ee qolooyinkii diriraayey ay 
isku gumaadayeen: Baaruud meel walba ka qarxaysa, taangiyo iyo baabuur 
gaashaaman, maraakiib dagaal iyo, waa wixii ugu banaaye, bambo- 
atoomiggii Jabbaan lagu ridey ee, maantaas ka dib, qab iyo ragannimo 
dambeba, uu haybintooda dan uga baxay! 

Weli waxaa inoo bannaan inaan isweyddiinno waxa ka dhexayn 
kara dirirtaas iyada ah iyo maansada Timocadde? Waa tan jawaabtu; 
Qunbuladihii xoogga iyo deryaanka weynaa ee maalmahaas la isky 
ridaayey qaar la xoog ah, asii arar qaali ah iyo erayo maanso oo culculus ka 
samaysan ayuu isna dhegaheenna dushooda ku soo qubi doonaaye, ha loo 
toog-hayo oo ha la weeleeyo! 

Woxuu yiri: 


Qarka Orobba qaaliga Faraas qoorriyada Maarsi 
Quruxdii Almaan iyo dhulkii Muuse laga qaaday 
Qalcadii burburay reerahay qaday’ du yeedhaysey 
Ninna lama qasbine waw qasdeen inay gasaaraane 
Wuxuu galinku meeroba markii laysu wada qaatay 
Qab baa rag isu geeyaye markay garaxday baaruuddu 
Taangiga gafilan maalintuu qaatay minawaarku 
Qalladdii Jabbaan lagu dhuftayuu qoob la rogi waayey 
Qunbulooyinkii oo kalaan maanta qubayaaye 
Haddaad qaban karaysaan araar qaaliyaan tirine! 


Haddiise ay jireen maansoyahanno kale oo arartaba waqti-lumis u 
haystey, sidaas darteedna durbadiiba dulucda hoos ugu daaddegi jirey, 
Timacadde isagu taas wuu kaga duwanaa. Wuxuu rumaysnaa inay jiraan 
shuruudo dhawr ah oo, mar walba, ay tixda wanaagsani ku tilmaaman 
tahay, laguna garan karo. Махаа ka mid ah ararta culus, luuqda macaan, 
carrabka soohidda meerisyada u tabo-baran iyo laabta aan dalabta lahayne 
ay daacadnimadu ka dhadhmayso. 

Arrintaas iyada ah waxa uu Timacadde ku xusay 1970kii gabay uu 
tiriyey; kaas oo uu ku taageeraayey saraakiisha Golihii Sare ee Kacaanku 
markii uu роаатіуееп іп dalka laga eryo dhallinyaradii Maraykanka 
ahayd ee ‘Peace Corps’ ka loo yiqiin. Gabaygaas ayuu u yeelay arar gabay- 
ku-faan ah, isla markaasna aad mooddo dayartii waagaas maansada 
bilaabaysey inuu ku tabobbaraayey. 

Wauxuu yiri: 


Casharkiisa gabay waanigaan curinnin waayaaye 

Calooshayda waa taan ka jaray curitinkiisiiye 
Caanaha anoo lay qabtiyo саама ururkeenna 
Meeshiyo carruurnimo anaa caalim ku ahaaye; 


Rag baa calaliyee maalintaan Caynabka u fuulo 
Caynaanka goortaan qabsado Calas la heenseeyey 
Cagta waxaan u saaraa jidkaan caanka ku ahaaye 
Cabaad-dheerahaan kaga tagaa cayn duleedka ahe 
Sidii aar cargaagtamey markaan dhuunta ka cisiiyo 
Cusayb waan ka soo saari jirey meel cidhiidhiya e! 


Arar culus codkiyo luuqdu waa cududaheediiye 
Carrab laylyan laab culan haddii la cuskisiin waayo 
Cayo iyo wuxuu kaa noqdaa caws kaliishadaye! 

Туара oo mar walba gabay-ku-faanka maanka ku haya ayaa, haddana, 
maansoyahannada qaar ka mid ahi waxay arartooda u adeegsadaan inay ku 
muujiyaan aqoonta dheer ee ау u leeyihiin degaannada dalka Soomaalidu 
uu ka kooban yahay, tolalka ku kala baahsan iyo, weliba, qoomiyadaha 
kale ee deriska la yahay. Tusaale ahaan, gabyaa reer-Mudug ah ama reer- 
Togdheer ah amaba reer-Waamo ahi kolka uu arartiisa ku xuso dhul ku 
kala yaal meelo degaankiisa aad uga durugsan iyo jilibbo ku abtirsada 
weligiis tolal aanu la sinjaarin, abidkiisna aanu ruuxna kala kulmin; marka 
uu gabyaagu sidaas yeelo wuxuu qaddarin iyo maamuus dheeraad ah kaga 
helaa dadka uu maalintaas tixihiisa u marinaayo iyo kuwa dib dambe Ка 
maqli doona dirkaba. 

Ragga, dumarka, waayeelka iyo dhallinyarada maantaas goobjoogga ah, 
isla markaasna u war-haya maansoyahanku kobta uu gabayga ka tirinaayo 
inaanu noloshiisa oo idil wax weyn ka fogaan ayaa inta ka yaaba afka 
maroorsha, isna weyddiiya su’aal aan cidna jawaab ka sugeyn оо ah: “Bal 
dhulkaan iyo dadkaan uu taxaayo, weligiiba indho kama qaadine, hadmuu 
bartay?! Maansha la yiri: finni baa gabyaaga wax u sheega’’. 

Ararta noocaas ah raggii hore ee gabyi jirey kama caagganaeyn. In 
kastoo ay u badnayd ujeeddadooda inay toos u abbaaraan, haddana waxaa 
laga dhex-heli karaa qaar tixahooda ararta ku bilaabi jirey оо la’aanteedba 
aan dulucda u gudbi јігіп. Aan, haddaba, гаррааѕ hore idiinkaga soo 
dooro gabyaagii weynaa ee la oran jirey Maxamuud Cali Beenaleey oo ka 
mid ahaa Galbeedka geyiga Soomaalida dadkii wax ka degi jirey, inta la 

hubana nolol ku soo gaarey dabayaaqadii 1900 iyo soddonnadii qarnigij 
20d. 

Maalin maalmaha ka mid ah ayaa waxaa Maxamuud loo keenay tix 
gaaban oo isaga lagu maagaayo; taas оо, dhab ahaan, isla nimankii u keenay 
ay tiriyeen, iyaga oo ku masabbidaaya qolo kale оо uu garanaayey, азіі ay 
markaas degaanka ku kala fogaayeen. Aan sii yare faahfaahiyee, waxaa 
beryahaas gabayo isugu hal-celinaayey nimankii tixdaas masabbidka ah 
Maxamuud u keenay iyo golo kale oo ay rabeen inay ku diraan, dabadeedna 
markay foodda isu geliyaan uu iyaga dhinaca saaro, maansadiisana ugu 
hiilliyo. ‘War bal tixda iigu celiya' ayuu nimankii u keenay ku yiri. Markaas 
bay yiraahdeen: ‘waxay ahayd': 


Inta Bari jirtiyo Reer Warfaa ha is-bahaysteene 
Ballan-gabaha Doolaal ўісііт haysku badiyeene 
Biid hadduu u tari Beenaleey ha isku biirsheene! 


Maxamuud Cali iyo nimankii loogu sheegaayey tixdaas daandaansiga 
xanbaarsan inay u soo dhiibeeni weligood wax xinif-maanso ahi ma dhex- 
marin. Markaas buu garan waayey wax uu kaga talo-galo. Si uu u rumaysto 
iyo si uu u beensado midnaba waa laga madoobeeyey. Dabadeedna wuxuu 
go’aansaday “bubsiino hal baa la stistaa’ waa tii la yiriye, bal horta inta aanu 
jawaab-celin inuu kaadsado оо korto оо arrinta si hoose ugu dhabbe-galo. 

Maalintaas buu tiriyey gabay hanjabaad miiran ah, asii aanu cid gaar 
ah wax ugu dhibin; gabay ay ka muuqato іп ciddii tirisay ay eedi doonto 
oo ay ku guban doonto dharaarta ay u caddaato ciddaasi midda ay tahay! 
Malahayga, waa gabayadiisa midka ugu caansan ee Soomaalida qaarkeed 
ay ku garan ор tahay dhextaalkii uu u yeelay ee ahaa: ттин gabaygu 
baabkii подааа dunida baaweeyey"’. 

Waxay kaloo dad badani ay gabaygaas ku xusuustaan laba meeris oo 
meel dhexe kaga jira, aadna la isugu weriyo; kuwaas oo ah: 


Beentiyo runtuba waa dhow bay kala baxaayaane 
Aan baxnaansho xaajada kobtii badhida loo saaro!. 


Runtii,in kastoo ay habboonaan lahayd gabaygaas quruxda iyo quluudda 
badan leh inaan halkaan ku soo guuriyo, haddana maanta waxay diiraddu 
ii saaran tahay arartii uu ku gardaadiyey ее uu ku muujinaayey aqoontil 
uu u lahaa degaanka Soomaalida iyo weliba carro-edegta ay baduhu u 
dhexeeyaan sida dalalka Carbeed qaarkood. 

Wouxuu yiri: 

Awel maanso waa taan ka baxay birimmadeediiye 
Waa taan ka baal-maray tixday belo Ка oogneyde 
Wax i booqday mooyee haddaan soo baraarugaye 
Xalaa baabisada lay akhriyey goor habeen-badha е; 


Beledweyne Baydhabiyo Xamar Baydisliyo koonfur 
Bullaxaar Berbera Saaxil iyo Buur-yar iyo Awdal 
Burciyo Looyo Baargaal Hobyiyo badaha liilkooda 
Basra iyo Xudeydiyo Maka iyo Cadan bataaxeeda 
Boholaha Hawaas iyo Jigjiga beledka Neyroobi 
Bay nimanka yaal iyo intii bidix u sii dhaafsan 
Baali Sheekh Xuseen iyo arlada bilaha loo jeedo 
Dadka badan anuu ii yaqaan baabka maansada e 
Badweyn iyo waxay igu og yiin bilicdi geeraare! 


Ragga dambe ee ararta noocaas ah iyagana lagu kuunyaa ma tiro yara, 
waxaana tusaale u подоп kara gabay-geeraar uu leeyahay maansoyahanka 
lagu magacaabo Cabdi Maxamad Aw-Magan ‘Cabdi-Galayax’ оо Doollo, 
Doh iyo Ceelgaab ku barbaaray. 

Arartiisan soo socotaayi waxay hordhac u tahay gabay-geeraar 
guubaabo ah oo uu tiriyey bartamihii sanooyinkii lixdannadii qarnigii 
20d, jeer ay colaadi ka dhex-aloosnayd nimanka uu ka dhashay iyo golo 
kale оо degaanno isu ogog leh wada daaqsan jirey. Gabay-ku-faanka ka 
sokoow, waa arar, siday Па tahay, uu dhoollotus ula dan lahaa, uuna ku 
muujinaayey aqoonta uu u leeyahay dalweynaha Soomaalida, tolalka ku 
dhaqan iyo, guud ahaan, dadyowga iyo degaannada Geeska Afrika. 

Woxuu yiri: 


Tunka Ayl Taleex iyo Nugaal Timirre meeshiisa 
Taallada Hargeysiyo Burciyo tacabka Buuhoodle 
Tareenaha Jabbuutiyo intii Taango laga gaaro 
Togga Adari tuulada Wardheer Tur iyo Laasoole 
Teyin iyo Mareeraale iyo webiga teedkiisa 

Tubta Xamar tafaha Jawhar iyo tayga Xamarweyne 
Toobiga Wajeer loo mariyo tacabka Baardheere 
Tuuf iyo Quraanyow Garraha labada tooxooda 
Tunni iyo Abgaal iyo Hawiye Tuurcaddiyo Booran 
Marreexaanka tuuraha Gedood Toga ku maalaaya 
Majeerteenka taagtiyo Hartiga turuqa waaweyn leh 


62 SILSILADDA XULKA SUUGAANTA SOOMAALIDA 


liddoorka wada taajirey iyo бика Habaryoonis 
Ogaadeenka temeshlaynayee tirada loo daayey 
Intaasoon turaab iyo dhul iyo tol iyo meel sheegay 
Tada gabay апаа Yuusufow taarashkuu sida e 
Teebkiyo fartaan qoray nafluhu tacajab weeyaane 
Dadkuna ii tixgeli meeshan iyo toban-jirkaygtiye 
Anigoon toddoba gaarin baan taani ku ahaaye! 


Shaki iigama jiro arartaas raggii uu u mariyey inay ugu bogeen, una 
maleeyeen ‘dugsi jinni’ inuu ka aflaxay! 

Marar badan, maansoyahannada Soomaaliyeed waxay gabay-ku- 
faanka iyo ismuujintu geyeysiiyaan in tix idil ujeeddooyinkaas oo qura 
uu u бгіуо. Sida laga yaabo in barnaamijyadii hore qaarkood aan ku soo 
xusay, waxay taasi, aalaaba, dhacdaa laba gabyaa markii ay foodda isdaraan 
ee erayada wada hanjabaadda iyo quursiga miiran ah uu midiba midka 
kale, jeefaaf la’aan, ири halgaado. 

Waa dagaal-afeed haddii lagaga adkaado uu gabyaagu aad uga 
murugoodo, haddii uu ku libeystona uu baal dheer ku gashado. Waa dagaal- 
afeed aan midka gacanta waxba u ogeyn, waxa lagu dagaallamayaana waa 
hanashada dhegaha bulshada ay labada maansoyahan af iyo degaanba 
wadaagaan. Erayba erayga uu ka culus yahay waxa uu gabyaa waliba u 
dooranayaa waa aqoonsiga dhegeysteyaasha inuu isagu ku guuleysto, 
dabadeedna midka ay is-hayaan lagu yiraahdo, ‘War hebeloow, hebel ma 
gaadhid оо kaa gabay-agoonsane, ha ku dabo-lumin\’. 

Garta sidaas u cad raggii naqi jirey Soomaalidii hore kuma yarayn, 
ciddii ay siiyaanna lagama murmi jirine, waxaa loo badnaa in lagu tixgeliyo 
oo ‘hawraarsan’ la wada yiraahdo. Waxay ahayd bulsho ay ku badnaayeen 
rag iyo dumar aan jaamacado kaga soo bixin cilmiga lafaggurka maansada 
iyo, guud ahaan, suugaanta, sidaas оо ay ahaydna looga dambeeyey kala- 
saaridda gabyaaga runta ah iyo iska-yeelka! 

Sababihii aan soo xusay ka sokoow, waxaa iyaduna jirta sabab kale 
oo gabyaagu uu la ararto; taas oo ah tilmaamidda xaaladda nafsadeed ee 
uu markaas ku sugan yahay. Had iyo jeerba, inta aanu gabyin, waa inay 
soo derriyaan arrimo dareenka hal’abuurka gilgila, dhacdo intuu haysan 
kari waayo uu door-bido dadka kuwa uu kalsoonida ku qabo amaba ay 
degaanka wadaagaan inuu u bandhigo 00 uu helo culayska ay ku hayso cid 
la gaybsata. Tiiraanyo, wahan, walaac iyo walbahaar, intuba waa xaalado 

markay hal’abuurka la soo dersaan geyeysiiya inuu tiriyo tixo loogu 
aabo oo inta carrabka dadka ku soo noqnogda xusuustooda ku hara. 

Aalaaba, gabyaagu markuu tixaha caynkaas ah tirinaayo ma baano 
oo ararta gabay-ku-faanka ah iskuma hawlo. Arrinta dhabta ah ee uu la 
gubanaayo inta aanu soo dibed-bixinna, wuxuu isku dayaa erayo loo dheg- 
taago inuu ku muujiyo hugunka laabtiisa iyo маха ay naftiisu la wasili 
la'ayd. Markaas buu soo gudbiyaa wixii tirinta gabayga ku hanboorriyey, 
iyada oo loo diyaar yahay oo dhegaha dadku ay si wanaagsan ugu wada 
furan yihiin. 

Arrintaas waxaynu tusaale ugu soo qaadan karaynaa arartii Cali 
Jaamac Haabiil uu ka horraysiiyey tix uu ugu barooranaayey nin uu aad u 
jeclaa oo geeridiisa loo soo sheegay. Isaga oo Berbera ku sugan ayaa waxaa 
ugu yimid niman miyiga ka soo galay oo ay xigto ahaayeen. Kuwaas baa 
wararkii ay u sheegayeen waxay ugu dareen dorraad maalintii ahayd inay 
Шка dhigeen, axankiisiina la сипау nin la oran jirey Xirsi Cilmi Goolle 
oo isaga ay qaraabo iyo wadeyba ahaayeen. Cali dhulkii baa la wareegey. 
Markii baa muusood iyo xasilba ugu dambaysey. Dhaaxuu u soo joogey 
nin-door geeriyoodey, nin-door ау xidid ama xigaalo ahaayeen, ha yeeshee 
siday middaani u taabatay geeri u taabatay weligiis ma ay soo marin. 

Habeen-barkii goor ay tahay, dhinaciina uu dhulka u qaban waayey 
ayuu inta sal-muggiis u fariistay wuxuu tiriyey tix gaaban, asit mudan 
inay ka mid ahaato dhaxalka maanso ee Soomaalidu ay qayrkeed ugu 
faani karayso. Si dareen-taabad leh oo ay caddahay inay ka dhab tahay 
ayuu tixdaas ararteeda ugu muujinayaa tiiraanyadii ay geeridaasi naftiisa 
ku maanshaysay iyo derintii uu ku jiifey siday ugu ekayd meel uu halaq ku 
ilmo-dhalay oo aan lagu ledi karin. 


Wuxuu yiri: 


Galgaladkii xalay iyo Faaraxow gama’ la'aantayda 
Gogoshaan ku jtifsaday hurdada goodki igu yaacay 
Gasiinkii la ii dhigay waxaan gawska uga daayey 
Dar guryihi ka yimi baa war baas iila soo galaye 
Geblamooyin waxay sheegayeen guuladarriyo hooge 
Geeridii Xirseey ii wadeen gacal ha waayeene 
Gabbal baa и dumey reeribii galiga Booc yitlle 
Abidkii rag waa go'i jiree tanise waa goow e 

Lix haloo uu goonni и lahaa gocanayee mooyi! 


Sagaalkaas meeris ee ararta ah markuu maqalkeenna ku soo jiito ee 


dareenka ay dhacdadaasi isaga gelisey uu innana, qayb ahaan, inagu 

tallaalo aynu dulucda u gudbayaa. Murugada haysa markaynu u dheg- 
taagno ayuu bilaabayaa inuu tiriyo tilmaamo wanwanaagsan оо lix ah, 
гарра Soomaaliduna, hadday leeyihiin iyo haddii kaleba, ay jecel yihiin 
in lagu sheego; waa tilmaamihii uu gabyaaguna Xirsi ku malaynaayey 
ee weligiis iyo waaqiis uu, daraaddood, ku xusuusnaan doono. Waa 
geesinnimo, waa deeqsinnimo, waa gar-aqoon, waa dulqaad markii ay 
tolka dhexdiisa qulquladi ka aloosanto, waa fuullaaan-fardood оо waa 
heemaal iyo gole-joog-wanaag. 

Marar kale ayuu hal’abuurku ararta u adeegsadaa inuu ku soo koobo 
dulucda uu ku soo gudbin doono maanso-weynta uu dadka soo hor-dhigi 
doono. Erayada arartiisu ka kooban tahay kolkaynu wax ka maqalno 
ayaynu, durbadiiba, garanaynaa tixda uu inoo soo sidaa nooca ay nogon 
doonto iyo waxa ay xanbaarsan tahay. 

Macnaheedu wuxuu yahay: In badan innaga oo ararta ka ogaanney 
ayay dulucdu ina soo gaadhaa, badanaana ararta caynkaas ah waxay 
hal’abuurradu ka horraysiiyaan tixda waanada ah, midda calaacalka ah, 
midda ergeynta ku saabsan, iwm... 

Aynu taana ku tusaalayno arar ay lahayd Cayn/ey uu tiriyey gabyaa 
waagiisii si weyn loo maamuusi jirey оо Cismaan Yuusuf la огап jirey. 
Kol dhow arartiisaas aan idin maqashiin doono waza uu ugu furfurtay 
gabay waano ah oo uu u tiriyey nin uu dhalay oo Cali-Baashi la oran 
jirey. Sida arartaas ka muuqatana, wuxuu Cismaan inankiisa ku dareemay 
dhallinyarayn iyo dantaa-moogi oo ah arrimo aanu waalidku warasadiisa 
ири dulqaadan, gaar ahaan, hadduu waalidkaasi yahay mid, sida Cismaan, 
Diinta Islaamka aad u jecel, ku-xad-gudubkeedana aan бігѕап karin. 

Isla marka ay arartu dhegaheenna ku bilaabataba, waxaan ogaaneynaa 
gabayga soo socdaa nooca uu yahay, ninka tirinaya dhaqammadii la 
toolmoonaa iyo cidda uu ku socdo waxa uu ku darraabaayo intaba. Innaga 
оо wax walba ka dheregsan оо и haliilsan arrimaha uu Cali-Baashi ku 
waanin doono inaan dhegeysanno ayuu gabayga weyni ina soo gaarayaa. 
Waase arartiisa wun waxa aan hadda u dan leeyahaye, waxay ahayd: 


Ciraab gabay ninkii Baashiyow caarifaa hela e 
Kaan caynaddaydaas u baran curuf ku weynaaye 
Bal caloosha geli dhawr hal baan kuu callimayaaye: 


Waa cad laysku uumoo hawada looma caal-helo е 

Hadba meelaan cidi gaarin bay calanka saadhaaye 
Calaha tii u dheer bay ninkaan celin ka tuudhaaye! 
Naftuna caasi weeyiyo sidii cadow shisheeyaahe 
Intay caag sidiis kaa dhigtay kugu cayaartaaye 
Markay taladu kula caaridaa la caqliyaystaaye! 


Cibaadada aad fududaysan baa сіі! iga hayaaye 
Waadiga culaab oo dhan moog sida carruureede 
Sow toban hal oo wada cajaba kuma ciraab-qaadan! 


Markaas ayuu si afatahannimo iyo aqooniba ku dheehan yihiin wuxuu 
midmid ugu tirinayaa qodobbo toban ah oo ay la ahayd Cali iyo inta la 
ayniga ahiba inay wax ku qaataan. 

Waxaa ka mid ahaa: 


° Cawo-bari la’aanta adduunka 

e Wedka aan cidina ka baxsan karin 

° Wacdiga aqoonyahannada diintu ay mar walba ku celcelinayaan 

° Rixin-goysnimada iyo qaraabada kala jiidatey 

° Qaar culimmada ka mid ahi siday yeelayaan ее diintii Eebbe, 
xoolo-badsi uun, ay u adeegsanayaan 

• Isbaddelka cimilada iyo arsaaqda soo yaraanaysa, gaar ahaan 
roobka iyo miraha 

° Colaadaha dunida оо idil wada saabtay iyo sida Бара loogu 
dhigay, maantaas ka hor, quruumo isu haystey inaan agtooda gori 
laga jabsan karin 

° Isbaddelka ku dhacay dabaqadihii Aadanaha iyo sida taliyihii iyo 
loo-taliyihii ay isu soo gaareen іѕгорторра dabeecadaha walxaha 
sida hodantooyada iyo saboolnimada, cusaybka iyo duugga, 


aaranka iyo abaarta, gabowga iyo dhallinyaronnimada, iwm.... 


Qodobka 10d ee gabayga ugu dambeeya ayuu Cismaan ku taxayaa 
dharaar noolba yaababka indhaheenna hortooda ka muuqda ee, iyada 00 
aan cilmi iyo kutubba loo baahan, ruux walba oo garaad ku jiraa uu ku 
waantoobi karo sida cirka dusheenna ah, доггахда, dabaylaha, daruuraha, 
roobka iyo curashadiisa, dayaxa, habeenka iyo maalinta isweydaaranaya, 
badda marna caariga ah, marna buuxa ah, dhulka iyo abuurta tiro-dhaafka 
ah ee uu Rabbi ku uumay. 

Wuxuu yiri: 

Cirka naga korreeyiyo shamsada caanka laga yeelay 
Cibaarooyinkaa felegga iyo calawigaa meeri 
Caadkaa sareetiyo daruur cadar ah guudkeenna 
Dabaylaha celcelinaaya iyo curashadii roobka 
Cadaddii shuhuurtiyo bilaha la isku caadeeyey 
Cawo iyo dharaartiyo waqtiga laba cadceedooda 
Badda coonka la inoo dhigaye caari iyo buuxa 
Carradaan marayniyo khalqiga sida cammuuddaasa 
Intaas oo xigmado culus ah oo Caaddil ku abuuray 
Nin cabbaar yar eegaaba waa la cajabaayaaye 
Haddii адап cilmiga layna faray сауппа ka aqoonnin 
Cibaarooyinkaa Eebbe sow kuma ciraab-qaadan’! 


9 


Maansoyahannadii hore ee Soomaalida kuwoodii magac weyn lahaa 
si aad ah ayay bulshadu u tixgelin jirtey. Si weyn baa wararka iyaga ku 
saabsan iyo wixii ay tiriyaanba loo wadwadi jirey. In kastoo lagu tilmaami 
Каго inay ahaayeen qareennada ч taagan daafaca danaha qoladooda, 
haddana kolba maansoyahankii ay bulsho-weyntu gabyaa run ah u 
aqoonsato xiriirkiisu kuma ekaan jirin geyiga uu ku dhashay. Si fudud 
buu magaciisu ugu gudbi јігеу tolalka kale, gabayadiisa qaarka xiisaha iyo 
xasaradda lihina meelo degaankiisa aad uga durugsan ayaa laga hayn jirey 
oo lagaga haasaawi jirey. 

Dadweynaha uu ku dhex-nool yahay ayaa gabyaaga runta ah goor 
noolba u shin-tirin jirey. Сирі hore gabaygii uu tiriyey kan ku xigi doona 
ayay wada sugi jireen. Mararka qaarkoodna siday u doocdoocinayan 
ayay ka soo saari jireen tix laabtiisa ku qarsoonayd oo aanu weli cidna 
maqashiin, tix ku saabsan meel isaga iyo iyagaba bugtey oo in uu wax 
ka yiraahdo laga wada sugaayey. Taas bay inta la boodaan uu qaarkood 
ceesha iyo carshintaba ka marin jirey. Markaas bay safruhu meel walba ka 
ridi jireen. Markaas bay faafi jirtey. 

Waxay socotaba, cidihii iyo degmadii loola dan lahaa ayay gaari jirtey, 
dabadeedna maansoyahannadooda ayaa jawaab ka celin јігеу; waase 
gabyaaga u soo tiriyey hadduu yahay mid meekhaan sare suugaanta ku 
leh oo doodda uu soo bandhigay haddaan looga jawaabin uu isagu ku 
libeysan doono. 


2 Gabaygaan oo dhan u doono: Diiwaanka Cismaan Keenadiid ce uu qoray Yaasiin Cismaan Keenadiid, 
Борарра 103-106, Xamar (1980). 

Dadweynaha ka sokoow, waxaa iyana gabyaaga magaca leh aad uga 
haybasan jirtey madaxda Maamulladii Soomaalida ee qaybo dalka ka mid 
ah ka talin jirtey intii u dhexaysey waaxdii dambe ee qarnigii 19d ilaa kii 
20d waaxdiisii hore. 

Waxaan u jeedaa dhaqdhaqaaqii gumeysi-diidka ahaa ee Daraawiisheed 
oo xaruntiisu ay Taleex ahayd, Sayid Maxamadna uu hoggaanka u hayey, 
bogortooyadii filka weyneyd ee Baargaal ay xarunteedu ahayd, Bogor 
Cismaanna uu muddada dheer ka talinaayey iyo Saddanadii Mudug 
ka jirtey ее iyana magaalada Hobyood waayadaas ka jirtey, taladeedana 
ay isaga dambeeyeen Suldaan Yuusuf Cali iyo Cali Yuusuf oo uu isagu 
dhalay. 

odis maamul oo lahaa wax anshi Dawladeed iyo kala-dambayn 
lagu tilmaami karaa iyagu col xiirexiire ah ayay ahaayeen, ha yeeshee, 
waxay saddexduba ka sinnaayeen, degaankooda ha joogo ama sodcaal 
ha ku yimaadee, gabyaaga magaca weyn leh in dhulkooda lagu derajeeyo 
oo aan, kolnaba, lagu hoojin! Sidaas darteed bay, iyaga oo waxdoon 
ah, xarumaha maamulladaas u sodcaali jireen, halkaas oo ay madaxda 
hortooda ka marin jireen gabayo ammaan iyo duco miiran xanbaarsan. 

Markase uu gabyaagu meelahaas oo kale u sodcaalaayo, siduu u 
joogo intuu kabaha cagta ku rito iskama uu anbabbixi jirine, wuxuu iska 
hormarin jirey tixo uu ku sheegaayo meel hebla’ iyo madaxda ka talisa 
inuu u socotayn doono. Farriintaas oo mar walba maanso ahaan jirtey 
ayuu u sii dhiibi jirey isla meeshaas nin ay saantiisu u jeeddo oo inta kor 
ka qayba gaarsiin jirey kolba cidda loogu dhiibo. 

Badanaa, tixdaas farriinta ah wuxuu gabyaagu ka horraysiin jirey arar 
uu ugu ducaynaayo gabay-xanbaarka ka qaadaaya ee madaxda ay ku 
socoto hortooda ka marin doona. 

Maansoyahannadii inta sidaas yeelay gabayga iska sii hormariyey waxaa 
ka mid ahaa gabyaa magac weyn lahaa oo Saalax Maxamad la oran jirey, 
‘Saalax-ma-lay-dirayse loo yigiin. Hilaadda 1900 iyo dhawr-iyo-tobankii, 
isaga oo markaas magaalada Neyroobi ku sugan ayay ku dhalatay Hobyo 
iyo Suldaan Cali Yuusuf inuu u sodcaalo, isaga oo waxdheef doona. 

Sida muuqatana, markaas iyada ah wax baa - mindhaa- ka kala 
daadsanaa oo inuu Reer-Suldaan u sodcaalo kansho uma uu hayn. 

Maalintii dambe, isaga oo walaacsan, ayuu la kulmay nin Xasan la oran 
jirey оо u faarumaysanaaya inuu Hobyo u kaco. Kii buu weyddiistey inuu 
ka sii qaado gabay duco aad ah xanbaarsan оо uu ша jeedey Suldaankg 
iyo walaalihiis, kuwaas оо uu ugu duceeyey Багугаадо оо idil iyo weligood 
inay iyagu dhammaan uunka kale ka gacan-sarreeyaan. 

Ha yeeshee, wuxuu toodaas ka hor-mariyey duco kale oo uu si gaar 
ah ugu akhriyey gabay-xanbaarka tixda ka sii qaadi doona; kaas oo uu 
ugu duceeyey in sodcaalkiisa uu Eebbe u fududeeyo, isla markaasna uy 
ka codsaday tixdiisa farriinta ah inaanu isku ladine, iyada oo aan kala 
dhantaallayn, deelqaafna aan lagu ogeyn in madaxda ay ku socoto uu 
dhegaha ugu shubo. 

Wuxuu yiri: 


Xasanoow arlada Hoobayaad aad isleedahaye 

Ayaan iyo labaa kaaga hadhay imitinkii mayle 

Waa amar Ilaah iyo shil yimid waxaad ku ooshaaye 
Ammaano-Alla! Faataxana waan kuu akhriyayaaaye; 


Jidka oday iyo habar aan wax dhibin kaaga dhig Iaahe 
Aftidaan ku sii taarto iyo weri akhbaartayda 
Oo hadalka caynkaan u idhi meel ha ka illaawin; 


Taasi waxay ahayd ducadii wu gabay-xanbaarka ku gargaaraye, tii 
Saalax uu Suldaanka iyo walaalihiis u dirayna wuxuu ku yiri: 


Axmed iyo Suldaanka arag iyo weriyihii Muuse 
Asmaa’iga arbacata-cashar iyo boqolka aayaadka 
Iyo wuxuu igu soo af-tiray alif salaameed dheh 
Ha eedina ayaamaha Jimciyo bilaha iideed dheh 
Ha arkina abaar iyo col amase eedaad dheh 
Halka oogadiinna ah cirkana laga irmaanee dheh 
Aafaad la’aan tashigu kiin isugu ool dheh; 


Fahmin wanan ah awr gool ah iyo dibi abeeroowdey 
Пааһау ka hela xaajadaad ира axtaadaan dheh 

Mid orda mid oogada mara iyo aradka kii іа 
Iftiinsade alleylkii guda оо goor walba ugaadha 

Ka adkaada uunkaba dhammaan sida arnaa’uud dheh! 


Waa dambe ayuu gabyaagu Hobyo isa sii taagey, halkaas оо uu bersaddii 

Suldaan Cali ka mariyey geeraar qurux badan оо isugu jirey warbixin 
sodcaalkiisii ku saabsan iyo duco uu ku bantookhay isaga, carruurtiisa, 


xigaaladiisa, dhulkii uu ka talinaayey iyo askartiisa dirkaba . 


Gabayada farriinta ah madaxda оо keliya uma uu diri jirine, wuxuu kaloo 
maansayahanku u dhiibi jirey nin kastoo magac weyn leh, markaasna uu 
dan ka leeyahay iyo, mararka qaarkood, tol idil oo uu guubaabinaayo ama 
qaar ka mid ah uu Ка eed-sheeganayo amaba uu ku dhalliilaayo dhacdo 
inta la soo gudboonaatey аапау siday mudnayd u maaraynnin!. 

Malahaygana, tusaalaha ugu wacan ee ararta noocaas ah loo soo qaadan 
karaa waa tii, Allaha u naxariistee, Sayid Maxamad Cabdille Xasan uu 
ugu furfurtay gabayadiisa kuwa ugu caansan midkood; kaas oo ahaa 
farriin uu u diray degmo Reer Doollood ah 00 uu jeclaa inay Daraawiish 
iyo halgankiisa ku soo biirto. Waxay ahayd cid ay degaankeedii dagaallo 
sokeeye ku qabsadeen, aadna ugu naafatay. Dhac iyo dil aan turriinsho 
lahayn cid lagula kacay оо inta tiro loo sheegtay дах iyo barabbax la baday; 
degmo іп door ah оо barbaarteedii ka mid ahi ay, dabadeed, is’aragtay 
iyaga 00 duud-xammaal Berbera ka ah, Hindigii Baaniyaalka ahaa ee 
joogi jirey adeegsigiisana naf bidday! 

Sayid Maxamad oo arrintaas aad uga dheregsan ayaa maalintii dambe 
waxaa Taleex ugu yimid ergo ay degmadaasi soo dirsatay; taas oo markii 
la waraystay ku war-bixisay inay sahan ahaayeen. Waxay sheegeen, dhawr 
jeer oo ay tashi isugu yimaadeen, inay is-haybiyeen maamulladii dhulka 
Soomaalida waayadaas ka jirey koodii ay garabsan lahaayeen: Ma Ingiriis 
iyo Rayad bay ku biiraan? Ma Daraawiish bay noqdaan oo Nugaal bay u 
soo hayaamaan? Mase Reer-Keenadiid iyo Hobyo ayay la bahoobaan oo 
la jaal подааап?. 

Aad buu Sayidku warka sidaas ah ugu guuxay. Махаа u muuqatay 
sahankaas inaan Daraawiish lagaga rayn karin; inaan hanti iyo cududba 
lagu gaari karin, degmada ergadu ka timidna ay iyaga dooran doonto. 
Markaas buu raggii midmid u xooleeyey, midmid ugu arrad-tiray, 
midmidna kalgacal gaar ah u tusay! Dhawr toddobaad ka dibna, iyaga oo 
Daraawiish wada rimman, bay anbabbax u faarumaysteen. 

Maalintaas buu Sayidku tiriyey gabaygiisaan farriinta ah ee uu ugu 
talo-galay inuu ku soo leexsado degmadii ay ergadaasu ka timid, ayna ku 
подопауѕеу. Intuu cid kale ku aammini waayey waa gabaygii uu qaybsiiyey 
Darwiish la oran jirey Xasan Gaaruf Qaloonbi 00 ahaa nin ergada la hayb 
ah oo ay garanayeen, asii aan horay iyaga uga mid ahayn. Arar wada murti 

ah oo kolkol dulucda gabaygaba laga jecel yahay ayuu ku bilaabay; taasoo 
uu Xasan ugu ducaynaayo. 

Bilawgaba wuxuu ku xusuusiyey ammintu inay kaliil tahay, uuna ky 
| sodcaali doono Hawd oo hawkar miiran ah, kulayl miiran ah oo harraad 
| iyo dhangalan miiran ah. Markaas buu ugu ducaynayaa guud ahaanba 
| dhibta sodcaalka in Rabbi u fududeeyo оо inta uu waddada hayo cirka 
| meelaha dushiisa ah uu cadar uga dhigo, kob aanu ka fileynna uu biyo 
ka siiyo. Wuxuu u rajeynayaa inuu Ка bedbaado qodxo muda оо ay 

cagtiisu la hurgunto iyo jirdaha dogobbada ee dhulka daadsan oo uu ku 
turunturroodo. 

Waxuu yiri: 


Xasanoow hub-qaaddaye haddaad naga hagaageyso 
Hiyigaad ka sare-joogsatoo hiratey laabtiiye 
Haddaad hiirta waabberi sengaha halabsatood fuusho; 


| 

| 

| 

| Hilinkaad ku dhici waa mid aan laga habaabayne 

| Waa tuu haloosiga ahaa tan iyo Hiiraane 

Ha yeeshee wax Hawd lagu yaqaan hawkar iyo oone; 


Haddoo aynu joognaana waa hogo-kaliileede 
Habaas idinku duula iyo boor hiriba mooyaane 
АШЫ harada noo buuxin jirey kuma harraadsiiyo! 


Hinni awdan xagar huura oo halow ka soo duuli 
Hunrigiyo kulaylkoo sidii holac ku leefaaya 
Hagoog laydha hadhac kaa astura lagu hoosaasi 


Hurgun gocondho hiil qodax leh iyo hiije iyo qaare 
Hurmood gubad leh dogob huuro loo hadowgu naafteeyey 
Hirrigtaad maraysiyo jirduhu kuma halaakeeyo. 

Intaas oo keliya ducadii uguma ekayne, wuxuu haddana Eebbe uga 
baryayaa inuu ka indho-saabo dugaaggii iyo duurjoogtii waagaas dhulka 
Soomaalida ka buuxi jirtey, haatanse gabaabsiga ku ah sida wiyisha, geriga, 
galanjada maroodiga, dhurwaaga, shabeelka, dawacada, weerka, yeeyda, 
halaga waabaayadiisa dadka ku laaya iyo galowga cidiisa la sharaysto. 
Ugu dambaystiina, waa kii wadaadka ahaaye, ma uu illoobin Xasan iyo 

ergadaba inuu u хігѕі-хіго, gaar ahaanna suuradaha Watiin’ iyo Li’iilaafi 


Qureysh uu belaayo-xijaab uga dhigo. 
Wuxuu yiri: 


Wizyil hagaf leh aar soo handadi hiije-qabe reemi 
Hirdi madax hankoobsiga ciddida mici haliileysa 
Hurdan geri harraatida lugeed qalanjo heeraaya; 
Hunnufaa dhurwaa iyo dugaag so’ и halaaqaaya 
x Shabeel horora hayrabo dawaco haramcad guuxaaya 
| Dhidar halab leh halowyaale weer haalufada yeey ah; 


Bahal hoose halaq baas inti; hed iyo waabay leh 
Haaweyda meertiyo colkiyo haayirkiyo tuugga 
Galow hiriifleeyiyo jugleey wadane hawhaw leh; 


Weliyada hanuunaan beryiyo hodonka Yaasiine 
Habheebaha jidaasha iyo daal hanaq-go'ii dawga 
Habeen io dharaar Eebbahay hadimmo kaa baaji; 


Hor iyo gees hareer iyo gadaal halal nabaaddiino 
Hooygaagu heeraar Watiin hoyasho Liiliilaafa 
Hayaakiil ducaan ku nagee hibada aamiinso! 


Arartaas ducada ah ka dib ayuu Sayidku u gudbayaa dulucda iyo gabayga 
weyn; isaga oo toos ula garnaqsanaaya cidda ay ergadu uga timid. Mar 
wuu gacashanayaa oo madaxa u salaaxayaa, marna wuxuu ku eedaynayaa 
inay ka abaal-dhaceen оо cadawgiisa ay jeer kala safteen, dabadeedna uu 
ku tuuray habaar laga aqbalay; kaas oo ay ku muteen ba’a iyo basanbaaska 
ay weli la dabandeebayaan. Dabadeedna ujeeddadii uu gabaygaba ka 
lahaa intuu u daaddego ayuu ku guubaabinayaa inay Daraawiish u soo 
guuraan; isaga oo ku hunguri-gelinaaya geel iyo fardo aan tiro lahayn oo 
ay cayrnimada kaga baxaan, xeryahooda maranna uu ka buuxin doono. 


Qaybtaan oo ah tii uu gabayga ku soo gebaggabeeyeyna wuxuu ku yiri: 


Anigaa idiin huba waxaad ku hinbilyootaane 
Kuman heegma kuman haawiyoo Hadi ka dooyeeye 
Kumanyaal hanqaaraha kabtiga samada heehaaba; 


3 Watiin: Suuradda 95d ee Quraanka kariimka ah. 
4 Liiilaafi Qureysh ama Suurat Qureysh: Suuradda 106d ее Quraanka Kariimka ah. 

Kun haloosi kuman haydhafoo dabada hoogaansha 
| Kun halqooqa wada taagayoo haadda Іа cayaara 
Heensaan idiin saarayaa xamarro heeg dheere; 


Horweynnaan ku soo shubi xeryaha haawadee madhane 
Caanaha haleelada dhashaad habacsan doontaane 
Haamaha karuurkaad sidii heeshiguu dhiciye; 


Nin ragaa hammiyee caalle waa hogashadiisiiye 
Heydaarto meeshii leh waa laga huleelaaye 
Waa lagu hirtaa meel hadday halabo kuu taale; 


Hub iyo maal hantiyo xoolo iyo hoo aan dami haynin 
Waxaad iga haweysaanba waad iga helaysaane 
Soo heel-dhowdaay*! deeq Allaad ka hirqan doontaane*! 


5 Soo heel-dhowdaay (heel-dhabasho): Sco aroora! 
6 Gabaygaan оо dhan u doono: Diiwaanka Sayid Maxamad; bogagga 363-367, Aw-Jaamac Cumar Ciise, 
Jabuuti (2005). 


MAANSADA IYO QOONSIGA 
FARSAMADA CUSUB 

Hab-nololeed ay u baratay ayay bulsho waliba leedahay; nolol ay u 
haysato inay lama-dhaafaan tahay, siiba bulshooyinka raacatada ah 
ee sida xoogga leh naftooda kalsoonida ugu qaba. Farsamo cusub iyo 
dhagan hor leh kii ay ahaatoba, kolkii ay wax cusubi bulshooyinkaas la 
soo gudboonaadaan oo dibedda wax ka soo galaan, yaab baa Rabbi ku 
ridaa, wayna Ка аграррахаап. Waxay u qaataan adduunyo-geddoon iyo 
in la gaarey waqtigii aadanaha si wadajir ah aakhiradiisii loogu taxaabi 
lahaa. Marnaba iskuma dayaan inay aqoonta u saariyaan ama dedaalka 
cilmibaarista ay libta sityaan ama ау maskaxda Aadanuhu horumarka ау 
gaadhey ku farxaane, waxay u qaataan wax la isku ibtileynaayo oo in la 
eedaa ay ka soo socoto! 

Taasi waxay guud ahaan u saamaynaysaa, meel kasta ha joogeene, 
bulshooyinka dambeeya ee raacatannimada iyo kalluumaysiga uu habka 
noloshoodu ku tiirsan yahay. Soomaalidii horena kuwaas meel kasta ha 
joogeene kama duwaneyn. Waxaa la xusuusan yahay waayo dhow iyada 
00 xoolo-raacatada Soomaalidu ay dayuuradaha habaaraan markay soo 
dul-maraan, iyaga oo leh, ‘idam-alla soo dhac! Burbur Ilaah idankii? оо 
ay baabuurtana dhagax kala daalaan waddooyinka ay ag-deggan yihiin 
markay soo maraan. 

Su’aal baa, kolka, meeshan ka dhalan karta, taas оо ah: Ма shisheeye- 
nacayb baa sidaas ugu wacan, mase waa cusayb-nacayb? Waxaan ka 
wadaa: Ma nacaybka farsamada shisheeye aawadeed ayay dayuuradda u 
habaarayaan, baabuurtana u dhagxinayaan, mase waxay diiddan yihiin, 
qaadan la’ yihiinna waxa cirka sare heehaabaya ee aysan arki jirin? 

Taas dambe ayay jawaabta su’aasheennu u dhowdahay, markii dhab 

wax loogu fiirsado. 


2 


Guuleed Jucfe, Gamuute Cabdille Cali iyo Maxamuud Cali-Beenaleey 
waxay ka mid ahaayeen dadkii qalabka cusub ee dunida ku soo kordhay 
durbadiiba ka yaabay, isla markiibana wax ka yiri. Yaabkaas dadku wada 
qabey ha la qabeene, waxaa iyaga u dheeraa hal’abuurnimada, тахаа 
yeelay maansoyahanka magacaas и qalmaayi, badanaa, Ка агарі dheer, 
kana fiiro durugsan dadka caadiga ah ее uu la nool yahay. Durbadiiba 
wax buu dareemaa, durbadiiba wax baa uga baxa, kolkaas buu gabay ama 
geeraar ku waariyaa. Gabyaagii Guuleed Jucfe Samatar’ la огап jirey ee 
reer-Gedoodka ahaa ayaa 1900 iyo dhawr-iyo-soddonkii wuxuu arkay 
dayuurad samada heehaabaysa oo, in kastoo isagu uu rumaysan kari la'aa, 
haddana la leeyahay, ‘dad baa ku jooga oo dhulkii ay rabaan haddiiba ku 
гара!. 

Markaas buu tix uu tiriyey 00 Cunsuraaley loo уадаап wuxuu ku 
darsaday tuduc uu ku soo. qaaday gaadiidkaas cusub. 

Wuxuu yiri: 


Calaamada Ilaahay ka badan cawska geedaha е 
Casho noolba wasa kuu iman camal ad yaabtaaye 
Carro dheer wax loo jeedi јітеу bil iyo caynkeede 
Sanaa cagaha loo daalin jirey cirif Nugaaleede 
Carraabada ninkii Cadan ka yimid caawa soo hoyaye 
Andheegada’ cabaadda iyo dabayl citri baa sida e 


In adduunba caynkaas ku lumay sow cunsuro таайа?! 


3 


Gamuute Cabdille Cali oo ahaa gabyaa caan ahaa, hawdka Burcaadna 
noloshiisa inteedii badnayd ku dhammaystay wuxuu isaguna 1900 iyo 
soddonnadii qarnigii 20d u soo joogey waxyaalihii uu Guuleed arkay 
kuwo la mid ah. Markaas buu tiriyey tix dheer oo, іп kastoo aan soo qaar- 
goosan doonno, uu arrimo dhawr ah kaga hadlay. 

Yaabkiisii wuxuu ku muujiyey meerisyadan soo socda, isagoo xoogga 
saaraaya dayuuradda iyo taarkii farriimaha lagu tebin jirey ee adduunka 
1 Wuxuu geeriyoodey 1980kii; isaga оо aad u cimriyey. 

2 Andheego: Waa eray macnihiisu yahay ‘dayuurad’ oo uu gabyaagu айса Sawaaxiliga ka soo amaahday 
(Andega). 

meelaha ири dambeeya wixii ka jira lagaga soo dawin jirey. 


Wuxuu yiri: 


Oon iyo waxaan gaajo gabin orodna waayeynin 
Alleylkiyo nabaarkana kabtiga lala ekayneynin 
Bahal samada eeraamayoo la anbo-gaadaaya 

Iglan albaabbada Burciyo Awdal iyo Saaxil 

Waa duni akhbaar шаха Ра dhaca saacad kuu imane 
Ibtilaha wax dhigay gaalada iyo udubka waarliise 
Waa duni waxaa lagu arkiyo aakhir-sebenkiiye! 


4 


Gabyaagii la oran jirey Maxamuud Cali-Beenaleey oo aad magac weyn 
ugu lahaa tirinta maansada, ahaana reer-Ciideed, ayaa isla xilliyadaas 
wuxuu isna mariyey gabay ka mid ah kuwa maansada Soomaalida laga 
tilmaamo. Dabayaaqada sannadkii 1934kii waa tuu Talyaanigu dhulka 
Xabashida ku qaaday ololihii laxaadka lahaa ee ciidan; kaasoo muddo 
gaaban gudaheed uu ku wada qabsaday. Xukuumaddii Rooma ee Benito 
Mussolini hubkii ay goobahaas u isticmaashay ee ay ciidammadii 
cadawgeeda ku jebisey, markaasna gobolka ku cusbaa waxaa ugu ba’naa 
dayuuradaha dagaalka oo waagii beryaba iyagoo raxan-raxan ah ugaarsan 
jirey rugihii ay ciidammada Xabashidu fadhiyi jireen. 

Ina-Cali-Beenaleey wuxuu ka mid ahaa dhulkii ay labada Dawladood 
ku dirirayeen reer-miyigii Soomaaliyeed ee degganaa, markaas buu 
indho hal'abuur wuxuu ugu fiirsaday faltanka dayuuradihii dagaalka ee 
Talyaaniga. Wuxuu la ashqaraaray bahashan sida haadda u xiimaysa ee 
ciidanka Xabashidu meeshuu galoba ka ugaarsanaysa, kuna gumaadaysa. 
Wuxuu la yaabay sida ba’an ee ay wax u laynayso iyo rasaastii iyada lagu 
rido sida aan loola heli karin ee ay meelo dhexe uga soo подопауѕо. 

Wuxuu la irkigay sida aan looga dhuuman karin, sida aan looga gabban 
karin iyo sida aan looga fakan karin! Afar geeddi bay ka guuraan, mase 
maalinta labaadba way dul-joogtaa! Way ka hayaamaan oo meelaha ay 
dirirtu ka socoto ee askaruhu isku hor-fadhiyaan ayay ka fogaadaan, mase 
saacado yar ka dibba waa tan ka dul-qablameysa ee madaxyadooda meel 
aan ka durugsanayn xawaaraynaysa! 

Wuxuu wax maamiyo iyo wuxuu fekar ku maqnaadaba, wuxuu wax 
qiyaaso iyo wax ау la ahaan weydoba, ugu dambaystii, wuxuu Maxamuud 
Cali ka badin waayey ninkii bahashan sameeyey laba siyood mid ahaan 
inay ugu hirgashay; sixir iyo fal inuu kaashaday 00 ay rooxaani wax u 

sheegtay ата farsamo-aqoon siyaado ah oo uu dadka Eebbe dheer yahay 
inay ugu suuraggashay. 

Markaas buu tiriyey tixdan aan kol dhow idiin marin doono ee sida 
layaabka leh uu dayuuradda ugu tilmaamay; tixdan inoo muujin karaysa 
aragtideeda amankaaggii uu ka qaaday xaddigii weynaa ee uu le'ekaa, 

Wauxuu yiri: 


Cirka waxaan sallaanku u sudhnayn sida sayaariinta 
Oon saraca hoosiyo arlada cagaha saaraynin 

Oo siifadduu kaga hangarin haaddu sare joogsan 
Oo laga salsaliyoon lahayn siigo iyo leexo 

Oon lagu salaaxayn haddaad sumuc ku liishaanto 
Belaayadan qalbiga suurisaye samada xiimaysa 

Oo sool dhexeetiyo hawada sulunsulxaynaysa 

Oo gaal sameeyoon Ilaah nolol u suuraynin 

Yaa sebenka Ciid looga kacay sabashadeediiye 

Oo sanada dayrtiyo arlada looga suudalaye!; 


Dhulka wixii socdaa lagu holaa samay colaadeede 
Харра sare wax kaa dilahayoo sun iyo baaruud leh 
Oo adan dagaal lagu sardamey kaga sed-qaadaynin 


Inaad samirto mooyee ma jiro waxaad ватаузаауе!; 


Sarsar awdan saamo iyo aqal siibad iyo daaro 

Siraad iyo bannaan soohdin sud iyo meel hawda 
Socod iyo negaansho iyo fadhi seexaashiyo rooris 
Sina waxaadan Кара maag helayn nalagu soo ѕаагуе!; 


Saddex bogol haddaad sii dhaxdiyo saayid iyo maalmo 
Salaaddii dillaacdaba Ibleys dhalada kaa saaran 
Oo Eebbahay kugu salladay saancad Ката weynal; 


Sanco-lala-fajacalow ninkii bahashan soo saaray 
Sixir lagu tusyaa iyo farsamo wax u sameeyaaba 
Allaylehe ninkaasaa sanciyo saayiqnimo sheegtay!; 


5 


Bulshadii Soomaaliyeed ee xoolo-raacatada u badnaydi sidii ku 
habboonaan lahayd uma ay soo dhoweyn horumarkii xagga Sayniska iyo 


. ж f 


MAANSADA IYO QOONSIGA FARSAMADA CUSUB yari 


Teknoloojiyada ee uu Aadanuhu gaarey. Waxaan u jeedaa: Horumarkaas 
isaga ah iyo mirihii ka dhashay kolkii ay Soomaalidu wax Ка aragtay uma 
ay qushuucine, way qoonsatay oo ka shakiday oo haddana sharaysatay. 
Sidaan meelo hore ku soo xusay, waxay u qaadatay qayb ka mid ah 
astaamihii la sheegi jirey ee duni-geddoonka iyo suurkii oo mar aan 
dheerayn la afuufi doono! 

Si kastaba ha ahaatee, farsamooyinkaasi ma ahayn wixii keli ahaa ee 
ay Soomaalidii waayadaasi qoonsatay. Waxay sidaas oo kale u qoonsatay 
dhaqammada qaar aysan arki јігіп oo bulshada ku soo kordhay; ha 
ahaadeen dhagammo qalaad oo shisheeyihii dalka xoogga ku qabsaday uu 
la yimid ama ha ahaadeen qaar dadweynaha dhexdiisa inta ka abuurmay 
ku faafay, dabadeedna waayeelkii iyo culimmadii Ummaddu ay ka cawdu- 
billaysteen! 

Dhagqammadaas bulshada ku soo kordhay, sida degdegga ahna u 
saameeyey way badnaayeen, wayna kala duwanaayeen, si wacanna waxaa 
іпоо 500 gaarsiiyey qaar ka mid ah maansoyahannadii xilligaas оо aan Ка 
il-duufin wixii soo derriyey iyo sidii loo arkayba inay ka maansoodaan. 
Aan u horraysiiyo Guuleed Jucfe oo in badan oo dhaqammadaas ka mid 
ah бх dhan u huray; tixdiisii Cumswraaleey 1а baxday ee tuduc ka mid 
ah aan barnaamijkii toddobaadkii hore idinku maqashiiyey; tuducii ku 
saabsanaa dayuuradda iyo markuu arkay amaba looga sheekeeyey sidii uu 
ula yaabay. 

Guuleed wuxuu ku garaadsaday iyada oo ninka geela badan lihi uu 
Soomaalida ugu hodonsan yahay, markuu soo muuqdana aan fadhiga lagu 
salaamine, loo wada kaco. Haddana, soddonnadii garnigii 20d ayuu u soo 
joogey lacagtii iyo Liirihii Talyaaniga iyada oo la wada raadinaayo; iyada 
oo ninkii kadinka geela ah foofsan jirey inta sabool isu arkay uu bargo ka 
dhaqaaqay oo magaalada iyo makhaayadaheeda lacag ka doontay. Wuxuu 
ku garaadsaday iyada oo garta loo geysto culimmada iyo odayadii ka- 
ab-ka-ab tolka ay ka dhasheen madaxda u ahaa. Haddana, wuxuu u soo 
joogey rag inta u filicsanaaday uu gumeysigu shuumay, mushaar u qoray, 
reer-hebel walbana ku qasbay inay iyaga uun ka amar-qaataan! Wuxuu ku 
garaadsaday fardaha oo lagu duulo, fardaha oo geela lagu soo dhaco, laguna 
soo dhacsado, fardaha oo yaradka lagu daro, fardaha oo kii baxdoow ah 
la tammadiyo, fardaha oo lagu taxtaxaasho, laguna xarragoodo. Haddana, 
wuxuu soo gaarey iyagii oo inta qiime-beelay dhaqaalihii laga deystey, ka 
dib markii ay baabuurtu dalka soo gashay. 

Wouxuu ku garaadsaday culimmada oo keligeed xirata dhar lagu yaqaan 
oo ау cimaamaddu ugu muuqaal dheerayd. Haddana, wuxuu u soo joogey 
wax uu maradaas u maleeyey oo dumarkii iyo dhallinyaradiiba ay wada 

hagoogteen! Wuxuu ku garaadsaday qarraafka iyo gogoldhaafka оо lab 
iyo dheddig kii lagu maqlo ay bulshadu ku takoorto. Haddana, wuxuy 
u soo joogey iyada oo dhaqankaas silloon loo dulqaad leeyahay oo aan 
cidnaba lagula yaabeyn. 

Markaas buu yiri: 


Cubtan geela Cawl iyo Idiin Culus wadaasheeda 

Bogol cago leh wiil foofsadaa cuud lahaan jiraye 

Саут weeye Liiraad? ninkaan саама meel dhigane 

In makhaayad cayshkii dhex-galay sow cunsuro тааһа?! 


Arrin culus ammuuro iscuskaday talo ciriiryootey 
Curad iyo haddii caaqil iyo culimmo loo yeero 
Xaajada carrada saabataye soo cag-dhigi weydey 
Rag cuquulahaa ñirin jirey camal-wareerkaase 
Baagada ninkii cuna u gee sow cunsuro maaha?! 


Wax cimaamad loo qaadan jirey caabud Eebbahaye 
Culimmiyo waxaa loo ogaa caalin diin galaye 
Naflaa loo cubtamay оо dadkii саат ahaan хігауе 
Ciyaal iyo carruur baa watiyo cabaso naagoode 
Caarootigan laysku rogey sow cunsuro maaha?! 


Caynaan fardood baa adduun caraf u roonaaye 
Baabuur sidii loo cammiray caynna geli waaye 
Ceesaan riyaad iyo baroor caar leh baa simane 
Inaan haatan lagu ciil-baxayn sow cunsuro тааһа?! 


Naagaha cureejida qabee cagaha jiidaaya 
Cashiyo leyl waxay goobayaan nimay ka cayshaane 


Inaan sinada ceeb laga dhigayn sow cunsuro maaha?! 


Allaha u naxariistee, Darwiishkii la oran jirey Ismaaciil Mire wuxuu 
ahaa gabyaa aad ugu dhego-daloola waxyaabaha hareerihiisa ka soconaaya; 
maansoyahan dareemi og isbeddallada xagga dhaqanka ah ee bulshadiisa 
ku dhacaaya. Aalaaba, isagu magaalooyinka ma tegi jirin, hase ahaatee, 


3 Liiraad (lire): Lacag ay Dawladaha qaarkood isticmaali jireen, gaar ahaan Talyaaniga. 

wuxuu warsan jirey dadka ka yimaada. 

Haddaba, 1900 iyo afartannadii qarnigii 20d ayuu la yaabay dhaqgammo 
dhawr ah оо markuu isagu dhallinyarada ahaa aan dhulka ka jiri jirin; 
kuwaas оо tixda soo socota uu qaarkood ku sheegi doono. Махаа ka mid 
4 Xiriirkii qaraabonnimoda ku salaysnaa iyo  istaakulayntii 

xigtonnimoda ku dhisnayd оо Soomaalida dhexdeeda ku sii ‘wis’ 
leh; 

° Fardihii lagu dhaadan јігеу оо aan bahalka laga soo xeraysaneyn iyo 

dameerihii la yasi jirey oo la dhaqaalaynaayo, lana subag-siinaayo; 

° Gabdhihii dhawrsanaan jirey оо inta miyigii Ка wada yaacay 

markay magaalooyinkii tageen faraha lagu wada fiiqaayo, iyo 

e Рота la qabey qaarkood оо raggii gabey inta ka rug-doorsaday 

kuwo kale iska mehersanaaya, kii horena ‘ima gabo ama “шаап iska 
fasakhay' af buuxa ku leh! 

• Ugu dambaysta; aakhir-seben inay tahay ayuu Ismaaciil Ка badin 

waayey, markaas buu Eebbe-weyne duco ша jeestey, isaga оо 
naarihiisa ka magan-gelaaya! 

Tixdaas оо la yiraahdo ‘Adduun dabad? tuducyadeedii qaarkeed wuxuu 
Ismaaciil ku yiri: 


Dadka wada dhashaye aan lahayn diirnax iyo xeebad 
Labada uurka soo wada dabtaye daacad kala weydey 


Daa’imow тахаа xigi adduun dabadi weeyaane! 


Daarahan kireysane hablaha lagu dembowsiiyo 
Oo biilka laga doonayaa waa darxumo weyne 
Daa’imow makaa xigi adduun dabadi weeyaane! 


Darmaanaha waraabaha ‘dig’liyo loo dayacay haadda 
Dameeraha la badhi-siinayiyo diiftan Xamar-qaayib 
Madhibaanka doobinahayiyo gobaha daadduumay 


Daa’imow makaa xigi adduun dabadi weeyaane! 


Naagahan dafiray kii qabee diidey gurigooda 
Oo wada dareeraye nin kale doontay lacagtiisa 
Daa’imow maxaa xigi adduun dabadi weeyaane! 


POOH SCAT H AA OME ETTORE THAT SHEER AMET ее ее? ERE Ee 


Hadday dunidu khayr leedahoo la isu deynaayo 

Dadkii Хаауго 1ара uumay iyo duudki nebi Aadan 
Derejada kuwii loo dhalaan laga dareersheene 
Seben-aakhir inuu daahir yahay suurna dabo-joogo 
Dogon iyo ninkii nacas ah iyo daaldhahaan garane 
Cadaabaha dabkoodiyo Allow naar ha пари daadin“! 

Isbeddelladii kolba ku dhacaayey dhaqammadii Soomaalida lagu yigiin 
raggii sida weyn ugu бігѕап jirey waxaa ka mid ahaa gabyaagii la oran jirey 
Cismaan Keenadiid ee Reer-Hobyoodka ahaa. Diiwaanka dhowaanta la 
daabacay ee maansadiisii lagu uruuriyey ayaan waxaan ku arkay tix uu 
lacagta ku haaraamaayo, isaga оо iyada dhabarka u saaraya wax Alle wixii 
dhaqanxumi ah oo ummadda u dambeeyey. 

Sida tixda laga garan karo, wuxuu Cismaan qabey markii ay reer-miyiga 
wada ahayd ee xoolaheeda nool ay hanti оо idil u tiqiin inay Soomaalidu 
ahayd ummad dhaqan wanaagsan оо raggooduna ‘goor-iyo-xero’ lahaa, 
anshaxa dumarkooduna uu lama-saluugaan ahaa. Waxay la ahayd lacagta 
iyo wixii u keenay inay sabab и ahaayeen iimaan la’aanta, bakhaylnimada, 
qaalliyada laaluushka guranaaya, dullaallada suugyada taagan ee qaylada 
badan, isnicidda sokeeyaha, gumeysi-u-basaasidda, naxariis liida 
dukaanleyda, dhillaysiga, tuugada iyo dhammaan dhaqammadii foosha 
xumaa ee uu maantaas bulshada ku dhalliilaayey. Waxay ahayd bartamihii 
qarnigii tegey ama ka hor markii uu tixdaas ku Јаһаа: 


Nin waliba wixii lagu dhaluu dhab u yaqaannaaye 
Dhaqaalkeedu Soomaali waa dheefta duunyada e 
Rubbadaha dhalaaliyo waxaa dhumiyey moodkiiye; 


Intay dhaqan hayeen xoolahay sidatan dhaameene 
Dhibaatadiyo baahidana waw dhabar-adkaayeene 
Xurmada laysku dhawraana waw wada dhacsoonayde; 


Markay lacag dhabiisheed gashay kala dhaqaaqeene 
Haddii ayan ku dheelayn iyadu lama dhibtoodeene 


Kaan dhigani maantaas inuu dhiman ma moodeene; 


Dhabcaal iyo bakhayl aadnigii kuma dhammaadeene 

Jaajuuska dheelmani xumaan uma dhuhleeyeene 
Qaalliyaashu kuma dhiirradeen dhagar ay eexdaane; 


Dullaalladu dhawaaq iyo cilaag lama dhukaameene 
Suuqyadana dhaar been ah iyo dhirif ma joogeene 
Dukaanleey dhadhaab iyo qalbiga dhagax ma mooddeene; 


Layskuma dhowaadeen kufriga lamana dheeheene 
Dhallaankiyo khalqigu waalidkii dhalay ma dayrsheene 
Naaguhu ma dhaafeen xilkii mana dhilloobeene; 


Badahaas dhib weyn iyo khatar ah laguma dhoofeene 
Tuugadu dhurwaayada sidood uma dhaceen daare 
Hawana lama dhaqaaqdeen dadkii dhawrsanaan jiraye 


$.........................€/.................!........... 


Dheregta iyo diihaalku ways dhinac-ordaayaane 
Dhuuniga risgina waa intuu dhigay Ilaaheene 
Isagaa inoo dhiibayee inaynu dhawrraa eg! 


81 


82 SILSILADDA XULKA SUUGAANTA SOOMAALIDA 


SHEEKO-XARITRADA 
SOOMAALIDA 

Sheeko-xariiradu waa hab-suugaaneed caan ah oo dunida oo idil 
bulshooyinka ku dhaqani ay ka siman уіһіп. Mararka qaarkood waxaa 
lagu tilmaamaa dhaxal uu aadanuhu wadar ahaan u leeyahay, in kastoo 
ummad waliba ay gaar u sheegato kuwo dhexdeeda ku abuurmay, 
summadda degaankeeduna ay ku taal. 

Jaadad badan ayay sheeko-xariiradu u kala baxdaa. Qaar baa ku saabsan 
dhismaha dunida iyo ifafaalooyinka maalin walba ay indhuhu qabtaan sida 
cirka, dhulka, daruuraha, roobka, xiddigaha,qorraxda, dayaxa, habeenka, 
dharaarta. Qaar kale ayaa ku saabsan dugaagga iyo waayo hore dadyow 
uunnaa оо aadanaha kale aad uga waaweynaa, tiirriyona loo yiqiin. Qaar 
baa ku saabsan dadqalatooyinka sida Dheg-dheer, qaar kalena madax 
male’awaal ah sida Bogoraddii Soomaalida ее Arraweelo Іа oran jirey. 
Qaar baa ku saabsan dugaagga, qaar kalena nafley kalluun iyo dadba isugu 
dhafan sida gabarey-maanyo amase bahal jeexiis ah sida xungurufta. 
Xagga ujeeddada, sheeko-xariiradu waxay isugu jirtaa qaar carruurta lagu 
maaweeliyo iyo qaar waayeelka qudhiisu uu isugu sheekeeyo. 

Agqoonyahannada cilmiga sinjiyadu (anthropologists) siday qabaan, 
sheeko-xariiradu waxay ka mid tahay hababka ummadaha kala duwan 
dhaqammadooda loogu gondo-dego, tagtadoodiina in door ah looga 
ораап Каго. Waxay iftiin ku daartaa heerka Шаха ay ‘bulsho hebli’ soo 
martay iyo aragtida ay ka haysato amaba ay ka haysan jirtey qadiyadda 
jiritaanka. Maadda iyo maaweelada ka sokoow, sheeko-xariiradu waa 
hab-suugaaneed ay bulshooyinku murtida kula baxaan, si koobanna looga 
dheehan Каго waayo’aragnimadooda iyo falsafaddooda nolosha. 

Aalaaba, sheeko-xariirada waxaa loo weriyaa, asal ahaan, sidii ay ahayd 
ee awooweyaal looga soo gaarey. Waxaase jira marar lagu soo bandhigo 
habab kale oo suugaaneed sida riwaayadaha iyo maansada. 

Qoreyaashii hore iyo kuwii dambeba, si walba ayay sheeko-xariirada 
ugu adeegteen, iyaga oo ama sarbeeb uga gol leh ama ku xoojinaaya kolba 
farriinta ay bulsho-weyntooda u gudbinayaan. Soomaaliduna waxay ka 
mid tahay ummadaha sheeko-xariirada hodanka ka ah, murtidana kula 
baxa. 

Maansoyahankii hore ee Soomaaliyeedna waana muu illoowsaneyn 
qiimaha suugaaneed ее adeegsiga sheeko-xariirada ku jira. Mar hore iyo 
mar dambeba, ma yara hal’abuurrada sheeko-xariirooyinka wax inagu 
tusaaleeyey ее aynu madaxa u wada гихпау kolkii ау maanso noogu 
rogeen sheekooyin aynu yaraantii maqli jirney. 

Waxaa taasna markhaati u nogon kara sheeko-xariirada, badanaa, 
ay Soomaalidu wada taqaan, ummado kale inay la yaqaannaanna ay 
aad suuraggal u tahay. Waa ‘Qayb-libaax’ sheekada ku тараса dheer ee 
dhacday habardugaag oo idil maalintii ay hashu soo dhex-martay. Siday 
sheekadu leedahay, libaax oo Bogorka dugaagga ah ayaa, si hilbaha hasha 
loo qaybsado, wuxuu kolkii hore u yeeray dhurwaa, markuu soo garab- 
joogsadeyna wuxuu ku yiri: “Dhurwaayow, hasha hilibkeeda noo дауы. 
Markaas buu yiri: ‘Waa tahay Boqorow, hasha ma bar, mase bar, bar 
adigaa leh, barka kalena intayada kale ayaa leh’. Dabadeed, intuu qaybtaas 
qawadey ayuu libaaxii aad u carooday, markaas buu dharbaaxo хоор badan 
dhurwaagii ku qaaday; taas oo uu ishiisii midig ku waayey! Markaas buu, 
si aysan mid labaadi ugu dhicin, halhaleel goobtii uga cararay, isaga oo ay 
ili maqan tahay, dhiiggu uu gobo’ leeyahay, diihaalna uu u dheer yahay! 

Libaaxii oo dhirif awgiis miciyaha isku lisaaya ayaa kolkaas dawaco 
u yeeray. Wuxuu ku amray inay iyadu hasha hilbaheeda habardugaag u 
qaybiso. Say waa wixii dhiifoonayde, ‘hawraarsan intay tiri ayay qaybintii 
ku dhagaaqday. Waxay tiri: ‘Abti, hasha ma bar, mase bar, bar adigaa leh. 
Abti, hasha ma dalool, mase dalool, dalool adigaa leh. Abti, hasha ma 
waax, mase waax, waax adigaa leh. Abti, hasha ma fallar, mase fallar, fallar 
adigaa leh. Abti, hasha ma rimic, mase rimic, rimic adigaa leh. Abti, hasha 
wada qaado!’. Libaaxii oo farxad la kala batay, wax-qaybintii dawacadana 
u bogey ayaa iyadii su’aal weyddiiyey. Wuxuu ku yiri: ‘Dawooy, yaa sidaan 
qaybta wacan kuu Багау?. Markaas bay ku jawaabtey: ‘Isha Cumar Ка 
lulataa і bartay! ата ‘Dhaban dhurwaa dharbaaxada ku taal baa i Багіаў!. 

Sheekoxariiradaas maansoyahannadii Soomaaliyeed ee inta gabayga u 
rogey wax ku tusaaleeyey waxaa ka mid ahaa Allaha u naxariistee; Xuseen 
Maxamuud Faarax oo 'Kuseen-Dhigle' loo yiqiin. Waa ninkii muddada 
dheer Sayid Maxamad xoghayaha warfaafinta ula meel joogey ee 
maansooyinkiisa mar qura kolkuu u mariyo isagu, dabadeed, Daraawiishta 
sii qaybsiin jirey. Tan iyo dhallaannimo, weligiisba wuxuu ahaa guryaha 
Reer-Sayid nin ka tirsan. Jabkii Dariiqo ka dibna, wuxuu ka mid ahaa 
raggii hoggaamiyaha Іа дахау ее markii dambe buurta limey la tegey; 
Disembar 1920kiina wuxuu ku jirey nimankii iilka dhigay се xabaashiisii 
inta dul-gannoodsadey ay ilmadu gobo’laysey! 

Goroyo gabbal u dhacay waa tii ay, dabadeed, Daraawiishi подогау. 
Waa tay kala firirtay. Gaaggii ka haray waa tay iniba meel afka saartay: 
qaar Nugaal isaga soo noqda, qaar Baydhabo ka cid-gala, Haro-Doollood 
ama Haro-Xagarrey qaar u baynuuna. Nin waliba halkuu islahaa ‘waad ku 
nabad-geli’ waa tuu и dhaqaaqay. 

Waxaase jirey qayb kale oo inay degaammadaas dib ugu soo noqoto 
lafaheeda uga baqday; waa aqalka madaxtooyadii Daraawiisheed intii 
ka tirsanayd ama lagu tirinaayey. Waa Reer-Sayid ama waa Reer Xasan- 
Nuur oo Ingiriis, Xabashi, Talyaani iyo Soomaaliba ay raadinayaan, 
wiil iyo waayeelna koodii gacan lagu dhigo aan dhiiggiisa dhulka loo 
oggolaadeen! Shiikh Yuusuf Cabdille Xasan oo ay Sayidka walaalo 
ahaayeen iyo Xuseen-Dhiqle ayaa u odayaal ah. Iyaga iyo raggii kale 
markay tashadeenna, waxay goosteen, Ingiriis iyo Talyaani intii laga iibsan 
Іараа, Soomaali оо idilba inay Ка raad-gataan oo maatadooda galbeed iyo 
Gindhir ay la qabtaan. Waxay doorteen inay magan-galaan Caruusa iyo 
Reer-Daadhi oo ahaa qoyskii u talin jirey. 

In kastoo kolkii hore si wacan loo qabtay, haddana maalmo ka dib baa 
pardarraysi lagu bilaabay. Haddiiba wixii gacmahooda dab ku harsanaa 
ayaa laga wada meersaday. Markii dambena dumarkii ay wateen baa loo 
soo dhigtay. lyadoo aan cidna Іа weyddiisan baa Naado Buraale hortooda 
lagu guursadey! Cali Diniqo оо Ка mid ahaa madaxdii sare ee Caruusada 
ayaa aqal iska gashaday. Qurux haddii la yiraahdo waa goftii Daraawiish 
ugu haysatey; waa afadii Khaliif Shiikh Cabdille ee markuu ka dhintay uu 
Sayidku ka dumaaley, isna uu wax yar ka hor ka geeriyoodey. 

Taas iyagoo ku ciil-qaba ayaa maalintit dambe Caruusa оо idil duqii 
u boqranaa, Nuux Muxumad Daadhi, waxaa hunguri ka galay Jamaad 
Shiikh Cabdille oo ay Sayidka walaalo ahaayeen, gabyina jirtey. Walaalkeed 

Shiikh Yuusuf ayuu abbaaray oo weyddiistey. Isna intuu, malaha, naftiisg 
uga yaabay ayuu halhaleel iyo tashi la’aan ku siiyey. Maxayse ugu taallaa: 
iyadii baa markii arrinta loo sheegay iska soo taagtey; iyadii baa sina log | 
marsiin waayey. | 

Bogor Nuux Daadhi sidaas kuma uu harine, wuxuu u уеегау Xuseen- 
Dhiqle oo ay la ahayd inaan Jamaad wamba ku diidi doonin, sidii ay 
walaalkeed wax ugu diiddey. Show Xuseenna meel xun bay ka maraysaa 
oo gabadhaba isagaa ka daran. Waxa ay Caruusi ku fashay waa nin ka 
ciil-qaba; waa nin ku hammiyaaya siduu mar uun uga aarsan lahaa, 
Ha yeeshee, maantaas піп ay ‘maya’ u bannaanayd muu ahayn. Wuxuy 
garaysan waayey habkii Naado Buraale looga boolyey iyo sida fudud ee 
Ја rabo in Jamaadna loogala meero. Waxaa isula ekaaday xoog-sheegadka 
Јарша xaajoonaayo iyo sheeko-xariiradii ‘gayb-libaax’. 

Markaas buu talo moodey waxa laga rabo inaanu hagaag u oggolaan, 
hagaagna u diidin, ‘maya’ iyo ‘haa’ toona inaan laga maqlin, isla markaasna 
carada laabtiisa buuxisey uu dibedda soo dhigo, Caruusana uu dhab u 
dareensiiyo. Cishadaas buu tiriyey gabaygan aan qayb ka mid ah halkan ku 
werin doono ee lagu tirin karo suugaanta Soomaalidu ay ku faani karayso 
haddiiba, maalin uun, inta suugaamaha la tartansiiyo midda Soomaalida 
lagu soo daro. 

Xuseen-Dhiqle oo dawacadii iska dhigaaya, Nuur Daadhina libaaxii 
ka dhigaaya ayaa sidatan u gar-naqsaday. 

Wuxuu yiri: 


Qiyaashow libaax baa dhurwaa qaybi yiri soore 
Wuxuu yiri hilbaha jeex bal qalo qoon dhan baan nahaye 
Markaasuu qabbabbaalihii qoonsaduu dilaye; 


Dharbaaxuu il kaga qaaday uu hoor ka soo qubaye 
Af-qashuushle goortuu dhintuu sii qataabsadaye 
Qanbaruursi iyo oohin buu qoon-dunuunucaye!; 


Dawacuu kolkaa soo qabsaday sida qisaaseede 
Tyadoo qadhqadhi buu ilkaha qoor-qabkii xoqaye 
Woxuu yidhi: ‘qanjaafulo-xumey tali qaddaarkaaga’; 


“Adeer gacalle qaar iyo dalool qaaxo iyo feedho 
Qummud iyo baruur iyo leg iyo qawdhihii kuruska 
Kuu wada qorsheeyaye islow neefka wada qaado!”, 

Markaasuu wixii qaday qabsaday qoobab-kadafleeye 
Wax la yidhi: “qabiil ma leh Dayooy qayliyaha aare 


Innagoo quruun dhana maxaa qado inoo diidey?”; 


Qacdii hore haddaan deyey kobtii weerku sii qulushay 
Bar baa kuu qismaa waa wuxuu eeday Qaaryare e 
Aniguna qudhaasaan ahoo lay qulqulateeye; 


Duqii noo qab weynaa wakaa qooqa loo dilaye 

Qaddarkii Ilaah iyo Rabbaan quud ka sugayaaye 
Qudhaydaan u yaabaye miyaan idin qasaarteeyey?; 

War maanoon qudraba haynin baa ‘gabash' ka soo waaqsan!”; 


Anna qayb libaax weeye taad igu qasbaysaane 
Dadka igu qoslaayiyo kobtaan ka qalbi diidaayo 
Qadayeey! adduunyo uma socon waad i qaharteene; 


Qadankii Рагіаіуо haddaan qadimaddii waayey 
Labadii qofee nagaga hadhay qaafadii dumarka 
Tii quruxda roonayd hadday Cali la qoogeyso 
Qudhoo keliya baa nagu hadhoo qalabku noo yiile 
Tanna qaata Naadoba rag bay qaac u shidataaye"! 


Tashigiisu siduu ahaa, Xuseen-Dhiqle, hagaag wax uma diidin, 
hagaagna wax uma oggolaan, wuxuuse tiriyey gabaygaas ‘gayb-libaax la 
Бахау oo noqday Nuux Daadhi gabay hakiyey, bililigaysigiina ay Jamaad 
Sheekh Cabdille kaga bedbaaddey! 

Sida sheekadaas Qayb-libaax, Soomaalida dhexdeeda sheeko- 
xariirooyinka caanka ku ah waxaa iyaduna ka mid ah sheekada Водогаа 
Arraweelo; taasoo lagu andacoodo kol inay dhulka Soomaalida meelo ka 
mid ah ay Bogorad ka ahayd. In kastoo aan taas cidina caddayn karin, 
haddana waxaad mooddaa bulshada qayb weyn oo ka tirsani jiritaankeeda 
inay rumaysan tahay. Kolka, haddii ay jirteyna, waa Bogorad aan kutubta 
taariikhda lagu xusin oo wax-qoreyaashii hore ay iska illoobeen. Haddii 
aysan jirinna, waa gof dadkii sheekooyinkeeda maleegey ay u saariyeen 


1 Gabaygaani sheekadii uu ku soo baxay oo faahfaahsan u doono: Taariikhda Daraawiishta iyo Sayid 
Maxamad Cabdille Xasan, bogagga 370-371, Aw-Jaamac Cumar Ciise, daabacaadda labaad, Jabuuti (2005). 

dabeecado layaab leh 00 keli-talisnimo iyo naxariisdarroba ay saldhig y 
yihiin. Gobollada Soomaalida intooda badan waa laga yaqaan, waxaase 
xarunta Bogortooyadeedii lagu sheegaa degmada Ceelaayo oo waqooyi- 
bari Soomaaliya ka mid ah, halkaas oo xajuubkeedii inuu ku yaalna la 
isugu sheekeeyo. 

Yeelkeede, sida la weriyo, hab afgenbi u eg ayay Arraweelo talada ky 
qabsatay. Waxay ahayd gof dumarka ka ad’adag oo anshiga ragga leh, 
waxna aan u ogeyn. Dabadeed, si ay laboodka xukunka ugala wareegto 
ayay maalin maalmaha ka mid ah waxay dumarkii оо idil ka dhaadhicisay 
dhawr cisho hawlaha guriga iyo carruurtaba inay ragga faraha uga 
qaadaan. Іуарііпа way Ка yeeleen, dabadeedna hawlihii lagu cidleeyey 
intii uu raggu ku mashquulsanaa, Arraweelona ciidan ay haweenkii ka 
samaysay ayay hubkoodii ku urursanaysey, sida la yiri, kolkay атау 
warmala’ Ка wada dhigtayna way qabqabatay! 

Markay taladii u gacan-gashayna, waxay ku dedaashey inay hesho 
tabihii ay weligeed ku haysan lahayd. Go’aan yaab leh ayay markiiba soo 
saartay. Waxay tiri: “Rag oo idil waa in la dhufaanaa, kii diidana waa in la 
dilaa!”. Amarkaas kolkii la fuliyeyna waxaa geyigii isugu soo haray haween 
talada haya iyo rag wada dhufaanan oo ay adeegsadaan, inay waxba ka 
dhiidhiyaanna aan laga ideyn! 

In kastoose wax waliba sidii ay qorshaysay ay u dhaceen, haddana, 
waa dambe, ayaa Arraweelo waxaa ku soo kordhay welwel ay ka qabto 
rag aan la dhufaanin oo qoorihi inay weli geyiga ku nool yihiin; kuwaas 
оо xukunkeeda, berri-ka-maalin, halis ku подоп kara! “Sidee bay, kolka, 
taas ku hubin Кагќаа?” ayay isweyddiisey. Waxay soo rogtey, markii ay 
debin joogtoba, dadka ay u taliso xujooyin ad’adag inay soo dhex-dhigto, 
kuwaas oo haddii ay muddo kooban ku furdaamin waayaan dil ku mudan 
jirey. Malaha, waxay islahayd: xujooyinka ad’adag, nin ay ragannimadiisu 
u dhan tahay mooyee, mid la dhufaanay ma furi karo! 

Halkan baa waxaa sheekada kaga soo biira, dil iyo dhufaanidba, nin 
keligiis Arraweelo ka bedbaadey; nin garaad badan oo ku guuleystey 
xiniinyihiisa oo u nabad-qaba inuu geyigana wax kaga noolaado! Waxaa 
la oran jirey Oday-Biige, isaga ayaana dadka meel ugu jirey oo, si aan loo 
layn, xujooyinkii inkaarraa ee Arraweelo u furfuri jirey. 

Sida, haddaba, lagu sheekeeyo: Maalin bay Arraweelo waxay dadkii ku 
хијауѕеу inay u keenaan dhig qaanso-roobaad Іеер oo ау ада! ku dhisato! 
Wax ay yeelaan markay garan waayeenna waxay la-tashi ugu tageen 
Oday-Biige oo markaas ku yiri: “U тара oo weyddiista udub leeg оо 
dhigta lagu celiyo bal horta inay iyadu keento”. Markaas bay walaacdey. 
Nabadgelyadeedii ayay u cabsatay. Waxay dareentay geyiga rag qoorihi 

inuu weli ku dhaqan yahay. Kolkaas bay maalin kale dadkii waxay ku 
xujeysey harag labada docoodba dhogor ku leh inay u keenaan! Таапа 
wax ay ka yeelaan markay garan waayeen bay Oday-Biige sidoodii ula 
ciirsadeen. Isna wuu u furay markuu kula taliyey inay dheg dameer u 
geeyaan. Taas markay ula tageenna waxaa Arraweelo ku sii badatay 
baqdintii ay weligeedba Ка qabtey rag rag ah оо u babac-dhigi karaa 
dhulka inay joogaan, welina aan la wada dhufaannayn! 

Si kastaba ha ahaatee, sheekooyinka Arraweelo loo saariyey laba siyood 
ayaa loo fasiri karaa: haddii ay yihiin kuwo гарри maleegey waxay u eg 
tahay inay uga jeedeen inay ku maleeyaan; haddiiba uu dumarku geyiga 
xukumi lahaa saxariirta ay iyaga badi lahaayeen iyo, guud ahaan, sida 
foosha хип ee ay wax yeeli lahaayeen. Taasna waxaan ka garan karaynaa 
1900 iyo dhawr-iyo-afartankii дагпіріі 20d gabay uu tiriyey Faarax 
Xuseen Sharma’arke оо ahaa maansoyahan gobolka Gedo iyo, guud 
ahaan, galbeedka Webi Ganaane aad looga yiqin. 

Isaga oo da yar in kastoo uu geeriyoodey, haddana Faarax wuxuu ahaa 
gabyaa suugaanta Soomaalida ku soo biiriyey maanso qurux badan oo 
hal-muceedka iyo tuducyada halqabsiga lihi ay mush ka yihiin. Taana 
aan tusaaleeyee, isaga oo tixgelinxumo xagga bulshada ah ka cabanaaya 
wuxuu ahaa ninkii yiri: 


Tolkay baan nin-doorkiis agoon jeer god loo diro е 
Bogorkii и daahira col bay ири dedaaleene 
Dayaxoodu goortuu dhacaay dugey! yiraahdaane! 


Hase ahaatee, erayada sida weyn loogu xusuustaa waxay ku jiraan tix 
uu tiriyey mar uu ku tashaday maanso оо idilba inuu ka shiidaad-baxo оо 
aanu Ко! dambe gabyin. Sababihii go’aankaas ugu wacnaa oo 16ka ahaa 
kolkuu dadka u sheegaayey waa tuducii uu ku daray ee, dabadeed, dalka 
oo dhan caanka ka noqday: 


Shinbir duulis badan оо dhulkii degi agoon waayey 
Mar uun buu libaax labadi daan dalag yiraahdaaye 
Inay edebtu shey door ah tahay yaan isaga daayey! 


Gabaygiisan soo socda, wuxuu Faarax Хиѕееп ku xusayaa sheekooyinkii 
Bogorad Arraweelo iyo xujooyinii ay dadweynaha ku tijaabin jirtey, Oday- 
Biige tabtii uu Кара bedbaadey iyo gadaalkii sidii iyada loo diley. 

Wuxuu ugu horraysiinayaa xujadii ku saabsanayd ratigii ay dalbatay 
ee caddaysinka ahaa, haddana rarnaa! Wuxuu kaluu si qurxoon gabayga 

ugu soo ban-dhigayaa falaadyadeedii layaabka lahaa kii ugu sii yaabkg 4 
badnaa: waa gabadhii ay dhashay markay labada nin u wada dhistay ee 
midna ay ku amartay dharaartii inta qorraxdu cirka ku taal оо keliya inuy 

u imaan karo, kii kalena ay u sheegtay habeenkii оо qura inuu gabadha u 
fasaxan yahay! Si farshaxannimadu ku dhan tahay ayuu gabyaagu inoogy 
sawirayaa qorshahaas silloon dhibaatadii ka timid kolkii ay gabadhii wij] 
dhashay ее labadii nin ay isku qabsadeen iyo sidii gartoodii loo падау! 


5 


Intase aanan gabaygaas soo gudbin waxaa lagama-maarmaan ah inaan 
sheego markii uu Faarax tirinaayey inuu u dan lahaa dumar u dhaxey 
odayo ay qaraabo dhow ahaayeen. Odayadaas oo siday isaga la ahayd 
haweenkii ay qabeen isu dhiibey, lana tashan jireyayuu sheekoxariiradan 
wax ku tusayaa, isaga oo ku baraarujinaaya inay mudan doonaan raggii ay 
Arraweelo u talin jirtey wixii xilka lahaa ee ау muteen. Sida muuqatana, 
wuxuu gabyaagu rumaysnaa maahmaahdii xilliyadaas bulshada 
Soomaalida inteeda badani ay rumaysnayd ee ahayd, ‘Reer ay marreey u 
talisay murrugmaarrug baa u dambaysa’!’. Gabaygaa Faarax оо yare dheer 
waxaa ka mid ahaa: 


аевооеое ове воевод евасаввввовссвовъовоаае 


Arraweelo dumar оо dhan Бау и aqli roonayde 
Ayaduna awoowgeed-la-naar ma arrin біспаупе 


Goortii Ugaas laga dhiguu ololey suurkiiye! 


Nimankii amiirka u xukumay qoorihii ebere 
Waxay tiri: haddaan laga idlayn way ajalayaane 
Aqli-naaqusyaashii boqraday ooye dabadeede! 


Arrinkeeda waa lagu lumaa oori саапо lehe 
Awr wada caddaysina asaan agabki loo waayin 
Yay tiri: cadduuriyo ilgaal ku amriyoo saara! 


Woxuu yiri abwaankii ku jirey aqalka raartiisa 


Intaad marisaan ratiga dhiiqadii adabla’ 
La ordoo ayadoo engegen aayar khabar siiya! 


2 Marreey (таг): Махаа loola jeedaa dumarka; tii marta xiran jirtey. Dhaqanka Soomaalidii hore kuma 


bannaanayn in haweenka lala tashado! 


SHEEKO-XARIIRADA SOOMAALIDA 


Gabadhii itaal badan rag waa wada indheeyaaye 
[nanteedi toosnayd hadduu wada ilaalaystay 
Nin waliba ‘anaa eeddo kaa iibin buu yiriye; 


Mid bay tiri: alleylkii la joog waana araddaaye 
Oo yaanan kuu iman hadduu ooggu soo kaco e 


На indhayn dharaartii wed Баа jooga адаїКааѕе! 


Mid bay tiri: shamsada eego oo waaga soo orode 
Kana aarso maantii aday oori kuu tahaye 
Oo agagarkeedaas ka durug aaska oo dumaye! 


Isma oga raggana naagtu waw wada adeegtaaye 
Uurowdey saa laba nin baan kala irdhaysnayne 
Ummushay oo islaw bay dhashoo loona alalaasye! 


Nin ilmo leh asaan arag dharaar aammin gabi waaye 
Arbihii cawadi guuri jirey soo il-birigleeye 
Ayadoo nin kale “aabde’ yiri aragyey геегкііуе!; 


Fuley baa abraaree harkii oodda soo jebiye 
Eebada iyo gaashaanka iyo qaate ulihiiye 
Inkir iyo dagaal iyo fidnay kala ebyoodeene!; 


Eelkaas wixii dhigayna waa habar-inkaaraade 
La aroori oo niman-maslaxo loola soo orodye 


Araddii mid baa helay ku baa qaatay inankiiyel; 


Waxay tiri: adeeg baan u diri aada samadaase 
Oo qaanso-roobaad Allaan ада! ku weyneyne 
Ee Ша soo orod ragow yaanan ku idlayne!; 


Lagu orodyey Oday-Biige waa talo adoogeede 
Wax la yiri: awoowow fidnuu dhigay Ibleyskiiye 
Ka arrimi cirkana eegnay oo Aadni tegi waaye; 


Wuxuu yiri: u taga oo kufriga ehelka naareeda 
Aannu yeellee meeshaan adaa noo amiiradahe 


Aqballaye ayeeyooy la imo udub-dhexaadkiiye!; 

Waxay tiri: odaa nool tashigan inan ma keeneene 
Aan arkee ayaan keliya rara beelahoo idile 
Afkuu gelisey meel oommanaa hilin abaaraade!; 


Wuxuu oofta “iga saara yiri guubiskii ugube 
Markay awrti kale daadatuu daaqay omoskiiye 


Ciyoontaba haween waa indhee aamminkaa galaye! 


Aahiyo asqaa loogu go’ay oomasooraha е 
‘Aan aroorro eeddooy la yiri ‘maalki naga oonye’; 
Waxay tiri il baan mayrayaa toban ayaamoode; 


Dabadeedna waa kii ajaley ehelu-khayrkiiye 
Agli-naaqus! goof oomman baa loo afaafadaye 
Ashahaado goortay ekayd oydey habartiiyel; 


Tyadii amuuddaye waxaa jooga ehelkeede 
Giddigoodna naagiyo Ibleys waa ilmo’adeere 
Labadaba ninkii aan inkirin waa allow-sahale!; 


Taasi waa aragtida ragga; waa haddii raggii hore sheekooyinka Bogorad 
Arraweelo ay iyagu male’awaaleen. Haddiise sheekooyinkaasi yihtin qaar 
ay dumarkoodii abuureen waxay u eg tahay inay iyaguna ku muujinayeen 
caradii ka haysey raggoodii ku amar-ku-taaglayn jirey ee talada qoyska 


iyo midda bulsho-weynta toona aan, in yar mooyee, wax qumman uga 


oggolaan jirin. 


Sheekoxariiradu waa qayb weyn oo lagu tiriyo qaybaha suugaan- 
afeedda ay Soomaalidu hodonka ka tahay, marar badan sida la moodose 
kuma saabsana maaweelinta dhallaanka oo keliya. Waase run oo cidina 
ma dafiri karayso inay tahay hab soo-jiidasho leh oo carruurta yaryar lagu 
seexiyo, laguna baro dabeecadda degaankooda iyo hannaanka nolosha 
bulshadooda. 

Badanaaba, sheekoxariiro waliba waxay xanbaarsan tahay murti 
lagala soo dhex-bixi karo oo markeedii horeba looga gol lahaa; murti uu 
waayeelkuna wax ku qaato, dhallaankana waayada dambe ku soo duxda. 
Mar doodda ayaa lagu xoojistaa oo maalinta rag is'hayaa ay geedka ku 
garramayaan ayaa hadalka lagu quruxsadaa. Mar kale, hal’abuurrada 

Soomaalidu iyadii оо ay tix u rogeen ayay ararta hore ee gabayadooda ka 
dhigtaan. Mar kalena, isla hal’abuurradaas ayaa adeegsada maalinta xaq 
cid kale kaga maqan ay aftahammadooda ku soo dhacsanayaan. 

Intaas ka sokoow, waxaa mararka qaarkood dhict jirtey in colaad-maanso 
ay laba gabyaa ka dhex-aloosanto. Intii muddo ah siday hootooyinka 
maansada isugu halgaadayaan in marka dambe ay arrintoodu cay iyo 
aflagaaddo isu rogto, dabadeedna labada midkood inta miciin moodo uu 
sheekoxariirada u bayro, si uu dooddiisa ugu xoojiyo. Raggii ay taas 00 
kale ka dhex-dhacdayna waxaa ka mid ahaa labadii maansoyahan ee lagu 
kala magacaabi jirey Faarax Xuseen Sharma’arke iyo Maxamuud Muuse 
Mataan oo soddonnadii qarnigii hore maansadii ay isu tirin jireen awgeed 
ku eedoobey. 

Gadaalkii markay isku cabeebeen, cid kala joojisana geyigii laga 
waayey ayuu Faarax soo xusuustay sheekaxariiradii maroodiga iyo atoorka 
ay Soomaalidu ka sheegi jirtey; isaga oo maroodiga iska dhigaaya, 
Maxamuudna atoor ku tilmaamaya. 

Maroodigase waa la wada yaqaane, toloow atoorku waa maxay? Sidee 


bayse sheekadoodu u dhacday? 


Sagaaradu (ѕаКааго) waxay ka mid tahay duusjoogta teeda Іа ugaarsado 
ee, wax ka hilib roon markay weydo, ay dabatadu dabinnada u dhigato 
ama intay gageabis ku disho ay anfaco ka dhigato. Waa wax yaryar оо 
aad u gaagpaaban, tabar badanna aan lahayn, азіі aad mooddo inay 
ugaarta kale abaaraha uga adkaysi badan tahay. Caadooyinka layaabka 
leh ee ay leedahay, duurjoogta kalena ay kaga duwan tahay waxaa ka mid 
ah saaladeeda oo aysan kala firdhine, ay isu soo ururiso, meel qurana ay 
tuumiso. 

Cilmi-ugaareedka Soomaalida haddii ay tahay in la raacona, sagaaradu 
afar jaad ayay u qaybsantaa: Waa guuyo, waa manjo-cas, waa qusleey oo 
waa gol-cas. Keeda laboodka ah ayaa Afsoomaaliga ‘atoor’ lagu yiraahdaa, 
dheddiggeedana ‘yac’ baa lagu magacaabaa. 

Kagga suugaanta markii la eego, waxaa jira maahmaaho sagaarada ku 
soo arooray sida ‘harag sagaaro iiga kac mooyee tiga durug та leh’, ‘sagaaro 
mir-cawo iskuma mooga’ ,‘sagaaro laba tun oo la kala galo ma leh’ iyo qaar la 
mid ah. Waxaa iyaduna jirta oraah caan ah oo ay sagaaradu ku xusan tahay, 
badanaana Іа maqlo laba ruux oo inta isku wanaagsanaan jirey maalin 
uun ay xurguf lama-filaan ahi dhex-martay, dabadeedna uu midkood ku 
sheekeeyo: “Tani si ay ku dhacday mooyee, aniga iyo hebel ‘sagaaro biyo 

waa cabtaa’ iyo ‘ma cabto’ weligayo iskuma aannu qaban”. 

Hal’abuurradii Soomaalida ee maansooyinkoodii sagaarada ku soo 
qaadayna wazaa ka mid ahaa Salaan Carrabey. Gabaygiisii Haadaagsi la 
baxay tuduc ku jirey waa kii ku lahaa: 


Nin sagaaro heetaynayoo haaban kari waayey 
Isagoon hunguri waa shiddee hed uga yaabaynin 
Haaweydu kama maaranteen heeshigaa dhalaye 
Haleelada ma daayeen nin cunay hilib ugaareede! 


Kolka, hadda uun bay habboon tahaye, aan soo gudbiyo sheekoxariiradij 
maroodiga iyo atoorka oo kooban; anigoo ku xijin doona geeraarkii uu 
Faarax Xuseenna sheekadaas ku xusi jirey. 

Waxaa la yiri: Waa baa waxaa jiri jirey ceel biyo badan oo, markay 
oonto, ay duurjoogta оо idili u soo aroori jirtey, kana cabbi jirtey. Wuxuu 
ahaa ceel ay u sinnaayeen dhammaan duurjoogta kuweeda ugu waaweyn 
sida maroodiga, libaaxa iyo wiyisha iyo kuweeda ugu tabarta yar sida 
sagaarada, shinbiraha iyo bakaylaha. 

Maalintii dambe xilli ay jiilaal kulul tahay ayaa waxaa ceelkii u soo 
aroortay зарааго оо atoorkii Boqorka u ahaa uu hor-socdo. Markay biyihii 
cabtey, dhawr jeerna ay ku rakaadatay ayay u harsi-doonatay agagaarka 
ceelka geedgaabkii ku уш. 

Dabadeed, atoorkii oo calooshii buuxsadey ayay mar qura wax ku soo 
dhaceen. Tobaneeyo зарааг isaga oo hoggaaminaaya ayuu ceelkii dib ugu 
noqday oo inta ciid iyo dhoobo ka buuxiyey, haddana oodafo weynaatey 
afka ka saaray. Show kibir baa taabtaye, wuxuu ku tashaday maalintaas ka 
dib duurjoog dambe inaysan ka cabbin! 

Muddo gaaban ka dibna waxaa isa soo dhigay maroodi iyo wiyil oon 
bestood la ah 00 inta kalkoodii soo galay aroor ah. Kaalinkii ceelka markay 
u soo dhowaadeenna, waxaa u muuqday wax aanay fileyn; waxay indhaha 
ku dhufteen ceelkii oo ood afka laga saaray iyo atoorkii oo hor-fadhiya. 
Markaas bay yaab u goeen! 

Hase ahaatee, cidda falkaas ku kacday inay atoorka tahay markay 
ogaadeen, kumay soo boodine, way u miyiriyeen. Maroodigii ayaa ku 
yiri: ‘Waryaa atooroow, gorraxeed хип baan ku jirnaa, ооппа waannu 
la liidannaaye, ha na oomin. Ceelka aad ciidda ka buuxisey annagaa 
qodeynee, geedkaas iska harso, hadhowna wax biyihiisa afka saara adigu 
ири horree’. Hadalkaas qabow atoorkii Rabbi wax ugama dhigin. 

Haddiiba, taladii loo soo jeediyey wuu ku gacan-saaray, markaas buu, 
isaga оо yasaaya, maroodigii ku yiri: ‘Ceelka cid Ка cabbaysaa та jirtee, 

calaacalka intaydun iska deysaan xoog iyo itaal kaga cabba, haddii kale 
sawaxanka igala kor-tagal’ 

Maroodigii baa kolkaas, isaga oo aan dhirfin, wuxuu isku deyey inuu 
atoorka si walba ugu caqli-celiyo. Wuxuu u faahfaahiyey aayoxumida 
kibirka iyo gardarrada guuldarrada laga dhaxlo. Wuxuu xusuusiyey in 
ceelka loo siman yahaye, aanu ahayn mid uu isagu gacnihiisa ku qotay 
ama uu aabbihiis uga haray. Haddana, wuxuu u sheegay in, Eebbe-weyne 
mooyee, ciddii kaleba kibirka ay ku hoogto oo ku bado iyo in isaga iyo 
іуара aan wax eed ahi u horraynin. 

Dhinaca kale, wuxuu ugu caqli-celiyey isaga maroodiga ah iyo wiyilku 
mar hadday ceelka ka cabbaan inay muddo dheer ku qadaan, kana 
maqnaadaan, halka uu atoorku yahay midka dharaar walba iska ag-jooga 
ee ka waraaba. Sidaas darteedna ay ku habboon tahay, iyadaa dani ugu 
jirtaaye, intuu xagga nabadda u xagliyo inuu iyagana ceelka miile uga 
oggolaado. Ugu dambaystii, wuxuu ku cabsi-geliyey isaga iyo wiyilku inay 
uunka Eebbe ugu xoog badan yihiin; taasna uu ku ораап karo geedaha 
quracda ah ee intay jirdo-siibeen ay iyagu dhulka soo dhigeen, atoorkuna 
uu indhihiisa ku arki karo. 

Hase ahaatee, waxaas 00 waano iyo tusaale ah, atoorkii wax yarna 
Карата dhibcin!. Waxaana la amankaagay geed-nagaarka jillabka lagu 
magacaabo markii uu geesihiisii yaryaraa dhawr jeer ku hirdiyey. Talo- 
xumadiisa, waxay ka ahayd dhoollotus uu awooddiisa ku muujinaayo, 
bahallada waaweyn ee meesha taaganna uu ku bajinaayo. Dabadeed, 
jawaab kale sidii looga sugaayey waa kuu atoorkii ku xilo-dalaaqay iyaga 
oo oomman inay oonkooda la fulaan, haddii kale dirir laysku baabba’aa ay 
goobta ka dhici doonto! 

Maroodigii oo xilo-dalaaqaas ka hor aan caroon ayaa mugga camal- 
guhaadoodey, ciilna la madax-wareeray. Mar keliyuhuu ро'аапѕайау inuu 
atoorka nafta weysiiyo, sidaasna kibirkiisa ay doqonnimadu wehliso uu 
ku eedsiiyo. Markaas buu jeenyihitsii balballaarnaa iyo foolkiisii xoogga 
badnaa intuu kala faanay ku dul-saalooday oo fud weyn madaxa kaga 
bashaaqay; halkaas oo, isla markiiba, uu atoorkii ku baqtiyey! Dabadeed, 
markii sidaas awoowgeed loo diley ayay, meel ay joogteyba, sagaaro oo 
idili kulan isugu timid. Waxay ku tashatay inay maroodi disho, welibana 
ay u disho isla habkii uu isagu wax u diley, sidaasna ay ugu aarto atoorkii 
ay ka soo fireen. 

Maalintaas bay sagaaro ku heshiisey tu waliba inay meel qura saaladeeda 
ku uruuriso, si, kolka dambe, markay isku biirsadaan ау u noqoto wax le’eg 
tii maroodigu uu abkood ku aynabay. 

Siday, haddaba, sheekaxariiradu leedahay: Maroodi godobta kaga 

maqan iyo sagaaro tashigii ay isku dhaarsatay ayaa ugu wacan saalo- 
uruurinta joogtada ah ee ilaa maanta ay ku hawllan tahay! 

Si kastaba ha ahaatee, Faarax Xuseen оо, sidaan soo sheegay, u dan lahaa 
gabyaagii la oran jirey Maxamuud Muuse Mataan ayaa sheekaxariiradan 
geeraar dheer u rogey, waxaana ka mid ahaa: 


War Allaahu Akbareey: 
Пааћ baa amar weyn 
Aadni waaba laciif; 
Islaankii awelkiisu 
Ashahaadada weeye; 
Aayaddii Nebigeenna 
Akhriskeeda horeeto 
Bisinkaan af-tognaa; 
Gabaygana irdihiisa 
Arar baa la уігаа; 
Aagiliin hadalkeedana 
Maahmaah bay ku idlays oo 


Тапаа noola ekoon: 


War Allaahu Akbareey: 
Atoor guuyo-sagaariyo 
Aw-Bariis wiyileed iyo 
Maroodaa is ilaaqay оо 
Aroor bay ku kulmeen; 
Abtaddihi? dulmigeedana 
Atoor baa u lahaayoo 
Ceelki buu asaruurey! 


Aw-Maroodi ku laab: 
Atooroow ha na oomin 
Amminkaan aynu joogno 
Amnac baa la yiraa 
Annana haatan nafteenna 
Asqaan meesha na naal! 


Ceelkanaad asaruurtey 
Bal intaan ka qodeyno 


3 Abtadde (Carabi > Ibtidaa’an): Bilawgii hore. 

Aayar geedka fariiso; 
Amminkaan ka idlaynnoo 
Jlihiisa bannaynno 
Annagoon afka saarin 

Bal uurkaaga ka buuxso! 


Atoorkii ku jawaab: 
Maroodoow orka daa 
Afku yuusan ku daalin; 
Ceelka waa laga oomi 
Anigaa asaruurey 
Ood-jiid baan ka qabaa! 
Ama oonka la luuda 
Ama oohinta daaya оо 
Addimmo ula imaada! 


Waa ikhyaar camalkeede 
Aw-Maroodi ku laab: 
Atooroow abtigeenoo 
Aabi layskuma maago! 
Што maahid carruur ah! 
Eedi nooma horraynin 
Idifleyda sagaarana 
Adigaa u amiir ah; 
Ceelkaad oodda kor-saartay 
Adoogaa ma lahayn 
Addinkaa kuma faagin 
Wax llaah aan ahaynna 
Amar waa ku lumaan! 
Anna eeqo ma ћіспее 
Tjaabaannu rabnaa; 


Mar haddaan afka saarno 
Omos baan u fulnaa 
Ayaamaan ku qadnaa 
Adigayska ag-joogee 

min doonta waraaboo 
Ayaantii aan nimaadno 
Miile noo oggoloow! 

Intii Eebbahay uumay 
Wiyilkaan i ag-taagan iyo 
Anigoow addin weyn; 
Quracdaan alkaxayney 
Waa tan ceelka ag-taalla! 
Indhahaaga hortoodana 
Adba waad aragtaa! 


War Allaahu Akbareey: 
Waa wax mawd ka adeegiye 
Inkiryoo kama yeelin oo 
Qusle aaqibo diidyey оо 
Jillab geeska la aadyoo 
‘naad oon la fushaan 

Ama laysku idlaan’ buu 
Araddii ku dalaaqay! 


War Allaahu Akbareey: 
Waa ninkii aad ogeyde 
Iligguu kala faanay оо 
Diguu oofta ka saaray 00 
Turaabtaas kula aasay! 
Atoor guuyo-sagaarana 
Araggiisba la waa! 


Alaankaas aynu joogno 

Aan maroodi asiibniyo 
Awoowgeen aan u aarreey 

Ab sagaaro qabtaayoo 

Waa tan hiisha uruurin! 
Aagiliin hadalkeedana 
Maahmaah bay ku idlaysay oo 


| Тапаа noola ekoon! 


Sida sheekoxariirada laga dhadhansan karo, waxaa lamahuraan ah 
inta aadan cadowgaaga dagaal ugu bareerin inaad si buuxda taagtiisa 
u giimaysid, dabadeedna wixii kuu soo baka aad ku wax-qaadatid, 
murtidaasina waa sababta markii atoorku garan waayey uu awgeed ku 
naf-waayey! 

Taariikh-bulshadeedda geyiga Soomaaliyeed markii dib loo eego, waxaynu 
si fudud ku ogaan karaynaa xabsiyo dadka lagu xiraa in aanay ka jiri 
jirin, wixii Ка horreeyey imaatinka Gumeysigii shisheeye ee qarnigii 19d 
dabayaaqadiisii uu midba dhinac qabsaday. Su’aashu waxay tahay: Maxay 
taasi ku dhacday? Ruuxa Soomaaliyeed miyaanu geli jirin dembiyada 
kala kaanka ah ee Aadanuhu uu Aadanaha kale ka galo, dabadeedna 
bulshada inteeda kale qofkii gaboodfalladaas midkood ku kacay ay mariso 
ciqaabaha uu xabsigu ka midka yahay? 

Runtii, dembiyadii ka dhex-dhici jirey bulshadii Soomaaliyeed ee 
xoolo-raacatada u badnayd ma tiro yarayn. Sida Aadanaha kale ayay isdili 
jireen oo, in kastoo ay Muslin wada ahaayeen, haddana in nafta gof la 
weysiiyaa wax sidaas u culus lama ahaan jirin! 

Xoolaha ayay kala dhici jireen oo dhacdo lala yaabo ma ahayn reero ay 
xalay xeryuhu u buuxeen in col ku soo waabberiisto, ka mooradduugo geel 
iyo meesiyo kale wixii ay dhaqanayeen, dabadeedna uu ka jiciirto iyaga oo 
aan neefna loo reebin! 

Dumarka ayay boojin jireen ama ay faro-xumayn jireen, taas 00 
dagaallo lagu hoogo oo lagu Бага ay xigi јігееп! 

Ku-loollanka daaga iyo kala-bursiga biyaha awelba dalka ugu yaraa, 
welina ugu yar ayaa foodda isu gelin jirey. Kolkolna waxay isugu baabb’i 
jireen wax in rag badani u ledaan aan mudnayn sida qabaal la jebiyey iyo 
qayd yar oo wiil gaban ah laga qaatay! 

Sidaas oo ay arrini ahayd, haddana geyiga Soomaalidu xabsiyo 


ma lahayn, haddii sababta la soo koobona waxaa wax laga saari karaa 

dabeecadda dhismaha bulshada Soomaaliyeed. Aan yare faahfaahiyo. 
Qoyska ka sokoow, unugga bulshadu wuxuu ku dhisnaa, welina uu 
ku dhisan yahay tolal uu midiba ku abtirsado aabbe hore oo ama run 
ah amaba aan ahayn. Waxaa suuraggal ah xilli-taariikheed aan la qeexi 
karin in aabbahaas ay dadka qaar maankooda ka male'awaaleen, sidaasna 
ku noqday absaxan lagu arooro oo jiritaankiisa la wada rumaysan yahay! 
In kastoo ay dhaqan iyo diinba wadaageen, haddana marnaba tolalkaasi 
iskuma ay deyin inay wada yeeshaan Talis Dhexe оо arrimaha noloshooda 
maareeya. Marka aan is'iraahdo “Tolka Soomaaliyeed wuu ugu біспаа па 
waxay ahayd markii uu samaystay xeerar, haddii ay iyaga wax kala galaan, 
ay ku kala baxaan iyo kuwo kale oo ay u irkadaan tolalka kale ee ay 
derisyada yihiin iyo isaga haddii ay ѕһадаадо ka dhex-dhacdo, 
| Hase ahaatee, xeerarkaasi ma ceeb la’ayn. Barbaarkii Soomaaliyeed 
ee reer-miyiga ahaa wuxuu haystey madaxbannaani aan soohdin lahayn; 
madaxbannaani и ballaaran sida dhulkiisa lamaddegaan-la-moodka ahi 
uu u ballaaran yahay. Isagoo aan ka baqayn in la eedsiiyo, cududda tolkana 
isku hallaynaaya ayuu si fudud dadka kale u gardarraysan jirey. Wuxuu 
ogaa, dil, dhac iyo gaboodfal kale kii uu ahaadoba in dembiga uu galo 
aanu keligiis ku eedaysnaan doonin. Tolka oo dhammi inuu u qoolan 
yahay ayuu ogaa! Markuu oggolaado oo qura ayuu xeerarkii jireyna u 
hoggaansami jirey. 
In kastoo marmarka qaarkood geed lagu xiri jirey ama awrka gurgur 
laga gawrici јігеу, haddana bulshadu ma Јаһауп hab wax lagu fuliyo oo 
dembiilaha ku dirgiyi karey inuu yeelo guddoon-ciqaabeed lagu ridey. 
Sababtaas oo lagu daray hiddahoodii reer-guuraannimo ayaa iska hor- 
taagey ummadaha ilbaxay intay ku daydaan inay iyaguna yeeshaan 
xabsiyo ay dembiileyaashooda ku ciqaabaan. Sidaas daraaddeed, 
hay’adihii Dawladeed ee Gumeysigu uu dal-weynaha Soomaaliyeed ku 
soo kordhiyey ayuu xabsigu ka koow ahaa, markii ay Jamhuuriyadda 
Soomaalidu dhalatayna wuxuu ku jirey Hay’adihii Dawladeed ee laga 
dhaxlay. 

Qarniyadii 18d iyo kii 19d dalka Itoobiya madaxdii soo martay waxaa, 
malaha, ugu caansanaa Bogor Menelik-kii-Labaad. Waxaa la caleemo- 
saaray 1889kii, dhabtiina wuxuu ahaa Itoobiyada maanta la yaqaan 
ninkii dhidibbada u aasay. Isaga ayay taariikhdu u aqoonsan tahay inuu 
ahaa, jugraafi ahaan, xaddiga weyn ee dalkaasi haatan leeyahay піакіі 
le'ekaysiiyey, Водогкіі wax la qaybsaday xoogaggii Yurub е xilligaas dunida 

Ка talinaayey, Afrikana kala hooshaayey sida Ingiriiska, Faransiiska, 
Jarmalka, Talyaaniga, Isbaanishka iyo qaar kale. 

Taasi waa dhab iyo biyo-kama-dhibcaan. Ha yeeshee, waxaa iyaduna 
dhab iyo biyo-kama-dhibcaan ah ciidammadii Bogorku inay hoog iyo 
Ба ku fali jireen ummadihii kale ee ay Boqortooyadiisa deriska ahaayeen, 
askartiisuna ay degaammadooda ku soo weerari jireen. Ummadahaas oo 
ay Soomaalidu ka mid ahayd sina looguma oggolayn inay hantiyaaan hub 
iyo saanad ay guutooyinkii Boqorka isaga caabbiyaan. Sidaas darteed, 
iyaga ayaa inta badan laga gacan-sarrayn jirey, iyaga ayaana duullaammada 
naf iyo maalba ku waayi jirey! 

Waxay muddo sidaas ahaatoba, waxaa la soo gaarey 1913kii; sannadkii 
uu geeriyoodey Bogor Menelik-kii-Labaad. Nin ka naxay iyo nin ku 
farxayba, waxay ahayd dhacdo weyn oo waayaha Geeska Afrika dhab 
u gilgishey. Maantaasna waxaa la iswada weyddiiyey: “Toloow, geerida 
Boqorka maxaa xigi doona? Yaa u darsan doona? Yayse uga rayn doontaa? 
Su aalahaas in jawaabahooda la ogaadaa waqti badan ma qaadan. Durbaba 
wixii geeridiisa xigi lahaa way soo if-baxeen, waxayse noqdeen wax aan 
la filayn. Waxay ahaayeen jeer ay dhaceen wax aan cidina malayn kareyn! 

Dad badan oo gudaha dalkaas iyo dibaddiisaba ku dhaqnaa ayay 
filan-waa ku nogotay oo yaab iyo irkig dhabannada la qabsaday markii 
la caleemo-saaray kii ugu horreeyey Bogor aan Kirishtaan ahayn oo ay 
Itoobiya yeelato muddadii dheerayd ee ay Taliska Dhexe lahayd. Bogor 
Liij Ilyaasuu оо Muslin ahaa ayaa, si lamafilaan ah, kursigii Bogortooyada 
ugu dangiigsadey! 

Durba xiisad la wada dareemay ayaa geyigii dhan walba ugu fidday. 
Madaxdii Kaniisadaha iyo xubno badan oo qoyska Bogortooyada ka 
tirsanaa ayaa міхи dhacay dhaxal-wareeg u arkay, markaasna si aad ah 
uga umlay. Kuwaas oo wada jira ayaa isla markiiba bilaabay qorshihii 
ay Bogorka cusub kursiga kaga tuuri lahaayeen, ka hor inta aanu ku 
xididdaysan ama aanu Istanbuul xiriir adag la samaysan, Itoobiyana aanay 
sidaas Кара mid nogon qarammadii Muslinka ahaa ее uu Turkigu calanka 
u sidi jirey. 

Dhinac kale haddii arrinta laga eegona, geeridii Boqor Menelik waxay 
ahayd dadyowgii ay deriska ahaayeeni dhacdo ay ku farxeen. Waxay ahayd 
dhacdo ay wanaag iyo nabadba Ка fisheen. Waxay ч qaateen dhacdo ау 
kaga raysan doonaan gulufyadii hubaysnaa ee uu ku soo saari jirey iyo 
canshuur~madaxdii ay askartiisu, sannadka labadiisa madax, ka uruursan 
jirtey! 

Dadyowgaas 00 Soomaalida Galbeedka degtaa ay ka mid ahayd ayaa 
waxay hididdiilo hor lihi ku korodhay Bogor Liij Ilyaasuu kolkuu Xarun 

cusub ka dhigtay Harar oo ah magaalo iyo imaarad Muslimiinta Geeska 
Afrika taariikh xusuus mudan u lahayd. 

Taasina waxay dhashay Bogorkii cusbaa, hanbalyo iyo taageeroba, inay 
ugu soo quiqulaan ergooyin kala duwan oo ka kala tirsanaa Muslinkii 
gudaha dalka ku sugnaa iyo cirifyada ummadihii degaankoodu ahaa. 
Waxaase xusid gaar ah mudan halgamaagii Soomaaliyeed; Sayid 
Maxamad Cabdille Xasan 00 Daraawiish hoggaamiye u ahaa inuu ugu 
horreeyey madaxdii Muslinka Geeska Afrika kuwoodii xiriirka dhow la 
samaystay Bogorkii dhallinta yaraa ее ay Itoobiya yeelatay. 

Si kastaba ha ahaatee, Soomaalida Galbeedka ergo ka socota ayaa iyana 
magaalada Harar Bogorkii ugu timid. Waxay ahayd ergo ka kooban rag 
maqaawiir ah oo ugaaskii madaxda degaankooda ugu caansanaa uu hor- 
socdo. Waxaase ka magac dheeraa oo isaguna ku jirey maansoyahannadii 
gobolka iyo xilliga kuwii ugu caansanaa midkood; Qamaan Bulxan ayaa 
ergada ka mid ahaa. Markay yimaadeenna marti la maamuuso ayay 
Bogorkii cusbaa u noqdeen. 

Hase ahaatee, Qamaan iyo ergadii uu ka midka ahaa oo weli magaalada 
Harar ku sugan ayaa waxaa bislaaday gorshihii shirqoolka iyo afgenbiga 
ee Addis Ababa muddaba laga maleegaayey. Buuraleyda sare ciidammo 
laga soo abaabuley ayaa lagu war-helay iyaga oo goor subax ah magaaladii 
ku gadaaman оо irdaheedii taariikhiga ahaa hor-tuban. Dhibaatooyin aan 
qiyaas lahayn oo naf iyo maalba leh ayay geysteen, waxaase ugu darraa 
dilkii Bogor Liij Ilyaasuu. Dabadeedna, dadkii magaalada ku sugnaa 
waxoodii gumaadka ka bedbaadey ayaa waxay noqdeen wax cagaha wax 
ka deyey iyo wax la qabqabtay! 

Nasiibdarro, ciidankii magaalada ku soo duuley dadkii, iyaga oo nool, 
ay gacanta ku dhigeen ayaa waxaa ka mid ahayd ergadii Soomaaliyeed ee, 
sidaan soo sheegay, Bogorkii la diley u martida ahayd. Іуарііпа xabsi baa 
lagu tuuray, waxayna ahayd sannadkii 1916kii. 

Haddaba, sannad-ku-dhowaad markay halkaas ku silcayeen ayuu 
Qamaan Bulxan yeelay, maantaas оо kale, isaga iyo raggii la ayniga 
ahaa wixii ay bulshadoodu ka fili ўігіеу. Wuu gabyey. Wuxuu tiriyey tix 
murugo badan oo Rabbi-bari ah; tix uu ku tilmaamay xabbiskii lagu 
hayey dandarro wixii uu ku mutay. Meerisyo aad mooddo dhiig iyo ilmo 
anqaas laga sameeyey in lagu qoray ayuu Eebbe ugu ashtakoodey. Dhab 
wuxuu uga sheegtay askartii meesha ku haysey naxariisdarradii ay kula 
dhaqmeen iyo daryeel li’idii ау ku eeganayeen. 

Sida tixda ka muugan doonta, in kastoo inuu baxsadaa ay marmar ku 
soo dhici jirtey, haddana riyo uun bay ahayde, wax uu ku dhaqaaqi karayey 
ma ay ahayn. Oo nin orod iyo socod aanu midkoodna ka suuraggeli karini 
sidee buu ku baxsadaa? Cunno-xumadii meesha ka jirtey ayaa geyeysiisey 
inuu tabar-beelo, inuu dhumucda dhenged le’ekaado, inuu weydoobo 
oo macluul la dirgan waayo! Nin nool baa inta derbiyo ka booda baxsan 
karee, ma wuu maanta toban tallaabana isdabadhigi karaa?! Waa ‘maya’ 
jawaabtu. 

Si kale kuma garatide, waxay gaarsiiyeen heer ay noloshiiba dacar u 
dhadhantay. Say wax milgo ah ayay u yeelan weydey! Markaas buu, si 
kal iyo laab ah, wuxuu Eebbe-weyne uga durraansaday inuu ka koriyo 
вахагіігііі isaga iyo ergadii kaleba la marsiinaayey. Haddiise aan taasi 
Looxul-maxfuudka ugu qorrayn, wuxuu ka beryey inuu xaggiisa u 
oofsado, illeen ‘nafay naf ma tahay looma noolaado, ‘way kugu jirtaand 
looguma mintidee! 

Maantaas buu Qamaan tiriyey tixdan aan idin marin doono ee uu 
asaaska ири dhigay qayb hor leh оо uu ku soo korodhiyey gaybihii la 
уідііп ee maansada Soomaalida, ahna qaybta aynu ku magacaabi karayno 
maansada xabsiyada. Wuxuu Qamaan ku ala’ladey: 


Eebbow dhistiyo ways hayaan dhagaxda waaweyne 
Eebbow іп dhuub le'eg cirkay nagaga dhaarteene 
Eebbow dhulkay naga qarsheen dhererka loo yaale; 


Dhudhummadiyo Eebbow nin xidhan dhaadadkaan ahaye 
Eebbow bir lays dhaafshey bay dhaé igu siiyeene 
Eebbow kolkay dhababi waan dhogor-xumaadaaye; 


Eebbow Axmaar dhirifsan baan dhab ula seexdaaye 
Dhiiggayga Eebbow ka jecel Dhediyo Hoobaane 
Oo dhalasho laysugu naxaa nama dhex-taal gaale; 


Eebbow dharkiyo way marshaan dhexidhka naaguuye 
Eebbow dhaqaaq ma leh ninkii lagu dhidbaa daare 
Eebbow dhallaan sidii gal baan dhadandhateeyaaye; 


Eebbow ma dheelmado intii dhagax la tuuraaye 
Eebbow dhurwaa sidii haddaan dhibi lahaa ruuxa 
Eebbow dhir baan mari lahaa dhacammo oodeede; 

Haddaad dheregto Eebbow beryaad dhaxal ka haysaaye 
Eebbow dhadhamo fool xun waa lagu dhukaamaaye 


Eebbow waxaan dhuunyannaa laba dharbaanoode; 


Eebbow ma soo kala dhacaan labada dhoomoode 
Dhan uun noo rid aakhiro jannaan dhagagsanaynaaye! 


Ducada qaybteedii hore ayaa Qamaan laga aqbalay. Xabsigii iyo 
ciqaabtiisiina Eebbe-weyne wuu ka koriyey oo waa la sii daayey. Isaga oo 
bedqaba ayuu Ciid iyo reerahoodii dib ugu noqday. Maantaas ka dibna 
| wuxuu noolaa 12 gu’, malahaygana waa guyaashii uu tiriyey gabayadiisa 
| kuwa ugu culculus ee ugu murtida badan, Soomaaliduna ay ugu jeceshahay. 

Waxaa, sida Qamaan, isaguna jirey gabyaa, Allaha u naxariistee, 
Cismaan Keenadiid la oran jirey, kana mid ahaa maansoyahannada 
xabsiyadii gumeysiga ku jiri jirey, dabadeedna dibindaabyo wixii ay 
kala kulmeen gabayo noogu taariikheeyey. Sababta Cismaan loo xirayse 
maxay ahayd? Waxaa dhalay Suldaan Yuusuf Cali 00 ‘Keenadiid’ loo 
yiqiin, ahaana dabayaaqadii дагпіріі 19d ninkii asaasay gobolka Mudug 
Saddanadii jeer ka jiri jirtey ee magaalada Hobyood ay saldhigga iyo 
xaruntaba u ahayd. 

In kastoo ‘heshiisyo wadeynimo’ Suldaan Keenadid uu Talyaaniga 
kula jirey, sidaasna ilaalin iyo maamuusidba uu ugu lahaa, haddana 
isaga iyo Saddanadiisii toonihi kuma ay bedbaadin. Afar sano ka dib 
dhaqdhagaagii Daraawiisheed markii xididdada loo siibey ayaa, waa siduu 
gorshuhu ahaaye, waxay gumeysteyaashii kansho и heleen inay gacanta 
ku dhigaan Hawd & Nugaal 00 idil iyo dhammaan gudaha dhulkii uu 
Sayid Maxamad muddaba ka hor-joogey. 

Sidoo kale, waxay ciidammo aad u hubaysan ku saareen maamulladii 
Soomaaliyeed ee, ilaa heer, madaxa bannaanaa, heshiisyada gaarka ahna 
kula jirey; kuwaas 00 loo sheegi jirey, waxa loo jeedaa inay Wadaadka 
yihiine, ay iyagu colaadaha dhex-ku-bari ka noqon doonaan. Taasina 
waxay beenowdey dabayaaqadii 1925kii Xukuumaddii Talyaaniga ee 
Mussolini wixii ay maamulladaas axdi la lahayd markii ay jebisey ec 
Saddanadii Hobyood iyo Bogortooyadii Bariba ay xoogga kula meertay, 
kuna darsatay xeebaha Banaadir iyo koofurta Soomaaliya goballadii 
ay horayba uga haysatey. Waa waagii ay rumowdey saadaashii Sayid 
Maxamad ее ahayd: ‘Waxaad iga dambaysaanba waa dayrta maanta абе” 

Suldaan Cali Yuusuf оо talada aabbihiis intuu Ка dhaxlay xilligaas 
Hobyo ka talinaayey, in kastoo isagu uu si degdeg ah isu dhiibey, 
haddana dibindaabyadii iyo dulleysigii gumeysiga lagama nabad-gelin. 
Ciidammadii badda ee Talyaaniga ayaa xaruntiisii Hobyood madaafiic 
ku garaacay, isaga iyo in badan oo ay xigto ahaayeenna inta markab lagu 
guray ayaa, iyaga oo maxaabbiis ah, Xamar lagu soo shubay. 

Sidaas darteed, Cismaan Keenadiid oo Suldaanka xoogga lagu 
muquuniyey ay walaalo ahaayeeni wuxuu ka mid ahaa xubnaha qoyskii 
Reer Keenadiid оо iyagana, kol dambe, xabsiga dhexe ee Muqdishow 
lagu xiray, іуара oo aan garaneyn wax ay ku galabsadeen. Arrintaas ayuu 
Cismaan ka tiriyey tix uu ku tilmaamay noloshii adkayd ee uu halkaas 
kala kulmay, wuxuuna kaga cabanayaa gardarradii caddayd ee lagu soo 
xiray. Si faahfaahsan wuxuu inagu ogeysiinayaa dibindaabyo iyo daryeel- 
xumo wixii xabbiska ka qabsaday. Arrimo dhawr ah ayuu si gaar ah uga 
murugoonayaa oo ay ka mid ahaayeen: 

° Oolkiiciriiriga ahaa ee la baday inuu hooy ka dhigto, isla markaasna, 

inta baaldi loo dhex-dhigay, uu isaga qudhiisa u kortago!; 

° Arradkii u dambeeyey; maalintii la soo xiray maryihii uu qabey 
markay korkiisa ku duugoobeen ee ау uskag la роорроееп; 

° Jirkiisii oo habaaskii dul-fuulay dartiis la dhalan-rogmey, ka dib 
markii ay ilaaladu biyihii u tashiileen, wax weeso ka badanna ay uga 
dhaarteen, Markaas buu inta xagga Eebbe u jeestey saddexleydan 
si kal iyo laab ah ugu beryey. 


Wuzuu yiri: 


Eebbow markaan baahannoba waa ku barinnaaye 
Biid kaa qarsoo lama arkiyo baab aad moog tahaye 
Bareer iyo qarsoodiba aduu kuu bayaan yahaye; 


In bilaash naloo haysto waa kuu baxsoon tahaye 
Вігјоопаћа! waxay noo gesheen baaddil iyo xooge 
Bannaankiina noo доопѕайіуо baaraxnimadiiye; 


Hadba inaad beddalatay maryuhu bilic ku yeeshaane 
Sida niman badaawiya hubkii naga basaasowye 
Waa baali iyo duug midkii bayr ahaan jiraye; 


1 Birjoonaha (Asal Talyaani > Brigione): Xabsi; jeel. 

Bedenkoo dhan iyo oogadii bi’i habaaskiiye 
Biyahaannu moogaanney iyo boorka nagu duulay 
Beerreey sideedaa jirkii bey na leeyahaye; 


Barbar inaan u nuuxnuuxsanniyo bixid naloo diidye 
Bargiyo fiidba waxaan yuururraa beyd ciriiriyahe 
Ninba baaldi baw yaal qol aan baaci le’ekayne; 


Baasaha colaadeed halkii biimo iyo khoof leh 
Birtoo dhiig leh meeshii xun ee rag isku boobaayo 
Adigaa bariin kara ninkii biqi ayaantaase; 


Burdihiyo Quraankaaga waa lagu bedbaadaaye 
Hadba waxaan bilawnaa asmada belo-xijaabkaahe 
Beri noolba waxa noo ratiban Beriyo Yaasiine; 


Bisimmadiyo awlaadsigaan badinnay tawxiidka 
Bacdigii salaadaha intaan kugu baryoonayno 
Ha naga baajin kama aammin-xumin barakadaadiiye! 


Sidaan filayo, danta weyn ee gabyaagu ma ahayn inuu dhibaatadii 
xarigga tilmaan inaga siiyo, in kastoo uu taaba si weyn uga soo dhalaalay. 
Ujeeddadiisu waxay ahayd inuu tixda Eebbe ku baryo, kagana durraanto 


inuu ka saaro gacantii cadawga ee uu maalintaas ku jirey, waana laga 


aqbalay. 
5 


Maansoyahannadii Soomaalida ee inta la xiray xariggoodii gabayo ka 
tiriyey waxaa isna ka mid ahaa, Allaha u naxariistee gabyaagii la oran jirey 
Cabdi Iidaan Faarax. Wuxuu ahaa gabyaa саап ah оо si weyn ay bulshadu 
hal’ abuurkiisa u tixgelin jirtey. Isagoo aan labaatankii weli u buuxsamin 
ayuu ku dhiirradey inuu gabay ku maago gabyaagii la oran jirey Qawdhan 
Ducaale oo ahaa ruugcaddaa da’ iyo magacba aad uga weynaa. 

Dabayaaqadii 1900 iyo kontonnadii qarnigii 20dna, wuxuu Cabdi 
si firfircoon uga dhex-muuqday dhaqdhaqaaqyadii siyaasadeed ee 
Soomaalidu ay gobannimadeeda ku raadsanaysey, isaga оо xisbiyadii 
beryahaas la asaasay midkood ku biiray, kana tirin jirey gabayo iyo 
geeraarro miro waaweyn oo hogotus iyo guubaaboba isugu jirey. Markii 
la soo gaarey 1960kii, maalintii 26kii Juun ee ay gobollada Waqooyigu 

ku jireen dabbaaldeggii calansaarka, wuxuu Cabdi ka qayb-galay tartan 
maanso oo munaasabaddaas darteed loo qabanqaabiyey; kaas oo uu 
kaalintii 1d ku hantiyey. 

Wax walboo kaleba haddii la iska daayo, waxaa Cabdi ammaan ugu filan 
gabayadii waddaniga ahaa ee ciidammadii Xoogga Dalka Soomaaliyeed 
uu ku guubaabin jiirey intii uu socdey dagaalkii 1977kii ee Itoobiya iyo 
Soomaaliya dhex-maray. 

Dhabtii, Cabdi даап wuxuu ka mid ahaa гарра aan diriqsane,maansada 
tirinteeda hibada runta ah u Іараа. Intaas Ка sokoow, wuxuu dhab u yiqiin 
maansadii qirada weyneyd ee Faarax Nuur. Dhinac kalena, wuxuu ka mid 
ahaa maansoyahannadii aan gabayadooda sheegsheeg ku gudbin jirine ku 
luuqayn jirey, wuxuuna Eebbe ku mannaystay luuq qurux badan оо aan 
cidina lala lahayn. Sannadkii 1924kii ayuu dhashay, 1980kiina magaalada 
Hargeysa ayuu ku iishay. Wuxuu ka mid ahaa, xilliyadii dambe, tiirarkii 
xoogga lahaa ee maansada Soomaalida cuskiinada u ahaa. 

Haddaba, 1967kii ayay ahayd markii Cabdi lidaan la хігау. Xukun 
dheer ayaa ka dul-yeeray, Laba gu’ ku-dhowaad kolkii wu gabbirraa ayay 
kulmeen xabsigii uu ku jirey sarkaalkii taliyaha ka ahaa, kaasoo ku yiri: 
“Cabdow, in lagu cafiyaa la arkaaye, madaxweynaha dalka; Cabdirrashiid 
Cali Sharma’arke ‘arji codsi аһ u qoro, anigaa xafliskiisa kuu geyne”. 
Markaas baa waxa uu Eebbe afkiisa ka keenay: “Arji waxaan u qoranayaa 
Ilaaha weyn ee awoodda kama-dambaysta ahi ay isaga ku urursan tahay”. 

Gabay uu 477; Ки magacaabay оо Rabbi-bari ah ayuu bilaabay kolkii 
uu sarkaalkii ka tegey; gabay si aan laaxin lagu ogeyn uu ugu faahfaahiyey 
awoodaha, magacyada iyo koosha uu Eebbe mudan yahay, isaga oo la 
moodo magacyadaas iyo sifooyinkaas wanwanaagsan inuu waayo badan 
baranaayey, buuniyada Diintana uu ugu xeraystay. 

Wuxuu yiri: 


Ilaaha loo baahanyeen baahanninoow Bogorkayow hee dheh 
Tlaaha weligi baaqiga noqdayow Bogorkayow hee dheh 
Ilaahaan хад lagu beeninoow Bogorkayow hee dheh 
Ilaaha waaxidnimo loo bartayow Водогкауом hee dheh; 
Ilaahii dunida baaraxa khalqayow Bogorkayow hee dheh 
Tlaahii inuu burburin sheegayow Bogorkayow hee dheh; 
Birtii culus Allaha kala jebshow Boqorkayow hee dheh; 
Ilaaha ciidanki badan yahayow Bogorkayow hee dheh 
Binii-aadni waa meel sokee Водогкаусуў hee dheh 
Bismillaahi waa culus tahee Boqorkayow hee dheh 
Tlaahii dartiis lagu baryayow Bogorkayow hee dheh; 

Ilaaha deeqsinnimo loo baxshayow Bogorkayow hee dheh; 


Kolka bacadka yoolkiyo la tago belel діуаатаа 
Nin kastoo badraanihi kolkuu biidna tari waayo 


Ilaaha xugunka keligi bogtoow Bogorkayow hee dheh; 


Bar janno iyo cadaabtuu khalgiga ugu bushaareeyey 
Badhba meeluu geeyaba kolkuu kala boqoolsiiyey 
Tlaahii laba u kala baydhiyow Bogorkayow hee dheh; 


Bidhaantii jirtaba kii arkow Bogorkayow hee dheh; 
Bad wax mara birriga wax jiriyo buuro dabadooda 

In bogliyo in baabbaco dhigtiyo baalka lagu duulo 
Bushimo nool Allaha quudiyow Boqorkayow hee dheh, 


Biyo oday intuu iga khalgiyo biliq yaroo dhiiga 
Bilcan dumara uurkeed intuu igu barwaaqeeyey 
Barna aniga oon qabin isagaan igu bukaysiinnin 


Tlaahii nolosha igu soo baxshow Boqorkayow hee dheh; 


Baabbaco addoon baan dhigtaye Boqorkayow hee dheh 
Boqolkaaga magacee mid Іа baan baaqa maqashiine 


Ilaahow xadhigga sahal iiga bixi kuu baryootamaye! 


Baryadii dhabta ahayd iyo duraamaamadkii isbihinbihintu wehelisey 
Rabbi kuma diidine, wuu ka aqbalay. Maalmo kooban ka dibba isbeddal 
xoog leh ayaa dalkii ka dhacay. Xukuumaddii Cabdi u xirnaa ee rayadka 
ahayd ayaa la afgenbiyey. Waxaa la soo gaarey 21kii Oktoobar, 1969kii. 
Maalintaas ayaa waxaa taladii dalka la wareegey saraakiil Xoogga Dalka 
Soomaaliyeed ka tirsanayd; kuwaasoo markii ay guuleysteen oodda ka 
qaaday maxaabbiis faro badan oo, ayaankiisa, wu Cabdi lidaan ku jirey. 

Hase ahaatee, laba gu’ ka dib ayaa boolisku Cabdi iyo rag kale soo 
qabqabtay. Ammaanka qaranka dembi-ciqaabeed ku lug leh ayaa lagu soo 
eedeeyey. Dabadeedna maxkamad baa waxay ku xukuntay xarig aan ka 
yarayn kii uu dhowaanta cafiska kaga soo baxay, waxaana la geeyey isla 
xabsigii uu ku jiri ўігеу. Muddo hadduu halkaas ku sugnaa ayuu maalin 
maalmaha ka mid ah wuxuu ku tashaday inuu baxsado oo meesha iyo 
kadeedka yaalba naftiisa ka samato-bixiyo. Goor aan indhuhu badnayn 
ayuu derbi dheer iska jaray. Dhulka ayuu isbilqay, dabadeedna intuu “Кас 
isyiri ayuu hinqaday. Mase lug baaba ‘ba/ ah оо waa jaban yahay. Taah 

iyo alalad baa xigey. Wax yar ka dibna, askartii baa, isaga оо kuududa, 
halkiisii ku soo dul-joogsatey. Isbitaal baa loola cararay. Inta la soo kabay 
baa kobtiisii lagu soo celiyey. Maalintaas bay saraakiishii xabsigu waxay 
guddoomiyeen maxbuus halis ah in Cabdi loo aqoonsado, in kastoo uu 
jabnaana silsilad adag sariirta lagula xiro! 

Isaga oo xaaladdaas adag ku sugan oo aan dhinacna u nuuxnuuxsan 
karin ayaa maalintii dambe waxaa qolkii uu ku silicsanaa ugu soo galay 
taliyihii jeelka оо ku yiri: “Cabdi lidaanow, waynu is-ogeyn oo waa taad 
berigii hore Пааһ bariday ee uu xabsiga kaa saaraye, maantana maxaad 
огап, cagta dhigi меудауе?”. 

Hadalkaas sarkaalka isaga oo la yaabban ayuu isla goobtii ku tiriyey 
tixdan gaaban, asii macnaha weyn xanbaarsan. 

Wuzuu yiri: Waryaa sarkaalow, waxaan oran: 


Mar-wax-bixiye binii-aadni baa lagu maleeyaaye 
Adigaan khasnadahaagu madhan mahade buuxaaye 
Айии ku soo magan-galaa тних madluunihiye 

Kol haddti ‘mictinow!’ la yidhi meel kalaan jirine; 
Magribkay cadceeddu u dhacdiyo muugashada waaga 
Madowga iyo iftiinka isbeddala maalinyo habeenka 
Munasilul-quraankow fadliga Maxamad jaahtisa 
Гуо тараса weynee carshiga yaan miskaansadaye 
Haddana sacabbadaydii madhnaa meeshi soo dhigaye 
Maantana Allahayow па furo kuu martaan nahaye! 


Dharaartaasna baryadiisii kuma uu hungoobin, malihiisiina kuma 
khasaarin. Magaca weyn ee Eebbe ee haddii lagu baryo aan lagu qadin 
ayuu cuskaday. Dabadeedna, cafis ballaaran oo ay Dawladdu mar kale 
maxaabbiista u fidisay ayuu ku xoroobey. Kolka, sow kuuma caddaan inay 
run tahay maahmaahdii Soomaaliyeed ee ahayd: “Erayna la kala отап og, 


|>? 


Eebbena la kala baryi ogl. 

RAAGE IYO GEERIDII 
WALAALKIIS; UGAAS KUSEEN 


1 


In kastoo fikradda Dawladnimada iyo midda Taliska Dheze ee badanaaba 
ku larani ay hiddaheeda ka magnaayeen, haddana bulshooyinkii hore ee 
Soomaaliyeed waxay lahaayeen habab qeexan oo ay ku wada noolaadaan. 
Waxay lahaayeen dhaqammo, haddii aysan isku midba ahayn, aad isugu 
ekaa iyo xeerar, markay wax kala galaan, ау ku kala bixi jireen. Waxay u 
qaybsanaayeen tolal derisyo ah oo daaqa, biyaha iyo degaankaba wadaaga, 
kolkolka qaarkoodna, inta kala sheegta, ku loollama, kuna dagaallama. 

Haddaba, Soomaalidii hore dhexdeeda dhaqgammadii ku gaamurey, 
ayna ka sinnayd waxaa ka mid ah ‘hannaankii madaxnimo’ ee ay isku 
maamuli јігееп. Махаа u samaysmay qaabab laysugu taliyo oo dhaxaltooyo 
ku salaysnaa, inta badanna inanka curad uu, geeri dabadeed, aabbihiis ka 
dhaxli jirey. Tol waliba wuxuu lahaa madaxdiisa u gaarka ah; kuwaas oo Ки 
kala duwanaa uun, magacyadii ay maamuus ahaanta u lahaayeen amaba 
loogu yigiin. Tolalka qaarkood waxay ugu yeeri jireen suldaan, qaar kale 
Bogor, qaar kale garaad, qaar kale beeldaaje, qaar kale wabar, qaar kale 
ugaas, qaar kale imaam, qaar kale islaan, qaar kale malaakh iyo, mindhaa, 
kuwo kale oo haatan xusuustayda ka maqan. 

Maalin loo ballamay ayaa ku walba oo madaxdaas ka mid ah la caleemo- 
saari jirey. Isla goobtaasna way ku xoolayn jireen, iyaga oo ka dhawraaya 
intuu saboolo inay ceebi ugu soo dhuumato ama marti soo tammadisay 
wax uu sliyo uu u waayo. Muddo markii la joogona, dharaar loo ballamay 
ayaa loo dabbaaldegi jirey oo fardaha dushooda loogu geeraari jirey. 

Waxay ahayd qaab lagu ogeysiin jirey inuu tolku wada okobban yahay 
oo tiisa uun lagu gawracan yahay. Mid walbase ma ahee, waa koodii la 

mahadiyo; qolada kolba uu u boqran yahay waa koodii ku maamula gar 
аап leexsanayn, gacan aan laabnayn iyo guddoon aan jilicsanayn. 

Guud ahaan waxay ahaayeen rag aad loo maamuuso, weedhoodana, 
si dhab ah, loo tixgeliyo. Hase la maamuusee, haddana madaxdii hore 
ee Soomaalidu xagga meekhaanka meel kama wada joogin. Qaar baa 
magacoodu ku ekaa reerihii ay u duubnaayeen dhexdooda oo keliya. Qaar 
baase warkoodu dheeraan jirey oo degaanka ay u Бодгап yihiin meelo 
aad uga durugsan laga hadal-hayn jirey, magacyadoodana lagaga haasaawi 
jirey. Qaar baa derejadii la huwiyey ay hafaryo ku ahayd. Qaar baase 
tilmaamaha dad-wadidda in badan ka lahaa oo qolyaha ay u taliyaan ka 
sokoow, derisyada ducadoodana gurubsan jirey. Qaar baa hadday iishaan 
aan la tebi jirin. Qaar baase, geeridooda cid maqashaaba ay dhab uga 
murugoon jirtey. 

2 


Haddaba, Galbeedka Soomaalida degta qayb ka mid ah ayaa horraanka 
qarnigii 19d waxaa u Бодгапаап jirey nin la wada jeclaa; nin loogu deeqay 
intooda badan tilmaanaha wanwanaagsan оо, meel uu joogo iyo xilli uu ku 
sugan yahayba, uu aadanuhu madaxdiisa ku jeclaado. Ugaas Xuseen Ugaas 
Warfaa ayaa la oran jirey, waxaana la weriyey inuu ahaa, cid ay isgaareenba, 
nin maamuus ku lahaa, Rabbina uu ири deeqay awood hoggaamineed 
oo la wada mahadiyey. Wuxuu ahaa tolkii Бодгадау nin tabaalaha ka jiri 
ogaa, danahoodana ku foognaan jirey. Inay wax u kordhaan nin ku dedaali 
jirey, inay wax ka dhacaanna uga bi'i jirey. Dhexdooda markay tahay nin 
nabadda ka taliya oo, haddii ay isqabtaan, xoolihiisa iyo xirribtiisa, ku 
Каја diri jirey. Derisyada colaadahooda wuxuu ahaa піп Ка hor-joogsada, 
dagaalka kii laga maarmi karana aan u guddoomin jirin. Waxay ugu 
bogeen еехо la’aantiisii. Waxay ku jeclaadeen deeqsinnimadiisii. Waxay 
ku maamuuseen garaad-dheeridiisii. Wuxuu iska ilaaliyey ‘taliye jiitaa ah’ 
inuu magac ugu baxo. Suu waxgaradkoodii buu taladii ugu yeeray, waxna 
ka siiyey. Kolkaas buu wuxuu ka keensaday, hub iyo ciidan toona isaga oo 
aan ku muquunin, inay dhab u maqjaan, tiisana uu ku meel-mariyo. 

Ha yeeshee, waa adduun oo laguma waaree, maalintii dambe ayay 
caleentii Ugaasku cirka ka soo dhacday. Ammintii loogu jeclaa ayay tii 
Rabbi u timid. Dabadeedna waa loo wada baroortay; xigto iyo xidid, qoys 
iyo qaraabo iyo, dhammaan, intii tigiin оо idil. 

Waxaase hubaal ah dhacdadaas geeridiisa ku saabsani inay inaga 
daahnaan lahayd haddii aysan wax isu gelin gabyaa weyn oo si gaar ah ugu 
baroortay. Aan kuu jilciyee, waxay walaalo ahaayeen Raage Ugaas Warfaa 

oo loo aqoonsan yahay Boqorka maansada baroorta inuu ahaa; kaas оо 
magaca walaalkiis inta inagu soo simay, weliba maansada Soomaalidana 
ku waariyey. 

Raggii Raage yiqiinney raggii la sheekaystay 00 aannu qaarkood la 
kulannay siday noogu warrameen, gabyaagu wuxuu beryahaas aroos ku 
ahaa degmo ka durugsan tii uu Ugaasku ku geeriyoodey. Gabar la oran 
jirey Ina-Nuur-Yey ayuu dhowaan guursadey, wuxuuna mindhismo ku 
ahaa isla reer-xididkiis dhexdooda. 

Isaga oo adduun isa siiyey, xarrago iyo taxtaxaash isaga oo ay uga 
caddahay, isaga oo inna in wax ka maqan yihiin aysan la ahayn ayaa 
warkan baas loo soo sheegay. Dabadeedna qorraxdii 00 weli soo jeedda 
ayay isaga gudcur u подоѓау. Murugadii dhammaysay ayaa ka qarisay 
kol dhoweyd dhir iyo xooloba wixii agagaarka uga muuqdey. Mar wuu 
habsadaa, mar kale wuu istaagaa, mar kalena jilbaha iyo calaacalaha ayuu 
dhulka ku mutaa. Fadhi iyo sarejoogba wuu ku хаз waayey ilaa ay fiid- 
dambe nogotay оо cidii dugaaggu ay isu baxday. 

Markaas buu u luuday halkii uu reerkiisii cusbaa ku ogaa. 

Isaga оо aan gabadhii waxba u sheegin ayuu aqalkii dalaq yiri оо 
madaxa iyo manjaha inta duubtay hoos ka ooyey. Waxay u keentay doobi 
caano ah. Isagoo aan dhadhamin buu iska durkiyey. Way ka beddeshey oo 
oodkac timir lagu jarjaray soo ag-dhigtay. Ізарііпа та eegine, wuu Ка sii 
jeestey. Mar saddexaad bay waxay ula soo gashay sarreen ay inta sonkor 
ku bilbishay ay haddana caano garoor ah ku gaacisay. Show isagana 
socsocodkeeda ayaaba dhibaayey, dabadeedna maradii ku dedneyd intuu 
iska qaaday ayuu dhawrkan meeris isaga aamusiiyey: 


Sonkor iyo sarreen тагай leh iyo sixin ku tidaaman 
Naa Sabca-seynabtii Adari iyo timirti Reer-Saaxil 
Hay siinnin soortit shifaan lagu sadaadoone 

Igana seexo meel la і saraan seedi kaa роіпе 

Ama saaddannimadii haween saacadba i toosi! 


Tixdaas bay gabadhii cusbaydna ku ogaatey inay belo dhacday. Inaan 
Raage ahayn kii ay saaka barqadii kaftamayeen. Kii ay faro-ka-cayaarayeen. 
Kii ay isu qoslayeen oo foolkiisa iyo laabtiisuba ay u wada furraayeen. 
Isaga oo aan waxba u sheegin ayay hubsatay wax aan fududayni inay ku 
soo kordheen. Mar kale ayuu madaxa iyo manjaha duubtay oo hoos ka 
ooyey, ilaa waabberigiina midkoodna midkii kale juug iyo jaaq uma uu 
oran! 


Aroortii markii la soo kaakacay ayay odayadii reeraha ku carartay. 

Waxay uga warrantay wixii ay saygeeda xalay kala kulantay. Waxay uga 
sheekaysay isbeddalkii ku soo kordhay ee uu la doorsoomay. Markaas 
bay u direen laba піп oo soo waraysata; wixii gabadhu Ка ораап weydey 
laba ka soo ogaata. Hadday u tageenna wuxuu kala hor-yimid xalay 
gelinkii dambe murugadii haysey siinleydan uu sida layaabka leh ugu 
muujiyey. Wuxuu ku bilaabayaa arar kooban, Ка dibna wuxuu erayadii 
ugu habboonaa inoogu sheegayaa isaga, qof ahaan, siday geerida Ugaasku 
naftiisa u gilgishey iyo, maantaas dabadeed, noloshiisa siday wax uga 
beddeli doonto. 
Wuxuu yiri: 


Sanfigiisa gabay waanigii waayo saamaxaye 

Waa kaan sedkaygii horiyo saamigii helaye 

Waa kaan sabciin iyo casharo suuto-aayaraye 

Waa kaan saxiimad ugu raray salawgi Baylaade 
Sinjibaar halkii tegi lahaa Seemad iyo Hooli 

Oon xalayto igu soo sur oran goor saqdii dhexe ah 
Eeggoon sur-dhagaxeed noqdiyo soocashiyo diiddo 
Show lay salaaxee intay suqayar baadhayso: 


Salcaddaan fadhiyey Jaamacow la iga soo saarye 
Salka inaanan dhigin baa adduun laygu saakumaye 
Sida sugiye neef gali ayaan suuga taagnahaye! 


Haddaan geed siyaab looga dhigin saar ma joogsado e 
Suhayr ma arko labadii indhood nimay ѕагѕеегеепе; 
Soofuhu birta hadduu ka jabo saawir bay nogone 
Gobannimo ragpii sare ka lumay waa siraad dama е 
Hadduusan fariyo soo-raac lahayn waa sakaar adhiye! 


Markaas buu xusuusanayaa, qoys ahaan iyo golo ahaanba, nabaddii 
iyo barwaaqadii ау иддада dheer ku soo jireen, wuxuuna si cad inoogu 
sheegayaa in tan oo kale la soo gudboonaan doonto inaanu weligiiba soo 
rogin! Haddana, wuxuu ka calaacalayaa maalinta shiranka la yahay ee 
xaajo ay dir iyo qir noqoto waxgaradkii tooda lagu kala dawoobi jirey inay 
uun-aakhiro u bateen. Sidoo kale, wuxuu magac-dhebayaa dhawr nin 
oo rag-horaad wada ahaa; kuwaas oo markaas ka hor sannado isu dhow 
reeraha ka geeriyoodey, isaguna uu aad ugu tiiraanyoodey! Hase ahaatee, 
siduu gabo, giddigood oo la isku daray geerida Ugaas Xuseen ayaa isaga 
iyo reerahaba uga qoob-cuslayd! 

Wauxuu уш: 


Wax dhan baan salaamiyo ahayn saafi nabadeede 
Dhaaxaa sidii siiqda webi saa naloo wadaye 


Апра saatan uun baydin noqon saabka kuma Һаупе!; 


Shir Sasabane oo saaddambaa amase saakuuna 
‘Suxulkaa ka soo leef’ hadduu bedowgu sooyaamo 
Raggii kala sabaaleyn jiriyo sayncaddaa madhaye; 


Sanyaraan asaydiisa sidey laba sebaanoode 
Soo-toosiyaa Aadan cunay sikhilki gaabnaaye 
Sooraame aar baa hafsaday sararihii Nuure 
Sebaankii dhoweyd Yuusuf baan siigadii dhigaye 
Sahal bay ahaayeen kuwaan saa u leeyahaye 
Maantuu sallaankii u jabay Samatar-Fooljeexel; 


Sarsar igu bannaanaa mus iyo sud igu deyrreyde 
Soo-jeedahaan ku hurdi jirey sulubki geeryooye 
Sideen yeeli Eebbow qalbigu iga silloonaaye! 


Sida inoo baxday, si tiiraanyo leh wuxuu Raage Siinleydan ugu qeexay 
geeridii Ugaaska karintii ku bannaanaatay iyo, isaga gaar ahaan, hawlihii 
afka ku soo kala qaaday. Waxay ahaayeen, maantaas ka hor, hawlo uu isagu 
kaga gudbanaa oo manjo-marayn iyo taxtaxaash dambe aan u oggolaan 
doonin! 

SUUGAANTA ROOB-DOONTA 


Dhulka Soomaalida oo Adduunkii Hore lagu magacaabi jirey Dhulka 
Punt, haatanse Soomaaliya loo yaqaani wuxuu ku yaallaa kobta Geeska 
loogu yeero oo dhaca qaaradda Afrika waqooyigeeda Bari cirifka ugu 
dambeeya. Xagga Barigu waa dhul hooseeya oo kulayl badan, waqooyiguna 
waa banan iyo buuro aan wax-beerista ku flicnayn, in kastoo ay ka jiraan 
dhanka biyaha iyo daaqa meelo ku yare гооп, kuwaas оо ku teedsan biyo- 
mareennada, aalaaba, qallalan ee togagga lagu magacaabo. Wuxuu dalku 
leeyahay laba webi; waa Jubba iyo Shabeelle oo, guud ahaan, sannadka 
іпбіѕа badan aan go’in, Waxay dhex-qulqulaan gobollada koonfur- 
galbeed oo ah dalka oo idil meelaha ugu dhiraysan ee kaymaha ballaarri 
ay weli ku dambeeyaan. 

Dhinaca xeebaha waqooyiga wazaa ku yaal buuraley silsilad ah oo loo 
yaqaan Golis; taas oo taxan laga soo bilaabo Raas-Casayr iyo meesha ay 
baduhu isaga darmaan ilaa Dhulsaraadka Amxaarada. Sida la og yahayna, 
buuraleydaas halka ugu dheeri waa buurta Surrad-Cad lagu magacaabo 
oo jooggeeda lagu sheegay ku-dhowaad 8000 оо cagood. Magaalada 
Berbera ayay dhanka bari kaga beegan tahay, giyaastiina 150 КШоотійг 
ayay ч jirtaa. 

Dalka intiisa badan cimiladiisu waa midda kulul ee lagu yaqaan 
арараагка dhulbaraha degaannada ku yaal. Guud ahaan, heerkulkiisuna 
wuxuu u dhexeeyaa 80 ilaa 110 derejo oo qiyaasta Fahrenheytka. Arrintuse 
mar walba sidaas ma wada aha. Waxaa laga yaabaa heerkulkaas aan soo 
sheegnay mid ka yare laddifan in lagala kulmo dhulka qaarkiis sida 
bananka badaha u dhow, buuraleyda sarsare iyo, guud ahaan, agagaarka 
webiyada ee dhinaca koofur-galbeed; meelahaas oo iyaguna ku caan ah 

huur iyo hawo qoyan oo aad u kulul. 


Dunida oo idili siday u badan tahay, afar nur ama afar xilli ayay 
Soomaalida sanadu ири qaybsan tahay; waa gu’, waa xagaa, waa dayr оо 
waa diraac. Guga iyo dayrta оо keliya ayuun baa roobabka ugu waxtarka 
roon ee geyiga ka даа cirka laga sugaa, in kastoo ау yihiin kuwo aan 
sidaas u badnayn, sidaas darteedna aan isku-hallays lahayn oo waayo la 
helo, waayo kalena baaqsada. Taasina waa sababta ay biyuhu dalka ugu yar 
yihiin ee daaquna uu gabaabsiga ugu yahay. Waa isla sababta ay abaaruhu 
ugu soo noqnoqdaan ee kolkii waa la joogoba, ay xoolaha iyo dadku u 
baabba’aan. 

Taariikhda Soomaalida waxaa weli lagu xusuusan yahay magacyadii 
loo bixiyey abaaro ba’an oo xilliyo kala duwan dalka soo maray sida 
Haarriya, Xaaraamo-cuna, Hawaara, Gaaddaweyn, Hargo-cuna, Mug- 
weyn, Dabo-dheer, Baastaaleey iyo kuwo kale оо lagu hooban jirey. 

Харра sayniska iyo culuunta degaanka markii laga ееро, wazaa jira 
sababo la yaqaan oo ay dartood abaaruhu ku dhacaan; kuwaas oo xaalufka 
dhulku uu ugu weyn yahay. Hase ahaatee, ummadaha Diinta Islaamka 
rumaysan oo ay Soomaalidu ka midka tahay waxay qabaan inay jirto sabab 
kale oo kuwaas ka weyn, darteedna ay abaartu ku timaaddo. Waxay qabaan 
inay ka mid tahay hababka uu Eebbe-weyne addoommadiisa Aadanaha 
ah u ciqaabo; siyaalaha uu u abaal-mariyo markii ay ka leexdaan waddadii 
uu u jeexay ee waxyaabihii uu faray ау fartoomi waayaan, kuwii uu ka 
reebayna ay ka reebtoomi waayaan. 

Sida Quraanka meelo dhawr ah kaga xusanna, cirka oo dhibcihiisa 
lagu celiyaa waa ciqaab Eebbe, dhulka oo caws iyo miro dhali waayaa 
waa ciqaab Eebbe, xoolaha iyo dadka oo gaasirmaana waa ciqaab Eebbe; 
abaartuna waa intaas uune, meel kale ha ka doonin! 


3 


Haddaba, Soomaalida oo Muslin wada ahi kolkay abaari ku dhacdo 
maxay samayn jireen? Way isu soo bixi jireen. Wadajir bay u Alle-baryi 
jireen. Yar iyo weyn, culimmo iyo caamo, rag iyo dumar; ban diiran bay 
isugu iman jireen. 

Daan-ku-galinlaha hammigiisu dugsi-quraanka ku xiran yahay ayay 
goobta soo taagi јігееп. Isagaan weli dembi loo qorine, intay looxa madaxa 
u saaraan оо qorraxda joojiyaan ayay ka codsan jireen, roob khayr leh, 

dadka iyo duunyada, inuu Eebbe-weyne u weyddiiyo. Isla goobtaas ayaa 
salaadda roobdoonta loo yaqaan lagu tukan jirey; halkaas baana inta la 
ducaysto lagu kala dareeri jirey, iyadoo Deeqda Eebbe aad loogu kalsoon 
ahay. 

4 ааг Quraanka iyo wadaaddada Ка sokoow, gabyaaga reeraha ауау 
maalintaas 00 kale weyddiisan jireen isaguna inuu Eebbe baryo oo, hibada 
gaar ahaanta loo siiyey oo maansada ahna uu ku baryo. Bulsho ahaan, 
waxaa ka dhaadhacsanayd Rabbi agtiis inuu gabyaagu weji ku leeyahay 
oo sida habaarkiisa loo aqbalo ay u dhowdahay in ducadiisana loo aqbalo. 
Sidaas baa waxaa ku abuurantay, haba tiro yaraatee, maanso roobdoonta 
ku saabsan; taas oo qaybo ka mid ah barnaamijkan iyo qaar xigi doonaba 
aan ku soo qaadi doono. 

Aan и horraysiiyo Cali Xuseen Xirsi оо ku caan-baxay maansooyinkiisii 
gobannimaddoonka u badnaa, uuna tirin jirey xilliyadii madaxbannaanida 
dalka halganka loogu jirey. Afartannadii iyo kontonnadii qarnigii 20d 
ayay Soomaalidu gabyaagii Xisbiga Leegada ku naanaysi jirtey; taasoo 
uu ku mutaystay wax-dareensiintii joogtada ahayd ee dadweynaha 
Soomaaliyeed iyo hagar li’idii uu dalka iyo dadkaba ugu айеері jirey. 

Haddaba, goor aan ku wado horraantii 1900 iyo lixdannadii inay ku 
beegan tahay, seben ay abaar darani dalka ku wada baahdey ayaa Cali 
Xuseen la weyddiistey gabay roobdoon ah inuu Eebbe ku baryo. Isna wuu 
yeelay, in kastoo sidii ay rabeen aanu arrinta u abbaarin. Waxay filayeen 
intuu gacmaha kor u taago inuu Eebbe dhab ugu baryo, iyaguna ay 
aammiinta ku kaalmeeyaan. На yeeshee, iyagii dhibbanaa ayuuba eed iyo 
canaan ku asqaysiiyey. Wuxuu u sheegay abaarta lagu salladay inay Eebbe 
ka mutaysteene, aanu ka gardarrayn! 

Tix ay dulucdeedu sidaas tahay ayuu tiriyey, taasoo uu ku bilaabay 
su’aal hordhac аһ оо ahayd: Dadoow, haddaan idiin sheego abaaraha 
sababta keentay, kulayl awgiis sababta dhulkii loo joogi kari la’ yahay, 
gofo' roobaad sababta cirkii looga waayey, sababta ay xoolihii u le’deen, 
sababta gaajada iyo arradku ay ummadda sed ugu noqdeen ee dhirtii 
ay u engegtey, bananka iyo bannaannada sababta ay ugaartii ugu wada 
baqtiday; wixii ay intaasiba inoogu dhaceen haddii аап idiin sheego, 
Пааһау ma loo nogonayaa oo ma lagu waantoobayaa? 

Su’aashaasna wuxuu ku yiri: 


Nimanyahow abaaraha dhiciyo beliyo aafaadka 
Dabka ololi uumiga ka karay aradka guudkiisa 
Raxmaddii Naahay waxay noogu iman weydey 
Ee adhiyo geelii marshaye eberka noo saaray 

Arradka iyo gaajada waxay nagu alhuumeeyey 
Geeduhu waxay u engageen ubaxna loo waayey 
Ee ay ugaadhu u baqtiday ayda miranaysey 
Eelkaa wixii dhigay haddaan idin ogeysiiyo 
Tlaahay ma loo noqonayaa Axadki weeyaane! 


4 


Jawaabtii Cali uu dadweynihii Ка helay waxay ahayd: “Наауоо, Eebbe 
waannu u подоп, waanadaadana wax baannu ku qaadane, bal, Caloow, 
noo sheeg waxa aannu galabsannay ee uu Eebbe roobkiisii nooga deystey, 

Markaas buu yiri: 


Haddii ay islaannimo jirtoo la ijtihaadaayo 
Ashahaadda iyo toobaddii lama illaaweene 
| Ilaahay ma loo nogonayaa Axadki weeyaane; 


Goortay ilmo’adeerradii uurka ka collowdey 

Igaar waliba kii xigey markuu dhacay adduunkiisa 
Goortii ammaanada la cunay ehelku kuu dhiibtey 
Inkiraadi goortay timee aammin la iswaayey 

Afka buuxi mooyee markay aayar socon weydey 
Inay samadu naga oodantaa waa abaal-marine 


Ilaahay ma loo noqonayaa Axadki weeyaane; 


Alalaasku goortuu ka karay or iyo duullaanku 
Nimaan Ayro kaa dhicin markii udubka loo saaray 
Oofaha markay kala heleen kaalka la afeeyey 
Goortay asayda u xidheen ooriduu mehershey 
Maatadu markay ooyayeen loo arxami waayey 
Markii aabbeyaal lagu dilee gaban agoomoobey 
Inay samadu naga oodantaa waa abaal-marine 


Tlaahay ma loo noqonayaa Axadki weeyaane; 


Axdi nimaad lahaydeen markuu oofin kari waayey 
Aayadaha Diintaa markii ‘ida laga doortay 
Isimkii Пааһау markii la istixayn waayey 
Akalkaad cunayseen markii loo abtirin waayey 
Inay samadu naga oodantaa waa abaal-marine 


Ilaahay ma loo подопауаа Axadki weeyaane; 

Aakhiro illowdiyo jannada aqalladeediiye 
Addimaadda goortuu wadaad idin ogeysiiyo 
Aadaanka oo yeedhay baad orod ku dhaaftaane 
Eeygii hadduu idin duwadey Aadanba habowshey 
Oo uu Ibleys idinku mudey shalay iraabkiisa 

Inay samadu naga oodantaa waa abaal-marine 
Ilaahay ma loo noqonayaa Axadki weeyaane’. 


5 


Inteenna waayeelka ahi sidaynu u war-hayno amaba aynu u soo 
joogney, dhawr sano markii ay soo wareegtoba waxaa degaannada kala 
duwan ee Soomaalida ka dhici jirey, welina ka dhaca abaaro ay dadka 
iyo duunyaduba ku naaftaan. Nasiibdarro, dalka lagama aqoon cilmiga 
saadaasha hawada iyo cimilada, sidaas darteed abaarahaas bulshadu kama 
tabaabushaysan jirin. Laba xilli-roobaad oo isxiga markii la waayo ayuun 
bay ummaddu sansaan-abaareed dareemi jirtey, mid saddexaad markuu 
u raaco oo keliya ayuun bayna ораап jirtey abaar ba'ani inay hareeraysay. 

Hababka isgaarsiinta iyo iskaashiga caalamiga ah oo taag darraa 
awgeed, siday maanta isugu furan tahay dunidu isuguma furnayn, sida 
waayadan la isugu gurmadana Aadanuhu isuguma gurman јігіп. Sababtaas 
awgeedna, abaartii dhacdoba waxaa xigi jirey geeri aan xisaab lahayn iyo 
macluul baahsan oo, badanaa, aan waxba laga qaban kari jirin! 

Si kastaba ha ahaatee, waxay abaaruhu ugu darraayeen intii aanay 
Soomaalidu baran ganacsiga badaha. Waxay ugu qoob-cuslaayeen dunida 
kale intii aanay xiriirka la yeelan. Xoolaha nool oo ahaa hantida qura ee 
ay lahaayeeni, baad iyo biyo la’aan kolkii ay eber la noqdaan ayuu dadkuna 
gaajo iyo cudur u dhammaan jirey. 

Tolal dhan ayaa tusbax go’ay nogon jirey; markaas oo tirada guud ee 
dadweynuhu ay aad u gaasirmi jirtey. Goortay talo faro ka haaddana, wixii 
la bedbaadin karo ayay bedbaadin jireen. Bar-xoolaad iyo dalag beereedba 
goortay ku diimaan ayay dadka wixii maantaas uu socod ku harsan yahay u 
luudin jireen meel wuxuun nolol ah ay ku maqleen, wixii kalena halkooda 
ayay uga dhaqaaqi jireen! Iyaga iyo maqaaddiirta ayay isaga tegi jireen! 


1 Allaha u naxariistee, bishii Maarso ee sannadkii 1976kii ayuu Cali Xuseen ku geeriyoodey Xamar, isaga 
00 63-jir ah. 

Anoo gaban ah ayaan waxaan тадіі jirey abaar diirato ah oo dalka ka 
dhacday awgeed in tol Soomaaliyeed uu beri kob cidla’ah Кара tegey dumar 
tiro badan oo macluul la dirgan waayey! Waxay ahaayeen dumar markaas 
weli noolaa oo hebla iyo hebla loo garanaayo, dumar ay ku jireen hooyo 
iyo ayeeyo miiran oo, sarejoog daaye, fadhigii tahli kari waayey. Si loola 
joogo iyo si wax loogu qabto markay garan waayeen ayay calool’adaygeen, 
Waxaa la yiri, xero ay u oodeen bay sidii xoolihii ku gureen, dabadeedna 
intay oodafadii u dheereeyeen kaga dhaqaaqeen. 

Malahaygana, si dhacdadaasi aanay xusuusta uga bixin, balli meeshaas 
ku yiil ayay bulshadii arrintaas ogeydi ‘Naagocodays’ u bixisay, welina 
Soomaalida qaarkeed ayaa taqaan oo agagaarkiisa degta! 

Dhinaca kalena, sidaan qabo meel cidla’ аһ lagama male’awaalin 
sheeko-xariirooyinka Soomaalida kuwooda dadqalatada ku saabsan sida 
Dheg-dheer iyo gaarka la midka ah. Mar walba oo sheekooyinka caynkaas 
ahi ay igu soo dhacaanba, waxaan iska kari waayaa inaan maleeyo wuxuun 
xiriir ah oo ka dhexeeyey iyaga iyo abaarihii hanti oo idil uu dadku ku 
waayi jirey, dalkana ka dhici jirey! Waase male, malena run ma wada 


noqdo! 
7 


Raggii tiriyey maansada xilliyada abaaraha Eebbe-weyne lagu baryo ee 
roob-doonta loo yaqaan waxaa, Allaha u naxariistee, ka mid ahaa Carays 
Ciise Kaarshe oo, sidaan mar walba iraahdo, ahaa hal’abuurkii meekhaanka 
sare saarka soo gaarsiiyey, gabaygana la soo simay. Waxay ahayd sannadkii 
1964kii ee дагпірі aynu soo dhaafnay iyo abaartii ba’nayd се waagaas 
dalka ka dhacday, gobollada qaarkoodna ‘Baastaaleey' looga bixiyey. 

Beryahaas ayuu Carays tiriyey saar roobdoon ah oo si qoto dheer 
uu Eebbe ugu baryey, isla markaasna uu ku faahfaahiyey, dad, duunyo 
iyo degaanba, dhibaatooyinkii ay abaartu dalka ku haysey. Isaga oo 
adeegsanaya aftahammo kasta oo uu ku muujin karo baahida iyo 
jilicsanaanta ay ummaddu qabto ayuu soo bandhigayaa sababihii ay la 
ahayd inay Soomaalidu Eebbe naxariistiisa ku mudan tahay; kuwaas oo 
ay islaannimadu ugu horrayso. 

Wuxuu Eebbe пра calaacalayaa abaarta darteed, dharaar iyo habeenba, 
kulaylka lala harsan waayey oo lala hoyan waayey. Sidoo kale, wuxuu ka 


murugoonayaa dhirta qaawanida isku waraysatay ee markay dusheeda ku 

gallashay ay caleentii Ка wada bidday, dabadeedna u ekaaday wax aboor 
ka haagay. 

Marka xigana, si uu baryadiisa u cusleeyo, wuxuu ka cabanayaa 
taagdarrida Soomaalida. Wuxuu girayaa, іп kastoo ay Dawlad tahay, 
haddana in aanay Soomaalidu isu kaalmayn karin oo xukuumaddu aanay 
Jahayn awood ay abaarta wax kaga qaban karto, sababtoo ah iyadoo 
afar sano oo keliya laga joogo gumeysigii shisheeye markii uu dalku ka 
xoroobey. Wuxuu oranayaa, “Eebboow, haddaan Soomaali nahay, sanco 
ma naqaan. Eebboow, sida qarammada horay u maray farsamooyinka 
lagu tartamaayo адооп uma lihin. Eebboow, waxaannu dhaqannaa waa 
xoolaha nool oo geelu ugu foolaadsan yahay, iyagiina abaartii baa la 
tagtay. Eebboow, caanaha iyo hilibka aan іуара ka helno ayaannu weligayo 
ku noolayn, maantase waa nagu gabaabsi oo cayr iyo calool maran baannu 
ka simannay. Waxaannu nahay Muslin, Muslinkana waad u hiilisaaye, 
Eebboow, maanta na furo oo na bedbaadi”. 

Wouxuu yiri: 


Habeenkii lama hurdoo 
Dharaartii lama harsado 
Cirkii waa hoolan yahay 
Dadkii ‘оарои hayaa; 
Hodon adigaa ahoo 
Islaamka u hiiliyee 
Ilaahow na БапБо-дабо 


Na soo hoob waa hurraye! 


Higliyo geedkii har weyn 
Abaar baa hoolatoo 
Harraad baa looga kacay; 
Hodon adigaa ahoo 
Islaamka u hiiliyee 
Ilaahow na hanbo-qabo 
Na soo hoob waa hurraye! 


Cadow hoostiisa iyo 

Hog baa laga soo baxoo 
Tallaabadu hor uma kicin 
Haddaan haabhaabad nahay! 
Abaar nagu haawatiyo 


Hantaaturro kama baxnee; 

Hodon adigaa ahoo 
Islaamka u hiiliyee 
Tlaahow па hanbo-qabo 
Na soo hoob waa hurraye! 


Qaruumaha horay u maray 
Hub halisay suubsadeen 
Dayaxay haanhaansadeen 
Annuna xoolo aan horriyo 
Horweyn aan soofsanniyo 
Haleelo aan maalno iyo 
Hilbiyo caanaan підііп 
Waa harag waxaan haysannee; 
Hodon adigaa ahoo 
Islaamka u hiiliyee 
Tlaahow па hanbo-qabo 


Na soo hoob waa hurraye! 


Isaga oo aad mooddo inuu ku kalsoon yahay ducadiisa in la aqbali 
doono ayuu meelaha saarka ugu dambeeya waza uu Carays Eebbe Кара 
baryayaa roobka uu Soomaalida ugu deeqi doonaa inuu noqdo mid lagu 
naalloodo oo dadka iyo dalka aan dhibaato u keenin. 

Wuxuu ku xijinayaa, kooxo tiro yar оо habawsan markii laga reebo, 
ummadda inteeda badani inay Muslin qumman tahay, sidaas awgeedna ау 
Tlaaheed раг ири leedahay inuu roobkiisa ugu deeqo. Ugu dambaystana, si 
isbihinbihini ku dhan tahay ayuu saarroowgu Eebbe uga durraamanayaa 
roob ka da’a ka-gees iyo ka-gees dhammaan dhulka Soomaalidu ay ku 
dhaqan tahay; roob doogga iyo tigaadda uu bixiyo lagu naalloodo, abaarta 
iyo wixii ay dadka baddayna lagaga soo kabto. 

Wuxuu yiri: 


Habeen roob soo hugmoo 
Hangar iyo rida hillaac 
Ugaartaas hawdka iyo 
Haadkuba ay biyo helaan 
Dadkuna ‘Aaakaalle’ dhaho 
Aan belo hoosta ugu jirin 
Adaa noo heli karee 

Rabbigayow nagu hagoog! 
Hodon adigaa ahoo 
Islaamka u hiiliyee 
Ilaahow na hanbo-qabo 
Na soo hoob waa hurraye! 


In doontoo hadaf jiroo 
Barkeen uu yahay habaw 
Hawraartii Nebiga iyo 
Hoggaankaan haysannaa 
Hooguhu waa hal iyo laba! 
Hodon adigaa ahoo 
Islaamka u hiiliyee 
Tlaahow па hanbo-qabo 
Na soo hoob waa hurraye! 


Dhulkeennii hooyo waa 
Ka wada haybaysannaa 
Hagaag baan kuu beryaye 
Midaan loo gelin hayaan 
Aan belo hoosta ugu jirin 
Adaa noo heli karee 
Rabbigayow nagu hagoo! 
Hodon adigaa ahoo 
Islaamka u hiiliyee 
Ilaahow na hanbo-qabo 
Na soo hoob waa hurraye! 


Hargeysa iyo Hurdiya 
Hobyiyo Hoolaa-Wajeer 
Hareeraha Haawinnaa 
Halkaan iyo Buurhakaba 
Hiiraan meesha ay dhahaan 
Habaas-weyniyo Hawaash; 
Intii geel laga hoyoo 
Hoggaan awr lagu qabtoo 
Haybtii Soomaalidiyo 
Hilbuhu ay ka hadlayaan 
Hagaag baan kuu beryaye 
Hir doog leh iyo caleen! 

Hodon adigaa ahoo 
Islaamka u hiiliyee 
Ilaahow na hanbo-gabo 


Na soo hoob waa hurraye! 


Haddii si kooban loo деехо, roob-doontu waa tuugmo; waa baryo, si kal 
iyo laab ah xagga Eebbe loola jeesto maalin gaajo iyo harraad lala ildaran 
yahay oo gaag-ma-reeba’ abaarihi ay dhulka saabato. Markii ау naftooda 
iyo midda qoysaskooda ay u yaabaan, waa salaad iyo gacmo-warasho si 
wadajir ah ummadaha Muslinka ahi ay Пааһооа kaga durraantaan roob 
ay ku bedbaadaan. Waa bannaanbax Diinta islaamka lagu yaqaan oo 
bulshada meeshaas ku dhaqan qaybaheeda oo idili ay ka qayb-qaataan, 
iyada оо tuf-ku-khayrraha wadaadka ah iyo ardayga daan-ku-qalinlaha 
ahi ayaa aad uga muuqdaan goob walba oo, maantaas oo kale, roobdoon 
laga qalqaaliyo. 

Labadoodaas — waa ardayga iyo wadaadkee - wazaa saddexeeya oo marar 
badan isagana goobahaas lagu arkaa degaanka markaas la joogo gabyaaga 
caanka ka ah. Barnaamijyadii kan ka horreeyey midkood sidaan ku soo 
xusayna, wadaadka iyo ardaygu haddii ay Quraan-akhris roobdoonta kaga 
qayb-galaan, gabyaaguna wuxuu kaga qayb-qaataa maanso Allebbari ah; 
taas oo in laga aqbali doono ay Soomaalida badankeedu rumaysan tahay. 

Hase ahaatee, maalmahaas oo kale tixaha la tiriyo qudhooda, isku si 
maansoyahannadu uma abbaaraan. Mid baa, isaga oo aan u gogol-dhigan, 
toos u bilaaba maansadiisa uu ducada ka buuxiyey. Eebbe ayuu aad isugu 
liidaa. Tabardarradiisa ayuu muujiyaa. Ilaah buu hufaa oo awood iyo 
hodontooyo оо idil isaga ч дігаа. Erayba eraygii uu ka qoto dheer yahay 
ayuu ku duceeyaa, isaga oo aad uga cataabaaya dhibaatooyinka faraha 
badan ee abaartu ay dadka iyo duunyadaba ku hayso. Allaha u naxariistee, 
sidii Carays Ciise ayuu Eebbe ku baryaa tix u eg saarkii aan toddobaadkii 
hore idiin soo gudbiyey ee dhexsocotadiisu ahayd: 


Hodon adigaa ahoo 
Islaamka и hiiliyee 
Tlaahow па banbo-gabo 
Na soo hoob waa hurraye! 


Dhinaca kale, waxaa isaguna jira maansoyahan baryada Eebbe aan ku 
degdegine, ka hor-mariya canaan iyo canbaarayn kulul oo uu u jeedinaayo 

maantaas bulshada roobdoonta isugu soo baxday. Wadar ahaan, ummadda 
ayuu ku eedeeyaa inay iyadu abaarta galabsatay, sidaas darteedna aanu 
jsagu Allaha weyn waxbana ka saareyn. Dembiyadii ay galeen iyo kuwa 
ay weli faraha kula jiraan intuu u sheego ayuu kula taliyaa inay toobad- 
keenaan; inay Muslin qumman noqdaan; in colaadda iyo daadiska dhiigga 
walaalahood ay baajiyaan, haddiiba roob iyo naxariista Eebbe ay rajo ka 
leeyihiin. Sidi Alle-u-naxariisaygii Cali Xuseen ahaa, ayuu gabaygiisa ku 
soo gebaggabeeyaa: 


Eeygit hadduu idin duwadey Aadanba habowshey 
Oo uu Ibleys idinku mudey shalay iraabkiisa 

Inay samadu пара oodantaa waa abaal-marine 
Паабау ma loo nogonayaa axadki weeyaane! 

Tix gaaban oo roobdoon ah waxaa isagana laga hayaa Allaha u 
naxariistee, gabyaagii caanka ahaa ee la oran jirey Cabdillaahi Suldaan, 
Timocaddana lagu naanaysi јігеу. Gabay xoogaa dheer оо qodobbo 
dhawr ah uu ku soo qaaday ayuu ku soo gebaggabeeyey qayb uu ugu talo- 
galay roobdoon markaas dalka oo idil ka aloosnayd. Siday Soomaalidu 
tiraahdo, waxaad mooddaa markii la abuuraayey isaga iyo Cali Xuseen in 
dhoobadooda isku meel laga soo qaaday. 

Labadu isku degaan weligood ma nogon, sidaas oo ay tahayna 
waxay ahaayeen laba gabyaa oo cabsida Eebbe, qabyaalad-nacaybka iyo 
Soomaalinnimaduba ay aad ugu weynaayeen. Weliba intaan dhiirrado 
ayaan oran karaa: Labadooda iyo Carays Ciiseba waxay u dambeeyeen 
maansoyahannadii eraygii ay ku tiraabaanba uu daacadda ka ahaa; kuwii 
wanaagga ummaddoodu uu, dhaaxba, ka hor-muuqdey, maansoyahannadii 
dhaqankooda iyo gabaygoodu ay islahaayeen ee afkooda iyo uurkoodu ay 
mid ahaayeen. 

Si kastaba ha ahaatee, roobdoon ku aaddaneyd abaartii 1964kii dalka 
ku wada baahdey ayuu Timacadde tix Allebbari ah kaga qayb-qaatay. 
Ha yeeshee, baryada Eebbe toos uma uu gudo-geline, tabtii Cali Xuseen 
yeeli jirey ayuu yeelay. Dadweynihii ayuu dhab u haaraamay. Туара ayuu 
mas'uuliyadda abaarta iyo ciqaabta la marsiinaayo wax ka saaray. Oo 
toloow, muxuu sidaas u yeelay? 

Meerisyadiisa soo socda sida ka muuqan doonta, guud ahaan 
dhaqammada Diinta Islaamka weydaarsan ee Soomaalida uu ku arkay 
ayuu gabyaagu saluugsanaa. Wuxuu aad ugu dhalliilaayey dilka iyo 

dagaallada aan turriinshaha lahayn ee dhexdooda ka dhaca. Markaas buy 
ku xukumay inay yihiin duul ay islaannimadii kala fogaadeen; taas oo uy 
u soo daliishadey: xilliyada ay ladnaanta iyo barwaaqada ku jiraan, kibir 
awgiis, inay Eebbahood iska ilaawaan, ayna xusuustaan oo keliya, sida 
abaarta, qayb caradiisa ka mid ahi markay ku habsato! 

Wuxuu Timacadde tixdiisa ku bilaabayaa tilmaan naxdin leh оо 
abaartii Baastaaley Іа baxday uu inaga ѕііпаауо. Wuxuu ina dareensiinayaa 
in ay si walba uga duwan tahay abaar kasta oo markaas ka hor dalka ka 
dhacday. Оо halkee buu warkaasna ka helay? Odayo badan оо da’ ah iyo 
ууаауо агар, door ah oo uu waraystay ayaa ugu warramay tan оо kale in 
aanay weligood u soo joogin. 

Waza ay tixdu dhammaanaysaa gabyaaga oo eray qur ah oo tuugmo 
ama duco ah aan ku tiraabin, asii Soomaalida u sheegay, hadday 
roob doonayaan, waxa ku habboon inay yeelaan iyo sababaha Rabbi 
deeqdiisa ay ku mutaysan karaan. Isaga oo aad mooddo inuu ku dhici 
kari la’ yahay amaba uu ka xishoonaayo dadkan dhaqan-xumadooda iyo 
anshaxdarradooda uu arkay inuu Eebbe u baryo ayuu meeriska tixda ugu 
dambeeya waza uu ku leeyahay; ‘Maanta oo kale, АША roobka u di’in 
jirayoow, Soomaali way liidataa...way dandarraysan tahay’! 

Wuxuu yiri: 


Abaar solohdey jiilaal surkaxan samada oo giigday 
Dhulkoo seemman geedkoo solmaye cawshu socon weydey 
Siigadii Hawaariyo ilaa saxalki Dooryaanle 

Intay sigatay waxaa ii warramay soo-jireennada e 

Mid ka siifad kulul maynu arag sebenka maantaahe! 

Waa tii sadhaayiyo colaad loo sakaar-jabaye 

Waa tii surkaa wada gigtay kibir saloogneyde 
Sayn-dheerihii inuu onkado lala saqaafaayey 

Subac iyo waxaa lagu baqdaa sadarka Yaasiine 

Samir iyo salaad iyo ducaa lagu sugnaadaaye; 


Markay suruqdo uun bay indhaha sare u yuubtaaye 
Subaxday nimcadu taagan tahay waa sidii kale e 
Haddii aad iswada saamaxdaan saaka wuu curane 


Ilaahii dhibcaha siin jiroow way silloon tahaye! 

Qarnigii 20d ее 10 gu’ ka hor aynu sagootinney abaarihii Soomaalida 
la soo gudboonaadey ee magaca dheer yeeshay waxaa ka mid ahaa tii 
dhacday sannadkii 1974kii; abaartii saamaysay kumanyaal доуз oo 
raacato ahaa, dhaqaalaha xoolaha оо keliyana ku noolaa. Waa abaartii 
lagu baabba’ay oo dadkii iyo duunyadiiba ay si Баап ugu tabaaloobeen. 
Markay soo gebaggaboobi weydeyna, waa abaartii ay Dabo-dheer ugu 
waqlaleen оо tiro aan yarayn oo reermiyigii xilligaas ka mid ahaa ay ku 
ledeen, wixii soo harayna ay degaammadoodii hore ka baro-kaceen. 

Xukuumaddii Soomaaliyeed ee markaas talada haysey, waa abaartii ay 
kumaankun Soomaali ah ka bedbaadisey markay webiyada iyo biyahooda 
ay и daad-guraysay. Goortii ay hubsatay inaysan ku fillayn, waa abaartii ay 
xukuumaddaasi dunida ugu qaylo-dhaansatay ee diyaaradihii waaweynaa 
ге Midowgii Soofiyeeti qoysas idil lagu soo raray, iyaga, agalladoodii iyo 
wixii neefaf ahaa ee u haray, haddiiba ay wax u hareen. Waa abaartii, 
markii ugu Һоггеуѕеу, reermiyi badan Aelikobtarka iyo webiyadaba ау 
isbarteen oo, kolkii la soo dejiyeyna, Ceel-Axmed, Sablaale, Dujuuma iyo 
Kurtunwaarrey ay ka midka noqdeen dalka meelaha ugu magaca dheer. 

Dawlad Soomaaliyeed oo awood lahaydi In kastoo ay markaas dalka 
ka talinaysey, haddana Dabo-dheer abaartii ау u Ыхіусепі waxay meelaha 
ugu horreeya kaga jirtaa abaarihii dhibaatooyinka waaweyn ay ummaddu 
kala kulantay; abaarihii taariikhda Soomaalida galay ee dhismaha 
bulshadeedana aad wax uga dooriyey, aadna u dhaawacay. Sida ay waayeel 
badani weli xusuusan yihiinna, waxay ири dambaysey abaarihii qarnigii 
20d soo maray ee magacyada lagu xusuusto ay Soomaalidu u bixin jirtey; 
waayadii uu hal’abuurkeedu noolaa! 

Waa tahay, Sida ay Soomaalidu yeesho iyo barnaamijyadii kan ka 
horreeyey sidaynu ku soo aragnayba, mar kasta oo abaar darani ay la soo 
deristo waxaa degaannada dalka oo idil laga qabanqaabiyaa roobdoon 
Eebbe-weyne lagu baryaayo. Haddaan idin xusuusiyona, baryadaas la 
isugu soo baxo waxaa laga qayb-geliyaa gabyaaga maalintaas goobjoogga 
ah; kaas oo madashaas ka mariya tixo roobdoon ah oo gof waliba uu ku 
celceliyo, inta goobtaas weli la joogo iyo haddii laga tagoba. 

Haddaba, abaartii Dabo-dheer oo hal’abuurradii Soomaalida ее 
waagaasi ay maansooyinkooda aad ugu soo qaadeen, waxaa гарріі gabyi 
ogaa ee dadweynaha roobdoonta kala qayb-geli jirey ka mid ahaa - Allaha 
u пахагііѕќее - gabyaa la огап jirey Maxamad Guuleed Faarax-Cadde оо 
markuu noolaa ay “Waalane’ reer-miyigu ku naanaysi jireen. 

Sida Cabdi-Galayax oo ay degaan-wadaag ahaayeen, wuxuu Maxamad 
Guuleed ahaa maansoyahan jacaylka geela lagu falay oo had iyo jeer afka 
ku haya tixihii uu meesigaas ku ammaani jirey ee waxtarkiisa guud uu 
sida faahfaahsan ugu tilmaami jirey. T'irada yar oo maansadiisii badda 
ahayd laga hayo haddaynu wax ku miisaanno, wuxuu ahaa gabyaa ay 
hal'abuurnimadiisu hibada dhabta ah ka dab-qaadanaysey. Noloshiisij 
oo idilna wuxuu ku dhammaystay bartamaha dhulka Soomaalida, gaar 
ahaan degaannada Buuro loo yaqaan, Haro-Doollood iyo geyiga xoolo- 
daageenka ah ее looga soo агоого ceelasha Cabudwaaq iyo Balanballe. 

Tixdiisan roobdoonta ah inta aanu baryada Eebbe si buuxda u gudo- 
gelin, маха uu gabyaagu u horraysiinayaa ammaanta Rabbi iyo kooshiisa, 
Awooddiisa aan soohdinta lahayn iyo kelinnimadiisa ayuu дігауаа. Sidoo 
kale, wuxuu ka markhaati-kacayaa aqoosha dunida iyo maamulkeedaba 
inuu isagu leeyahay, cidina aanay la wadaagin. 

Halkaas hadduu maraayo ayuu malaha isweyddiiyey sababaha in 
baryadiisa laga agbali doono uu ugu malaynaayo amaba uu ku mudan 
yahay? Dabadeedna, iyadoo aad mooddo inuu isla isagu isweyddiinta 
caynkaas ah isaga jawaabaayo ayuu ina barayaa inay jiraan sababo dhawr 
ah oo baryadiisa cuslayn Кага, Eebbena uu aqbal Кара heli Каго. Oo 
тахау yihiin? Waa saddex. Marka hore waa gabyaa, gabyaaguna bili iyo 
karaamo ayuu Alle agtiisa ku leeyahay. Marka labaad, Isniin oo ah maalin 
barakaysaan ayuu dhashay; waana isla maalintii (Nnkh) uu Nebi Maxamad 
dhashay. Marka saddexaadna, waa nin hadda ka hor saadaashiisa la arki 
jirey oo, iyadoo dhabowdey, ay dad badani u soo joogeen. Dhawrkaas 
ujeeddo ayuu hordhaca gabayga u xanbaariyey, isagoo ku laraya duco 
dhextaal ah oo, sidaan arki doonno, uu dhawr jeer ku soo celcelinaayo. 

Wuzuu yiri: 


Ilaahoow adaa aad ah oo lagu aguujaaye 
Tlaahoow Ilaah kale ma jro adiga mooyaane 
Ilaahoow aqooshiyo runtiyo amarku waa kaaye 
Tlaahoow abuurtaadu waa abad-ma-guuraane 
Tlaahoow anoo kale tix baa lagu ikraamaaye 
Tlaahoow Isniin baan dhashiyo ururki khayraade 
Tlaahoow orkaan saadiyaa la abshiraystaaye 
Tlaahoow ayaantaan gabyaa lay ораап јігауе 
Tlaahoow adduunkaan ma arag odayo raagaaye 
Tlaahoow afguriyaa dhiciyo aamus iyo yaabe 
Пааһоом ducada iga ajiib kuu ergaan ahaye! 

Intaas markuu yiri ayuu si ay murugo ka muugato wuxuu Eebbe 
ugu soo bandhigayaa darxumada iyo dacdarrada ay abaartu ummadda 
Soomaalida ku hayso sida geerida badan ee macaluusha dhulka ku wada 
baahdey ay sababtay, nafaqodarrada awgeed carruurta godka qarkiisa 
wada saaran, ariga dabar-go’ay, xoolaha tarab-tarabta u ledey ee meel 
walbaba daadsan, xigtada isnacday ee aan waxba istarayn, waxna isugu 
ool, isxiriirintii qaraabo ee ay diintu dadka fartay oo laga talo-baxay, 
aanyawsiga ummadaha shisheeye оо aan laga sarriiganeyn, geelii iyo 
lodii oo tabaaloobey, caanihii laga maali jireyna aan indhowaaleba laga 
jeeqaaqin. 

Wuxuu yiri: 


Ilaahoow dadkii Шауоо alawi loo luudye 

Ilaahoow ilmuhu waa signiin arina naafoowye 
Пааһоом inbiib baannu nahay eegga dabadeede 
Ilaahoow unuun iyo lafaa irridka noo yaale 
Ilaahoow afguriyaa dhiciyo aamus iyo yaabe 
Tlaahoow ducada іра ajiib kuu еграап ahaye! 
Ilaahoow arxamo ways nacdiyo ehel la tuugaaye 
Jlaahoow adeer iyo walaal ways ag-marayaane 
Tlaahoow cilmiga aakhiriyo eed la garan waaye 
Tlaahoow Ugaandha iyo Ruush laga arsaaq-doonye 
Tlaahoow Amxaarada cunnaa loo abeedsadaye 
Tlaahoow ikhyaartii lo ley ulo ma tuuraane 

Mar haddayan aalada wadwadan agabla’ weeyaane; 


Ilaahoow addoolada nirgaha loo апдагіп waaye 
Ilaahoow haruubkaa engagey tan iyo Iimey e 
Tlaahoow afguriyaa dhiciyo aamus iyo yaabe 
Tlaahoow ducada iga ajiib kuu еграап ahaye! 


Ugu dambaystiina, duco toos ah ayuu gabyaagu Eebbe-weyne ula 
jeensanayaa. Isaga oo naftiisa iyo ummad-weyntaba u hadlaaya ayuu 
Rabbi ka baryayaa cirka oo inta marqaha laga furo geyiga ku hoora, daaq 
iyo ubax lagu il-doogsadana ka soo saara, onkod iyo hillaac ay dhegaha 
iyo indhuhuba ku diirsadaan, dhibic aan cudur iyo aafo lahayn, geela 
oo reer walba inta u dhala, caanihiisa laga haago, subagga la lusho oo 
qunbeyaasha la haysto ka bata, gaadiidkuna uu qaadi waayo iyo, markaas, 
aroos iyo ispuursi ay barbaartu u faarumaysato. 


Wuzuu tixdiisii ku soo gebaggabeeyey: 

Ilaahoow abaartana dawee ilina noo hoorto 
Ilaahoow cirkuna noo onkodo ubazna noo laaco 
Ilaahoow jir aan aafo wadan nagu ekee maanta 
Ilaahoow carradu aarantoo aayar lagu naaxo 
Ilaahoow Abeey noo dhashoo inanku layn waayo 
Awaarihiyo siigada Alloow roobku ku arooro 
Alloow subag ardaayada ku xiran awrtu sidi weydo 
Tlaahoow aroos loo bixiyo ilaxir gees weyn leh! 


Muddo haatan laga јооро 32 sano - waa 1979Кііуе — ayaan Maxamad 
Guuleed magaalada Balanballe kula kulmay, tixdaas roobdoonta ahina 
waxay ka mid ahayd gabayo iyo geeraarro goor dambe oo habeen ah uu 
halkaas iigu mariyey. Sida dhowaan i soo gaadheyna, dhawr sano ka hor 
ayuu gabyaagu ku geeriyoodey magaalo-madaxda gobolka Mudug ee 
Gaalkacyo. Allaha u naxariisto. 

Waxyeellada ba’an ee dadka iyo degaanka ay ku qabato ka sokoow, 
abaartu marar badan waxay foodda isu gelisaa дааг ka mid ah xubnaha uu 
qoyska reermiyiga ahi ka kooban yahay. Sayga iyo ooridiisa ayay murammo 
ka dhex-aloostaa. Marar kalena, isaga iyo innammada uu dhalay ayay 
kala dishaa. Biyaha iyo daaqu markay gabaabsi noqdaan ayaa waxaa isna 
gabaabsi noqda nacfigii xoolaha lagu qabey ee dadku uu ku noolaa. Geela, 
loda iyo ariguba way jilcaan, dabadeedna waa gabloolaan. Cid wax laga 
maashadaa ma jirto, saa degaan degaan dhaamaa ma jiree! Kadimmo idil 
iyo fadhiyo lo’aad oo dhego dhan iyo aryo tirooyin ah oo weli xeryaha 
ka buuxa ayaa laga dhex-waayaa neef weel loola galo ama la qasho oo 
hilbihiisa loo hawoodo. Wuxuu ninkii lahaa ka heli waayaa awr, dibi, orgi 
ama cokad inta magaalo loo safarsado wax jidiinka la mariyo lagu soo 
doorsado; markaas buu u ekaadaa, ama uma ekaadee, wuxuu noqdaa nin 
hodon iyo sabool mar qura wada ah. Markaas buu dulqaadkuna yaraadaa! 

Sida laga fili karo, xilligaas oo kale dedaal dheeraad ah ayay qoysaska 
raacatada ahi isku guubaabiyaan, si ay u bedbaadiyaan, xoolo iyo dadba, 
wixii ay bedbaadin karayaan. Xilkaasina, guud ahaan, waa mid saaran 
xubnaha qoyska dhammaantood, gaar ahaan intooda waayeelka ah; 
labood iyo dheddigoodba. Haddana looma wada sinnee, waa xil si gaar 
ah u saaran odayga reerka, oorida ama ooryaha uu qabo iyo carruurta 
kuwooda roorroon. Markase hoos loo daaddego, welwelka ugu weyn qofka 

ay abaartu ku gabataa waa odayga. Isaga ayaa, aalaaba, hawlaha intooda 
badan wax laga weyddiiyaa. Isaga ayaa xubnaha goyska shagooyinka u 
kala dira, una kala qaybiya. Negaansho, sahan, geeddi iyo hayaanba, isaga 
ayaa ka taliya oo tiisa ayaa lagu go’aansadaa. 

Hase ahaatee, meelmarinta xilkaas ruuxa kale ее uusan marna uga 
maarmini waa oorida oo la’aanteed aan reerku sina u dhaqmi karin. 
Barbarkeeda haddii ау ka liicdo waa ba’ iyo hoog iyo qoyskaas oo cimilada 
u nuglaada, dabadeedna ku baabba’a! Taas iyada ah si aan dhab ugu 

annona waxaa habboon inaan xusuusanno hawraartii Soomaaliyeed 
ee ahayd: Ninka iyo jiilaalka waa и dagaal, hadbana kii ay оотійи u hiilliso 


ayaa adkaada!'. 

Astaamaha ay leeyihiin dartood, hawlaha wax-bedbaadinta ee xilliga 
abaartu waa qaar aan isku-ladid ku geli karin oo maalmaha toddobaadka 
aan maalinna nasasho oggolayn! In kastoo abaar iyo aaranba baylihinta 
xoolaha aan la isugu dul-qaadan, haddana xilliga roob-waagu waa ugu 
daran yahay. Canaabta, kulaylka iyo nacfi-yarida ayaa доа saameeya, 
markaas baa waxaa fududaada in si fudud la isu eedeeyo! Waayeelka 
reerka ayaa midba midka kale farta ku godaa, si eedda wixii ba’samay uu 
gof waliba isaga duwo! Taasna wazaa lagu tusaalayn karaa sheekada soo 
socota ee aan kol dhow aan idiin soo gudbin doono. 

Dabeecadda degaankeeda ayaa Soomaalidii reermiyiga ahayd waxay 
siiysay aqoon dheer оо ku saabsan daryeelka xoolaha sida dhulka meelaha 
ugu daaqa wanaagsan ee geela ama loda ama ariga u roon, ceelasha kuwa 
ugu biyaha fiican ee laga waraabiyo, cudurradda meesi walba ku dhaca 
iyo waxa lagula tacaalo. Sidoo kale, waxay yiqiinneen dabeecadaha kala 
kaanka ah ee jaadadka xooluhu ay kala leeyihiin, kuna kala geddisan 
yihiin. Sidaas darteed, waxay u daymo-yeelan jireen, xagga taranka, bilaha 
sanada kuwa ugu habboon ee ay tahay iduhu in ay rimaan ama ay dhalaan. 

Waxay waayo’'aragnimadu bartay inay nugul yihiin оо roobka 
suququlka ah iyo abaarta dheeraata toona aanay и adkaysan karin. lyaga 
oo sidaas ah ayay haddana ugu daran tahay haddii ay dhalaan xilli qallalan 
oo geed ay wax ka gooyaan iyo biyoba ‘ma arage, ma aragtay? ay noqdaan; 
kolkaas oo iyaga iyo naylahuba ay tarab-tarab u ledaan, inta xoolaha 
kale ay weli tugtug leeyihiin. Taas baana sabab u ah xilliga guga’ in ау 
sumalka iyo sabeenaha kala ilaaliyaan. Taas xaqiijinteedana waxay и soo 
rogeen farsamada xamilka loo yaqaan ee xoolo-raacatada Soomaalidu ay 
hirgeliyeen. Isaga oo dheddigoodka la daaqaaya ama xerada kula jira waa 

farsamada sumalka looga hor-joogsado, goor u daran, laxda iyo sabeenta 
inuu rimiyo. Waxayse xamilkaas ka furaan bilaha dayrta dhexdooda: 
iyagoo maskaxda ku haya shinka iduhu inuu 5 bilood yahay, sidaag 
darteedna ay dhali doonaan bartamaha guga oo ah xilli roob badan iyo 
daaq wanaagsanba laga fisho. 


14 


Sheekadaan oo ka dhacday Berbera ama agagaarkeeda waxay ku aaddan 
tahay dabayaaqadii qarnigii 19d; hilaadda 1800 iyo siddeetannadii. Iyada 
oo abaar tan maanta lagu jiro la mid ahi ay geyiga faro kulul ku hayso 
ayay idihii waxay u dhaleen qoys Soomaaliyeed oo reermiyi ahaa! Sidaan 
soo sheegayna, waxay ahayd goorta inay dhalaan meesigaas laga ilaaliyo; 
waxay ahayd cir qaawan iyo dayr baaqsatay. Dabadeedna, siday maalinba 
laxi uga baqtiyeysey, sabeen markaas curatay siday uga dhimanaysey, 
siduu baraarkii tarab-tarab ugu le’anaayey ayuu, subaxdii dambe, qoyskii 
xero maran Ка soo ag-toosay; xero aan neef тайах madoobi ka muuqan! 
Maalintaas bay afadii reerku dhab u calaacashay. Way balaahuwday 
оо barooratay. Waxay u ooydey idihii dabar-go’ay ee badankooda ay 
iyadu hooyooyinkood ka soo jiiddey, daryeelkoodana ay, dhaaxba, u soo 
burburtay. Markaas bay odaygii isku rogtey. Ciilkii iyo caradii haysey 
bay isagii kula dhacday. Dhibta reerka soo gaadhey bay saygeedii wax 
Ка saartay. Waxay ku eedaysey inuu isagu idaha isku laday, inuu gugü 
hore sumalka ku sii daayey, halkii ay ahayd inuu kala xayiro oo wananka 
qooqay uu xamilka u giijiyo! 

Hase ahaatee, odaygii reerku canaantaas kulul ma garawsan. Wuxuu 
u qaatay gardarro aan geed loogu soo gabban; maag aan qaban oo ay 
afadiisu kula soo kuftay. Markaaas buu - gabyaa buu ahaaye — wuxuu 
yeelay maantaas oo kale raggii la midka ahaa wixii ay yeeli jireen: Wuu 
gabyey. Wuxuu mariyey tix degaankii lagu curiyey саап ka noqotay; tix uu 
ku gar-naqsaday, eedda ay ooridiisu u haysatana uu isaga dalfiyey. 

Laba doodood oo uu eeddaas isaga daafacaayo ayuu gabayga ku soo 
qaaday. Doodda hore wuxuu u xanbaariyey ararta iyo dhawr-iyo-tobanka 
meeris ее uu хіјіуеу; wuxuuna ku diidayaa haaraanka aan sababta iyo 
dhammaadka toona lahayn ee, waagii beryaba, ay afadiisu la dul-taagan 
tahay. Dabadeedna, wuxuu ka codsanayaa inay canaanta badan ka deyso, 
makaa yeelay —siduu isu arko - waa nin danaha reerka Ко! walba u tafo- 
xaydan; nin la too ah awr hayin ah oo agab iyo wixii kaloo la saaroba 
la gurguurta. Kaas oo kalena aayar baa la hor-kacaaye, xarigga laguma 
soo jiido, Шееп qaalin la laylyaayo ma ahee. Markaas buu u sheegayaa 

cabashadeedu inaysan gar ahayn, taasoo uu u soo daliishadey anfacada 
hilibka iyo caanahaba leh ee ay iyadu haysato, halka ummadda badankeedu 
ay abaartan diiratada ah la liidato. 

Waza ka maqane ay hibaneyso ayuu garan waayey, markaas buu 
doonay inuu wax ku tusaaleeyo qaar ka mid ah tolalka Soomaaliyeed ee 
abaartaasi ay xoolo-tirtay, haatanna looba baqaayo. Waxaase layaab lahayd 
dadkii ay abaartaasi sida xun u saamaysay inuu ku daray Mr Hunt oo 
Soomaalidu ay Handhar ugu yeeri jirtey; kaas oo ahaa Badhasaabkii ugu 
horreeyey ee Gumeysigii Ingiriisku uu Berbera u soo magacaabay markii 
uu Wagooyiga gacanta ku dhigay. 

Wuxuu уйг: 


Naa hooy habeen iyo dharaar hadalka guudkayga 
Halkaan meesha gaban xaajadaad igu huruufeyso 

Hayin awr ah lama laylyi karo oo haamo kuu sida e 
Wax hoggaanka lagu soo dhuftaa haaruflaha qaalin! 
Hadhka Saaxil hoosada Berbera yaad ka hirqataa dhay e 
Hadwis baad aroortii cuntaa ood habaqsataa heene 
Waan kugu hallaabaye maxaad hibatey ood weydey?! 
Іѕахаада kii hodon ahaa waa halcanayaaye 

Caligeri ma haybsado fardaha hebelladoodiiye 

Hub ma qaato Maxamuud Garaad hanaddadiisiiye 
Heelliyo cayaar kama tumaan harada Caymeede 
Habeen kama casheeyaan guryahay hibadu saarrayde 
Barkadkii haweysnaan jiriyo Hagarba caydhoowye 
Lo’jirkii hanbada weyn lahaa dhiil ma heensado е 
Habeen laguma dhaxo nimanka Nuux kob ay hawaaraane 
Handharna u tallaab sebenka dhacay haniyo-gooygiiye! 
Daaroodku haaraha ku yaal waa hiftaa weliye 

Afartii Isaag kama hadline Haarriyaa dhacaye 

Arlaba haybi oo maanta waa holon Khamiisaade! 

Doodda labaad ee gabyaagu isku daafacayna waxay ku dhan tahay 
meerisyada uu tixda ku idleeyey oo ah qaybaheeda kuwa ugu culus, 
malahaygana waa qaybta inta halgabsiga laga dhigtay gabayga intiisii 
badnaydi ay ku bedbaaddey. Waa meerisyada uu kaga dabaakhtamaayo 
eeddii ahayd daryeelka idihii reerka inuu isagu isku laday, taasina ay 

baabbaooda ku wacnayd. Wuxuuse ku bilaabayaa su’aal uu afadiisa 
kaga naxsaday; su'aal layaab leh oo aanay fileyn. Waxa uu weyddiiyey: 
“Ina-Hebaleey, waadigan idaha inaga dabar-go'ay ii haystee, koron iyo 
baarqabba, duunyada aynu dhaqanno awrtii ugu xoogga badnayd haddij 
ay abaartani ka adkaatay oo baqtigeedii tubaha lala mari la’ yahay, bal - 
waa yaabe - yaad iyadana ku eedayn? Ma anigaa awrtaasna sumallo ku sii 
daayey?! 

Ugu dambaystana, afadiisa iyo dumarradii kale ee qaraabada ahaaba 
wuxuu gabyaagu xusuusinayaa idaha loo haysto hagar lidii uu, weligiiba, 
ku dhiqi jirey iyo wixii kob caleen leh intuu ugu sahan-tegey uu xeryaha 
uga dhigay, Maantana, siduu rumaysan yahay, waza dhacay abaarta ayaa u 
eeddoone, waa gardarro in isaga lagu hiifo ama wax laga saaro. 

Wuxuu ku soo gebaggabeeyey: 


Haddii awr yawaad lagu ogaa heeryo inuu qaado 
Asuu wada habsadey hilimmadii laga hayaamaayey 
Oo uu so iyo hilibba gabay kaana yaa u hayey?! 
Waa taan horseedka ugu tegey hilinki dheeraaye 
Waa taan horjoogoo ku furay hogob caleen weyne 
Waa taan xeryaha u hirgisoo heer ma aan dhigine 
Waa taan hurdaye maanigaa heensatada keene 


Muxuu dumarku ii hiifayaa hagarta maanaa leh?! 


Malaha dareente inaanan idiin sheegin gabyaagii tiriyey tixdan filka 
weyn ее aad magasheen, sababtuna waxay tahay weriyeyaashii nagu soo 
simay oo iyaga qudhooduba aan magaciisii garaneyn. 

Maantana waa sheeko kale oo la ayni ah tii toddobaadkii hore aan idiin 
mariyey; sheeko gabay lagu waariyey, sheeko ku saabsan sida mararka 
qaarkood ay abaartu isaga hor-keento xubnaha qoyska Soomaaliyeed 
ee reermiyiga ah. Intiinnii dhegeysatey sidaad malaha xusuusataanna, 
barnaamijyadii Dhaganka iyo Hiddaha ee bishii hore halkan ka 
baxay midkood sidii aan ku tilmaamay, Dabodheer waxay taariikhda 
Soomaalida ugu tirsan tahay abaarihii ugu darraa ee qarnigii 20d dadka 
iyo degaankeeda soo maray. In kastoo ay ahayd abaar ay qoysas badani 
dhibaato xoog leh ka muteen, haddana waxaa jirey laba arrimood oo ay 
kaga duwaneyd, kagana roonayd kuwii ka horreeyey. 

Arrinta koowaadi waxay tahay iyada oo ku soo beegantay xilli uu dalku 

Јаһаа Dawlad xilalkii saarraa uu ka mid ahaa bedbaadinta iyo daryeelka 
ummaddii ау maamulka iyo maqooradkaba u haysey. Tan labaadina waxay 
tahay abaarta оо dhacday toddobaatannadii дагпіріі 20d. Waxay ahayd 
waayo xirlirka caalamiga ahi uu aad isu beddaley, farsamooyinka isgaarsiinta 
iyo isu-war-hayntu xilli ay meelo sare gaareen, seben la hirgeliyey hay'ado 
dawli ah oo qarammada dunida ka dhexeeya, una daneeya, u-gurmashada 
kolba goladii tabaalowda goor waajib Іа isaga dhigay oo garpaarka 
aadaminnimada ku salaysani uu noqday хад ummaddii dhibaataysani ау 
ku leedahay kuwa wax uga tari kara. Labadaasiba, in kastoo aanay abaartii 
horjoogsan, haddana waxay yareeyeen wixii waxyeello ahaa ee ay geysan 
Jahayd haddii aanay iyagu jirin. 

Si kastaba ha ahaatee, hawlaha xukuumaddii xilligaasi ay dadweynaha 
ku bedbaadinaysey waxaa ugu weynaa daadgurayntii baaxadda lahayd 
ee bogollaal qoys оо reermiyi ah looga soo raray berrimmadii ау degi 
jireen ee ay abaartaasi leeftay. Siday weli dadka qaar xusuustaanna, 
daad-gurayntaas iyada ahi waxay ahayd mid loo sinnaa, waxaana jirey 
bartilmaameedyo dadkii tabaalaysnaa loo sheegay oo markii ay ku soo 
ururaan dayuurado lagaga даай! jirey. Hase ahaatee, hayaankii koofureed 
ee bedbaadinta looga gol lahaa dadka oo idili ma wada guddoonsan, 
umana wada fududaan. Waxaa jirey rag aan weli cirka ka quusan ama, 
xaalufba ha ahaadee, dhulkii ay weligood yiqiinneen inay ka baro-baxaan 
ku dhici kari waayey, dabadeedna halkoodii qallaha iyo qaddarta Eebbe 


ku sugey. 

Abaarba ha ahaadee, dhulkoodii ay yigiinneen raggii, haddaba, ka fugi 
kari waayey waxaa ka mid ahaa Jaamac Xasan Shirwac nin la oran jirey oo 
degaammada Ceelcad, Mudug iyo Galguduudba ku dhaqan jirey. Jaamac- 
Dayuurad ayaa lagu naynaasi jirey, wuxuuna ahaa gabyaa tixo halgabsi leh 
tirin jirey oo meelahaas aan soo sheegayna si weyn looga уідііп. Abaartii 
Dabodheer nin ay si xun u saamaysay ayuu ahaa, taas oo markii dambe 
xubnaha qoyskiisa qaarkood iska hor-keentay, isaga iyo afadiisiina foodda 
isu gelisey. 

Gurmadkii Dawladda iyo hayaankii bedbaadinta ee dhinaca koofureed 
markii uu Ка wahsadey, Rabbina uu ceshadey deeqiisii uu cirka ka keeni 
jirey оо, саай bey leh ha joogtee, daruur biyeysani ay ka muuqan weydey 
ayay Reer-Jaamac naftii isugu timid! Cad iyo caanoba way ka quusteen; 
xoolihii ay haysteeni markii sabada aqalka iyo agagaarka xeryaha ay ku 
wada le'deen. Waxay із агкееп iyaga oo hor-tuban xeryo haawanaaya iyo 


Е _ 

guryo wax walba oo nafta lagu sharciyo ka maran! 

Maalintaas bay xubnihii reerku su'aalo isugu nogdeen. Waa la 
istuhunsadey. Waxay isweyddiiyeen: Toloow, yaa ugu wacnaayoo, 
Reer-Jaamac dacdarradaan baday, diihaalkan ау qabaanna ku jirrabay? 
Dabadeedna, wax Іа wadoba, wixii eed ahaa оо idil ayaa odaygii dhabarkg 
loo saaray. Indho-xumadii qoyska ka muuqatey ayaa loo qabsaday; taas oo 
lagu sababeeyey, mar hore iyo mar dambeba, inuu ka dhego’adaygay talo 
kasta оо la islahaa ‘waa lagu bedbaadi kari lahaa’. 

Waxaa ugu darrayd haweeneydii u dhaxdey оо, malaha, markay 
cabdaddeeda u yaabtay jinnigii isha caddaa isagii ka necbaatay! Waagii 
beryoba way haaraantay. Qorraxdii dhacdaba way habaartay. Waxaa ka 
dhaadhacday, keeda mooyee, nin rag ah oo idili inuu bedbaadada reerkiisa 
u xusul-duubay. Waxay aammintay, keeda mooyee, nin rag ah oo idili inuu 
u guntadey daryeelka xoolihiisa, markay la noqotay, qoyskooda ha joogtee, 
cid waxaddoodii ka faro-marani inaysan jirin! “Ninna reerkiisa wanaag 
kama hagradee, heblaay odayga haaraanka badan ka daa’ markii lagu 
waaniyona waxay oran jirtey: “Ninkani hadduu reerkaan dan iyo daarad 
ka leeyahay, wax kaleba yeelkoode, bogollaalkii qoys ee ay Dawladdu 
Koofurta dalka u qaadday muxuu nooga reebay? Muxuu cidlada noogu 
guddoonshey?’. 

Indhaha markay saartoba, erayo canaan iyo quursi miiran ah ayay 
roobka kaga dhigtaa. Ardaageeda kolkuu fiidkii soo galona, milif yar intay 
meel ugu tuurto ayay kob ka yare durugsan isduudduubtaa! Eedaheeda 
tirada badan inuu iska daafaco kolkuu u hogbadana way ka hadal-badisaa, 
markaas buu inta foolka ka dadbo isaga tagaa! 

Muddo haddii ay sidaas ula dhaqmaysey ayuu Jaamac dhab ugu 
carooday. Wuxuu naftiisa la shawroba, waxay talo kaga dhammaatay, 
mar dambe inuusan gabbane, uu ooridiisa la garnaqsado oo iyada iyo 
derisyadaba uu u muujiyo eedaha ay u haysato inuu xalay-dhaley ka 
yahay! Оо halkee buu wax ka bilaabaa? Isaga uun buu ku ciil-bixi karaaye, 
Allayehe ha gabyo. Ha tiriyo gabay Mudug iyo Ceelcad oo idil wada mara 
оо gofkii maqlaaba uu madaxa u гихо, isagana ku gar-siiyo. 

Dharaartaas buu gabyey. Hor iyo abbaatona wuxuu ku arartay afadiisu 
inay tahay ruux ay garashadu ku yar tahay oo doonista Eebbe-Weyne aan 
aqoonsanayn, rabiddiisana aan u jajabnayn. Haddii kale, sidii uu isagu soo 
dejiyey, abaarta geyiga ku wada habsatey sidee bay ugu hiiftaa?! Bartood 
caanaha la waayey, doogga laga samray, xoolaha dabargo’ay, waayeelka 

dhanqalmay iyo carruurta jalatay; ma guddoon uu isagu leeyahay bay ku 
yimaadeen, abaarta iyo tabaalaha ka dhashay sidee bay ugu haaraantaa?! 
Hoog iyo Ба маха dunida ballaaran Ка taaganse ma іѕараа eeddeeda leh 
oo wax laga saari?! 

Dhibihii maalmahaas jirey ee la hadal-hayey, wararkana ku jirey iyo 
dhacdooyinkii waaweynaa ee bilawgii toddobaatannadii garnigii 20d ugu 
тица dheeraa intuu carrabka ku dhufto ayuu si guulguul ku jiro wuxuu 
afadiisa u weyddiinayaa: Qofyahay, ba’a abaartu keentay haddiiba aad wax 
iga saaraysid, kolley dhibaha kale ee dunidana waad ii haysataaye, ma 
aniga ayaa sabab u ah, mase Eebbaha weyn oo, if iyo aakhiroba, isagu 
maamulkooda iska leh?! Qayb ka mid ah gabaygii dheeraa ee Jaamac- 
Dayuurad uu afadiisa kula gar-naqsaday ayuu ku yiri: 


Naa hooy! codkaad xalay lahayd waa cilmi Ja’aane 
Carroedeg wax wada saabtay baad ka camlinaysaaye 
Caleen doog leh lama haysto iyo caano-dhamiddoode 
Nin waliba ciyaalkuu dhaluu la calwasaadaaye! 
Cishadaad qaddaa baad i огап: ‘cawro waysaga е” 
Cindallaahi waxa nooga yimid haygu caasiyine! 


Maanaa cirkaan di’i lahaa curashaduu diidey? 
Dhulka cawska maanaa ka jaray coodka lagu foofsho? 
Maanaa ariga caatada ka dhigay caano laga waayey? 


Cadan iyo Berbera maanigaa celiyey beecooda? 
Maanaa caddaan iyo madow wada collaysiiyey? 
Calaaqaadka maanaa u jaray dunida ciirciirtay? 


Maanaa ciriiriga ka dhigay cayshka iyo soorta? 
Maanaa ceelashii wada qufulay ciriqa baasiinka? 
Maanaa kufriga caasigaa kaga cabaadsiiyey? 


Carab iyo Yahuud maanigaa ciidammada laayey? 
Cali Yuusuf maanaa gabtiyo caaddilkii Boqorka? 
Caad iyo Namruud maanigaa cayrshey labadiiba? 


Maanaa dharkeennii caddaa calal-guduud dhaafshey? 
Cadrad gabar ah maanaa ganbada caado uga yeelay? 
Maanaa Dawladdeennii casiley caaddil подоп weydey? 

Cududda iyo maanaa Siyaad ciidanka u dhiibey? 
‘Caynaanka Рау maanigaa caalan maqashityey? 
Maanaa ciddiinniyo tolkaa kaa casabo-gooyey? 


Cunno maanigaa kaa qadshoo ceego kugu dhuujey? 
Caqlinnaaqus maanaa Ка dhigay adiyo caynkaaga? 
Cusri baa dhacaye sow yusriga kama cid-dhawrayno?! 


Swaaluhu ha badnaadeene, jawaabtoodu waa mid qur ah, waana iska 
caddahay, Sida uu filaayo, waa inay nogotaa: Maya, intaba Jaamacow, 
adiga wax lagaa saari maayo, maxaa yeelay dhacdooyinka aad taxday 
iyo tu’ kasta oo kaleba waxay ku salaysan yihiin waa talada Eebbe iyo 
doonistiisa aan cidina hor-joogsan karin. Dhinaca kale, siday ila tahay, 
iyaba Muslin bay ahayde, afadii Jaamacna jawaab middaas aan ka fogeyn 
inay diyaar la ahayd, in kastoo taas qudheedu aanay ku qancin eedihii 
ay saygeeda u haysatey inay kala soo noqoto amaba ay ka kala уагауѕо. 
Allaha u naxariistee, waa Jaamac laftiisu siduu iigu warramay 1978kii mar 
uu magaalada Cabudwaaq iigu sheekeeyey, in door ah оо maansadiisii ka 
mid ahna uu halkaas iigu mariyey. 


MAANSADA IYO TILMAANTA 


Si guud markii wax loogu fiirsado, ifka wixii ifafaale ka jira oo idil, dadku 
way wada arkaan oo waa loo wada indho leeyahay. Dhulka, cirka, hawada, 
badaha iyo webiyada, cimilada, roobka iyo duufaannada, abaarta iyo 
aaranka, xoolaha oo duurjoog, dabjoog iyo dugaagba leh, dhaqammada 
kala geddisan ee dadyowga dunida ku kala baahsan; intaasiba waa 
ifafaaleyaal qof kasta oo nool u muuqda oo uu si uun ku dareemi karo. 

Iyada oo sidaas ah оо ifafaaleyaasha dabeecadda iyo kuwa noloshuba ay 
horteenna waran yihiin ayaan haddana isku indho lagu arag. Waxaa jira 
dadka qaar aad mooddo indhahoodu inay indhaha inta badan ka duwan 
yihiin. Waxay ku hawllan yihiin aragtida hore intay ka gudbaan inay u 
daaddegaan dulucda jiritaanka iyo farsamada bulaalka iyo baabba’a. Waxay 
hawshoodu tahay haddaan guuldarraysanno inay afkeenna ku baroortaan, 
haddii ay inoo ahaatona, iyaga oo inaga wakiil ah, inay heeso-farxadeed 
ku Iuuqeeyaan! Malaha garataye, cidda aan u jeedaa waa qolada fanka, 
gaar ahaan suugaanyahannada oo iyaga qudhooda ay maansoyahannadyu 
ugu horreeyaan. 

Waxaa aad iiga dhaadhacsan hodontooyada xagga erayada markii laga 
yimaado, hibada ugu weyn ee hal’abuurka runta ah uu Eebbe siiyey inay 
tahay awoodda wax-tilmaamidda. Bal u fiirso: hebel 00 maansoyahan 
ah iyo adiga oo aan ahayni markii aydun dhul abaari dilootey ku dhex- 
sodcaashaan, dabadeedna, maalmo ka dib, aydun ku soo nogotaan, iyada 
оо intii aad ka maqnaydeen intay roobab fiicani maarugeen ay dhirtii 
cagaar Ка wada yeeleen, quruxdii noloshuna ау u soo hoyatey, foolkumada 
geerida waxay huwanaadaanba! Dhacdadaas iyada ah, markii lagaa 

waraysto, sidii aad u sheegto iyo hal’abuurkii aydun u soo wada joogteeni 
siduu gabayga ugu tilmaamo waxa u dhexeeya ayuun baa u dhexeeya 
awoodda tirinta maansada duulka hibada loo siiyey ее xagga Eebbe laga 
guddoonsiiyey iyo inteenna kale. 

Markaynu maansada Soomaalida u kuur-galno waxaynu ogaaneynaa 
tilmaantu inay tahay ujeeddo iskeed u taagan oo la mid ah ujeeddooyinka 
waaweyn ee ay hal’abuurrada Soomaalidu ka maansoon јігееп. Махаа 
dhaxalka maanso ee aynu leennahay ku badan tilmaanta geela, tilmaanta 
fardaha, tilmaanta goobaha dagaalka, tilmaanta quruxda dumarka, 
tilmaanta dhulka iyo cimilada, tilmaanta dadka iyo dabeecadaha kala 
gaarka ah ee uu Eebbe ku abuuray. 

Iskeedse ha u taagnaatee, tilmaantu, haddana, waa ujeeddo aan sina 
uga maqnaan karin ujeeddooyinka kale ee maansada kolka uu hal'abuurku 
wax ka tirinaayo. Ammaan-gabdheed haddii uu u qalab-qaato, sow inuu 
quruxdeeda iyo qiimigeeda tilmaamo ma aha? Geel iyo fardo haddii uu 
апітаапаауо, waxtarkooda sow inuu tilmaamo ma aha? Laba golo haddii 
uu isku diraayo wixii hortii kala gaarey iyo qolada maantaas laga wado, 
sow inuu wax u tilmaamo ma aha? Geeri sokeeye 00 loo soo sheegay 
haddii uu Ка calaacalaayo, бігаапуайа iyo murugada ay taasi naftiisa ku 
abuurtay, sow inuu tilmaamo ma aha? Sidaas darteed ayay tilmaantu mar 
u tahay ujeeddo iskeed u madax bannaan, mar kalena qayb uga tahay 
ujeeddo kasta oo ay maansoyahannadu wax ka tiriyaan. 

Haddaba, kol hadday arrini sidaas tahay, waxaa hubaal ah awoodda 
wax-tilmaamidda iyo tilmaan~qureexu inay yihiin waka koowaad ee доки 
tilmaanta maansoyahannimo uu ku heli karo. Waana isla awooddaas iyada 
ah hal’abuurrada qudhooda miisaanka ay tahay in lagu kala sarraysiiyo, 


maalinta ay ‘bedertan maanso joogto. 

In kastoo aynu Muslin nahay oo aynu aamminsan nahay, shar iyo khayrba, 
inta aynu nool nahay wixii inagu dhici lahaa inay cindallaahi horay uga 
xukunnaayeen, haddana ducada waynu jecel nahay, habaarkana waa neceb 
nahay oo belaayaynu ka filannaa. Duco waa khayr iyo wanaag aad gof 
ama koox la jeclaato, afkana aad kaga tiraabto. Waa hab aan abaalgud ka 
tagganayn oo loo akhriyo qof aad jeceshahay ата wuxuun waxtar аһ kuu 
hidiyey, weliba jeer aad u baahnayd. 

Habaarku; isaguna waa lidka ducada, qaamuuska Afsoomaaliguna 
wuxuu ku Іадбееуеу qof ama wax kale оо loo baryo inay wax xumi 
gaaraan. Махаа la mid аһ amaba u dhowdhow erayada ah yu’asho, illaaco, 
kuhaan, dhaawasho, inkaar, aweyti iyo asmo oo iyadu ah magacyo gaar ah 
oo Eebbe leeyahay, wadaaddada yaqaanina ay wixii dhiba ku habaaraan. 

Wuxuu habaarku Ка yimaadaa qof la haydaarteeyey оо aan Іарауп itaal 
oogo iyo xeel aan habaar ahayn oo uu isaga celiyo cidda haydaartaysey. 
Awood lidu waxay kan la haydaarteeyey geyeysiisaa inuu u qaylo- 
dhaansado awood kale oo u hiilisa, ugana aar-gudda ciddii gardarrada 
ири taagsatay. Wuxuu dulmanuhu miciinsadaa Eebbe-weyne, awliyadiisa 
caanka ah, awooweyaal hore ama rooxaan uu isleeyahay hadduu u 
qayshado waxay awood u leedahay inay aarkiisa u soo fududaato, hoog 
iyo bana ay ku markato ciddii inta itaaldarradiisa ku haadsatay wax ku 
yeeshay. 

Dhaqanka Soomaaliyeed kolkaynu u подоппапа, waxaan ogaaneynaa 
inuu habaarku meel weyn kaga jiro fekerka in door ah oo bulshadeenna 
ka mid ah. Wax badan oo uu qofka Soomaaliyeed samayn lahaa ama aanu 

ka siqoodeen ayuu habaar-ka-cabsi aawgeed isaga daayaa. Sidoo kale, 
wax badan oo aanu sameeyeen iyo wanaag uusan yeeleen ayuu gofkaasi 
yeelaa, isaga oo ka baqaya, haddii aanu yeelin, in habaar ku dhaco. ‘Wag 
nin habaaran’ ama ‘waa habaargabe’ ayaynu ku sheegnaa gofka dadka 
luggooyada ugu maqnaada, had walbana, hiif iyo haaraan mooyee, aan 
laga mahad-sheegan. 

Bulshada Soomaalidu siday rumaysan tahay, qofkaas оо kale, ciribxumo 
ayaa u dambaysa, waxaana, goor ay nogotaba, ka soo if-baxa astaamaha 
habaarkii ay la heleen dadkii uu luggooyn jirey. Qofkaas 00 kale, kolkuu 
cudur xumi geesaha u dhigo ama inta dhasha laga qabsado uu gablamo 
ama ay carruurtu ka le’ato amaba ay xarig-lama-sitaan u bataan waxay 
bulshadu isugu sheekaysaa: ‘ebel waxaa ka soo baxay Бабай iyo habaarkit 
dadka’! 


2 


Guud ahaan, in kastoo laga cabsado habaarka qofka taagta daran ee 
la gardarraystay, haddana waxaa jira dadka qaar aad mooddo in la isku 
raacsan yahay inaan habaarkoodu dhulka dhicin, lagana digtoonaado in 
ama wax loo dhibo ama wixii ау calmadaan loo diido. ‘Waa qumay ayaynu 
ku sheegnaa haddii uu nin yahay, qof dumar ah haddii ay tahayna ‘waa 
gumanyo’ ayaynu ku tilmaannaa; iyada ауаапа laga sii Бадаа. Qofkaas оо 
kale bulshadu waa isu sheegtaa, waxaana loo huraa wax aan loo hureen 
hadduu ahaan lahaa ruux dadka badan la too ah. Qumayga iyo qumanyadu 
ma аһа Aabaar-la-helid wax aan ahayn dad ku caan-baxay amaba lagu 
tixgeliyo; weliba lagama ducaysto, saa waxaa la qabaa inaan ducadoodu 
kicine. Oraahda ah, ‘Qumanyo ku gaadday waa oraah ay Soomaalidu isku 
habaarto oo aan weli xusuusteeda ka bixin. 

Qumayga iyo qumanyada ka sokoow, waxaa jira dad kale oo habaarkooda 
laga baqo, sababo kale dartoodna la isaga dhawro. Waa dad bulshada 
qaybaheeda ku kala abtirsada, asii da’ ahaan iyo meekhaan ahaanba ku kala 
duwan: yar iyo weyn, culimmo iyo caamo, rag iyo dumarba way leeyihiin. 
Waxaa dadkaas ka mid ah waalidka oo waxaa ka mid ah madaxa tolka - 
тарас kasta ha loo bixiyee - оо waxaa ka mid ah ilmiriglaha оо waxaa 
ka mid ah daan-ku-qalinlaha оо waxaa ka mid ah wadaadka оо waxaa Ка 
mid ah, uguna daran gabyaaga; kuwaas oo, iyaga iyo habaarkoodaba, aan 
midmid uga faalloon doono. 

Aan ugu horraysiiyo labada waalid iyo habaarkooda, aanna iraahdo: 
Maanka qof kasta oo Soomaali ah wazaa ku kaydsan inay waajib tahay 
carruurtu inay waalidkood si kasta u dhawrto, wax walbana ay iyaga u 

hurto. Ama dhaqankeedu ha ugu wacnaado ama Diinta Islaamku ha ugu 
wacnaato ama labadooda oo wada-jiraa ha ugu wacnaadeene, Soomaalidu 
waxay dhab u aamminsan tahay waalidka oo lagu af-celiyaa inay xaaraan 
tahay, guuldarrana laga kororsado; waalidka oo la qadiyo ama xoolo 
laga lexo-jeclaystaa inay hidde-xumo tahay, ciribxumona laga dhaxlo; 
waalidka oo la isku dhereriyaa inay anshaxdarro tahay, waxa laga filan 
karo oo keliyihina ay yihiin hoog iyo ba’ iyo haantooleey! 

Marna hiddaha Soomaalidu dulqaad uma laha доа Іа dhalay in 
sidii laba siman uu kuwa dhalay ula dhaqmo. Hadduu waalidku wax kaa 
gabsado іпааа isku dhejisid ma bannaanee, waa inaad halhaleel ugu sii 
deysaa. Haddii uu talo kuu soo jeediyo, ha yeeshee ay adiga kula ahaan 
weydo, ‘maya дауахап lagama hor-geeyee, waa loo тіуігіуаа. Waxay kula 
tahay ayaa si qabow loogu bandhigaa, kolkaas oo laga yaabo inuu kugu 
raaco. Haddiise uu tiisii hore ku adkaysto, waxay bedbaadadu ku jirtaa 
inaad ka yeesho, Haddii xataa aadan ka yeelayn waxaa loo muujiyaa inaad 
ka yeeli doonto, si goobta aad joogtaan aanu caro kala tegin, dabadeedna 
aan habaarkiisu kuu haleelin. 

Waa Aadane oo waa suuraggal marmar inuu waalidku warasadiisa 
ka gardarraado. Sidaas оо ay tahayna hiddaheennu ma oggola іп lala 
garramo, waxaana facshar weyn ay bulshadii hore ee Soomaalidu u tiqiin 
qofka iyo aabbihii ama qofka iyo hooyadii in meel fagaare ah gartooda 
lagu galo! 

Habaarkawaalidka puuldarrada laga dhaxlikaraa waa wax ay Soomaalidu 
wada rumaysan tahay oo, tix iyo tiraabba, suugaanta ummadda aad ugu 
xusan. Arrintaasna raggii gabayadooda ku xusay waxaa ka mid ahaa 
Aadan-Gurey Maxamad Cabdille оо ku jirey maansoyahanndii qarnigii 
19d kuwii ugu magaca weynaa, noloshiisii dheeraydna ku dhammaystay 
degaanka Ximan loo yaqaan ее bartmaha Soomaaliya ku yaal. Tuduc ka 
mid ah tix uu tiriyey oo ‘Angarafaleey ay bulshadu u bixisay ayuu Aadan- 
Gurey inoogu sheegay arrimo dhawr ah oo qofku uu khayrka iyo ijaabada 
ku seegi karo, kuwaas oo uu ku daray xoolaha wadaadka oo la dhaco iyo 
waalidka oo habaar laga kasbado. 

Wuxuu yiri: 


Culimmada ninkii ka ordiyeey eray xun gaarstisey 
Laba soo ogaayaye ninkti waalidki inkaaray 
In ijaabo loo celinhayaa sow angaraf maaha! 

Dareen-wadareedka bulshadu siduu isku raacsan yahay, habaarka 
waalidka waa la iska ilaaliyaa, waxaana la qabaa, muraad u hagaaga, nolol 
xasilloon iyo nabad gudaha ahiba inay u beelaan kolba dadka dhalay 
gofkii ay ku halgaadaani. Murtida Soomaalida ee casriga ah kolkii loo 
noqdo, arrintaansa markhaati looga doonto waxaa dhallinyaradii 1900 
iyo toddobaatannadii maankooda ku soo dhici karaysa hees jacayl ah oo 
waayadaas uu fannaan da’ yari ku calaacalay. Махаа Іа yiri, inan ay sheeko 
ka dhexaysey ayuu fannaanku aad u jeclaaday. Hurdo iyo harba waa u 
daayey. Kolkuu anfacadii uga go ayna, caday buu Ка dhuubnaaday. Si kale 
kuma garatide, daqiiqad walba oo noloshiisa ka mid ah ayay la wareegtey. 

Hase ahaatee, himiladiisii ahayd inay xilihiisa noqotaa, gadaalkii, 
way u hirgeli weydey. Dadkii dhalay ayaa iska hor-taagey, siduu isagu 
u qaatayna, ceeb kale muu lahayne, jeebabkiisii marnaa buu eersaday, 
gabadhiina uu ku waayey! Waxaa soo gaadhey in la siiyey nin kale oo 
iyada iyo waalidkeedba wax ugu ЕШаа. Dabadeedna, wuxuu jeclaystay 
‘ninkii way diiddey’ in warka loogu daro, mase dhicin. 

Allaha u naxariistee, fannaankaas oo lagu magacaabi jirey 
Cabdirraxmaan Xasan ayay maskaxdiisu maantaa darartay, isaga oo 
door-biday wixii la soo gudboonaadey inuu suugaan inoogu soo gudbiyo. 
Markaas buu heesay. Wuxuu tiriyey heestii ay murugadu ku saynsaabnayd; 
waa heestiisii Rafiig la baxday ee uu isku duwey kolkuu garan waayey 
rafaadkii la marsiinaayey маха uu ku galabsaday. Wuxuu dib u milicsaday 
dhaqammadii uu naftiisa ku yiqiin iyo dabeecadihii isaga u gaarka ahaa. 
Wuu isxisaabiyey, dabadeedna wuxuu isweyddiiyey: Rag Alloow, haddii 
aanan abiidkay xoolo agoomeed dhicin, gar la ii keensaday haddii aanan 
eexo ka gelin, wadaad Quraanka Eebbe dibedda ka shubaaya haddii aanan 
nafta ka qaadin, intaan caasi ku noqday haddii aanay waalidkay habaar ii 
guntin, been iyo wax aan jirin sheegistood haddii aanan caado ka dhigan, 
intaasba haddii aanan weligey ku kicin, maxaa — waa yaabe - ayaankayga 
| xumeeyey? Maxaa wahanka iyo walbahaarka qayb ііра dhigay? Saddexda 
| beyd ee ay heestu ka kooban tahay midka ugu dambeeya ayaa wuxuu 
haa: 
| a 


Mufti Diinta raadshoo 
Quraan-ruuga maan dilin 
Habaar-waalid maan rogan 
Runna been kamaan dhigin; 

Adaan raadcadaadii 
Inta aan u rubad-go’ay 
Welina aan rucleeyaa; 


Roobkii da’aayiyo 

Ramaaskii ka soo baxay 

Ima raalli-geliyaan! 

Rafliqaygiiyeey, warmaad igu riddee 
Hay riiqine, rarka iga dul-qaad!! 


Sida uu fannaanku meerisyadaas inagu dareensiinaayo, habaar-waalid 
wixii Тара helaa waa guuldarro iyo tafantoof аап dhammaad lahayn! 

Soomaalidu, guud ahaan, habaarka way neceb tahay, wayna sharaysataa. 
Dhaqanka ummadda sida lagu yaqaanna, waxaaba jira dad gaar ah оо 
qaybaha dadweynaha ka tirsan; habaarkoodana ay ka baqaan. Sidaas 
darteed, waxay bulshadu ku dedaashaa, welibana ay isku waanisaa in la 
iska ilaaliyo habaar kasta oo qaybahaas middood uga imaan kara. Waa taan 
meel hore ku soo qaaday habaarka dadka wax dhalay ay ku halgaadaan 
kuwa ay dhalaan qaarkood; waa habaarka waalidka oo, sida la aamminsan 
yahay, laga dhaxlo silic iyo saxariir adduunka ah, aakhiro waa halkeedee! 

Habaarka waalidka sida ay bulshada Soomaalidu u sharaysato ee ay 
hoogga iyo ba’a uga filato waxaa inoo sii iftiimin kara sidii ay ugu magac- 
bixiyeen dhulka ay degmaystaan meel ka mid ah; halkaas 00 ah waddo -, 
galbeedka dhulka Soomaalida, reer-miyiga ku dhaqani ay yaqaannaan oo 
ay ku sodcaalaan. Waa waddo aad u dheer oo taxan laga bilaabo degaanka 
Buureed ee galbeedka geyiga Soomaaliyeed ka mid ah, Ceelgaab dhulka 
ku magacaabanna way sii dhex-jeexdaa ilaa ay gasho Shiilaabo оо ah 
dhulka Doh la yiraahdo halka ugu magaca dheer. 

Dadka carrigaas aqoonta u lihi siday igu warrameen, waa dhul aad u 
ballaaran, waddadaas iyada ah ee isku xirta marka lagu lugaynayana si daran 
baa loogu rafaadaa. Dhererkeeda ka sokoow, dhulka ay dhex-martaayi 
waa hawd jiq ah oo haddii la maago in iyada doc uun looga leexdo aan 
tallaabo qura la geddiyi karin. Waa waddo ciddii ku sodcaashaayi ay kala 
kulanto oon, gaajo, kulayl, daal, cagomurux iyo dandarro oo idil. Weliba 
waxay ugu daran tahay xilliyada jiilaalka оо dhinacyadeeda iyo dhulka u 
ogogga leh toona cido loo harsado ama loo hoydaayi aysan degganeyn. 

Haddaba, dhibtaas iyo cagomuruxaas lagala kulmo iyaga oo maskaxda 
ku haya ayay reer-miyigii ku sodcaali jirey waka ay habaar-waalid u 
bixiyeen waddadaas iyada ah iyo weliba dhulka ku xeeran. Sida, kolka, 
magac-bixintaas laga garan karo, waxaa iska cad in la leeyahay: Waddada 
caynkaas ah wuxuun baa la badaa oo keliya ruux leebabka habaarka intuu 
waalidkiis ku halgaadey la helay; waxaa ku sodcaala oo qura gof markiisij 
horeba ku xukunnaa habaarka waalidka guuldarrada ka dhalata in ifka 
lagu dhadhansiiyo, noloshana lagaga gooyo. 

Dhinaca kale, haddii ay bulshadu qabto inay lagama-maarmaan tahay 
habaarka waalidka in la iska ilaaliyo, waxay kaloo qabtaa ducadoodana 
іп la ўігіуо. Meel ау joogtaba, waxay Soomaalidu waajib u aragtaa inay 
warasadu u dedaasho ducada labada waalid sidii ay ku taabi lahayd; taas 
oo laga fisho khayr iyo wanaag badan oo ifka keliya aan ku koobnaane, 
ruuxa lagu galladaa ay u badan tahay in uu aakhirana u aayo. 

Allaha u naxariistee, gabyaagii Reer-Buuhoodle; Aadan Yuusuf 
Axmed оо Aadan-Carab loo уідііп ayaa 1968kii gabay-siyaasadeed uu 
tiriyey wuxuu ku daray tuduc uu ku muujiyey qofkii ducada waalidkiis ku 
guuleystaa wanaagga iyo dheefta uu ka heli karo. 

Wuxuu yiri: 


Dooxada waraabtay oo in badan daadku mulacyeeyey 
Iyo duco hadduu waalidkaa dacalka kuu buuxsho 
Labaduba duraayay ahayd inay dux reebaane 
Waayeelna wuxuu daalacdaa doogta loo dhimane'! 

Dadka gaarkooda ay Soomaalidu karaamada u tiriso, sidaas awgeedna 
ay habaarkooda ka bagdo wazaa isaguna ka mid ah tolka uu ka dhashay 
ninka madaxda u ah oo, weliba, ka-fac-ka-facna ay awooweyaashiis u 
| soo talinaayeen. Ninka uu xilkaasi saaran yahay oo ay Soomaalidu ugu 
yeedho magacyo kala duwan sida Ugaas, Boqor, Suldaan, Garaad, Wabar, 
Malaakh iyo qaar kaleba waxa uu ahaan jirey nin la maamuuso; nin in la 
xumeeyo laga dhawrsado, nin taladiisa la yeelo, weedhiisana si wacan loo 
dhegeysto. 

Markii muddo la joogoba, tolkii Soomaaliyeed ee reer-miyiga ahaa 
shirarkii uu isugu imaan jirey waxaa hagi jirey ninkaas iyaga u duuban. 
Talo kasta oo ay odayadu gaaraan isaga ayaa u guddoomin jirey oo markii 


1 Gabayga оо dhan u doono: Aadan-Carab, Idaajaa, London 2002 (daabacaadda koowaad). 

la wada yeelo ku ducayn jirey. Nin uu u roonaa iyo nin uu u darraaba, kolkii 
uu guddoonkaasi dhaco waa la wada raaci jirey, in lagu gacan-sayraana 
dhif bay ahayd. Таапа waxaad ka garan karaysaa maahmaahdoodii ahayd: 
Gar dabadeed guugguu baan пасаў! 

Hase ahaatee, marmar ayaa la arki jirey fadaq aan loo ducayn оо, kolkuu 
arko inaan isaga dani ugu jirin, Ка hor’imaan jirey taladii iyo guddoonkii, 
bah iyo Bogorba, wadajirka loogu gaarey. Fadagaas oo kale diidmada 
guddoonka tolka kuma ekaan jirine, wuxuuba madasha ku aflaggaaddeyn 
jirey guurtidii guddoonkaas ku soo talisay iyo, weliba, duubiga reeraha ee 
ku dhawaaqay, kuna duceeyey. Markaas bay inta shirka fadhidaa waxay 
доопѕап jirtey deelqaafkiisa aan meesha qaban; waxaana loo wada fili 
jirey aayo-xumo goobtaas ka raacdaa inay la carraabi doonto! 

Waayaha dambe haddii ninkaas fadaqa ahi uu si пип u guul-darraysto 
oo cudur aan dab iyo sarid toona lahayni uu ku dhaco ama uu saboolo 
oo, aroorta hore, gorof maran geelasha kula soo kallaho amaba qaar 
carruurtiisa ka mid ahi ay asaaggood ka haraan; markii la arko ninkaas oo 
dhibaha haysta si пип ula dalleensan ayay odayada taariikhda noloshiisa 
yiqiini soo bixi jireen oo waxa haysta sababtooda u sheegi jireen, Waxay u 
aanayn jireen in laga gaarey duqii reeraha u duubnaa maalintii uu geedka 
shir ku caayey, madashii ilgeyrta ahaydna uu ku aflagaaddeeyey! 

Sidaas daraaddeed, ninkaas madaxda ah habaarkiisa iyo dhugashadiisaba 
aad bay uga cabsoon jireen; gaar ahaan kolkuu yahay nin ku tilmaaman 
garsoor aan dhinacna u dheelliyin, раг-еехо aan weligiis падіп, qormada 
uu u taliyana sinnaan ku dhaqa, danaheedana aan ka seexan. 

Fadaqaas habaarka duubka tolka laga gaari jirey ka sokoow, madashii 
lagu dhan yahayba waxaa jirey rag kale oo, sida la rumaysnaa, ay illaaco ka 
dabo-geli jirtey; kuwaas oo doodaaga geedjoogga ahi uu ugu horreeyey. 
Таазпа aan ku tusaaleeyo Allaha u naxariistee, nin Kaahiye Gaareey lagu 
magacaabi jirey oo ka mid ahaa дагпіріі 20d dadkii gobollada dhexe ee 
Soomaaliya ku dhaqan jirey. Raggii yiqiini siday ku tilmaameen, wuxuu 
ahaa nin aan weligiis gar lagaga adkaan, sida qareen tababbaran 00 kalena 
dacwiga cidda ka soo hor-jeedda dabaysha u raaciya! 

Soomaalidu sida qabtona, ninka sidaas ku caan-baxaa wuxuu halis u 
yahay inuu habaar ku dhaco. Waxaa isha la hela garta maalintaas geedka 
la keenay intii goobjoogga u ahayd ee aftahannimadiisa la ashqaraartay. 
Sidoo kale, waxaa iyana la qabaa isaga ama ragga uu dhalay inay eersan 
karaan habaarka dadkii uu afkiisa xaqoodii ku duudsiyey; kuwuu inta 

marinkoodii ka habaabiyey uu gartoodii oo cad gardarro u rogey. 

Ninkaas, waa Kaahiyee, ayaa berigii dambe xanuunsaday. Waxaa 
ku dhacay, baa la yiri, cudurka ay Soomaalidu shinbirka u taqaan ee 
waxyeelladiisa uu afku la marooro. Nin ay wadey ahaayeen, азіі ay muddo 
kala maqnaayeen oo, cudurkaas ka dib, soo booqday ayaa ku yiri: Maxaa, 
Kaahiyow, айса kaaga dhacay?”. Kolkaas buu ugu jawaabey erayo aad u tiro 
yar, ha yeeshee si wacan inoogu soo koobaaya wixii ay Soomaalidii hore 
ka rumaysnayd aftahanka geedjoogga ah iyo halista ilaysiga iyo habaarka 
ee uu geedka shirka kala tegi Каго. Wuxuu ninkii wax weyddiiyey ku yiri: 
‘Hebelow, afku afkuu eeday’ оо uu uga jeedey cudurka afkiisa marooriyey 
inuu isla afkiisu u keenay’. Waxaa ka dhaadhacsanayd goob Alle goobtii 
ау рагі taal оо uu ka dabeebtoba ‘hilimmada hadalka heli ogaa, айка Alle 
ku goo’ sidii loo lahaa in afkiisii kala jeestey, sidaasna uu aftahammadisii 
ku eersaday! 

Soomaalidii reer-miyiga ahayd waxay si weyn uga cabsan jirtey 
habaarka iyo isha ninki; ay ilmiriglaha ku tilmaami jirteen; kaas оо la 
arki jirey oo qura xilliyada dagaallada iyo sebaannada ay colaaduhu 
aloosan yihiin. Aydun, haddaba, si wacan ilmiriglaha u garateene, aan sii 
faahfaahiyo. Laba golo oo Soomaali ah ayay si uun colaadi u dhex-mari 
jirtey. Inta ay goor barqo ah isu soo saftaan ayay birta isaga asli jireen 
goobo lagu hoogo oo lagu bao; goobo waaga dambe magacyo u gaar ah 
taariikhda bulshada ku geli jirey sida Caloolacad, Dibbira’, Gel, Caal- 
weyn, Hoobaaq, Dayax-weerar, Meygaag-ciidan, Сапа, Mug-weyn iyo 
qaar kale oo weli la xusuusan yahay amaba xusuus-wadareedda ummadda 
ka baxay. 

Sida la wada og yahayna, weligeedba goobaha dagaallada guusha 
lagala laabto looma sinnayn. In kastoo tolkii Soomaaliyeed aanu dhaqan 
u lahayn jab ku dhacay inuu qirto, haddana labada qolo mid ayaa laga il- 
heli jirey; taas oo markii ay jabto inteeda aysan birtu salfan oo goobta ka 
baxsataa ay u badnayd in la isaga haro. 

Ha yeeshee, kolkol waxaa dhici jirtey ciidanka guuleystey dhallinyaro 
ka mid ahi inay bage-eryadaan koox ama nin colkii jabay ku jirey oo iyaga 
ka baxsanaaya. Maantaas oo kalena waxaa la malayn karaa ragga colka 
ka cararayaa inay kala dheereeyaan, kalana tabar roon yihiin. Waxaa ka 
mid ah qaar in la qabtaa ay adag tahay оо cagahooda mahadiya iyo qaar 
gaabiya oo markiiba inta habsooba tallaabo geddiyi waaya, markaasna 
cadawgii uu ka baxsanaayey uu si fudud gacanta ugu dhigo. 

Ninka, haddaba, ay cagihiisu bixin waayaan oo la qabto waa la kaxaysan 
jirey, waxaana la geysan jirey degaankii iyo rugihii colka guuleystey ay, 
markoodii hore, ka soo duuleen. Kolkaas baa bartamaha reeraha geed 
ku yaal lagu xiri jirey; waxayna u qaybin jireen dhallinyaro ilaalisa inta 
aayihiisa laga arrinsanaayo. 

Sida la malayn karo, ninkaas cadowgiisa u gacan-galay wuxu ku sugan 
yahay xaalad naxdin leh oo siday ugu dhammaan doonto aanu suurayn 
karin. “Col baqday lagaala har!’ ayay isku habaari jireen, hadba kii uu 
habaarkaasi ku dhacaana wuxuu mudan jirey saddex middood: 

In inta lagu weyraxo haddiiba kurka la hor-dhigo oo uu sidaas ku 
ahaado; 

Haddii uu yahay nin magac leh in qoladii uu ka dhashay loo diro 
farriin loogu sheegaayo haddii ay rabaan hebel oo nool inay 100 halaad 
ama ka badan ay ku furtaan oo intaas 00 maalmood muddo aan ka 
badnayn nimanka uu ч qabbiran yahay geela tiradaas leh ау xeryaha ugu 
soo shubaan, iyo In la iska sii daayo inta ragga uu lahaystaha u yahay qaar 
ka mid ahi ay ku hagoogtaan. 

Colka guuleystey inta uu tashigaas rogrogaayo, ninka u xirxirani wuu 
maqlayaa, waxaana suuraggal ah goobta lagu hadlayaa inay tahay isla 
geedka uu ku xiran yahay hooskiisa. Isagu kolba ninkii hadalka qaata 
ayuu isha la raacayaa; isaga oo afkiisa dhawraaya, kana filanaaya talo lagu 
sii daayo intuu meesha Ка soo jeediyo in haddana laga yeelo. Waa gartiis 
oo waa nin xirxiran, wax kalena uma bannaana. Awood uu naftiisa ku 
bedbaadiyaa kuma harsana, tab uu ku baxsan karaana uma тицао. 
Hadalka la hayo meelna kama soo geli karo oo wamba isaga laga weyddiin 
maayo talooyinka la qaadaa-dhigaayo ee aayihiisa ku saabsan. 

Sidaas darteed, ninkaas isaga ah iyo kolba xaaladda murugada leh ee uu 
ku sugan yahay tu’ la mid ahi kii ay la soo gudboonaato ayay Soomaalidii 
hore i/mirigle u bixiyeen, siday ila tahayna waa ku sugeen. 

Si kastaba ha ahaatee, taariikh-dhagameedda Soomaalida markii si 
guud loo milicsado, colaadihii dhex-mari jireyna dib loogu noqdo, waxaa 
inoo soo baxaysa in loo badnaa ilmiriglaha in aan la diline, la bixiyo. 
Sidaan kol dhow carrabka ku soo dhuftayna, dadka inta habaarkooda 
iyo ishooda la iska ilaaliyo ayay ku dari jireen. Waxayba bulshadu iska 
raacsanayd ninkaas oo kale kii inta ku dhiirrada dilaa inuu indhaha beeli 
doono оо, goor ау nogotaba, mar uun cid usha u qabata uu u baahan 
doono! 

Aan, kolka, tusaale idinka siiyo ilmirigle colkii uu dagaalku ka 
dhexeeyey rag ka mid ahi ay gacanta ku dhigeen oo intii muddo ah kolkuu 
geed ugu xirraa ay gadaalkii sii daayeen. Wuxuu ahaa dagaalyahan caan 
ah oo bulshadiisii dhexdeeda тарас dheer ku Jahaa. Waxba maynaan gori 
jirine, siduu maluhu yahay bartamihii qarnigii 18d ayuu dagaalyahankaasi 
noolaa, waxaana la огап jirey Aadan Xasan Kooshin, ‘Aadan-Dinix’na waa 
lagu naanaysi jirey. Dagaalyahannimada ka sokoow, wuxuu ka mid ahaa 
waayihiisii raggii gabyi ogaa ee dhegaha furan tixahooda lagu dhegeysan 
jirey; siday Ша tahayna taas ayaa loo aanayn karaa sababta sheekadiisani 
ay inagu soo gaadhey. 

Yeelkeede, Aadan-Dinix jilibkii uu ahaa iyo waxaa colloobey jilib kale 
oo ay tol-wadaag dhow ahaayeen. Rag badan ayay iska laayeen, xoolo 
badanna waa kala dhaceen. Ceel iyo carshinba intay iska ilbaadsadeen 
ayay nin-doorkii iska makaleen. Colaad aan wamba la isu reeban оо 
hebelkii magac lahaa oo idil birta laga aslay ayaa ka dhex-aloosantay, in 
kastoo, markii ay isu abtirsadaan, ay odayga saddexaad ama kan afaraad ay 
ku kulmayeen. Sow wax lala yaabo ma aha? 

Maalintii dambe iyada оо aan weli colaadihii laga heshiin оо jilibba 
uu jilibka kale jab la maaggan yahay ayaa Aadan-Dinix oo socoto ahi 
wasa uu u dagtay dhallinyaro dagaalyahanno ah oo Ка tirsan jilibkii ay 
dirirtu ka dhexaysey. Markaas bay inta hareereeyeen gacanta ku dhigeen. 
Say haddiibana, geed qurac ah ayay laba-dible ugu xireen, iyaga oo 
malaha illowsan wixii ay isu ahaayeen, dan iyo daaradna aan ka lahayn. 
Wizxii dhallinyaro ahaa baa warmaha ч looshaday, si ay odayga ruuxa и 
weysiiyaan. Waxse taas iska hor-taagey colkii qabtay garmadowdii ka 
midka ahayd; kuwaas oo gabyaagana dhab u yiqiin, rabeyna inay bixiyaan 
ата, ugu yaraan, laga hadalsiiyo inta аап la dilin. Ninkii colka ugu dada 
weynaa ayaa ku yiri: ‘Wax dhan baad gabayday ood geeraartaye, bal 
maantana maxaad, Aadanoow, огап lahayd?’. 

Markaas buu gabyey. Wuxuu tiriyey tix dhawr tuduc ka kooban, 
gabyaannimadiisana markhaati п ah; tix waayo'aragnimadiisii laga 
garanaayo oo qaybteeda hore uu isagu isaga warramaayo, dabadeedna 
uu ku xusaayo dil iyo dandarro wixii labadooda jilib ay colaaddu soo 
marsiisay; isaga oo isla markaasna ku talinaaya, dadku wuu diriraa, wuuna 
heshiiyaaye, wixii soo dhex-maray inay xalay-dhaley Ка noqdaan. 

Wuxuu уш: 

Warmahayga dhiig inaan ka tiro uma tumaallaysan 
Ha yeeshee nimaan ii tureyn uma taxniigoodo! 


Culimmada Tinbiga weyn leh oo tahajudkaa maahi 
Ha yeeshee salaad kolaan tukado toobad ma Шаамо! 


Gobannimo haddii loo tartamo tiigso ma iraahdo 
Ha yeeshee haddii la ab-tirsado igu takoor maaha! 


Ragga turuqa waaweyn leh tookha badan maahi 
Ha yeeshee haddii laysu tago layma tabar-dhaamo! 


Nin togtiyo nin toogtiis qaddiyo nimay u toostaaba 
Ninna looga turi mayn warmaha Riibi loo tumaye 
Laba toolin baa ari tubtiis taagan weligoode 

Isku tiinbannoo haatanaan timildhow joognaaye 
Tolan-qaadey Kuulcaddihii toojeyga ahaaye; 

Dhul tarraray rag waa toli karaa taako labadeede 
Marka mays tufnaa waynnagii tiirrida ahayne! 


Tixdaas markay magleen ayay dhallinyaradii iskummar дозо! Іа 
kala jeesteen, Waxaana dhaqanka bulshada ceeb ku ahaa, adigoo 
nin weyn ah, inaad calaacasho, in kastoo aad gacan cadow ku sugan 
tahay. Calool'adaygga ayay muuneyn jireen. Waxay aamminsanaayeen 
maahmaahdii ahayd, “‘Haddaad dhimanayso dhareerka waa layska duwaa!'. 
Sidaas darteed, hadalkii gabyaaga talo oday uma ay arkine, waxay u 
qaateen tarsaasi ay baqdini ka keentay iyo marmarsiinyo uu naftiisa ku 
bedbaadinaayo, Markaas buu, ilmirigleba Һа ahaadee, wuxuu Ка cabsaday, 
geeridiisa Ка dib, in la isugu warramo: Aadan-Dinix wuu baryootamay 
maantii la dilaayey!’. Kolkaas buu dib uga gurtay wax yar ka hor taladii uu 
soo bandhigay, wuxuuna soo jeediyey mid ka duwan 00 dulucdeedu tahay: 
Haddaad mooddeen inaan fulayoobey, haddeerba i dila, weligeedna yaan 
la heshiin, dab dambena yaan la kala qaadan! 

Wuxuu yiri: 


Ninkitse inaan tawaawacahayiyo taawo fuley moodey 
Nafta tacaddigeedaan arkiyo agabladay taale 
Tubtu Ilallah Eebbow haddaan toobad soo celine! 


Dabadeed, ‘ha la dilo’ iyo ‘ha la bixiyo’ ayuu colkii ka arrinsaday, ugu 


к 

dambaystiina waxay toodii meel-martay nimankii ku taliyey in la bixiyo, 
Ma xigtadii dhoweyd ee ay ahaayeen buu, darteed, ku baxsaday? Mase, 
waa ilmiriglee, habaarkii dilkiisa uga imaan karayey ayay ka yaabeen oo 
sidaas bay ku bedbaadiyeen? Waa su’aal aan jawaab loo hayn оо гарріі 
goobtaas joogey ay la god-galeen. 

Ilmirigle, sidaan soo sheegay, waa dagaalyahan dhinacii uu ka tirsanaa 
laga adkaaday, dabadeedna isaga oo nool la qabtay, maalin ay diriri dhex- 
martay colkii uu la soo dagaal-galay iyo col kale oo ay goob isku heleen. 
Sidii loo badnaa amuu dhaqankuba ahaa, ninkaas oo kale lama dili jirin, 
waxaana la rumaysnaa gofkii inta u gacan-qaada dilaa, ha dhowaato, hase 
dheeraatee, inta habaar xumi ku dhaco inuu falkiisaas eedi doono. 

Hase ahaatee, maantaas ilmiriglihii wu ahaa darteed hadduu Aadan- 
Dinix ku baxsaday, waxaa jirey nin isna magac dheer lahaa oo qolo ay 
col ahaayeeni ay qabatay, dabadeedna ilmiriglihii uu ahaa aan dan laga 
yeelan, waxna ay u lilleyn weydey. Ninkaas oo la oran jirey Xuseen Xasan 
Rooble wuxuu ahaa gabyaa weyn оо reer-waqooyi ah, gabayadii uu tirin 
jireyna in door ah weli laga xusuusan yahay. Agagaarka Hargeysa iyo 
gaaroodiga koofurta uga aaddan ee xoolo-daaqeenka ah ayuu, badanaa, 
ku dhagan jirey, qaybihii hore ee qarnigii 20dna inuu nolol ku soo gaarey 
ayaa la hubaa. Waxaase jirtey sheeko xiiso leh oo mudan inaan idinku 
jalbeebiyo, Ка hor inta aanan idiin soo gudbin isaga оо ilmirigle ah sidii 
iyo sababtii loo diley. 

Gabyaannimada ka sokoow, wuxuu Xuseen ahaa dagaalyahan aad 
looga yigiin geyigii uu joogi jirey iyo, sidoo kale, tolalkii Soomaaliyeed 
ee reerahooda ay dersi jireen. Maansadiisa bedbaaddey sida laga garan 
karona, wuxuu ahaa ammaanduule col-wad badan oo tiro dhallinyaro 
ah markuu isla helaba golo ku dhardhaara; isagoo ama geeldoon ah ama 
aardoon ah! Dhacdooyinka taariikhda noloshiisa lagu xiriiriyaa siday 
sheegayaanna, wuxuu ku tilmaannaa nin godobta ka maqan aan sahal uga 
harin, haddii xataa ay godobtaasi kaga maqan tahay sokeeye ay xigaalo iyo 
xigto dhow yihiin. 

1900 iyo dhawr-iyo-tobankii дагпіріі 20d ayaa gabyaaga Berbera lagu 
xiray, waxaana xiray maamulkii gumeysigii Ingiriiska ee beryahaas ay 
magaaladaasi xarunta u ahayd; taas oo ku timid shirqool kas loogu dhigay, 
odayadii jilibkooduna ay u maleegeen. Sababta xariggaas odayadii wax ka 
ogaa siday ku warrameen, waxay colaadi dhex-martay laba lafood oo ku 
wada abtirsanaayey isla tolkii uu Xuseen u dhashay. Goobo dhawr ah ayay 

foodda isku dareen. Geelal badan bay kala qaadeen, ragna wayska laayeen. 
Waxay gaadhey intay aad u kala irdhoobaan inay daaqii iyo degaankiiba 
ku kala tagaan, dhabna u kala ufoodaan. 

Ha yeeshee, colaad waliba waa tan heshiiska ku dhammaatee, kol 
dambe ayaa labadii lafood waxay dareemeen tubtii ay hayeen wax aan 
guuldarro ahayn in aanay ku gaari karin, Markaas bay odayadii labada 
dhinac isa soo hor-fariisteen. Garnaqsi ka dibna, waxay go’aansadeen 
wixii soo kala gaarey inay ka heshiiyaan, geelashii ay kala dhaceen inay isu 
celiyaan, raggii ay iska laayeen goladii dheeri yeelataana inay oggolaato 
mag laga siiyo. Sidaas bay guurtidii isku dhaarsatay, wadaaddadiina ay ku 
duceeyeen. 

Laakiinse, taladaas lagu nabday waxaa gaashaanka ku dhuftay Xuseen 
Xasan 00, sidaan soo sheegay, labadii lafood ee heshiisku dhex-maray 
middood u dhashay, welibana raggii hoggaamin jirey ka mid ahaa. 
Muxuu, haddaba, qoonsaday? Ма wuxuu rumaysnaa heshiiskii la gaarey 
inay iyagu ku hulganaayeen? Mase wuxuu la xintamaayey odayadii 
dhinacooda wada-xaajoodka u galay oo, malaha siday la ahayd, awoodi 
waayey, dhiig iyo dhaqan, xaqii ka maqnaa inay wuxuun ka soo celiyaan? 
Sababta ma naqaan, waxaase la hubaa markuu Xuseen si walba isu hor- 
taagey in heshiiskaas intii muddo ah ay waxba ka hirgeli waayeen. 

Dabadeed, markii la ogaadey inuu ku hawllan yahay qalqaalo duullaan 
iyo shalay waanwaantii la wada gaarey siduu dhexda uga kala jebin lahaa 
ayaa odayadii dareen galay. Markaas bay, iyaga oo wadajira, tashi kale 
isugu soo noqdeen. Gadaalkiina, waxay isla heleen Xuseen oo ku sugan 
degaanka inaan nabadi ka hirgeli karin, sidaas darteedna loo baahan yahay 
іп si uun looga fogeeyo. Dabadeedna, Suldaankii iyo guurtida laftii uu 
ahaa ayaa go’aansaday in la xiro оо inta maamulka Ingiriiska loo gacan- 
geliyo, xabsiga Berberana lagu hubsado. 

Wuxuu feejignaadaba, maalintii dambe ayuu ku dhacay dabinkii loo 
dhigay. Goor galab ah ayay farriini Berbera uga timid; farriin rag uu 
garanayaa ay u soo direen oo dulucdeedu ahayd: Xuseenoow, waxaa xeebta 
Berbera taagan maraakiib Ferenji oo doonaysa shaqaale Soomaaliyeed... 
haddaad timaaddo ѕһадо waad ka heli, ‘siimaan” baa lagu qori, dhawr 
sano ka dibna, waxaad soo nogon jeebabkaaga oo lacagi ka buuxdo; taas 
oo kadimmo geel ah kuu goyn doonta!”. Suu ma laballabayne, intuu 
rumaystay buu halhaleel waddadii cagta u saaray, dhawr cisho dabadoodna 
xeebta Saaxil ayuu isa sii taagey, isaga oo geela uu feermaannima ka iibsan 
doono uu maankiisu kala agaasimaayo! Dabadeedna, waa siduu tashigu 


2 Siimaan (Ingiriis > seaman): Qof maraakiibta shaqaale hoose ka ah; baxaari. 

ahaaye, xabsigii baa lagu tuuray! 

Waa xabsigaas meeshii uu ka tiriyey gabayadiisa la hayo midka ugu 
caansan, waa gabaygii uu kaga cabanaayey odayadii qoladiisu sidii ay 
xabsiga ugu illoobeen ee ay ugu soo gurman waayeen, isaga 00, mar walba, 
xusuusinaaya, col iyo nabadba, wixii uu tolka ugu fillaa iyo kaalintii uu ugu 
jirey cid u geli karta sida aanay u heli doonin. Waa gabay dheere, aan ka 
xuso dhawr tuduc oo laga garan karo siduu xabsiga uga xanuunsanaayey 
iyo war Шац haysey. 

Wuxuu yiri: 


Suugaanta maansada haddaan siinka ka higgaadsho 
Abiidkay ma saranseeriyee waan susubiyaaye 
Soofaha lab baan kaga jaraa saxarka baallaaye 
Goortaan siyaakhadiyo baan sare u qaadaaye 
Markaas bay safruhu ula kacaan Sede Marreexaane 
Aan safeeyo maantana tixdaan xalay ku soo jeedey; 


Si АШуо faduul baan ku imid sabada xeebeede 
Weligeyba saar iima qaban suudha doonyaha e 
Senge dhabarki saymiyo col baan saami ku lahaaye; 


Sir iyo caad samaan iyo xumaan waxaan sameeyaaba 
Anba waan ka soo saari jirey saymo kii gala e 
Sahlanaa ammuurtaydu sow lalama sooyaamo?! 


Siyaaxeey haddii lala tagoo siigo kor u duusho 
Halkuu fuluhu seeraari jirey saajacnimadayda 
Suryadaan ka soo laabi jirey surinki yaa joogsan?! 


Awal iyo Subeyr oo dhan baan kaga siyaabnaaye 
Geelaan silsiladda u ahaa sudihi yaa daajin?! 


Haddii wu sokeeyuhu isdilo waa surdubo jaane 
Gartaan golo ku suuldaari jirey nimanki yaa saari?! 
Suldaankiyo cuqaashii miyaan sixin khabaarkayga 
Isagaase xaajada sirgaxan saabadeyn jiraye 
Saaxiibkay Maxamuud miyaa seegay marinkiisa?! 


PAPE варавесвсегеее 

Miskiin! Waxay Xuseen oo kale ugu ducayn jireen: Allow nimaan wax 
ogeyn ha cadaabin! Waa isla raggii xabsiga dhigay ragga uu u qayshanayaa 
ee hiilkooda uu dherersanayaa! 

Isagoo ilmirigle ah sababtii lagu diley haddaan u soo daaddego, waxaa 
la yiri, beri dambe ayaa waxaa maagay gabyaa ay qolo wadaageen, asii ay 
laba lafood kala ahaayeen oo Jaajaale la oran jirey; kaas oo Xuseen ku 
sheegay inaanu reeraha u dhalane, uu soo-seexis yahay! Hadalkaas ayaa 
dhab u damqay, markaas ayuu tiriyey gabay uu ku faahfaahinaayo isaga 
iyo laftiisu waxtarkii xaddiga weyn leh ee weligeedba uu tolkoodu ku 
qabey, halka lafta Jaajaale aanay waxtarkaas оо kale sina u sheegan karin. 
Qof ahaanna, wuxuu ku faanay deeqsinnimo iyo codkarnimo, isagoo 
dhinaca kalena ku baanay inuu yahay nin geesi ah оо aan Бодо! dhabbe 
uga leexan; taas oo uu markhaati uga dhigtay siduu u kala gaabiyey qolo 
ay diriri jireen. Kolkaas buu gabaygii wuxuu ku daray: 


Cisigu Reer Ducaaliyo anuu igu cillaallaaye 
Intaan Caliyo Haaruun ka diley ciidda waa tahaye 
Cid ka sheegta cawskoo kaluu cunay waraabuuye! 


Waagii dambe, isaga oo markaas gabow bestiis la ah оо siddeetan 
iyo sagaashan u dhexeeyaa ayuu sodcaalay. Agagaarka Awaare isaga 00 
maraaya ayuu ku soo dhex-dhacay degmo ka mid ah reerihii uu oran jirey, 
‘intooda gacantayda ku baxday cawska way ka badan tahay!’, Dabadeedna, 
inta la gartay baa la qabtay. Birta ayaa loo listay, ha yeeshee ma ay mindi- 
гаасіпе, wixii laga yeeli lahaa ayay debin ka tashadeen. Ugu dambaystiina, 
waxay go’aansadeen, marba hadduu ahaa coobir biri-ma-geydo ah, in aan 
la diline, la bixiyo. Sidaas baa lagu sii daayey. 

Hase ahaatee, waa meel wax laga wadaaye, isaga оо raggii sii daayey 
aan weli ka qarsoomin ayaa waxaa goobtii soo istaagey oday dhan uu 
Ка yimid aan Іа адооп. Markii lays waraystay, wixii dhacay iyo ninkii la 
sii daayey magaciisana loo sheegay ayuu ku calaacalay: “Alla dugaye, ma 
waxaad sii deyseen ninkii огап jirey: ‘Intaan Caliyo Haaruun ka diley ciidda 
waa tahay?!, Saa isla markiiba dhawr wiil oo meeriskaasi ka caraysiiyey 
ayaa inta ka dabo-tegey naftii ka qabatay, wax yar ka dibna warmahoodii 
оо dhiig casi ka tifqaayo ayay kala soo noqdeen! Allaha u naxariistee, 
ilmiriglihii uu ahaa Xuseen Xasan ku bedbaadye, gabaygiisii hore ayaa 
diley! 

Habaarkooda dadkii ay bulshadu Ка baqi jirtey kuwii ugu darraa 
wadaaddada ayaa ka mid ahaa. Hase ahaatee, inta aanan arrintaas hoos 
ugu daaddegin, aan idiin soo hormariyo meekhaankii uu wadaadku 
Soomaalida dhexdeeda ku lahaa iyo hawlihii uu u qaban jirey. 

Diinta Islaamka oo ay ku abtirsato darteed, si wanaagsan ayay 
Soomaalidii hore u maamuusi jirtey culimmadii Kitaabka Eebbe 
xanbaarsanayd ee gudbinta farriimihiisa u jeebbanayd. Тааѕіпа ma sabab 
Із ауп оо dhawr waxyaalood oo ау bulshada ири fillaayeen awgood ayaa 
lagu weyneyn jirey: Quraanka Kariimka ah ayay ardada yaryar u dhigi 
jireen. Markay weynaadaanna, Tafsiirka iyo Fiqhiga shareecada ayay bari 
jireen. 

Waxay ka jawaabi jireen, diin ahaan, wixii bannaan iyo wixii xaaraan 
ah. Dadweynaha ayay wacdiyi jireen oo maalmaha iidaha iyo kolba 
madashii lagu kulmo ayay nuxurka caqiidada afkooda ugu sheegi jireen. 
Hantida qofkii geeriyooda laga dhaxlo ayay kuwa хада u leh u kala qaybin 
jireen. Waxaa wax laga weyddiin jirey axkaanta cibaadada iyo sida ugu 
wanaagsan ee Eebbe loo caabudo. Ragga iyo dumarka isguursanaya ayay 
isu meherin jireen. Dad iyo xooloba, wixii buka ayay diin saari jireen oo 
qardhaas u goyn jireen amaba ay tahliil u tufi јігееп. Maalintii inta la 
guuro xeryo cusub la dego ayay, col iyo dugaagba, reerka uga xirsi-xiri 
jireen, xoolihii baxsadana birbiriso lagu helo ayay u akhriyi jireen. Waxay 
abaabuli jireen sannad walba bisha Mawliid kulammada loo qabto xuska 
Rasuulka Islaamka, nabadgelyo iyo naxariisi korkiisa ha ahaatee, markaas 
оо waayihii noloshiisa ay caamada u faahfaahin јігееп. Haddaan soo 
koobo, waxaa wadaaddadii hore ee Soomaalida loogu irkan jirey fulinta 
dhammaan wixii arrimahaas la too ah oo, iyaga mooyee, аап саато waxba 
Ка aqoon. 

Intaas ka sokoow, wadaaddadu waxay qayb weyn ka qaadan jireen 
deminta colaadaha. Iyaga oo ku kalsoon saamayskii weynaa ee ay 
| dadweynaha ku lahaayeen ayay marar badan wacdigooda oo keliya waxay 
ku joojin jireen dagaalladii tolalka Soomaalida ka dhex-dhici jirey. Labada 
col ee is-hor-fadhiya ayay kala dhex-geli jireen. Aayadaha Quraanka ee 
cadaabka aakhiro tilmaama intay ku cabsiiyaan ayay markiiba hubka kaga 
dhigi jireen, dabadeedna wixii xaq ah oo ay kala hayaan ayay u kala qaadi 
jireen; dhimasho, dhaawac iyo dhac xoolaad wixii ay noqotaba. Taana 
waxaynu u daliishan karaynaa - Allaha u naxariistee - Sayid Maxamad 
Cabdille Xasan oo lagu bartay qaboojinta colaadihii ka aloosmi jirey 

degaankii uu ku barbaaray dhexdiisa iyo heshiisiinta gabaa'ilka, ka hor 
intii aanu ku caan-bixin halgankiisii gumeysi-diidka ahaa ee хоорарріі 
waaweynaa ee xilligiisii uu kala hor-tegey. 

Іуара oo calankii Dariiqadooda babbinaaya, Shiikhoodiina uu hor- 
socdo markay soo muuqdaan ama dikri-salaantooda meel fog laga maqlo 
ayay wadaaddada fadhiga uga kici jireen. Martiggelintooda ayay ku 
tartami jireen. Gole dugsoon iyo gogol wacan ayay, haddiiba, u wanaajin 
jireen. Xoolaha reerku haysto neefka ama neefafka ugu shilis ayay u loogi 
jireen. Habeenkaasna cidda ay martiyaani waxay isu arki jirtey khayr iyo 
ijaabo cid ay u soo hoydeen, mararka qaarkoodna waxaaba dhici jirtey, 
barakaysi awgeed, in la weyddiisto toddobaad ama ka badanba inay 
halkoodaas isaga negaadaan. lyaguna maalmahaas ay degmada ku dhex- 
jiraan ayay dadweynaha ka jaahil-bixin jireen wixii ka soo oodma oo 
masalooyin diineed ah. 

Waxtarka wadaaddada ayay u arki jireen wax waajib u dhow oo ay 
khayr badan ka filan jireen, sidaas darteedna waxay u badnayd reerihii 
ay martida u ahaayeen maalinta ay ka anbo-baxayaan in la guddoonsiiyo 
xoolo nool oo ay sii kaxaystaan. Aadkeedana, qof inkaaran mooyee qof 
kale wixii ay afka ku kala qaadaan uma didi jirin, codsigoodana kuma 
gacan-sayri јігіп. Bulshada oo idil ayaa u haysatey inay yihiin dad Eebbe 
agtiisa weji ku leh oo wixii ay ka durraantaan ka heli og, dad, ciddii ay u 
duceeyaani ay ku liibaanto, ciddii ay habaaraanna ay guuldarraysto. 

Raggii madaxda ahaa ee waxtarka culimmada ku dedaali jirey, 
ducadoona jirin jirey waxaa ka mid ahaa S.M. Cabdille Xasan oo isaga 
qudhiisuba ahaa Shiikh caalim ah oo kasmooyinka Islaamka laga 
wada martiyo. Wuxuu ahaa nin ay wadaaddadu meelo fogfog ka soo 
tammadiyaan, gacmo buuxana ay kala soo laabtaan. Gabaygiisa caanka 
ah ee ka bilawda: 


Xuseenoow war baan kuu hayaa waxaad tidhaa weeye 
Walaaloow wacdiga layna faray ila wanaag weeye 
Waanada Astaadkeennu yidhi weedh aan rabo weeye; 


Walbahaarka aakhiro inaan wax u tabcaa weeye 
Wax sanoo an dooniyo inaan wax xun nacaa weeye 
Wabiinnimo ma fiicnee inaan warac noqdaa weeye; 


Waayeelka xaajada inaan ugu wacaa weeye 
Haddii ay walaacaan inaan wadhi idhaa weeye 
Xaqa lagama waabtee inaan ‘waa kan’ odhan weeye; 


і. 

Gabaygaas oo dheer meel ka mid ah waa kii ku daray: 


Wadaadkii kitaabbo leh inaan wan u galaa weeye 
Walangihiyo dhaydana inuu walamsadaa weeye 
Weylaalis meel wacan inaan ugu wadhaa weeye'! 


Beri kalenagabayadii uu tirinjirey qaarkood ayuu kucanbaareeyey tolalkii 
Soomaaliyeed ee Ingiriiska la jaalka ahaa, halgankii Daraawiisheedna ku 
gacan-sayray; kuwaas oo uu mar walbaba islaannimadooda shaki gelin 
jirey! Dabadeedna, wadaad gabyi jirey оо qabaailkaas ka soo jeedey, 
ahaana Reer-Ceeriggaabo ayaa dacwigaas Sayidka gaashaanka ku 
dhuftay! Waxaa la oran jirey Aadan Axmed Dubbe, ‘Gabayxoog’na waa 
lagu naanaysi јігеу. 

Maalintii dambe ayuu xaruntii Daraawiisheed ее Taleex niman u socda 
wuxuu Sayidka ugu sii dhiibey tix ay in yari naga soo gaadhey oo uu 
arrintaas ku diidaayo, dad Muslin ah inay yihiinna uu ku caddaynaayo. 


Wauxuu yiri: 


Dariigada Axmadiyaannu nahay cheladeediiye 

Afkana kama dhignoo Jaamacaan idilki haynaaye 
Ummuuruddiinka waxaan таасѕап nahay nebi Ibraabiine 
Gaalada ninkii nagu ismaa waanu na адоспе 

Insha Allaahu aakhirana waysku arki doonnaaye! 


Sayid Maxamadna murti-dhaari buu ahaaye, markii ay tixdaasi u 
timid ayuu garawsaday ‘Gabayxoog’ inuu yahay wadaad waxyaqaan ah oo, 
isagoon caran, caytaminna, jawaab nin weyn goobta soo dhigay! 

Maalintaas buu goostay inuu xiriir dhow la yeesho. Oo waa wadaade, 
intuu waxtaro ducadiisa ha gurubsado oo liibaan aakhiro iyo mid 
adduunba ha ugu duggaalo, sidaasna Daraawiish iyo halgankeeda hiil ha 
ugu helo. Muxuu, haddaba, yeelaa, halkee buuse wax ka bilaabaa? Wuxuu 
markii hore ku hammiyey inuu, hadiyad ahaan, faras baxdow ah, ugu diro. 
Ha yeeshee, kolkii dambe way la ahaan weydey, maxaa yeelay maantaas 
Gabayxoog da’ buu ahaa, nin faras dushiis qaban kareyna muu ahayn. 
Allaylehe, kolka, weligiiba gaadiid oday isagaa ahaaye, baqal wanaagsan 
ha u diro. Markaas buu neefkii uu u dooray оо si wacan loo shaqlay rag 
Daraawiish ah ugu sii dhiibey. 


3 Gabaygaan оо dhan u doono: Diiwaanka Sayid Maxamad, Cabdille Xasan. 

Baqalkuse keligiis ma ahayne, waxaa iyana ula socotey masafo qurux 
badan оо Sayidku uu wadaadka ири sheegaayo sababaha uu baqalka 
ugu soo diray ee senge ama geenyo midkood uu ugu soo diri waayey. 
Sababahaas oo sagaal ahaa, tu’ walbana tuduc gaar ah uu ku sheegay, aan 
qaar ka mid ah halkan ku xuso. 

Wuxuu yiri: 


Marna baad an leeyahay bilna kuuma imannine 
Biyo aan ku siiyana bushimaha ma saarine 

In kalay buleysaye adse beer ma dubannine 
Bismillee bilawgaan baqalka kuugu soo diray! 


Baasaha abaareed hadday beeshu geeddido 
Boqoolaha hadhsimadii haddii budulka lagu dhaco 
Buska inaad ka fuushaan baqalka kuugu soo diray! 


Haddaad baadi-doon tahay baytaalis xoolaad 
Aadan badaha dheer iyo birri kale u saafurin 
Badhax inaad ku rarataan baqalka kuugu soo diray! 


Nin wadaad basariyana barakaa ka raacda e 
Anna waan u baahnahay ducaad igu bantookhdee 
Inaan khayr balleeyaan baqalka kuugu soo diray! 


Bacdigeedna aakhiro bacadkiyo kulaylkii 
Ban-caddaha qiyaamaha sida bilig hillaac yidhi 
Baalal inaan ka yeeshaan baqalka kuugu soo diray“! 


Sidaas bay ducada wadaaddada u jirin jireen oo, weliba, ninka madaxda 
ahi uu taageeradooda u dooni jirey. Maantaas kaa dibna, da’ba ha 
ahaadee, wuxuu Gabayxoog noqday gaashaan bir ah oo aftahammadiisa 
Daraawiish ku daafici jirey, wuxuuna tiriyey oo loo hayaa gabayadii Sayid 
Maxamad iyo guutooyinkiisii lagu ammaanay, laguna taageeray midka 
aan is iraahdo, ‘waa ugu culus yahay оо ugu murti badan yahay’. 


4 Geeraarkaan oo dhan u doono: Diiwaanka Sayid Maxamad, Борарра 72-73, Aw-Jaamac Cumar Ciise, 
Jabuuti (2005). 

Muddo qarniyaal ah ayaa ragga Soomaalidu waxay isu qaybin jireen 
Wadaad iyo Waranle. Waranluhu wuxuu ahaa ninkii dagaalyahanka ahaa 
ee hubka boobi jirey maalinta qolada uu ka dhashay iyo qolo kale intay 
qulquladi dhex-marto ау diriri lamahuraan nogoto. Wuxuu ahaa ninkii 
qaadka geela aan looga таагті jirin, haddii kooda la dhacana wax ka soo 
dhicin jirey. Badanaaba, geyigu geyi colaadeed buu iska ahaaye, waranluhu 
waa ninkii ay reeruhu isku hallayn jireen ee, maalka iyo maataduba, ay 
dartiis ku nabad-geli jireen. 

Wadaadkuse, isagu dagaallada kama qayb-geli jirin. Geel muu soo 
dhici jirin, haddii cidahooda laga qaadona wax kama soo dhicin jirin. 
Hubkii dhawrka jaad ahaa ee dirirta loo tuman jireyna waxba kama uu 
lahayn. Guud ahaan, waxay wadaaddadu ahaayeen dabaqad адооп leh оо, 
aalaaba, ka sarriigata dhaqammada xunxun ee bulshada dhexdeeda ku 
faafa, muddo ka dibna ay u barato; dabaqad dilka dadka iyo dhaca hantida 
qalaadi aanay la fududaan jirin, sida caamadana aan ugu degdegi jirin. 

Waa run oo wadaad waliba gabaa'ilka Soomaalida middood ayuu ka 
dhalan jirey, hase ahaatee, gar iyo gardarraba, taladooda kuma raaci jirin, 
sida waranlahana wixii ay odayadu gooyaan isagu kuma gawracnaan jirin. 
Taas ayaana ugu wacnayd inay wadaaddadu dhexdhexaad ka ahaadaan 
colaadihii toltolka ku salaysnaa, sidaas darteedna markii tuke cad la 
arko ayaa la maqli jirey Shiikh la yaqaan oo reer-hebelkii uu ka dhashay 
awgeed loo dilo. Waxay kaloo iyadana ay dhexdhexaad ka ahaan jireen 
kolba, agoontii diineed ee ау lahaayeen darteed, gartii loogu keensado, 
іп kastoo mar dhif ah la arki jirey wadaad inta goladiisa u nuglaada u 
eexda! Malahaygana, waa kii caamadu intay ku garatay ay, dabadeedna, ku 
baxday maahmaahdii ahayd: Figi bahdiis kama janno-tago! 

Hankii ugu weynaa ee culimmadii hore ee Soomaalidu wuxuu ahaa 
dadka оо ay Diinta baraan, kuna dhex-faafiyaan. Markii waa la joogoba, 
waxaa bulshada dhexdeeda ka soo if-bixi jirey Shiikh caalin ah oo 
kasmooyinka Diinta Islaamka wax badan ka yaqaan, lagana martiyo. 
Siday u badnaydna, Shiikhaas oo kale qolada uu ku abtirsado dhexdeeda 
caan kuma nogon jirine, wuxuu u dooli jirey dhul ka fog rugihii uu ku 
barbaaray oo Soomaalida kale ay degto. Halkaas ayaa looga samayn jirey 
Xarun uu dadka Diinta ku baro; Xarun waayada dambe ballaarata oo 
meelo aad uga durugsan halka ay ku taal looga soo cilmi-doonto, lagana 
aflaxo. 

Maalintaas buu warkiisu meel walbaba gaari jirey, dabadeedna 


É = 3 


SUUGAANTA HABAARKA & SHEEKOOYIN LA XIRIIRA 163 


culimmada kale ee ay samida yihiin si looga sooco, loogana aqoonsado ayay 
magaciisa hore waxay raacin jireen, asal ahaan, qoladii uu u dhashay ama 
magaaladii ay xaruntiisu ku oolli jirtey. Sidaas darteed, waxaa taariikhda 
Soomaalida soo maray culimmo, haddii aan sidaas loogu ab-tirin, aan 
la garan kari јігіп; kuwaas оо aan hadda Ка xusi karo Sh. Cabdullaahi- 
Qudubi, Xaaji Cali-Majeerteen, Sh. Uweys-Baraawi, Sh. Xasan-Barsane, 
Xaaji Maxamad-Ogaadeen, Sh. Cali-Nayroobi, Sh. Muxyiddiin-Celi, Sh. 
Aadan-Cawro-ma-leh, Sh. Yuusuf-Direed, Sh. Cabdullaahi-Baardheere 
iyo, malaha, qaar kale oo hadda maankayga ka maqan. 

Sheekha magaciisu sidaas u dheeraado ee Xaruntiisa la soo tammadiyaa 
ardadti uu wax bari jirey xer ayaa lagu magacaabi jirey, waxayna ka kala 
imaan jireen tolalka Soomaaliyeed oo idil, iyada oo aan sina loo kala sooci 
jirin. Xerta Shiikh-hebel’ ayaa loo aqoon jirey, marmarka qaarkoodna 
kolba Dariiqada ay ku abtirsadaan ayaa lagu tilmaami jirey. Runtiina, sidii 
dad tol qura ah ka soo wada jeeda oo dhib-iyo-dheef-wadaag ah ayay u 
dhaqmi jireen, loolana dhaqmi jirey. 

Dhaqaale ahaan, hadba bulshada ay xaruntoodu ku dhex-taal ayay 
ku tiirsanaan јігееп. Runtiina, goor hore ayay Soomaalidu waxay soo 
rogtey hab lagu taageero xerta kuwooda aan degaankaas cid ku lahayn; 
hab lagu daboolo baahidooda maalmeed muddada ay kutubta Sheekha 
Ка raacanayaan. Habkaas оо ji/ loo уідііп маха uu nuxurkiisu ahaa 
qoyskii awoodi karaaba inuu dusha u rito cunto-siinta xerow ka mid ah 
wadaaddadii, aalaaba, da’yarta ahaa ee xaruntaas waxbarashada оо keliya 
ugu soo sodcaali jirey, dabadeedna gu’yaal idil ku negaan jirey. Sidaas 
darteed, xeraysiga iyo jilkuba waxay iila eg yihiin habka dunidan casriga 
ahi ay ku magcawdo ‘scholarship’ oo innaga Soomaalida ahi aynu ‘deeq 
waxbarasho’ и bixinnay, Dawladaha iyo hay’aduhuna ay ku taageeraan 
ardada qaarka haynta qoysaskoodu aanay біспауп, isla markaasna wax u 
baranaaya inay shahaadooyinka sarsare wax Ка taabaan. 

Taakuladaas gaarka ah ka sokoow, waxaa iyana jirtey hanti dadka 
degaanku ay Sheekha iyo xertiisa ku kaalin jireen, xoolo noolna u badnayd. 
Siyaaro ayaa loo yiqiin, waxayna ka imaan jirtey rag iyo dumar ajar-doon 
ah ama muraad kaleba leh oo hantida ay hurayaan ka filanaaya inuu Eebbe 
ugu fududeeyo arrimo ka murugsan oo welwel badan ku haya, maarona 
ay u waayeen. Magaca Sheekha ha ku yimaadeen ama midmid xerta ha 
loogu galladee, xoolahaasi markay Xarunta soo galaan ayay isu rogi jireen 
hanti wadar ahaan loo leeyahay, asii maamulkooda Sheekha weyn looga 
dambeeyo. “Xoolo Xereed’ ama ‘xoolo Dariiqo’ ayaa lagu magacaabi jirey, 
Soomaalidii jacaylka geela ku fallaydna uma badnayn inay ka soo dhacdo 
inay ku dhiirrato. Waxay ka baqi jireen habaarka wadaaddada iska leh ee 


É 


164 SILSILADDA XULKA SUUGAANTA SOOMAALIDA 


ay aamminsanaayen inay asmadu ku laran tahay, in laga aqbalona ay u 
dhowdahay. Gabyaagii weynaa ee la oran jirey Cabdi-Gahayr waa xoolihii 
uu dhacooda ka digaayey markuu lahaa: 


Haddii culimmo maalkeed la dhaco тарап Паабау ah 
Miinshaar wax goysiyo hadday malaha xoog weydo 
Sow inay marraha soo akbriyi laga malayn maayo! 


12 


Ragga Soomaaliyeed wuxuu Wadaad iyo Waranle u qaybsanaadaba, 
waxaa la soo gaarey dabayaaqadii qarnigii 19d markii uu Sayid Maxamad 
bilaabay halgankii hubaysnaa ee dalweynaha Soomaalida uu Кара 
xoraynaayey gumeysteyaashii caddaanka iyo madowgaba lahaa, waagaasna 
dalka qabsaday, kalana qaybsaday. 

Dagaalyahannadii uu Daraawiishta ku asaasay waxaa ka mid ahaa 
wadaaddo ay isku degaan ku barbaareen; kuwo ay xer wada ahaan jireen, 
qaar intay wada xajiyeen ay dhawr sano Maka soo wada joogeen iyo kuwo, 
markuu dalka ku soo laabtay ka dib, uu isagu kutubta qaarkeed u bilaabay, 
waxna baray. Qaar wadaaddadaas ka mid ahi xarumihii Daraawtisheed 
ayay garsooreyaal ka noqdeen, qaar kale ciidammadii ayay bareyaal харра 
Diinta ah u noqdeen, qaar kalena iyagoo, laga yaabo, labadaas hawloodba 
inay wax Ка hayaan ayay duullaammadana ka qayb-geli jireen. Тааз 
dambena waxay ahayd xaajo ugub oo bulshadii ka yaabisay, maxaa yeelay, 
sidaan soo sheegay, dagaal iyo abaabulkiis toonihi kuma jiri jirin hawlihii 
culimmada lagu yiqiin, laguna maamuusi jirey. 

Haddaba, xilligii ay Daraawiishi soo shaac-baxday ee si degdeg ah uu 
wadaadkii waranlaha isugu rogey ayaa waxaa jirey maansoyahannadii 
Soomaalida gaar ka mid ah oo ay arrintaasi dareenkooda soo jiidatey, 
dabadeedna falceliskoodii iyo kii dadweynahaba ka йгіуеу tixo maanso 
оо weli wax laga hayo. Tusaale ahaan, iyagoo dhismihii dhaqdhaqaaqa ku 
hawllan oo ciidan ahaan iyo hanti ahaanba aan weli gaamurin ayay, maalin 
maalmaha ka mid ah, waxay Daraawiishi guddoonsatey inay weeraraan 
degmo ka tirsanayd tolalkii Soomaaliyeed ee Ingiriiska kala saftay, 
diideyna inay halgankoodii ku soo biiraan. Waxaa colkaas ammaanduule 
ka ahaa wadaad la oran jirey Shariif Cabdalla Shariif Cumar oo ау Sayid 
Maxamad wadey ahayeen. Degmadii 00 warmoog ah ayuu colkaasi goor 
fiid ah weerar ku ballaariyey; dagaalkaas oo waagii dambe taariikhda ku 
galay тараса ‘Dayax-weerar’. Raggii degmadaas laga diley ka sokoowna, 
waka laga soo mooradduugey dhammaan wixii geel ahaa ее xeryaha ugu 


шш O BE 

jirey ата geedaha Eebbe daaqa ugu maqnaa. 

Gabyaa aan magaciisu na soo gaarin ayaa, haddaba, dhacdadaas 
looga sheekeeyey, markaas buu aad ula yaabay. Hase ahaatee, lama uu 
yaabin inta col la duuliyey in reero nabad u fadhiya la geliyey. Lama uu 
amankaagin rag guryahoodii iyo xoolahoodii dhex-jooga in la laayo. Lama 
ashqaraarin xoolo-islaameed in la soo dhaco; iyada oo dadkii lahaa aan 
neefna loo reebin. Wuxuu la yaabay oo keliya ammaanduulihii ciidankii 
Daraawiisheed oo ahaa wadaad Shariif ah! Markaas buu inta geeraaray 
wuxuu yiri: 


Col Ashraaft wacaysiyo 
Caalin reero dhacaayiyo 
Cilmi geel lagu gaadi 
Castiskti 1 abuurtayow 
Cimri yuu ku simaayoo 


Ciribteeda ogaada! 


Waxaa isna jirey gabyaa kale oo liqi kari waayey dhaqankii cusbaa ee 
culimmadii Daraawiishtu ay ku soo kordhisey bulshadii Soomaaliyeed 
ee bilawgii qarnigii 20d. Wuxuu ahaa nin arki jirey wadaad gayro meel 
deggan inta u yimaada wacdiya oo tubta diintu tilmaantay ku haga, 
dabadeedna subaxda dambe ka jiciirta, isagii oo raalli ah iyo dadkii oo 
hanuunsan. Gabyaagaas oo isagana weriyeyaashu aanay ku guuleysan inay 
magaciisa inagu soo simaan ayaa laga sheegay inuu yiri: 


Waa tii wadaad reer u yimid waanin jirey jeere 
Waa tii waxyeelladi ahayd wan ay u loogaane 
Wadeeco Alla! diintii haddaa weerar loo rogaye! 

Sidaan soo sheegay, maamuus badan ayay Soomaalidu culimmada 
u hayn jirtey, xertoodana aad bay u dhaqaalayn jirtey. Sakada iyo xoolo 
kaleba waa la siin jirey, kuwoodana, dhac iyo tuugo toona, looma dhowaan 
jirin! 

Ha yeeshee, waxaa jirey nin ka bayray xeerkaas ay bulshada Soomaalidu 
wada okobbanayd; habaarka wadaaddada ee la sheego ciddii ay ku 
halgaadaan in aanay la gefin nin aan dan ka geli jirin; nin dhaca caamada 
iyo kan culimmadu ay isaga sooran u ahaayeen. Waa nin саап ah оо haddii 
magaciisa la soo qaado, ay u dhowdahay, waayeelku inuu wada garto. 

Waxaan u jeedaa Cali Aadan-Goroyo oo Soomaalidu ay ‘Cali-Dhuux’ ky 
garan og tahay, lafo-gureyaasha suugaanta Soomaaliduna aysan marna ku 
murmin maansoyahannada heerka koowaad kuwa ugu sii horreeya inuy 
ka mid yahay. 

Wuxuu aad ugu caan-baxay silsiladdii maanso ее тараса ‘Halac- 
dheeré taariikhda suugaanta ku gashay, kana bilaaban jirtey tix gaaban 
оо uu tiriyey gabyaagii reer-Hobyoodka ahaa ee Cali Sharma’arke la 
огап јігеу, Silsiladdaas waxaa isku maan-dhaafay, isuguna hal-celiyey 
maansoyahannadii miisaanka culus ee xilligoodii farta lagu fiiqi jirey sida 
Qamaan Bulxan, Sayid Maxamad, Faarax-Caytame, Cali Sharma’arke, 
Goonni Cabdi Xaaji iyo Cali-Dhuux oo isaga iyo Qamaan ay si gaar ah 
isugu flirsanayeen. 

Toban sano wax aan ka badnayn iyada oo curashadii silsiladdaas laga 
joogo ayuu Cali-Dhuux tiriyey gabayga waayadii dambe ‘Guba’ la baxay ee 
silsiladda kale ay ka dhalatay; maansadeenna diraddiraha ah gabayga ka 
tilmaaman ee magaca dheeriga ah uu bulshada kaga helay, isaga qudhiisuna 
wixii uu maanso tirin jirey gabaygii uu ugu jeclaa, dabayaaqadii 1900 iyo 
kontonnadii siduu ugu warramay taariikhyahanka Soomaaliyeed; Sheekh 
Jaamac Cumar Ciise jeer ay Hawd ku kulmeen. 

Gabyaannimada ka sokoow, muddo dheer buu Cali-Dhuux 
ahaa colwadeen duullaammada abaabuli og; dagaalyahan, badanaa, 
ammaanduule ah oo dhaca geela haddii uu xilli ka waantoobo аап midka 
xiga ka ooli jirin, ka-bil-ka-bilna aan wada moogaan. Taana waxa uu kala 
mid ahaa гарріі ау isku gedaha ahaayeen; raggii aamminsanaa geel la’aani 
inay nolol la’aan tahay, ayna sharaf la’aan u dhiganto, tixdii Asman Xasan- 
Deri raggii madaxa u ruxi jirey markuu lahaa: 


Badda jeexayaa iyo birriga jaanta mariyaaba 
Ишге geel jacaylkaan и gabo waw jirrabi ruuxa! 


Waa raggii іуара oo Muslin ah haddana markay ceelka ka shubayaan 
hasha ugu heesi jirey: 


Salaaddiyo Suub 
Salaaddaa daran 
Suub hadday timid 
Salaad la gallee! 


SUUGAANTA HABAARKA & SHEEKOOYIN LA KIRIIRA 167 
Waa raggii Axmed-Dirir ugu bogi jirey markuu lahaa: 


Adhi iyo lo’ baa lagu baxshaa aano kuu timide 
Aar-laaga geela ah naftaa lagu ilaashaaye 


Kolay aabbahaa tahay nin kale looma aammino e! 


Kurayada ау barbaarinayaan lahanshaha geela markay ku 
guubaabinayaan гаррії dhegaha ири shubi jirey: 


Goodeey geesigu 
Geerida horteed 
Gaadasheeyoo 
Geel таап diid! 

Dadaas jacaylka geela dubaaqooda lagu daabacay ayuu Cali-Dhuux 
ka mid ahaa, isagase waxaa u dheeraa inuu u bareeri jirey xoolo-Dariiqo 
iyo geelal ay zeri lahayd; kuwaas oo, sidaan soo sheegay, ay Soomaalida 
kale dhacooda ka bagi jirtey. Inta la hubo, laba jeer ayuu wadaaddo meel 
deggan wax ka soo dhacay, kana soo mooradduugey, sako iyo sadaqo si ау 
ku soo galeenba, tuldihii wu dadweynuhu ugu deeqi jirey. Weliba, falka 
caynkaas ah kama uu qoomamoon jirine, inuu ku gar leeyahay ayaa ka 
dhaadhacsanayd, sidaynu dib ka ораап Чооппо. 

Markii hore waxay ahayd isaga iyo afar kale, iyaga oo geeldoon ah, 
mar ay Galbeed u duuleen. Niman waxay ahaayeen dhallinyaro ah oo 
isagu uu hormuud u ahaa; niman isku dhaarsaday, sir iyo caad tabtii ay 
ugu suuroggashaba, iyaga oo aan geel wadan in aanay degmada ku soo 
подоп. Dabadeed, waxay jar Ка dhacaanba, goor Багдади! ah ayay ku soo 
baxeen geel soddomeeye ah oo qaan iyo curadba leh, toon hareeri badanna 
daaqaaya. Durbadiiba labadii kuray ee la joogtey ayay waraysteen. Intay 
cabsiiyeen bay haybsi ugu dhaqaaqeen, markaas bay isu sheegeen oo 
cidda ay yihiin iyo meesha ay degmadoodu taalna u faahfaahiyey. Say mar 
qura ayay shantoodii isdhugteen. Say muraadkoodii bay heleene, way isu 
muusoodeen. Show geelu waa baylah oo rag looga baqaa hareeraha kama 
taagna! Show wadaaddo Dariigo ah ayaa iska leh oo labada kuray ciidan 
aan ahayni uma maqna! 

Isu-baaqis mooyee, iyaga oo aan wada hadlin ayay geelii horta 


5 “ахаа Іа oran jirey Axmed Nuur Aadan-Qoolaab, ‘Axmed-Dirir’na waa lagu naanaysi jirey. Wuxuu 


ahaa gabyaa weyn оо soo gaarey bilawgii 1900 iyo toddobaatannadii. 

marsadeen, labadii kurayna ku kaxaysteen. Шееп raacdo ka dabo- 
timaadda kama ay baqeyne, meel dhexe hadday marayaan oo ay la yare- 
fogaadeen ayay cayradii uga tureen! Aayar bay sii hawadiyeen, wax yar ka 
dibna wiilashii bay inta iska sii daayeen dib iyo reerahoodii isaga direen, 
Iyagiina siday hitiqiskaas ugu wadeen ayay geelii Іа cid-galeen, kolkay 
qaybsadeenna nin iyo shan halaad ayay u heleen оо ‘Eebbow mahaddaa!’ 
ku celceliyeen! 

Dhawr cisho ka dib ayaa halkuu degganaa waxaa Cali-Dhuux ugu 
yimid qaar ka mid ah wadaaddadii geela lahaa. Inuu u celiyo xoolahooda 
ayay ka durraanteen. Wax walba oo ay islahaaayeen, ‘waad ku qancin 
kartaan’ ayay codsigooda ku larayeen. Hase ahaatee, Cali waa ugu soo 
loodsami waayey. Hadba wadaadkii ugu weynaa ayaa kitaab la soo baxa; 
isaga oo ka soo daliilinaya aayadaha iyo xadiisyada tilmaamaaya dhaca 
xoolaha Muslinka kale ciribxumada laga dhaxli karo! Maalmo idil ayay 
halkaas ku sugnaayeen oo marna dikri qabsanayeen, marna Cali iyo 
kooxdiisa wacdiyayeen! Weriyeyaasha qaarkood siday ku warrameenna, 
wuxuun qalbi-jileec ah ayaa afartii kale ku soo kordhay, markay hayn 
waayeen tusbaxyadii, kutubtii, ubbooyinkii iyo akhriskii Quraanka ee, inta 
ay u toosaan, ay wadaaddadu habeen-barkii ku dheeraysanayeen. Waxaas 
оо idilse, Cali-Dhuux ma saamayn, waxna kama doorin tashigiisii ahaa, 
wadaad kastaa ha lahaadee, in aanu geelaas tuludna ka celin. 

Dabadeedna, maalintii ч dambaysey ее uu quusinaayey ayuu gabyey. 
Marka hore, wuxuu wadaadka u sheegay fikraddii uu aamminsanaa 
ee ahayd nimaan geel lahayni inuu sharaf-laawe yahay, isaguna aanu 
la’aantiis ku geli karin. Hadduu geel tabcan waayo маха sugayaa waa 
magaalooyinka xeebaha ku yaal intuu u doolo inuu gaalka xukuma u 
shaqeeyo, shaahana u kariyo; taas oo uu iskala weyn yahay. Sidaas darteed, 
wuxuu ku waaninayaa wacdiga tirada badan inuusan isku xabeebine, uu 
ka nasto; marba hadday arrini halkaas ka joogto. 

Wuxuu yiri: 


Sharad bay mareen Awgayoow shanaan u weynaaye 
Ninkaan Shiriyo Heemaal lahayn sharaf ka dheeraaye 
Karuur shaw leh caanaha Shamaal looma soo shubo e 
Shacabkana ma dhaafoo badduu shebeg ku tuurtaaye 
Shuqulka gaalka kama maarmo oo shaahu kariyaaye; 


Aniguna shahiid waa waxaan shiiluhuu ridaye 
Shiinkiyo werdiga aad akhriyi shicir-ku-aadaanka 
Waxba hays shirrabin waan arkaa Sheekh inaad tahaye! 

Ugu dambaystiina, wukuu wadaadkii war oo dhan ugu soo 
gebaggabeeyey: Wadaadoow, geel aan kuu celiyo ma haaneedi doontide, 
meesha isaga tag. Anigu isaga iyo dhaqashadiisa mooyee, hawl kale оо 
aan garanayaa ma jirto, adiguse Quraan baad taqaan oo isaga ayaad wax 
ku heli; isaga dartiis reerkii aad ku hoyataaba fadhiga ayuu kaa kici, wanan 
shilis buu kuu loogi, xoolona wuu ku siine, halkii aad ka timid ku nogo, 
geel anaa u baahane, adiga baahiyi kuuma haysee. 


Wuxuu yiri: 


Sheyb waalan iyo wiil yar baa Shaac idiin naqa e 

Shan haddaan ka helay maalintii Shaaxin sidigteeda 
Caanaha hadhuubkaan shaqladay ee Sheema laga buuxshey 
Shukraan nago shaxaan dhigtiyo shalaqso mooyaane 

Shaki bayga galay awgayoow inaan shaqeeyaaye; 


Adigaaa Shilaabiyo yaqaan sheedihii webiye 
Adigay degmadu kuu shirayn wanan la shiilaaye 
Intaad aayar sii shabaxsataan shiiqso garawgaaga! 


Tixdaas buu wadaadkii ku quustay. Kabihiisii buu halhaleel u illaday. 
Markaas buu waddadii uu ku yimid dib ugu noqday; isaga oo mindhaa, 
afka iyo uurkaba, ka habaarramaaya! 

Runtii, layaab ma lahayn oo geela in la kala dhacaa waxay ka mid ahayd 
hiddihii lagu yiqiin Soomaalidii xilliyadaas ее reer-miyiga ahayd. Sidaas 
darteed, marnaba wixii Cali-Dhuux lagu qoonsaday duullaanka iyo geel- 
qaadista ma ahayne, waxay ahayd in uu ka soo qaaday wadaaddo xer ah 
iyo Dariiqo-diineed оо, badanaa, bulshadii waayadaasi ay xoolahooda ka 
сааррапаап jirtey. 

Hase ahaatee, sheekadaas iyo tixihii uu gabyaagu ka tiriyey inta аапап 
idinku jalbeebin, aan wax yar ka iftiimiyo xiriirkii u dhexeeyey isaga iyo 
hoggaamiyihii Daraawiishta; Sayid Maxamad Cabdille Xasan; kaas оо 
aan weligiisba wanaagsanaan. 

Agagaarka Buuhoodle ayuu Cali-Dhuux ku dhashay gugii Gobeysane 
loo bixiyey ee qiyaasta sannadkii 1865kii ku beegnaa, sidii isaga qudhiisa 


É 

laga weriyeyna, laba habeen 00 isxiga ayay labadoodu dhasheené. Jilib- 
hoosaadkii Sayidka reer-abtiga u ahaa, ciidankii Daraawiisheedna 
tiirdhexaadka u ahaa ayuu ka dhashay. Sidaas darteed, wuxuu ka mid ahaa 
beryihii horeba dhallinyaradii degaanka ee dhaqdhaqaaqaas ku biirtay, in 
kastoo isagu goor hore 00 weli loo wada jidbeysnaa uu ka baxsaday, kana 
soo hor-jeestey. Dabadeedna, muddo aan yarayn ayuu, af iyo addinba, 
Daraawiish kula diriraayey, waxna aanu u reeban! 

Yeelkeede, sababihii uu Daraawiish kaga tegey ayaa dhawr siyood 
loo weriyaa. Aniguse markii aan rogrogey, waxaa ii soo baxday inuu 
qaayibi waayey habkii kala~-dambaynta ku dhisnaa ee, bilawgiiba, uu 
Sayidku Dariiqada ku maamulay. Таапа waxaad ka garan kartaa, markii 
uu baxsaday ka dib, tix uu soo бгіуеу оо uu ku diiddan yahay habkaas 
amar-kala-qaadashada ku salaysnaa ee isaga iyo reer-miyigii uu ku dhex- 
barbaarayba ku cusbaa, kuna adkaa. 

Wuxuu yiri: 


Teeriga’ raggii lalama dhaco toogashona waaye 
Tiiraanyo kuma seexanno iyo taharo caydhitne 
Hadalkii la tuugeysan jirey waan ќа togannaaye 
Ninna ima taxaaboo anaa tay ku meel-mara e! 


Cali-Dhuux oo ahaa gabyaa afqabeen ah ayaa goor walbaba wuxuu tirin 
jirey tixo wax-ka-sheeg miiran ah oo uu Sayidka magaca kaga xumaynaayo, 
isla markaasna uu ku weysiinaayo taageerada bulshada, gaar ahaan laftii 
uu isagu ku abtirsanaayey. Dhabtii, tixahaasi si weyn ayay waxyeello ugu 
geysteen magacii Daraawiisheed iyo haybaddii hoggaamiyaheeda, dhanka 
kalena waxaa lagu tilmaami karaa inay ahaayeen tu’ ka mid аһ sababaha 
xiddiggiisii hal’abuurnimo cirka sare ku shareeray. Махаа ka dhaadhici 
la’ayd wadaad qoladii uu Ка dhashay аапау webi Shabeelle Ка sokayni 
inuu Nugaal ka taliyo оо, weliba, jifadii uu isagu ahaa inta ciidan Ка догію 
uu gaar xujeeyo, markaasna dilo, qaar kalena, inta fagaare soo taago, uu 
jeedal dubka kaga murxiyo. 

Woxuu yiri: 


Arxan nimaan u gelahaynin oo Ina-Ogaadeen ah 
Aabbowda uun bay hayaan kit arsaa ilaye! 


6 Arrintaas wuxuu Cali-Dhuux u sheegay Aw-Jaamac Cumar Ciise оо ahaa taariikhyahan саап ah, 
dabayaaqadii 1900 iyo kontonnadiina Hawdka Buuhoodle kula kulmay. Labadaba Allaha у naxariisto. 
7 Teeri: Waran. 

Waxaa iyaduna jirtey tix aad саап u nogotay оо uu shaki ku gelinaayo 
Sayidka diintiisa iyo daacadnimada halgankii uu hoggaanka u hayey, 
isagoo isla markaasna isugu hanbalyaynaaya rag xarunta ka baxsaday oo 
ау xigto ahaayeen, isaguna uu u gacan-haadiyey. 

Wuxuu yiri: 


Allaahu-akbar Eedaanku waa kaa afkiyo beene 
Ashahaadey gaalkubase waa ehelu-naarkiiye 
Asaxaabihii — olol-ku-dhace — waw abtiriyaaye! 


Ubbo-weeso waan kugu arkaa agab salaadeede 


Hadduu uurka kaa jiro werdigu kaama orodneene; 


Waxaan uubateeyaba tolkay oodda soo jebiye 
Abtiyaalladaa iyo ku nace ururki Reer—Khayre 
Arboow Jaamac iyo Aadan iyo Oogle® kaa tage е 
Ardalyahow гаррааа ku amranayd idinka maahayne 
Waa uur-gasloow Aadan-Dhagax odayadaadiiye 
Abtirsiinadaa waxay gashaa eyda Reer-Xamare! 


Wuxuuse ugu darraa, caado-dhaafna lagu sheegi karaa bilawgii 1920kii 
markii ay Daraawiishi jabtay ee Sayidka intuu ku digtey uu ku огап jirey: 


Waa lagu digtaa duu! hadduu kuu darraan jiraye 
Daadduunka Aw-Maxamad gabo waan ku diirsadaye 
Bal dayooy wadaadkii wakaa sii dabayshadaye! 


Tixo caynkaas ah oo tiro badan ayuu had iyo jeer Daraawiish u soo 
marin jirey, wadaadka qudhiisuna kuwo aan ka shiiqin ama kaba daran 
ayuu kaga jawaabi jirey. Ha yeeshee, nin madax ah iyo nin aan ahayni 
haddii ay isu gabyaan waxay u daran tahay ninka madaxda ah, taasina waa 
marag-ma-doonto! 

Aan, haddaba, dib ugu noqdo sheekada duullaankii labaad ee Cali- 
Dhuux uu geela kaga soo qaaday wadaaddadii xerta ahaa ee, isaga ka 
hor, xoolahooda in la dhaco ay bulshadu ka sigoon jirtey. Si kastaba ha 
ahaatee, kolkii la maqlay inuu geelaas xerada ku shubtay waa lagu hiifay 
oo, Wadaad iyo Waranleba, waa lagu haaraamay. 

Weliba falkiisaas waxay bulshadu aad ugu qoonsatay culimmadii iska 


8 Јаатас, Aadan iyo Oogle waa Sayidka abtiyaashiis-rumaad. 

lahayd markay inta ugu soo ergootey uu sina ugu garaabi waayey. Wax 
kastoo loo sheegayba dan kama uu gelin, hiifkii iyo haaraankii bulshadana 
ma garaysan. 

Wixii uu falay inaan dembi ugu jirin, dhaca geeluna uu bannaan 
yahay ayuu u qiil-doonay oo, weliba, siduu ku andacoodey, Diinta 
uga soo helay. Taana wuxuu u soo daliishadey Sayid Maxamad оо 
wadaaddadii Soomaalida ugu aqoon badnaa, sidaas oo ay tahayna dhaca 
geela xalaashaday, mar walba oo uu u dagtana dadka iska leh ka soo 
mooradduugi јіеу! 

Aragtidayda, gabyaagu Muslin buu ahaa oo fikraddaas iyada ah ma 
rumaysnayne, waxay qayb ka ahayd dacaayadihii uu goor walba Sayidka 
ku dhaawici jirey, si uu uga soo reebo dadkii halgankiisa u suufiyoon jirey, 

Wuzuu yiri: 


Culimmada kalaa xeeladdoo xaasid ku ahayde 
Sayidkii wadaaddoo dhan xidhay Werts xalaaleeye 
Xaaraan hadduu yahay magdaca Kila ma qaadeene; 
Aakhiro xisaab ma laha geel 00 Xaquba sheegye 
Xoolaha kaleetiyo isagu waaba kala xeere 

Xaashida Kitaabkuna Idiin ma ay xaraamayne 
Nin kastoo xadreeyaaba waa u xusul-duubaaye 
Haddaan Xaajiyadu weerareyn Xer uma duuleene! 


Wadaaddadii geela lahaa sidaas kuma ay samrine, dib bay Cali ugu soo 
noqdeen, iyaga оо mooggaan wata Sheekh caan ahaa оо Xaaji Axmed 
la oran jirey. Hase ahaatee, in kastoo uu Sheekhu dedaaley, haddana 
kuma guuleysan inuu xerta geeloodii u soo падо. Ugu dambaystiina, 
wuxuu Cali-Dhuux tiriyey gabay dulucdiisu tahay in geelu daawo 
yahay oo uu dadka ka dhexeeyo, isaguna uu dhaciisa iskaba deyn lahaa 
haddii ay culimmaduna iska deyn lahayd. Isaga oo Sayidka u jeeda 
ayuu ku bilaabayaa wadaadku tolalka Soomaalida inuu qaarna geelii ka 
dhammeeyey, qaar kalena uu hadda u mindiyo-lisanaayo; taas oo uu ku 
macneeyey inay ku timid masalo uu Diinta ka helay! Sheekhii inuu la 
ergeeyo ay xertu u soo wadatayna wuxuu kula taliyey: Xaaji Axmadoow, 
ogaantay, aroos baad ahayd, Багугаадопа waad ku dhex-jirtaye, waxaan 
kugula talin lahaa gurigaagii iyo afadaadii cusbayd inaad isaga подою. Оо 
gaajada, daalka iyo oonka aad halkan ku qabto yaad ku darxumoone, orod 
оо reerkaagii qabo, geel аап celiyaa igama soo dhowee! 


Wuxuu yiri: 

Sayidkuba Idiin waa dalbaday waana daahiraye 
Uma deynin, Daarood wuxuu Deero foofsadaye 
Кадоо hadduu damacsan yahay inuu Ка deebshaaye 
Dabkii uu tabcaday iyo sengihi duubigaw xidhaye 
Diintuu ku haystaa inuu daawo yahay geele! 


Dulmi ma laha duunyadaa kalaa lagu dembaabaaye 
Aakhiro dellaa loo hayaa ruux u duulaba e 

Anna sheekhyadaa igu diree Deleb ma qaadeene 
Dan haddii ay geel uga baxaan uma dedaaleene! 


Dayib inaanan odhanaynin oon Debecna dhiibeynin 
Oo aan diidey Xaaji Axmedow Dahab laguu sheegye 
Caligii durraammada wax badan ducada ii qaaday 
lyo Faarax wuxuu diin akhriyey igaga waa deege 
Dariiqada iyaba waa hayeen waase taan diraye! 
Dugsi iyo aroos diirran bay derimo kuu tiile 

Doobke cad baad dhami jirtee yaadan dacaroone 
Dibjiryadiyo daalkiyo asqada dib uga luud caawa! 


Ruux kasta oo noloshiisu dheeraato sida u dambaysa, Cali- Dhuux wuu 
gaboobey. Bogol buu cago-cageeyey. Markaas oo kalena, qofku dib buu 
isku xisaabiyaa. Waagii uu xoogga ahaa waxyaalihii uu ku kici jirey ayuu 
qaarna isugu bogaa, qaarna ka qoomamoodaa. Waxaa, haddaba, Cali ku 
kulmay dhawr cudur оо, dadiisii awgeed, uu adkaysi u yeelan waayey; 
kuwaas oo laga xusi Каго xanuunka haragga ku dhaca ее gofku inta ізходо 
aanu ciddiyaha isaga turin iyo cudurka ay gacmaha iyo luquntu la ruxdaan 
ее aqoonyahannada Kasmada Daawadu ay ‘Parkinson’ ku magacaabaan. 
Markaas bay la nogotay wadaaddadii uu geelooda dhici jirey habaarkoodii 
inuu haleelay. Dabadeedna, isaga oo falkaas Ка qoomamoonaaya ayaa laga 
sheegay inuu уйш: 


Canfarkiyo canbaartiyo шахаа cunaya jiidhkayga 
Wax i cawryey waa culimmadaan Cawl ka saanyadaye! 


Wadaad Darwiish ahaa оо Іа огап jirey Abbokor Seed ayaa 1973kii 
Xamar noogu sheekeeyey. Wuxuu yiri: Cali-Dhuux oo aad u xanuunsan, 
markaasna gugiisii batay ayaa ii yeeray. Wuxuu igu yiri: Abbokoroow, 
waxaan kaa durraansanayaa inaad Quraan igu akhrido, iguna tufto; 
wadaadkii Sayidka ahaa in la iga gaarey baan u malayne! 

Guud ahaan, maansadu milgo weyn ayay Soomaalidii hore la lahayd, 
sidaas darteedna qofka hibada loo siiyey dadka waa uga soocnaa. Si aad 
ah ayaa loo tixgelin jirey oo si maamuus leh ayaa warkiisa iyo taladii uu 
maalintaas soo jeediyoba loogu dheg-taagi jirey, bulsho-weyntuna ay 
isugu tebin jirtey. Meelo aad uga fog halka uu gabyaagu degaanka ku 
leeyahay ayaa magaciisa laga hayn jirey oo geyiga Soomaaliyeed intiisa 
badan ayaa tixihiisa laga marin jirey. Had walbase ma ahee, waa haddii 
lagu barto gabay wanaagsan iyo murti halqabsi leh oo loo riyaago. 

Tolalkii Soomaaliyeed ee reermiyiga ahaa kolkii uu midkood qolo 
kale weerar ku bixinaayo, waxa uu ku dedaali jirey gabyaa iyaga ahi inuu 
colka raaco. Ujeeddaduna waxay ahayd gabayadiisa iyo geeraarradiisa 
guubaabada ahi in ay dhallinyarada duullaanka ah geesinnimo siyaado ah 
ku beeraan. 

Guubaabada ka sokoow, halka loo bukaan-qabo inta loo sii socdona 
wuxuu tirin jirey tixo dhaawasho daarran oo uu Eebbe kaga baryaayo colku 
inuu soo guuleysto, gacmo buuxana uu la soo noqdo. Sidaas darteed, inta 
ау waddada sii hayaan tixahaas ayay dhallinyaradu ku maaweli jirtey, іуара 
oo ay la tahay in kuhaanka gabyaagooda la aqbali doono; in kastoo ay og 
yihiin reeraha ay ku duulayaan inay iyagu ka gardaran yihiin! Si kastaba 
arrinta ha loo arkee, waxaa jirey abaalgud gabyaagaas si gaar ah loo siin 
jirey haddii uu colku soo guuleysto oo inta geel soo helo uu saanyado. 
Ragga kale saamigii uu ula sinnaa ka sokoow, waxaa isaga lagu gunnayn 
jirey tulud dheeraad ah oo, marnaba, aan muran la gelin jirin; taas oo hal- 
gabay ama hal-geeraarshe ay ku magacaabi jireen. 

Warfidiyeenka qoladiisa ayuu gabyaagu ahaa, wixii xaajo ah оо доо 
kale uga xirmana isaga ayaa ka doodii jirey. Gabay cay ah ama aflagaaddo 
kale ah haddii gabyaa kale uu cidahooda ku maagona, isaga ayaa jawaab ka 
celin jirey, iyada оо aad mooddo reerkooda inuu u јооро jagada hay’adaha 
Warfaafinta ee Dawladaha casriga ahi ay samaystaan. 

Haddii laba qolo dareen kala galo oo ay dirir isugu soo saftaan, isaga 
ayaa dhexdooda inta soo joogsada gabay maslaxo-doon ah ka marin jirey, 
halkaas оо uu ku kala dareerin jirey, ka dib markii garran iyo geedka shir 
loo ballamo. Immisa дараа! oo dad iyo duunyoba huf lagu подоп lahaa 
ayaa nin gabyaa ahi baajiyey?! Allowse badanaa inta uu huriyey oo lagu 
hoobtay! 

Wadaadka iyo gabyaaguba dhawritaan iyo maamuusid gaar ah ayay 
bulshada ku dhex-joogi jireen. Geedka shirka kolkii la isugu yimaadana 

Ugaaska tolku halka uu fadhiyo meel aan ka fogeyn ayaa iyagana loo 
bannayn jirey. 

Kolkuu jiilaalku dheeraado oo uu cirku gofo’ diido, gabyaaga ayay 
weyddiisan jireen inuu Eebbe gabay ku baryo; iyaga oo rumaysnaa in 
haddiiba ducadiisa samada laga aqbali doono. Hubka wadaadku hadduu 
ahaa asmo iyo Quraan,hubka gabyaaguna wuxuu ahaa erayadiisa habaarka 
ah ee qofkii uu ku gano aanu la waayin; taas oo ah sababta ay af-ku-leeble 
ugu bixiyeen. Sidaas darteed,ma badnayn xoolihiisa iyo xubnaha qoyskiisa 
midnaba in, si fudud, loogu dhiirrado, maxaa yeelay waxaa bulshada ka 
dhaadhacsanayd sida ducadiisa loo aqbalo in habaarkiisana loo aqbalaayo, 
haddii xataa aanu weligiis iyo Allihiis foodda dhigin! 


17 


Habaarka gabyaaga Soomaaliyeed wuxuu muddo dheer ku ekaa gof 
ama koox Soomaali ah; qof ama koox degaan ka dhexeeyo, isagana wuxuun 
gaboodfal ah kula kacay. Hase ahaatee, sanadihii ugu horreeyey qarnigii 
20d ayaa waxaa loo soo joogey habaarkii oo inta soohdimihii Soomaalida 
ka gudbey u tallaabay qaar ka mid ah shisheeyihii dalka qabsaday. 

Waa bilawga sannadkii 1913kii. Waxaa Berbera soo gaarey, si wacanna 
loogu soo dhoweeyey sarkaal Ingiriis ah oo Nayjeeriya laga soo beddaley. 
In kastoo uu ahaa sarkaal siyaasadeed oo aanu askari ahayn, haddana 
shaqadii loo soo magacaabay waxay ahayd qaba@ilkii Soomaaliyeed 
ee Dawladda Іа jirey inuu weerarrada Daraawiishta Ка ilaaliyo, isla 
markaasna uu iyaga qudhooda ku dirqiyo dhaqanka kala-~dambaynta inay 
u hoggaansamaan. Wuxuu abaabuley, isla markaasna uu madax u noqday 
ciidan Rakuubley ah оо ceelka Burcaad Xarun looga dhigay, amarradii la 
soo siiyey ee magacaabistiisii la socoteyna waxaa ka mid ahaa inuu iska 
ilaaliyo iska-hor'imaad toos ah оо isaga iyo guutooyinka Sayidka dhex- 
mara, 

Sarkaalkaas oo la oran jirey Richard Corfield, Soomaaliduna ay ‘Koofil’ 
ugu уеегі jirtey wuxuu ahaa піп geesinnimo loo giray, isla markaasna aad u 
kibir badan oo jeclaa kolba taladii uu soo jeediyaa inay haddiiba meelmar 
nogoto. Махаа lagu tilmaamay nin gacan kulul оо ciddii ka hor-timaadda 
ciqaabta kula degdega, isaga оо aan innaba tixgelin jirin доа ama tolka 
uu ciqaabayaa inuu iyaga raacsan yahay iyo in kale. Sida la sheegayna, 
hawlihiisii wuxuu ka bilaabay qabaa’ilkii iyaga taageersanaa murammadii 
Ка dhex-jirey inuu ka раг-падо, markaasna uu tolalka qaarkood ganaax 
iyo ciqaab kaleba ku soo rogo. 

Maalintii dambe, qolo uu ku xukumay inay gardaran уіп ayuu ka 

soo dhacay geel iyo xoolo kaleba, isaga oo, si degdeg ah, ugu wareejiyey 
goladii uu u xukumay. Mararkaas oo kale sidii dhici jirteyna, reerihii 
geelaas lahaa waa cayroobeen. Dabadeedna, cad iyo caanoba markay sidii 
Cageey ugu diimeen, carruurtiina ka jalatay ayaa waxaa gabyey gabyaa 
iyaga u dhashay, dadkii la dhacayna ka mid ahaa; gabyaa magaciisa Ina- 
Weyso-Xume naloogu sheegay oo aannaan waxba ugu dari karin. Kaas 
ayaa wuxuu tiriyey tix habaar ah oo uu Richard Corfield ku halgaadey, isla 
markaasna sababta habaarkiisa uu ku carrab-baabaayo. 

Gadaal baan tixdaas iyada ah idiinka sheegi doonaaye, waxaa la soo 
gaarey bishii Agoosto ee isla sannadkii 1913kii, Ciidan Daraawiish ah оо 
Ismaaciil Mire uu ammaanduule u ahaa ayaa inta Taleex ka duuley wuxuu 
galay degmo ballaaran oo agagaarka Burco tiil, kana tirsanayd qabaailkii 
ау Ingiriiska gacansaarka lahaayeen. Markaas bay ka soo qaadeen giddii 
wixii ay geelal haysteen; dabadeedna nimankii lahaa oo qaylodhaan ah, 
Koofilna u colcolaadinaaya ayaa Burco isa зіі taagey. Isaguna ma hoojine, 
markiiba ciidankii Rakuubleyda ee uu u talinaayey ayuu diyaariyey. 
Tallaabada caynkaas ah isaga oo aan oggolaansho u haysen, Berberana u 
tebin ayuu go’aansaday inuu geelaas ka dabo-tago oo uu Daraawiish ka 
soo dhiciyo. 

Waa nin ay belo wadataaye, ciidankii ayuu halhaleel u dhaqaajiyey. 
Daraawiish оо geelii Beer Іа sii maraysa ayuu meel shishe ka arkay. На 
yeeshee, ma uu weerarine, intuu hareer-maray ayuu u sii fariistay buurta 
Dulmadoobe salkeeda, halkaas оо uu islahaa, ‘Daraawiishi geela way soo 
marin doonaan’. Dhaqdhaqaaqii Corfield iyo ciidankiisii, Daraawiishi 
way u war-haysey, huurse iska saari mayn oo marnaba inay cid kale uu 
babac-dhigi karto lama hayn! Waa siduu malaynaye, waabberigii ayay 
Daraawiish оо geelii wadataa buurtii soo abbaarsiiyeen. Xabbaddii baa 
haddiiba la isku tuurtuuray. Dhinac waliba dhinacii kale ayuu ku hurgufey 
wixii uu гаѕааѕ haystey. Каррі goobtaas ku baxay kuwii ugu horreeyeyna 
waxaa ka mid ahaa Richard Corfield; ammaamduulihii Rakuubleydii 
Ingiriiska. Halkaas buu ciidankiisii ku jabay. Halkaas bayna Daraawiishi 
ku guuleysatey; halkaas bay baal dheer ku gashatay. 

Goobtaas oo magacyada Dulmadoobe iyo Ruuga labadaba taariikhda 
ku gashay, wazaa laga tiriyey gabayo digasho ah oo suugaanta Soomaalida 
meel sare Кара jira, aadna саап u noqday. Waxaan ч jeedaa gabaygii 
Ismaaciil Mire uu goobtaas kaga xogwarramaayey, kana kici jirey: 


Annagoo Taleex naal jahaad taladi soo gaadnay 
Toddobaatan bogol oo Darwiish togatey neef-doorka 
Sayidkayagu tii uu na yidhi Torog wada heensaynnay! 

Iyo kii uu Sayidku Koofil uu ku sagootiyi jirey, lafaggureyaasha 
suugaanta Soomaaliduna ay ku tilmaameen Boqorka maansada digashada 
iyo ku-wiirsiga. Waa gabaygii ka bilaaban jirey: 


Adaa Koofiloow jiitayaan dunida joogeyne 
Adigaa sidkii lagugu wadi jimic Іа aaneede 
Jahannama-la-geeyoow haddaad aakhiruu jahato! 


Dhinaca kale, waxaa isna jirey gabay baroor ah oo geeridii Koofil 
ku saabsanaa, gabyaa Ingiriis ah oo ay saaxiib ahaayeenna uu afkooda 
ugu qoray. Hase ahaatee, sidaan idiin hor-mariyey, waxaa jirey gabyaa 
Soomaaliyeed oo ka tirsanaa rayadkii Ingiriiska la jirey; kaas oo, intaan 
Daraawiishtu dilin, sarkaalkaas gabay ku habaaray. ‘Koofil waa lagu 
dhugtamey oo Dulmadoobe ayaa lagu diley’ markii la maqlay ayaa la 
xusuustay tixdii gaabnayd ee dhawr bilood ka hor uu Ina-Weyso-Xume 
ku habaari jirey; waa tixdii ahayd: 


Sayidkoo wax galay raacdadoo la isku soo gaarey 
Adigiyo gubniga aad waddaa goobataal подоуе! 
Gidhliggaanku kaa joogsey oo guuxa kaa demiye 
Ku googgooste nimankii kufriga gaajaduu qabaye 
Guga ha gaadhin adigaa tolkay gaajadaas badaye! 
Afkuna gaw ku yidhi xaajadaad gees и badisaaye! 


Dabadeed, ‘Allaylehe, wuu la helay’ ayaa Іа isugu sheekeeyey, bulshadiina 
waxay isla dhex-qaadday gabyaaga Soomaaliyeed siduu habaarkiisa 
Muslinka wax ugu yeeli karo inuu gaaladana wax ugu yeeli karo! 

Maansoyahannadii Soomaalida ee ujeeddada habaarka magaca dheer 
ku yeeshay waxaa ka mid ahaa nin, Allaha u naxariistee, la oran jirey 
Xasan Shiil oo ahaa gabyaa waagiisii aad u caan-baxay, bartamihii qarnigii 
20dna nolol ku soo gaarey. Qarnigii kaas ka horreeyey ee 19d bartamihiisii 
ilaa waaxdii hore ее kii 20d, meelihii uu gumeysigu хоорра ku qabsaday 
markii laga reebo, waxaa dalka Soomaaliyeed ka jirey maamullo saddex 
ah oo ka kala dhisnaa Gobolka Mudug, Dooxada Nugaaleed iyo Gobolka 
Bari. 

Maamuladaas kii ugu baahsanaa, uguna awoodda roonaa wuxuu ahaa 


É 

kii Daraawiisheed ee Nugaal bartamaheeda iyo Taleex ay Xaruntiisu 
ahayd, Sayid Maxamadna uu ka talin jirey. Maamulka labaad oo ka dhisnaa 
gobollada Bariga waxay xaruntiisu ahayd Baargaal, Boqor Cismaan 
ayaana ka talin jirey. Кап saddexaadi wuxuu isaguna ahaa Saddanadii 
magaalada Hobyo ka jiri jirtey ee hoggaankeeda ay isaga dambeeyeen 
asaasaheedii Suldaan Yuusuf Cali oo ‘Keenadiid’ loo yiqiin iyo inankiisii 
curad; Suldaaan Cali Yuusuf. In kastoo ay Soomaali wada ahaayeenna 
col xiirexiire ah ayay saddexdaas maamul isu ahaayeen, heer walbana 
colaaddoodu way gaari jirtey. 

Maamul waliba duullaammadii uu midka kale ku qaadi jirey iyo xoolihii 
ay kala mooradduugi jireeni kala-joogsi ma yeelan ilaa gumeysteyaashii 
Ingiriiska iyo Talyaanigu ay madaxbannaanidoodii weysiiyeen, dhammaan 
dhulkii ay ka talin jireenna ay xoog kagala wareegeen. 

Dirirtii hubaysnayd ee maamulladaas dhex-mari jirtey ka sokoow, 
waxaa iyaduna goor noolba aloosnayd colaad xagga dacaayadda ah oo 
hubkii loo adeegsan jirey ay maansadu ugu xoog badnayd. 

Wouxuu maamul waliba lahaa danihiisa maansoyahanno u dooda; 
maansoyahanno qoyska talada haya ammaana oo magaciisa sare u qaada, 
mar walbana ka hal-celiya gabayadii kolba uga imaan jirey hal’abuurrada 
maamulladii kale ee xifaalada, xinifta iyo xintanku uu kooda Ка dhexayn 
jirey. Tusaale ahaan, qaar ka mid ah maansoyahannadii Reer-Hobyoodka 
ahaa ee Saddanadii Reer-Keenadiid daafici jirey waxaa laga xusi karaa 
Gooni Cabdi Xaaji, Axmed-Busur, Ayax Maxamad Dhawre, Xasan Shiil, 
Cali Sharma’arke, Xuseen Cali-Jiis iyo qaar kale. Bogortooyadii Bari kuwii 
u doodi jireyna waxaa ugu magac-dheeraa Faratol Maxamad Sharma’arke 
iyo adeerkiis Yuusuf Sharma’arke Cismaan оо ‘Shankukibir’ lagu naanaysi 
jirey. Daraawiishi iyadu cid daafacda uma baahnayn, Carrabkii seefta ahaa 
ee Sayidka ayaa ku fillaa! 

Marar badan ayaa waxaa dhici jirtey gabyaagu intuu ka fallaagoobo 
maamulkii uu hortii daafici jirey inuu u galo kuwii la colka ahaa midkood. 
Tusaale ahaan, intay Hobyo Ка fakadaan ayay Sayid iyo Taleex u geli jireen, 
marna intay Baargaal iyo Boosaaso ka tagaan ayay Hobyo sii joogsan 
jireen; iyaga oo mar walba diyaar la ahaa wax-ka-sheegga maamulkii ay 
awel hore u doodi jireen, midkaan ay u yimaadeenna ammaantiisu ay 
debnaha ka saarsaaran tahay. Xasan Shiil oo sidaan soo xusay ka mid 
ahaa maansoyahannadii daafaca Reer-Keenadiid u heellanaan jirey ayaa 
beri dambe Hobyo ka soo fogaadey oo degmaystey Waqooyiga fog ee 
Mudug. Rag malaha doonaayey isaga iyo Suldaan Cali Yuusuf inay isku 
diraan ayaa waxay faafiyeen inuu maaggan yahay Daraawiish inuu u 
fakado, sidaas awgeedna uu geeliisii u fogeystey. Warkaas beenta ah, isla 


ee 

markaasna aanu jeclaysan ayaa gabyaaga dhawr jeer dhegihiisa ku soo 
nognogday. Maalintii dambe ayaa waxaa loo keenay farriin Hobyo looga 
soo dhiibey oo dulucdeedu ahayd: ‘Xasan Shiiloow, Suldaan Cali waa kuu 
caraysan yahay...wuxuu ka war-helay waxa aad damacsan tahay...inaad 
rabto inaad Таіеех u fakatid ayaa loo sheegay, isaguna wuu rumaystay!’ 
Markaas buu tiriyey, waayadaas iyo ka dibba, tix gobolka Mudug aad 
caan ugu nogotay, welina lagu maahmaaho; tix gaaban oo uu isku xujo- 
furaayo, Suldaankana uu ugu sheegaayo wararka looga soo tebiyey inay 
huf iyo been yihiin iyo talo aan weligeedba dubaaqiisa ku soo dhicin. 
Waxuu уйі: 


Dhammoow Сай Suldaan hadal rag waa dhuuxa ka caddeeye 
Waxaan dhimiyo nooloow ahayn lagu dhaqnaan waaye 
Haddaan ruux ku dhaafsanahayoon dhacayo geelayga 
Dhiidtyo Warraab baan ku furay dhinacyadoodiiye 

Dharaar iyo habeen maan la tago yaa i dhawrahayey?! 

Aan, haddaba, idinku celiyo Xasan Shiil iyo tixdiisii habaarka ahayd ee 
uu тараса kula bixi doono. Dabayaaqadii 1900 iyo labaatannadii ayaa la 
soo gaarey. Ingiriis, Talyaani, Xabashi iyo Soomaalidii la jaalka ahaydba 
waxay beryahaas ku hawllanaayeen si kama-dambays ah sidii Daraawiish 
loogu jebin lahaa. OTolihii dhaqdhaqaaqaas lagu burburin lahaa ayaa si 
aan hakad Іарауп wuxuu пра socdey London, Qaahira, Cadan iyo Berbera 
оо ahayd halkii lagu uruurinaayey hub iyo xeeldhcereyaal dagaal wixii 
uu Gumeysigu heli karaayey. Sida muuqatana, diyaarinta hawlgalladaas 
ciidan, Daraawiishi way moogeyd. ‘Оо maxaa ugu wacnaa? ma isleedahay? 
Sahan iyo xuuraan muddo aan yarayn Ingiriiska wareeriyey waxay ku 
dhaadatoba, markii uu dagaalkii ku dheeraaday ayaa sirdoonkii wadaadku 
soo gaabtay. Dhulka cadowgu joogo ilaaladii dhinac walba ugu saqaafi 
jirtey ayaa soo yaraatay. Abaabulkoodii duullaan ayaa kala daatay. Rugihii 
ay qalcadaha ku lahaayeen ee daafaca iyo ciidanka joogtada ah u baahnaa 
ayaa ku ballaartay, markaas baa, in badan oo ka mid ah, la soo cidleeyey. 

Dhanka kale, waa la isadareensaday...dhexdoodii ayaa is’aamminkii 
ku yaraaday. Nin waliba dantiisii ayuu raacday, taana waxaa ka dhashay 
amarradii Sayidka in la fulin waayo iyo nin waliba inuu falo wixii uu 
doono, isaga oo magaca Daraawiisheed huwan. Ugu dambaystiina, 
haybaddii Ururka iyo tii hoggaamiyuhuba hoos ayay u dhaceen, markii 
loo eego Daraawiish gudaheeda iyo dibaddeeda labadaba. 


= 

Arrini iyada oo halkaas maraysa ayaa hilaadda 1918kii ama '19kii 
waxaa geeraar habaar ah Sayidka u soo tiriyey Xasan Shiil oo, sidaan soo 
sheegay, ka mid ahaa Saddanadii Hobyood maansoyahannadii taageeri 
jirey. 

Waxaa meerisyadiisii ka mid ahaa: 


Tlaahoow ата dil 

Ama doori ninkaas 
Ama Diinta ku toosi 
Ama gaalada doont 
Isagoo dagan sii! 
Tlaahoow duceeyey оо 
Dartaahaan и sujuudaye 
Dad іпніза kaleeto 

Ha ka dooran ninkaas! 


Dabadeed, bishii Jannaayo 1920kii waa tii Xarumihii Daraawiisheed 
lagu soo qaaday duullaan saddex madax ah; cirka, dhulka iyo badda. 
Markii si kale wax looga qaadin waayeyna waa tii loo soo adeegsadey 
teknoloojiyadii casriga ahayd ee dagaalka tii ugu dambaysey. Dayuurado 
aanay agoon, kana tabaabushaysan waa tay, goor subax ah, ku soo 
waabberiisteen. Markaasna, waa tay kala yaaceen, nin walibana uu 
hortiisa u cararay. Sayidkii iyo rag aan afar bogol ka badnayni waa ti 
ay Galbeed qabteen. Dabadeedna, waa yaabe, xoogaggii adduunka ugu 
waaweynaa ninkii ay 20 sano iyo ka badan gacan ku dhigi waayeen waa tii 
ay kaneecadii webi Shabeelle soo riddey, dabadeedna Disembar 1920kii 
waa tii, Allaha u naxariistee, uu limey ku geeriyoodey. 

Dhacdooyinkaas xanuunka badnaa ee ay Daraawiishi ku burburtay, 
hoggaamiyaheediina uu sababsaday waxaa jirey Soomaalida qaar wax ka 
saaray Xasan Shiil iyo geeraarkiisii habaarka ahaa. Sidaas darteed bayna 
ugu bixiyeen naanaysta waayadii dambe magaciisa ka hari weydey ee 
ahayd ‘Gabay-Aweyti’; taas оо ilaa maantaba loo yaqaan. 

Weli waa habaarkiiye, waxaa la yiri: Galbeedka dhulka Soomaalida 
ayaa bartamihii qanigii 19d waxaa ka soo baxay wadaad quraan-ruug 
ah oo aad looga aflaxay. Wuxuu ahaa degaankii uu joogi jirey oo idil 
macallin la isaga sheegay; macallin ardadiisa dhab ири hagar-baxa, sidaas 
darteedna dadku si fudud ayay u kala garan jireen iyaga iyo dugsiyada 

wadaaddadii kale kuwii wax ka baran jirey. Col iyo abaari haddii aanay u 
diidinna, aabbe waliba wuxuu ku taami jirey wadaadkaas inuu la derso, si 
іпапітадііза midkood uu dugsigiisa u geysto. 

Dhaganka waxbarashada ee Soomaalidu siduu ahaan jireyna, waxaa la 
bixin jirey xoolo aan badnayn oo ijaar ah, macallinkaas oo kalena uu ka 
qaadan jirey waalidka dhalay kolba ardayga uu wax baraayo, kuwaas oo ay 
ugu qlime roonayd qaalin geel ah оо wadaadka Іа guddoonsiin jirey kolka 
wiilasha midkood uu Quraanka u dhammeeyo. 

In kastoo uu sano-kontonaad madaxa la galay, haddana macallinku 
weli reer ma uu yeelan. Weli ma uu guursan, maxaa yeelay xoolo uu yarad 
isaga bixiyaa xeradiisa kuma jirin. Guurkuna, sida la og yahay, waayadaas 
ma fududayn oo nin waliba gabadha uu dhalay ee u korta wuxuu ka filan 
jirey in laga siin doono geel faro badan oo kolkolka qaarkood lixdan 
halaad ay tiradiisu kor u dhaafi jirtey. Sidaas awgeed, gabdhaha way ku 
xisaabtami jireen oo inta badan ninkii laba laga guursadaa wuu Ка hodmi 
jirey, in kastoo, dhaqan ahaan, ay wiilasha ka jeclaayeen. 

Wadaadkaas oo la oran jirey Macallin Axmed Muxumad Aw- 
Ibraahin Aw-Siddiiq ayaa maalintii dambe waxaa dugsigii ugu yimid 
nin uu, muuqaal ahaan, u garanaayey, dadka degaankaasna ka tirsanaa. 
Waxaa ninka la socdey wiil markaas 10-jirsadey 00 uu keligiis wiilal ka 
Іараа; kaas оо uu dugsiga u keenay in Quraanka lagu baro. Madigaas 
ka sokoowna, wuxuu lahaa laba gashaantimood oo ciddii aragtaaba ay 
quruxdooda la ashqaraartay. Labada midda weyni way doonnanayd oo 
yaradkeedii odaygu waxna waaba qaatay, waxna wuu sugaayey, tan yarise 
maalmahaas ayayba timaha tidcatay. 

Wadahadal aan sidaas u dheerayn ka dib, odaygii wiilka dhalay iyo 
macallin Axmed way heshiiyeen. Waxay isku afgarteen macallinku 
inuu wiilka Quraanka u bilaabo iyo, markuu и dhammeeyo, in odaygu, 
abaalgud ahaan, uu u siin doono labadiisa gabdhood midda yar ee 
dhowaanta guudka loo dabay. Nin xilo la’aan ku raagey buu ahaaye, aad 
buu macallinkiina heshiiskaas ugu farxay. Kolkaas buu isla markiiba intuu 
wiilkii guddoomey, ‘A/if-wax-ma le} \оохіі ugu xarriiqay. Maalmihii 
xigeyna, isagaas ma ahee, ardadii kale inuu illoobo ayuu ku sigtay. Goor 
noolba, isaga ayuu gacanta haystaaye, haddiiba ma seeddigiis rumaad buu 
u aqoonsaday? U malee. Jimce iyo fasax kale toona uma oggolaado. Halka 
wiilasha kale ay maalintii hal cashar Ка qaataan, isaga labuu siin ўігеу. Sida 
muugqatana, wiilku fahmo miiran buu ahaaye, casharkii la siiyoba, intaan 
laba tuke isdaawan, ayuu kor ka qaybaa. ‘Macallinoow іі dhegayso'diisa’ 
ayay ardada kale la wada yaabi jirtey. 

Wax la isla soo marayba, dharaartii Quraanka loo bilaabay kolkay 


182 SILSILADDA XULKA SUUGAANTA SOOMAALIDA 


laba sano ka soo wareegtey ayuu wiilkii casharkii ugu dambecyey 
ka soo baxay. Halkaas ayuu qalinkii ku jebiyey, isaga oo 12kii gu’ ay 
markaas u dhammaadeen! Dabadeedna, ballantaa ahayde, goor subax 
ah ayuu macallin Axmed kabihiisii illaday. Wuxuu u dhagaaqay xagga 
reerkii wiilka dhalay. Iyadoo markaas ay xoolihii dareereen ayuu u tegey 
odaygii oo golihii geeliisa hor-fadhiya. Isnabdaadin ka dibna, wuxuu 
weyddiistey ballantii ay lahaayeen inuu fuliyo, gabadhiina uu u dhiso. 
Kolkaas baa odaygii cabbaar hadalkii ku xirmay. Marba dhinac ayuu u 
jeestey. Dabuubta wadaadka wax uu kaga jawaabo ayuu doondoonay. Ugu 
dambaystii ayaa waxaa Alle ka keenay, “Wadaadoow, ‘runi rag kama nixiso’ 
waa tii lagu maahmaahay. Tu kalena waa tay ahayd, ‘gee/na waa galgashaa, 
ragna ways geddiyaaye ballanteennii sideedii ahaan mayso. Waxaad igu 
leedahay qaalintii geela ahayd ee aad ka qaadan jirtey kolba wiilka aad 
Quraanka u dhammayso. Sidaas awgeedna, arrintii gabadha iska illoow 
oo isaga samir, awel baan ku fududaadayel”’. 

Macallinkii, dhegihiisii ayuu rumaysan waayey. ‘Alloow riyo іра dhigay’ 
ayuu hoos ugu ducaystey. “Warkaad tiri iigu soo cel ayuu odaygii dhawr 
jeer ku yiri, ha yeeshee, wixii hore wax ka duwan ka maqli waa. Show 
isagu ma ogee, gabadha rag guurdoon ah ayaa soo doonay. Show geel faro 
badan bay odayga u ballan-qaadeen oo, sidaas ayuu ballantii Кара baxay. 

Wadaadkii bay kolkaas indhihii madoobaadeen! Barqay ahayde, 
qorraxdii baa u muuqan weydey! Isaga оо aad u gidaadsan, luguhuna ау 
xajin la’ yihiin ayuu ka kacay, isagana tegey golihii uu odaygu fadhiyey. 
Dabadeedna, inuu dagaallamo ayaa ka goday. Hubkuse waa kala kaane, 
isaga kiisu warmo iyo fardo ma ahayn. Kiisu wuxuu ahaa Quraan, asmo 
iyo asraare, Allaylehe iyaga ha ku ku aarsado. Oo suuraduhu kala astaan 
lehe, reerkii ku ballan-furay Ancaam ha ku gano, markaasna ha warjeefto: 
odayga ha wareento, wiilka ha curdan-dhariso, hooyadiisna intay ku 
durduriso dhasha ha ka gabsato! Siduu filaayeyna, taasi markay dhacdo 
waxaa xigi doonta inay u yeeraan, tuftiisa iyo tahliishiisa inay ka baryaan, 
intay xaal-mariyaanna ay u dhisaan gabadhii ay u diidi jireen. 114 jeer 
hadduu akhriska suuraddaas toddobaad idil u soo jeedey ayuu habeenkii 
dambe reerkii ku halgaadey, tix gabay ahna kula ballamay. 


Wuxuu yiri: 


Rag hadduu irdhooboo qalbigu aammin kala waayo 
Ninba awlaxiisuu dagaal kula ordaayaaye 
Ancaameey! maxaad fali adaan ku arsilaayaaye! 
Sow eebadaydoo aan ritiyo aaho nogon maysid? 
Sow inanka keliyuu dhaliyo ubadka layn maysid? 

Sow ooridiisuna dhalmada ka afur-deyn mayso? 
Sow aramiduu gabi jiriyo eel ku kicin maysid?! 
Sow awgi doonaay! markaas layma odhan doono?! 


Сири Каа хіреу goor duhurkii ah ayaa macallinkii nin soconayaa 
dugsigii ugu yimid oo war uu ka naxay uga tibixsiiyey. Wuxuu ku leeyahay: 
“Macallin Axmadoow, gabadhii laguu diidi jirey niman ardaagal u ah 
ayaa dhawr cisho aabbaheed marti u ahaa, Wixii kale oo dhanna waa laga 
heshiiyaye, tirada geela yaradka ah ayaa intaas lagu gorgortamaayey. Saaka 
ayaa arrintaasna la isku af-gartay, taladuna waxay tahay, geed-hebel, in 
galabta loogu meheriyo! Wadaadkii baa markaas haddiiba go’aan gaarey. 
Wuxuu goostay gabadhaas iyo ninka soo doonay inuu isgefsiiyo. Inuu 
goobtaas tago, kana tiriyo gabay habaar ah oo kaas soo doonay iyo ninkii 
kale oo maqlaaba ay kaga cararaan. Wax yar ka dibna, geedkii gabadha 
lagu meherin lahaa oo aad loo soo buuxiyey ayuu isa sii taagey. Nin 
garanaayey iyo nimaan garanaynba, mar qura ayaa la wada aamusay. Isna 
meel laga wada maqli karo intuu joogsadey, gabadhii oo gabdho kale kob 
gees ah la fadhidana murugsatada ku fiigay ayuu yiri: 


Naagtaa gedaafaha qabtiyo culimmo gaaddeeda 
Naagtaan gugeedii marraha tiro ku gaw-siiyey 
Guduudkeeda uun bay arkiye kuma gudaayaane 
Allahayoow ninkii guursadoow aadan ku guuleysan!; 


Guryo ba'ay caydh iyo ka qaad goobataal madhane 
Gablan wiil la’aaneed Ilaah gorodda kuu saarye 
Waa meel inkaar lagu gubaye dhaxal laguu gooye!; 


Gurbood iyo carruur ay dhashaa kuma gargaaraane 
Gadhka kuma gabtaan oo wiilasheed gogol ha qoogsiine 
Gaafaha raggaad gaybsataan geedka kugu сШуе!; 


Gaaniyo irman guun ah iyo goodir iyo gaalmo 
Gu’-dhalka iyo gaadiid la raro goonni ha u soofsan! 
Ganuun xoor leh ood soo shubtana Eebbe kugu gaabi! 


Rag ninkii hungurigeed galoow minadu kaa guurtey 
Gaanniga la taageero iyo gamasku ka leexay 
Geedkiyo (guska) xiniinyaha jidhkoo gudhanna laallaadi! 

Mar qura ayaa geedkii lagu kala cararay. Ninkii guurdoonka ahaa iyo 
raggii la socdeyna gee] wixii ay hormariyeen ayay odaygii ka ceshadeen, 
“‘Wadeeco Alla іуара оо ku haya ayay reerahoodii u jiciirteen. Gabadhiina 
laba dambe isuguma imaan. Gabaygaas ninkii maqlay iyo kii loo 
sheegayba afar geeddi buu ka fogaadey. Sida la sheegay, iyada oo weli 
gabar ah ayay gabowdey. Waayadii dambena waxay ku sheekayn jireen: 
‘Macallin Axmed baa laga gaarey!’. 

Maansoyahannadii Soomaalida dhexdeeda magaca weyn ku lahaa ee 
inta gof habaaray la helay waxaa ka mid ahaa gabyaagii Reer-Hargeysaad 
ee Faarax Nuur la oran jirey, ninkii muddada dheer goladii uu ka dhashay 
hoggaamiyaha u ahaa, tixihiisii guursidiidka ahaana ku mutaystay 
aqoonsiga bulsho-weynta; mar hore iyo mar dambeba. Rag ay isku da’ 
iyo isku degaanba ahaayeen, gabyina ogaa ayay colaad maanso Faarax 
ka dhexayn jirtey, iyada oo mid waliba reerkii uu ahaa uu maansadiisa 
ku ammaanaayo amaba uu ku gar-siinaayo, kan kale qoladiisana uu ku 
darraabaayo, marar kalena uu ugu hanjabaayo. 

Raggii, haddaba, muddada dheer, ay gabyaaga isu gabyi jireen, meelaha 
fogfogna ay isla gaareen waxaa ири тарас dheeraa gabyaagii isaguna 
caanka ahaa ee la oran jirey Qawdhan Ducaale Suldaan. Waxay ahaayeen 
laba nin oo isku beegmi karey, miisaan la wada saari karo, geeridoodii ka 
diba inooga tegey silsilad maanso oo hodontooyada suugaanta Soomaalida 
wax badan ku soo kordhisey. 

Maalintii dambe ayaa safro hawdka ka yimid, xeebna u socdaa waxay 
Faarax Nuur u keeneen gabay isaga loo soo tiriyey оо aad u foolxun, 
hase ahaatee xagga Qawdhan Ducaale aan uga imaan. ‘Yaa gabaygaan 
ii soo tiriyey? ayuu nimankii weyddiiyey? Markaas bay u sheegeen inan 
dhallinyaro ah oo Ina-Warfaa Suldaan la yiraahdaa inuu u soo dhiibey. 
Haa! Markaas buu wax gartay. Markaas bay wax u kala caddaadeen. 
Inanka soo gabyey Qawdhan Ducaale ayay xigto dhow ahaayeen, sidaas 
darteedna isaga ayuu u hiilinaayey. 

Taasise wax layaab leh Faarax kuma ahayn oo gabyaagu inuu u garbeeyo 
ku’ kale oo ay qaraabo yihiini dhaqankii јігеу ayay ka mid ahayd. Wuxuuse 
ligi kari waayey aflagaaddada uu wiilku tixdiisa ka soo buuxiyey, makaa 
yeelay maansoyahannadii isaga la dada ahaa gabayga kuma ay caytami 
jirin. Way ku wada doodi jireen, way ku xifaaltami jireen, way ku faantami 
jireen, way isugu gooddiyi jireen, isla markaasna waxay ka ilaalin jireen 
erayo cay ama deelqaaf kaleba xanbaarsan, kumana ay dari jirin. 

Sidii dhici jirtey, gabyaagu haddii uu maansadiisa ku caytamo 
intay ka mashiigsadaan ayay ku takoori jireen, waayada dambena in 
maansoyahannada lagu tiriyo ayuuba seegi jirey. Taariikhda suugaanta 
Soomaalida markii inta dib loogu noqdo arrintaas laga toydana, waxaa 
xusuusteenna ku soo dhacaaya maansoyahankii murtida iyo miraha 
waaweynaa ee, malahayga, maalin uu dhab u carooday, haweeneydii uu 
qabey tixdiisii foosha xumayd u tirin jirey; tixdii ‘Dannood loo bixiyey 
ee markuu shaaciyey ka dib lagu qoonsaday, laguna wada darraabay; taas 
oo sabab u noqotay gabayadiisii kale оо idil іп dhegaha laga furaysto, 
ееррапа aan wax qumman laga hayn! 

Dhinaca kale, bulshada dhexdeeda dhagankii laga yiqiini wuxuu ahaa 
gabyaaga dhallinta yar ee markaas soo kacayaa inuu ka gabbado gabyaaga 
ka dada weyn ee inta caanka noqda geyiga oo dhan uu magaciisu ku faafo. 
Caadadii loo bartay waxay ahayd gabyaaga soo korayaa inuu gabyaaga 
weyn Ка xishoodo, inuu wax ka barto oo tixihiisa kor ka qaybo, waayada 
hore oo dhan inuu weriye u noqdo, wax uu isagu tiriyeyna aanu ka marin 
gabyaaga weyni gole uu ku sugan yahay. 

Dhawr jeer ayuu Faarax tixdii wiilka maankiisa ku soo celiyey! Waxaa, 
malaha, ka degi weydey inankan yari sida uu ugu soo dhiirradey oo 
weliba tix ay afxumadu muush ka tahay uu ugu soo dhiibey. Kolkaas buu 
isweyddiiyey: Bal haddaan ka weynahay, bal haddaan ka gabaysanahay 
oo dhulka oo idil magacayga lagaga haasaawo, bal haddaan ahay af-ku- 
leeble daymadiisu aanay dhulka dhicin; bal intaasba inaan ahay haddii 
aan muran ka taagneyn, sidee buu waa axdare, inankan yari ii salooshay, 
ma mid ау xigaaladiisu nacday baa? “Toloow, wiilka тахаа qaaday?’ ayuu 
debin ku celceliyey. 

Dabadeed, waxaa Faarax ku soo dhacday maahmaahdii ahayd, ‘Gal dad 
lig ah ul baa lagu dayaal’ оо loola jeedo ballida iyo harooyinka ау biyuhu 
ceegaagaan la iskama galo uune, horta waa la iska hubiyaa. Si aan loogu 
hafan, moolkooda ayaa, marka hore, la sugtaa, ul dheerna waa la isaga 
hilaadiyaa. Faarax wuxuu isu arkaayey inuu ahaa gal dad-lig ah oo inankii 
u soo gabyey, ogaal Іа аап, uu ugu soo dhex-dhacay! Махаа xigey? 

Badanaa, gabay-baradku kolka maansoyahan caan ah oo Faarax la heer 
ah uu gabay ugu soo bareero, laba sababood middood ayaa ku xanbaarta: 
Inuu тарас ku doonaayo oo ‘isaga iyo hebel baa isu gabyey’ in la maqlo 
uu uga jeedo. Iyo inuu ugu hiilinaayo gabyaa ay isxigaan оо іп laga wado 
uu istusay. Markaas оо kalena, gabyaaga weyn ee la maagay saddex waddo 
middood ayuu raaci jirey. Gabay-baradka isku soo dhereriyey inuu u 
jawaabo oo tix hanjabaad miiran ah uu isaga aamusiiyo. Inuusan u juugin 
oo jiritaankiisaba uu ismoogeysiiyo, si labadooda magac aan iskummar 

loo xusin, dabadeedna aanay isku meekhaan u подоп. Iyo waddada 
saddexaad oo ah inuu u gudbo, weerarna uu ku qaado gabyaaga kale 
ee uu u malaynaayo kan gabay-baradka ah inuu gadaal ka soo riixaayo, 
markaasna uu labadooda isu maro! 

Wuxuu maskaxda daaliyo, hadbana uu talo istusaba, ugu dambaystii 
wuxuu Faarax ka badin waayey inaanu wiilka toos ula gabyan oo tixdii 
uu u soo dhiibey arrimihii ku jirey aanu ka jawaabin, isla markaasna aanu 
ka aamusin. Tix gaaban oo uu maantaas tiriyey ayuu ku bilaabay murtida 
laga baran karo maahmaahdii ahayd ‘Gal dad lig ah ul baa lagu dayaal, 
taas oo dulucdeeda shishe ay tahay inta aan halista madax-madax la isugu 
tuurin in la dhudhumiyaa inay wanaagsan tahay. 

Wakuu yiri: 

Gal dad-liq ah ul baa lagu dayaa laga dambeeyaaye 
Weligiinba ceel dawlis leh yaad dalaq tidhaahdaane 
Dirkii kula dhashiyo aabbahaa kuguma daayeene 
Malaa miduu Warfaa dayriyoo daahan baad tahaye; 
Aarkii Daboolaan ahoon dibedda joogeyne 
Duddada geela yaan sidii dawri kala boodi 


Ama doon yaxaas uga dhacaa waa dad aakhiro е! 


Sidaynu garan karayno, meerisyada saddexda ah ее dambe waa kuhaan 
iyo habaar uu maansoyahanku ku halgaadey inankii ku soo dhiirradey. 
Allaha u naxariistee, gabyaagii la oran jirey Cabdi lidaan 00 ay Faarax 
Nuur xigaalo ahaayeen, taariikhdiisiina in badan nooga sheegi jirey 
toddobaatannadii qarnigii 20d rag aan ku jirey siduu ugu warramay, 
habaarkii Faarax dhulka ma dhicin, wiilkiina lama uu seegine, wuu la 
helay. Махаа la yiri: Goor ay fiid-horaad tahay oo markaas xoolihii la soo 
xeraystey ayaa libaax aan cid kale wax yeelini yarkii dusha kaga dhacay oo 
geeljirihii kale kala dhex-baxay! 

Dabadeed, dadkii dhacdadaas goobjoogga u ahaa in door ah oo ka mid 
ah ayaa waxay rumaysatay Ina-Warfaa Suldaan bahalkii la tegey libaax 
run ah inaanu ahayne, uu ahaa Faarax Nuur qudhiisiisii оо aarkii Daboole 
isaga soo dhigay; taas 00 inoo muujinaysa af-ku-leebnimada iyo awoodaha 
dahsoon ee bulshadii hore ee Soomaalidu ay gabyaaga u oggolayd, Faarar 
Nuur oo kalena ay isaga ilaalin jirtey. 

Sidaan meelo hore ku soo xusay, waxay u badnayd gabyaaga 
Soomaaliyeed markuu habaarramaayo ruux ka gardarraaday oo isaguna 
Soomaali ah inuu habaaro. Ha yeeshee, дагпіріі labaatanaad barkiisii hore 
ayaa maansada Soomaalida waxaa ku soo biiray habaar nooc kale ah oo 
hal'abuurrada qaar ka mid ahi ay soo rogeen. 

Waxaan u jeedaa, iyada oo dhib laga tirsanaayo, habaarka lagu halgaado 
Dawlad hebla’; kaas oo gumeysigii Reer-Yurub ka hor aan ku jiri jirin 
ujeeddada habaarka ee maansadeenna kalaasigga ah. Waxaan, haddaba, 
halkan ku soo qaadi doonaa habaarka noocaas ah oo geeraar iyo gabay loo 
xanbaariyey, ayna kala tiriyeen laba maansoyahan oo meelo aad u kala fog 
ku kala noolaa, asii isku waayo ahaa. Kolka horese, maanso walba sababta 
loo tiriyey baa la sheegaaye, bal aan maanta geeraarka iyo siduu ku yimid 
idiin soo hormariyo. 

Taariikhda casriga ah ee Geeska Afrika sida laga akhrisan karo, 
waqooyiga ka sokoow, Ingiriisku qayb ka mid ah koonfurta dalka ayuu 
intii muddo ah ka talinaayey. Waa dhulkii Jubbaland loo aqoon jirey oo 
u dhexeeya magaalooyinka Kismaayo iyo Dooloow, galbeedka webiga 
Jubbana ku yaal; dhulka soohdinta la leh geyiga Soomaaliyeed ee waagii 
Ingiriisku haystey NFD ku magacawnaa, haatanse waqooyi-bari Keenya 
loogu yeero. 

Sida la xusuusan yahay, heshiisyadii kolba dhex-mari jirey 
gumeysteyaashii Reer-Yurub, kuna saabsanaa qaybo ka tirsan dhulka 
Soomaaliyeed waxaa ka mid ahaa dagaalkii 1d ka dib mid Dawladaha 
Ingiriiska iyo Talyaanigu ay kala saxiixdeen. Markiisii horeba, Ingiriisku 
wuxuu Jubbaland ka ijaartey Carabtii Sanjibaar ka talin jirtey ee Reer- 
Cummaan, dabadeedna, wuxuu ku beddasheyba, sannadkii 1926kii ayuu 
ku wareejiyey Dawladda Talyaaniga, maantaas oo koonfurta Soomaaliya 
oo idili ay Rooma u gacan-gashay. Waa yaabe, Jubbaland siday u ahayd 
dhul uu Ingiriis ka taliyo ayay Soomaalidii degganayd goor subax ah soo 
toostay iyada oo uu Talyaani ka talinaayo! Waa amankaage, in kastoo 
ay iyagu dalka lahaayeen, haddana Carabtii Reer-Cummaan mar ay ka 
mulkiyeen lalama socodsiin, waagii ay Ingiriiska ku wareejiyeenna looma 
sheegin. Markii dambena, cidda xukumaysa lagama talo-gelin, sida loo 
xukumayona lagalama tashane, labadii awoodood ee Reer-Yurub ayaa 
midiba mooggeeda summaddeeda ku dhigtay! Gardarro badanaa! 

Si kastaba ha ahaatee, Dawladdii Talyaanigu si degeg ah ayay gobolkii 


ula wareegtey. Kismaayo oo awelba uu Ingiriisku ka maamuli jirey ayaa 


| 

mar kale xarun u nogotay, waxayna u soo magacawdeen sarkaal derejadiisu 
sarrayso oo u maamula. Kaasina wuxuu istusay inuu hawshiisa ka bilaabo 
diiwaan-gelinta hodontooyada dhaqaale ee gobolkan ay dhowaanta 
la wareegeeni uu leeyahay. Markaas buu ku dhaqaaqay siduu ku ogaan 
lahaa dadka iyo xoolaha ku nool tiradooda. Maalintii dambe ayuu sodcaal 
ku yimid degaanka Gedood oo ka tirsanaa Jubbaland, halkaas oo uu ku 
shirsaday дараг іі dhulkaas ku dhaqnaa odayadii madaxda u ahaa. Wax 
badan buu maantaas u sheegay, hase ahaatee arrinta keliya ee dareenkooda 
gilgishey waxay ahayd markuu ku amray in goys waliba uu soo tiriyo geela 
xeryaha ugu jira, dabadeedna tiro guud ay odayadu si degdeg ah ugu soo 
gudbiyaan; maalin hebla’ iyo meel hebla! 

Варріі meesha fadhiyey argaggax baa ka meel-waayey, maamuluhuse 
ma dareemin! Guurtidii goobta ku shirsanayd шта] baa заадау, 
maamuluhuse ma dhaagin! Waxay garan waayeen waza uu geela ka rabo. 
Бап uu arrinta Ка lahaa si бісап uguma sheegin, haddii uu u sheegona 
ma ay garteen, haddii ay gartaanna kama ay garaysteen. ‘Turjubaankii 
oo weli warkii Maamulaha u soo gudbinaaya ayay inta ka sii jeesteen 
waxay hoos isu weyddiiyeen: War Ingiriisku xoolaha aan haysanno iyo 
noloshayada hoose ma faroggelin jirine, makaa ninkaan nagu maagay?! 

Dadka uu u yimid inuu u taliyo dhaqankoodka ayaa ka daahnaaye, 
haddii uu hiddahooda wax Ка адооп lahaa Maamuluhu marnaba tirada 
geelooda ma weyddiiyeen! Wax kaleba yeelkoode, ninka Soomaaliyeed 
lama haybin jirin geela xeryaha ugu jiraa inta uu leeg yahay iyo tirada 
wiilasha uu dhalay, gaar ahaan kuwa markaas u nool! Lama weyddiin 
ўігеу, haddiise inta lagu dhiirrado la weyddiiyase kama uu jawaabi jirin. 
Waxay ka baqi jireen in la cawryo...in hantida iyo wiilasha lagu kuunyo, 
dabadeedna isha lala helo oo inta afka iyo carrabka lagu qabto laga kala 
dhantaalo. Haddii inta aad loo doocdoociyo ayba dhacdo su’aalahaas оо 
kale inuu ka jawaabona, ‘waa la dhaqan yahay’ ayuu oran ўігеу, hadduu 
geeliisa Ка hadlaayo, haddii tirada wiilashiisa la haybiyona ‘rag waa 
joogaa---alxamdulillah’ ayuu ku gaabsan jirey! 

Iyada oo aan la isu calool-fayoobeyn ayaa shirkii lagu kala dareeray. 
Amarkii Maamulaha ee ahaa, ‘geela soo tiriya’ ayaa isla habeenkiiba 
meel walba ka dhacay. Odayadii haddii ay arrin isugu noqdeenna, ‘yeeli 
mayno’ ayay talo kaga ibo-beeshay. Waase la baqayaa оо ciidan Talyaani 
ku soo dhardhaaro daafad uma hayaan. Maxay, kolka, yeelaan? Alle-bari 
aan kala~joogsi lahayn ayay guddoonsadeen. Shir aan loo kala kicin ayay 
isugu dhawaaqdeen. ‘Sheekh-hebel ha la doono’ ayaa la isku guubaabiyey. 
Markaas baa la bilaabay Quraan-akhris iyo bun-dubasho asmo looga 
gol-lahaa oo Maamulaha Talyaaniga lagu dhaawanaayo. Dhinaca kalena, 

‘maya oo qura in laga roon yahay intay istuseen ayay Ugaaskii reeraha 
Kismaayo u direen, si uu Maamulaha uga soo dhaadhiciyo amarkiisii ahaa 
‘geela soo tiriya’ inuu Ка noqdo. 

Dhawr todobaad ka dib ayuu Ugaaskiina soo laabtay. Shir weyn oo 
lagu waraysanaayo ayaa la wacay. Gabyaagii caanka ahaa; Guuleed 
Jucfe Samatar оо ka mid ahaa гарріі maantaas joogey ayaa lagu yiri, 
‘Guuleedoow, Ugaaska noo warayso’. Halkaas buu isna ka bilaabay geeraar 
uu ku waraysanaayo, isla markaasna uu uga warramaayo intii uu sodcaalka 
ku maqnaa wixii degmada ka dhacaayey oo Quraan-akhris iyo asmo ahaa. 
Ugaaskiina wuxuu madashii ka sheegay Talyaani inuu ka wado ‘maya’ iyo 
‘amar dawlo mar hadduu soo baxo waa la fuliyaaye, ka-xaajaaod dambe 
та laha’. 

Dabadeedna, geeraarkii waraysiga ahaa markuu dhammeeyey ayaa 
гарріі goobta joogey oday ka mid ahi wuxuu ku yiri: “Guuleedoow, af- 
ku-leeblaad tahaye, Talyaani habaar oo si gaar ah Maamulaha gawska 
ugu qabo, Бодо] halaad baa lagu siine!’. Markaas buu isla xarafkii inta ka 
qaaday Eebbe-weyne ammaantiisa ku bilaabay, isaga оо isla markaasna 
ka mahad-naqaaya barwaaqooyinka aan la tirin karin ee uu Aadanaha ku 
bantookhay. 

Wexuu yiri: 


Maalintii dad la uumay oo 
Nebi Aadan dushiisa 

Loo ekaaday quraanyo 
Пааріі asmaceenna 
Ashahaado ka yeelay 
Abaal baan la gudeyne 


Asxaan waa ka qabnaa; 


Ayaantii ka dambeysey oo 
Ay Qurayshtu irdhawdayoo 
Odayaasha la laayey 00 
Dulgafaar rag afaystay 
Ilaahii Nuurre-Udgoone 
Ummaddiis naga yeelay 
Abaal baan la gudeyne 


Asxaan waa Ка qabnaa; 


Пааһ afar naas iyo 
Ib yaroo ka daloosha 

Ameel nooga caddeeyey oo 
Amarkiisa ku yeelay 
Abaal baan la gudeyne 


Asxaan waa ka qabnaa; 


Tlaahii sawjad islaamahoon 
Aadmi nooga sokaynin 
Agid noogu xarriiqay оо 
Dabadeed ilmihii iyo 
Ubadkii naga siiyey 

Abaal baan la gudeyne 


Asxaan waa ka qabnaa; 


Ilaahii axad roori 

Ka abuuray candhuufo oo 
Dabadeed indhihii 

Afka noo kala qaaday oo 
Addin xoog leh na siiyey 
Abaal baan la gudeyne 


Asxaan waa ka gabnaa; 


Tlaahii Ebedkii iyo 
Aallihii ka korreeyiyo 
Inshaad Diinta u yeelay oo 
Noogu dhiibey ikhwaanka 
Abaal baan la gudeyne 


Asxaan waa ka qabnaa; 


Ilaahii ajasheenna 
Indhaheenna ka duugayaan 
Aleen koor ah u yeelin 
limaan nooma sugmeene 
Abaal baan la gudeyne 


Asxaan waa ka qabnaa; 


Markaas buu u daaddegayaa ujeeddadii geeraarka oo ahayd inuu ku 
habaaro Dawladda Talyaaniga iyo Maamulihii inay geelooda soo tiriyaan 
ku adkaystay. 

Woxuu yiri: 

Gabayse waa afkuleeble 
Wadaad waa akhrigiisa 
Gobi waa tan ergeysa 
Naago waa indhahooda 
Sabi waa aqlinnaaqus; 
Tlaahii cirka uumayoo 
Dhulka hoos ka aslaaxshayow, 
Паабаап amarkiisa 

Aadni diidi karaynoow; 
Tlaahoow nin uraayoo 
Nebi Aadan ka leexdaan 
Arrinkiis isu keennay; 
Ilaahoow Ingiriis iyo 
Amxaartii Shawa joogtiyo 
Suldaan-Ruun ka adeejiyoo 
Udubkiisa la siibo! 

Rag armaatiga qaatoow 
Naxariis il ha saarin! 

Eydii baando ahayd iyo 
Goglahoow ka idlaada! 
Agiidka iyo bandaaskoow 
Ibleys haydin dhammeeyo! 
Afnaga iyo booygoow 
Asmo beerka ku goysey! 
Siinka meel walba aadoow 
Irid haw dhaqdhaqaaqin! 
Markabkii badda aadoow 
Irjic meel isu taag! 
Baabuurkay ordiyaanoow 
Omos meel ah laa jiifso! 
Lixlihii ololaayoow 
Птара iyo ooryiyo 

Aboor haw taliyeen! 
Dadkuse waa kala oode 
Ninka geela af-saartayoow 
Ayaantaan aynu joogno 
Ayaanteeda kaleeto 
Amarkaagu ma gaaroo 
Asmo beerka ku gooysey! 

Dhacdadaan dadkii goobjoogga u ahaa siday sheegi јігееп, maalmo tiro 
yar ka dib ayaa Guuleed habaarkii laga aqbalay, qayb ahaan. Si degdeg 
ah ayaa Maamulihii ay ka cabanayeen Kismaayo looga beddaley. Taasise 
wax ma ahayne, habaarka intiisii ugu ba nayd Dawladdii Talyaaniga ee 
xilligaas jirtey ayaa loo kaydiyey. 15 sano ka dib ayuu inta ku habsado 
geesaha u dhigi doonaa. Waa sida ay Reer-Gedoodku ku sheekeeyaan! 


23 


Guuleed Jucfe ka sokoow, waxaa isaguna jirey maansoyahan kale oo, 
sidaan soo sheegay, laba degaan oo kala fog ay ku kala noolaayeen, asii ay 
isku Gedo ahaayeen, isla markaasna habaarka Dawladda Talyaaniga ay 
isaga ekaayeen. Waxaa lagu magacaabi jirey Axmed Maxamad, wuxuuna 
ku noolaan jirey magaalada Berbera ama agagaarkeeda. Habaarkiisii 
wuxuu Axmed u xanbaariyey gabay waagii dambe si baahsan caan u 
noqday oo, in kastoo aanu tiro badnayn, haddana dhulka Soomaalida 
wada maray. Su’aashuse waxay tahay: Goorma ayuu gabaygaas tiriyey, 
maxaase ku dhaliyey? 

Si, haddaba, aydun dhab ugu garataan wixii Axmed Maxamad iyo 
Talyaani isu geeyey aynu xoogaa dib u milicsanno taariikhda casriga 
ah ee Geeska Afrika iyo waayihit soo maray ee isbeddallada badnaa. 
Iyada oo horayba uu u haystey dalalka Soomaaliya iyo Eriteriya ayay 
Рамадан Fashiistada ahayd ee Talyaanigu waxay 1935Кіі weerar 
ballaaran ku qaadday dalka Itoobiya; kaas oo ay, malaha, kaga aarsanaysey, 
40 sano ka hor, jabkii xasuuga u ekaa ee Xabashidii Boqor Menelik ay 
ku dhigtay ciidammadooda. Waxay ahayd guutooyinkii labada dhinac 
goobtii ay foodda isku dareen ee Cadwa loo yigiin; goobtii ay Roomi ku 
guuldarraysatay ee dhacday sannadkii 1896kii. 

Sabab kastaaba duullaankaas isaga ah ha ku riixdee, si degdeg ah ayuu 
Talyaanigii даса! ilaa dacal, Itoobiya оо idil, gacanta ugu dhigay, isaga 00 
hawl-gelinaaya askar ciiddaas masaalkeed ah oo caddaan iyo madowba 
lahayd, Soomaalise u badnayd. Askartaas iyo baabuurtii gaashaannayd 
ka sokoowna, waagii beryaba dayuurado ugaarsada ayuu guutooyinkii 
Xabashida ku soo kiciyey; kuwaas oo ciidammadoodii afarta garjaho 
u kala firdhiyey. Meeshii ay u guuraan iyo meeshii ау ku gabbadaanba 
intay kaga dabo-tagaan bay nag kaga dhigi jireen. Markaas bay bilo 
dhan madaxa kor u qaadi waayi jireen, ugu dambaystiina hubkii bay inta 
daadiyeen Janannadii Talyaaniga bogol-bogol isugu dhiibeen! 

Bogor Xayle Selaase iyo qoyskiisii waa waagii ay naftoodii u baqeen, 
dabadeedna ay carriga Ingiriiska даха ku tageen. Askartii Soomaaliyeed 


[ 

ee Baandada ahaydna waa markay inta dhaantada qabsadeen ay oran 
jireen: 


Amxaaro jabtoo 
Jug baa ku dhacdoo 
Jigjiga Janannaarki baa degey! 


Maalintaas buu inta aad isu mahadiyey, Talyaanigii wuxuu isbiday 
inuu yahay awood Reer-Yurub ah oo aan sina uga dhicin kuwii kale ee 
ummadihii taagta darraa kala qaybsaday sida Ingiriiska iyo Faransiiska. 
Markaas buu Itoobiyadii wu dhowaanta hantiyey halhaleel ugu darsaday 
Soomaaliya iyo Eriteriya oo ahaa meelihii uu Gobolka horay uga 
haystey. Dabadeedna, iyaga oo aad mooddo inay u hilawsan yihiin 
Imberaadooriyaddii Roomaanka ee beri hore magaalada Rooma ау 
xarunta u ahayd ayay hoggaamiye Benito Mussolini iyo sarreeyeyaashiisii 
ciidammadu waka ау wadajirka dhulkii gacantooda galay waxay ula 
baxeen, ‘Africa Orientale Italiana’ oo macnaheedu yahay, ‘Afrikada Bari ee 
Talyaanigu mulkiyo!’. Maxaase ka dambayn? 

Iyada оо arrini ay halkaas marayso ayuu 1939kii Dagaalkii 2d ee 
Dunidu Yurub ka дагхау. Wuxuu ku bilawday Jarmal iyo Talyaani оо 
isku jaal ah iyo Ingiriis iyo Faransiis oo isku dhinac ah, gaashaanbuurna 
la baxay. Haddiiba Bari iyo Galbeed, Yurub inteedii badnayd gacantii 
Jarmalkii ayay ku dhacday. Lamaddegaannada Masar iyo Liibiya ayay 
haddana Ingiriiska iyo Jarmalku foodda isku dareen. Hal sano ka dibna, 
goobihii ay dagaalladu ku fidiyeen waxaa ka mid nogotay Afrikada Bari 
oo Ingiriiska iyo Talyaanigaba ay ciidammo xoog lihi ugu urursanaayeen. 
Qacdii horeba, Waqooyiga oo Ingiriisku haystey, ahaana Geeska Afrika oo 
idil halkii uga harsanayd ayuu Talyaanigii ku dhabaabaceeyey, haddiibana 
gacanta ku dhigay. Berbera iyo Hargeysa ayay ciidammadiisii salka 
dhigeen oo xeryo ciidan ka samaysteen. Maantaas bay inta baal dheer 
gashadeen, or iyo geeraar u baxeen! 

Wax diimoqraaddiyadda ku xajiimooda oo Faashi ah ayay ahaayeene, 
gacan naxariis daran ayay reer-waqooyigii ku qabteen. Qofkii ay ka 
shakiyeenba, maxkamad la’aan, bay ciqaab kulul ku soo rogeen. Maamulkii 
cararay ee Ingiriiska гарріі ka shaqayn jirey ayay indho gaar ah ku eegeen, 
wixii ay u maleeyaan inay weli xiriir la leeyihiinna xabsiyada ayay ka 
buuxiyeen. 

Isla beryahaasba, maraakiibtii dagaalka ee Ingiriiska ayaa Gacanka 
Cadmeed iska soo buuxisey, si ay isu hortaagto, hub iyo badeeco, wixii soo 
geli lahaa dhulalkii uu Talyaanigu Ка talinaayey. Maantaas Баа gaajo lala 

wada taahay. Arrad baa lala kala dhuuntay. Daranayo iyo dandarraa lala 
wada tiicay. Markaas baa, ‘Ilaahow Talyaani Ко! naga kaxee’ hoos loogu 
ducaystey, saa in lagu dheeraysto laguma dhici karine! Waa halkaan, 
haddaba, gabyaagii aan soo magac-dhebey ee Axmed Maxamad la oran 
jirey iyo Talyaani halkii ay iskala qaadeene, bal dhegta u dhig. 

Axmed isaga оо ka mid ahaa Reer-Wagooyigii ku darxumooday 
gumeysigii Talyaaniga ee dhowaanta qabsaday ayaa, haddana, waxaa 
isaga u raacday dhibaato ku gaar ahayd. Wixii ay ku maageen nalooma 
sheegine, inan uu Axmed dhalay ayaa ciidammadii Talyaanigu Berbera ku 
xireen. Kolkaas buu, waa beer wax dhalaye, wuxuu isa sii taagey xafiiskii 
Taliyihii Talyaanigu uu wax ka maamulaayey, kana codsaday in wiilka loo 
soo daayo.’Waa laguu sii deyne, berri u soo noqo’ ayuu Taliyihii ugu qalbi- 
qaboojiyey. Ballantaa ahayde, Axmedna, waabberigii buu isa soo dhigay. 
Markaas buu Taliyihii u yeerray ilaaliyihii xafiiskiisa, k una yiri: “Xabsiga 
tag oo wiilka hebel la yiraahdo Һа la іі keeno, si aan aabbihiis u raaciyo’, 
Wax yar ka dibba, askarigii оо keligiis ah ayaa inta ku soo noqday Taliyihii 
ku yiri: ‘Sinyoore, inankii aad ii dirtay maxaabbiistii shalay-galab Harar 
loo gaaday ayaa lagu daray”. 

Markaas baa gabyaagii miyir ugu dambaysey. Cirkii iyo dhulkii baa isaga 
darmay. Xafiiskii buu ka luuday, isaga oo aan garaneyn meel uu u socdo; 
isaga oo sidii carsaanyada hadba dhinac u dillaamaaya! Dabadeedna, daar 
nin Carab ahi Іараа intuu kadalloob u fariistay ayuu tixdaan gaaban оо 
habaarka Talyaani guudka u suray. 


Wuxuu yiri: 


Talyanow sidii duur la gubey dab isu kaa dhaafye 
Degalladu ku wada naaqusoo damug lagaa yeelye 
Dekedaha wax kugu qayliyaa kaaga soo dege e 
Duufaan Ilaahay ku geli sida dabayleede 
Deegaanta веер oo gugaa da’ay ha noolaane! 


Sidii adhi wadeecuu dib-jirey weer ku dabo-yaacye 
Dawgaad martaba kaaga yimid danab ku xooraaye 
Mayl soo dabbaashaa ku qabey oo waaga soo degaye 
Dusha kaaga soo dhace xabbado Sheeri soo diraye! 


Durriyaadka Sheekhaannu nahay laga ducaystaaye 
Карр Keenya soo wada derderey kugu damaashaadye 
Dayuuraduhu kaa joogsade oo Dawlad-waa noqo е 
Dalkayaga Ilaah kaa kaxee duhur dharaareede 

Dibna hawgu soo nogonnin waa kama-dambaystiiye! 


Wixii ka dambeeyey lama mooga. Waa 1941kii. Kutubta taariikhda 
ayaa laga heli karaa, jab iyo guuldarro, wixii Talyaani Geeska Afrika ka 
gabsaday оо faahfaahsan. dhulsaraadka Eriteriya, Buuraleyda Itoobiya 
iyo bananka Soomaaliya ayaa ciidammadoodii laga ugaarsaday, dhulkii ay 
Gobolka ka haysteen oo idilna, maalmo kooban, ayuu Ingiriiskii kagala 
wareegey. 

Saraakiil iyo askarba, waxay noqdeen wax la laayey, wax la qafaashay 
iyo wax, iyaga oo baxsad ah, hawdka iyo lamaddegaannada kulul ee Afrika 
ооп ku baabbi’iyey. Culuunta askartu siday qabtana, Talyaaniga waxaa 
jabkaas ugu wacnaa awooddii sarraysey ee Ingiriiska iyo xeeladihii uu 
dagaalka u adeegsadey. 

Ha yeeshee, Soomaalidii xilliyadaasi waxay dareensanayd geeraarkii 
Guuleed Jucfe iyo gabaygii Axmed Maxamad ay ku gani jireeni inay 
iyaguna qayb weyn ku lahaayeen Dawladdii Mussolini guuldarradii ku 
dhacday. Waxay rumaysnaayeen habaarka gabyaagoodu inuu cid walba 
halis ku подоп karo oo, kataa, Dawladahana uu wax yeeli Каго. 

SUUGAANTA BAADIDA TYO 
BAADI-DOONKA 


1 


Sida aynu wada og nahay, Soomaalida reer-miyiga ahi xoolaha ay dhaqato 
ee nolosheedu ay muddada dheer ku xirnaydi waa saddexda meesi ee 
kala ah geela, loda iyo ariga оо ido iyo riyo isugu jira. Faatidooyinka 
nololeed ee ay ku qabaan dartood ayay saddexdaas meesi u dhaqdaan, 
uguna mintidaan. Hilibkooda iyo caanahooda ayay dheefsadaan; iyagaas 
ayaa waayeelka iyo carruurtaba cunno joogto ah u ah, macaluushana ay 
kaga gaashaantaan. 

Ratiga ayaa isaguna wuxuu u leeyahay waxtar aan la dhayalsan karin 
oo si walba noloshooda Іарата-таагтаап ugu ah. Mar waa ku guuraan 
oo isaga ayay, geeddi iyo gurashaba, aqalka ku rartaan, mar kale waa 
dhaansdaan oo haamo biyuhu ka buuxaan ayay ceelasha uga keensadaan. 
Mar kale waa ku safraan oo anfaca beeraha ka baxa ayay reeraha ugu 
doontaan. Mar kale doonka aan socon karin iyo maatida ayay fuushadaan 
oo kolba meeshii ay u rabaan ku geystaan. Mar kalena intay rakuub ka 
dhigtaan bay dhul kala fog ugu kala tallaabaan. 

Faviidooyinkaas faraha badan in kastoo ay u leeyihiin, haddana 
dhaqista xoolahaasi ma dhibaato la'a. Mar walba waxay dibedyaal u yihiin 
dugaagga libaaxa iyo dhurwaagu ay Ка midka yihiin oo habeennadii 
xeryaha ugu soo dhaca ama carshintaba ku warjeefa. Waxay halis ugu jiraan 
tuug inta ilbaasada qoyskii lahaa neefafkii ay ugu jeclaayeen ka dareersada 
ama col bareer ugu soo duula oo reerihii dhaqay galab ka mooradduuga. 
Waxay u baabba’aan dhukaan iyo dhugato, qanje iyo sanbab iyo cudurro 
aysan daawo u hayn. Waxay u naaftaan baad iyo biyo-yari aad u daran 
oo abaaraha dalka ku soo noqnoqdaa ay u sabab yihiin, sida middan ay 


Г. 

Soomaali badani hadda la silcayso. 

Intaas ka sokoow, dhibaatada kale ee reermiyiga Soomaalida la soo 
gudboonaataa waa baxsadka iyo baadida xoolahooda; taas oo, mararka 
qaarkood, kala dhantaasha tirada hantida ay haystaan. Ama goosan idil ha 
ahaado ama neef gura ha ahaadee, xooluhu markay baxsadaan qofka lihi 
baadiggoob buu ugu dhaqaaqaa. Kolba dadka uu la kulmo ayuu haybiyaa. 
Wuxuu ku raadiyaa summad uu markii hore ku dhigtay oo dab ama sarid 
midkood ah. 

Waxaa jira tabo ay baadida ku doonaan iyo meelo inay u baxsadeen ay 
u malaynayaan oo ay abbaaraan. Raadkooda ayay qaadaan. Markaas buu 
qofkii ayaan lihi waxa uu dul-tagaa kuwii oo bedqaba oo kob caleen leh 
uu neefba dhinac ugu faalalay. Kii kalese wuxuu raadka hayoba, wuxuu 
kaga dhammaadaa neefkii ama neefafkii oo inta bahal helay baabbah ka 
dhigay. 

Baadiduse kala daran oo, haddii sac ka baxsado ama neefaf ari ahi ay 
Ка goosmaan оо intuu raadiyo uu soo waayo, до а reermiyiga ahi wuu 
isaga samri karaa. Ha yeeshee, waxa uu ku dabo-lumaa, naftiisana halis u 
geliyaa waa baadida geela. Meel kasta ayuu ири dhacaa. Wuu u gaajoodaa 
оо wuu u harraadaa. Weligiis iyo Allihiis dhul aanu arag ayuu ugu 
sodcaalaa. Kolkolka qaarkoodna, isaga oo aan isogeyn оо hasha maqan 
uu maankiisu ku maqan yahay ayuu demmaadaa; markaas buu іѕ'агкаа 
degmo ау qoladiisa col ahaayeen isaga oo dhex-taagan! Halkaas oo wixii 
Eebbe u qoray uu kala kulmo. 

Inta badan, haddaan bahal dilin, neefka baadida ahi kolba xoolaha la 
caynka ah ayuu ku biiraa. Hadduu ari yahay, ari kale ayuu dhex-galaa. 
Hadduu Іс ahayna, lo’ kale ayuu la daaqaa oo ku gole-noqdaa. Hadduu 
geel yahayna, geel ау геего kale leeythiin ayuu ku darmaa; kaas buu, inta 
uu maqan yahay, la foofaa оо Іа arooraa, lana fulaa. Ninka baadidaasi 
ay xoolihiisa soo gashaa durba wuu ogaadaa, nin Alle yaqaan hadduu 
yahayna, sida kuwiisa ayuu u dhaqaaleeyaa. Damac kama galee, kii lahaa 
intuu ku simo ayuu markuu и yimaado guddoonsiiyaa, isaga оо aan wax 
baadifad ah ka jeeqaaqin. Dadkuse iskummid ma aha oo waa la kala anshi 
duwan yahay. Sidaas darteed, waxaa isaguna jira neefkii la haybiyo nin 
haya оо xeradiisa iyo xoolihiisa uu ku jiro, азіі markii la weyddiiyo qarsada 
оо “maan агар” kii Jahaa ugu jawaaba. Waa (ау ku maahmaahi jireen, Ваай 
kugu raagtey inaad leedahaad тооаава!. 

Taas dambe оо kale waxay Іа soo gudboonaatey, Allaha u naxariistee, 
gabyaa la огап јігеу Maxamad Guuleed Faarax-Cadde оо “Waalane’ lagu 
naanaysi jirey. Hal uu lahaa oo Gooraan lagu magacaabi jirey ayaa ka 
baxsatay. Waxay ahayd hal madi ah оо uu jiilaallada isku hallayn jirey. 
Meel walba oo uu ku malaynaayey ayuu cagta dhigay, helise waa, raqdeed 
iyo ruuxeed toona. 

Maalintii dambe ayaa waxaa loogu baytiyey degaankii uu ku noolaa 
degmo ka fog oo ay qoladiisa eed hore lahaayeen, азіі nabad caabuq ahi ay 
markaas Ка dhex-jirtey. Dabadeedna, intuu dhiirradey ayuu go’aansaday 
inuu Gooraan kabaha u illado oo, wixii ka dhacayaa ha ka dhaceene, 
geelasha ay ku jirto iyo ragga haysta uu isa sii dhex-taago. 

Taladaas ayuu ku dhaqaaqay, hor iyo abbaatona wuxuu Ка kor-dhacay 
reerihii Gooraan loogu baytiyey geed ay shiran ku ahaayeen; halkaas oo uu 
ka yaaheeyey. Cid wax ugu yaboohdase kama uu helin. Dharaartii xigtey 
ayuu haddana tegey ceelashii ay xoolaha ka waraabsanaayeen; halkaas oo 
uu, mar kale, hashii ka haybaariyey. Mooggaanna, ‘ma arag’ iyo ‘geelayga 
kuma jirto’ ayuu nin waliba ku gaabsaday. Hase ahaatee, jawaabahaas 
gaaggaaban Maxamad Guuleed kuma uu qancin. Waxaad mooddaa inuu 
hubey hashiisii inay geelasha degmada ku jirto, asii loo diiddan yahay. 

Markaas buu go’aansaday, Soomaalidu waa tan gabyaaga maamuusta, 
dhaawashadiisana ka baqdee, inuu tiriyo geeraar uu ku habaaraayo gofkii 
inta haya hashiisa ka qarsada, isla markaasna kii gacanta ka geliya uu ugu 
ducaynaayo. Markaas buu raggii degmadu geedkii ay ku shiri jireen 00 
lagu dhan yahay intuu tegey geeraarkaan kaga naxsaday. 

Wuzuu yiri: 


Waagii geedku dhisnaayoo 
Duumo loo gebranaayoo 
Dadku geesta u yiilley 
Hasha gaaf-bacadkaahoo 
Gaabanoo gu’-dhalkaahoo 
Goosankii ka hallowday 
Gooraan yaa ku yabooha? 


War yaan gaari haween iyo 
Gamaas loogu jalbeebtiyo 
Gurbood aabbe yiraahdiyo 

Ада! geesta u weyn iyo 
Gaadiid loo raro waayin oo 


Gooraan iigu yabooha? 


War yaan gaajo dulleyn oo 
Giniyaal lacageed iyo 
Geela Geydhiyo Laan iyo 
Giir la soofasado waayin oo 


Gooraan iigu yabooha? 


Gabar yaan u dhisaayoo 
Abaal yaan u galaayoo 
Duco loo gundhigaayoo 
Gooraan iigu yabooha? 
Galaaloow jilbiskii iyo 
Golfo-weynta abeesiyo 
Good habeennimo joogiyo 
War yaan gaade дапііпіп; 
Dhulka yaan laga gaarin oo 
Gooraan iigu yabooha? 


Gololooyin surkaa iyo 
Genef baa ku dhignaa, 
Dabadeeda gunkeeda 

Car baa gees ka dillaacay oo 
Gunud bay ku lahayd; 
Jeeray gaawe ku yoonto oo 
Gurbaankeedu ka yeerana 
Curad weeye gamuuxan oo 
Ninna wuusan gateen! 


Shan waw gaajo-tirtaa 
Afarna waa gam’isaayoo 


Candhadaa gedef weyn leh; 


Ayadoo Gocoy-Mayro 
Gob cagaar leh ka fooftay 
Sida gaariga hawdku 
Meel uu goome ku jiidey 

Geedahay jebisaa 
Dhulkana waa yar-goddaa; 


Gobaaddii la jeclaa iyo 
Goodirkii candho weyn iyo 
Middii gaabis ahayd 
Gadaal bay hitiqaan! 

Waa adduunka geddiise 
Guuto maalmo u oontay 
Gelin yayan ka meerin 00 
Gooraan iigu yabooha? 


Mar qura ayaa habaarkii laga wada bismillaystey. Nin waliba kii xigey 
ayuu eegay, isaga oo aad mooddo inuu ku leeyahay, “War yaadan eedine, 
hasha baas haddaad hayso iska sheeg!’. 

Ha yeeshee, cidina intay qiratay ‘anigaa Һауа goobtii Карата 
dhawaaqin. Markaas buu gabyaagu isla halkii uu taagnaa ka bilaabay 
geeraar kale oo mooggaan uu ugu ducaynaayo ninkii inta hashaas haya u 
sheega, dabadeedna guddoonsiiya. 

Wuxuu yiri: 


War maantii hir-giyaame 
Dadka haarta la tuuraan 
Dhar la soo huwaneyn 
Anaa haybta saraa iyo 
Anaa kaa hanti roon iyo 
Anigaa hubab weyn iyo 
Hadalkaasi ma joogo е 
Aayar baa la hogtaa! 


Ninkii tuugo hogeystey 
Ninkii baadi hagaajey 
Nin salaadda halleeyey 
Nin agoon ku haliiley 
Ninkii waarid habaaray 
Hadgar bay ku jiraan! 


War kee Eebbe hanuunshoo 
Jannadii haraceediyo 


Halalkeeda macaan 

Hoosta loo geliyaayoon 
Hashaydii ka helaa? 


Ninkee baa hanad wiil ah 
Haweentiisu dhashaa? 
Ninkee baa guga hooray 
Caano loogu hirtaa? 
Ninkee Haybada geela 
Xero weyn hif ka siista? 
Ninkee baan la hageynoo 
Indhuhuu ku hoyaado 
Hamag Eebbe ka siinoon 
Hashaydii ka helaa? 


Markuu tixdaas dhammeeyeyna, nin baa shirkii ka dhex-kacay. Wuxuu 
ahaa Gooraan ninkii ay geeliisa ku jirtey оо habaarkii hore ee gabyaaga 
ka bagay, ducadiisan dambe in loo aqbalona jeclaystay. Апаа haya markuu 
yiri ayaa intii shirka fadhidey indho quursi ku wada eegtay. Markaas buu 
nin tuug ah oo ceeboobey isula ekaaday. 

Ha yeeshee, habaarka iyo ceebta, isaga habaarka ayaa u darraa, waana 
sababtii uu ku huray hashii uu awel hore isa siiyey! 

Maalintaas haddii dhawr bilood laga joogo ayaa, waa maqaaddiire, 
waxaa mar kale іуарипа Maxamad Guuleed ka baxsaday saddex rati оо 
uu lahaa. Qoladii loogu sheegay inay u tageen ayuu и sodcaalay. Intii 
toddobaad ah hadduu geelashii ka dhex-goobaayey, cid ч sheegtana uu ' 
waayey ayuu, inuu isaga samro, nafta kula sheekaystay. Waxaase, siduu 
u joogey, ku soo dhacday, ‘kalkii geelashu waa kan soo galaye, aroorka 
degmada iska гаас оо ceelka la tag; bal inaad awrtii ka heshid!'. 

Dabadeedna, geelashii markay inta shubeen ay geeljirihii nasanayaan 
ayuu geeraarkan habaarka ah kala dhex-kacay. 

Waxuu yiri; 


Awrtaydii saddex weeyoo 
Sebaankay baxsadeenoo 
Summad baan ku badnayn oo 
Furaan qaar ku saxaa; 

Tlaahii la sugaayoo 

Га su’aalan ogaa iyo 
Ugaaskaannu siyaarro 00 
Sinjigiisa ahayn iyo 
Samaday ku yabooh! 


Miduun baw sarrax dheer 
Samaysow Ina-Gaaf 
Haddii uu soconaayo 
Sangaroorkiyo bayrka 
Senge heense la saarood 
Saqleeyaad u qabtaa; 


Ninkii seeto ku gaabshey 
Safar kii ku kaxeeyey 
Subax kay u tageen 
Sennef kii ku maqlaayey 
Ninkii geela ku soofshey oon 
Saacaddaas iska sheegin 
Sidii aan u habaaro 
Ilaahii la sugaayoo 

Га su’aalan ogaa iyo 
Ugaaskaannu siyaarro 00 
Sinjigiisa ahaynow 


Layla saarsado maanta! 


Reerkaagoo subax jooga 
Sunbulooyin ku daare! 
Halahaagu salaafe'! 
Loda saanta ka jiid! 
Arigaa sanbab laa! 
Saqiir caano u waa! 
Samiroo dadka tuugso! 
Saabka feero ka qaad! 


Maalintaasna, siduu ku warramay, awrtiisii waa loo sheegay. Afkiisa 
ayuu ku soo dhacsaday! Habaarkiisii laga baqay baa u caymiyey! 


1 Salaaf: Cudur geela ku dhaca. 

MAANSADA BARYOOTANKA 


Hiddaha Soomaalida markaad dib u milicsato ee dhan walba aad 
suugaanteeda ugu faalasho waxaad ogaaneysaa baryadu inay ka mid tahay 
dhaqammada aan la jeclayn. Qofka baryootanka lagu bartaa haddii uu 
soo muuqdo waa Ка піхі јігееп, la-kulankiisa waa Ка warwareegi jireen, 
waayaha dambena wuxuu ku dambayn jirey waayeelka dhexdiisa ruux aan 
laga tixgelin, lana yaso. 

Waxay ku maahmaahi jireen: “Baryo badan iyo bugto badanba waa 
laysku пасаа!". Weliba waxay ugu daran tahay ruuxa baryootanka ku 
caan-baxaa kolka uu gabyaa yahay. Had iyo jeer, hal’abuurkii hore ee 
Soomaaliyeed wuxuu ku dedaali jirey dhaqan-ceebeed oo idil inuu ka 
fogaado; dhaqan-ceebeedkaas oo baryada iyo hunguri-xumadu ау ugu sii 
liiteen. Xiddiggiisa ayaa dhici jirey maalinta la isu sheego madal Іа isugu 
yimid inta looga gabaysiiyey in wax lagu siiyey. Wax kastoo gabyaaga ay 
tilmaamahaasi ku tirmaani uu tiriyona dhab uma ay dhegeysan jirin, si 
fududna waxaa ugu haadsan jirey maansoyahannada kale ee laga yaabo, 
berri-ka-maalin, ‘colaad maanso’ intay dhex-marto inay isu gabyaan. 

Gabyaa la oran jirey Xasan Shiil oo bilawgii garnigii 20d ka mid 
ahaa dadkii Hobyo looga talin jirey ayay taas oo kale intay ku dhacday 
kol dambe lagu haadsaday. Wuxuu ku jirey saddanadii Hobyood ee reer 
Keenadiid maansoyahannadii daacadda u ahaa, waxaana magaciisa cirka 
ku shareeray geeraar habaar ah oo uu Sayid Maxamad ku kuhaamey; 
kaasoo dartiis naanaysta ‘Gabay-Aweyti’ uu gadaalkii kula baxay. 

Waa geeraarkii uu ku oran jirey: 


206 SILSILADDA ХОКА SUUGAANTA SOOMAALIDA 


Llaahoow ama dil 
Ama doori 

Ama diinta ku toosi 
Ama gaalada dooni 


Duhur maalin ah sti! 


Tlaahoow duceeyey оо 
Dartaahaan u sujuudaye 
Dad intiisa kaleeto 

Ha ka dooran ninkaas! 


Dabadeed, bartamihii 1900 iyo afartannadii goor lagu wado ayaa 
gabyaagii la огап јігеу Ismaaciil Mire wuxuu maqlay saraakiil Ingiriis 
ahi goob ay joogeen in ‘Gabay-Aweyti’ loogu yeeray, gabayo inuu ku 
maaweeliyo in la weyddiistey, markuu dhammeeyeyna hoo aan sii ridneyn 
in halkii lagu guddoonsiiyey. Ismaaciil oo Xasan Shiil ugu ciil-qabey 
Sayidka iyo Daraawiish tixihii uu ku canjarafayn јігеу ayay la noqotay 
inay habboon tahay dhacdadan inuu gabyaaga ugu hal-qabto! Markaas 
buu gabay dheer oo uu tiriyey wuxuu ku daray tuduc uu maansoyahanka 
ku maagay oo ahaa: 

Inaad Gabay-Aweytow lafaha gebi ka xooreyso 

Oo aad Galbeed tegi adaan guuyo badan haysan 

Aad googgo’ yar iyo и xilan тойо! la soo gooyey 

Aad — gacaliyow - cuni callaal lagugu gaadaayo 

Aad dhalashadaadii ku gadan gelin waxaad quudan 

Оо lagu geyeysiin wixii Halacha loo geystey 

Aad ceeb la gulublayn inaan garanayaan sheegay! 

Bulshadii raacatada ahayd ee Soomaalida sidii ay baryadu ula 
foolkumayd iyo gabyaaga baryootamaa sidii uu ugu magac-beeli jirey 
waxaa inoo sii iftiimin karta bilawgii qarnigii 19d sheekadan lagu wado 
inay dhacday ee weriyeyaashu ay inagu soo simeen. 

Waxay dhex-martay laba nin оо ilmo’adeer ahaa, degaankii ay ku 
noolaayeen iyo ka fogbana uu magacoodu dhab ugu faafay. Labada midi 
waa gabyaagii caanka ahaa ee haddana dagaalyahanka ahaa; waa Faarax 
Xasan Cali oo ‘Faarax-Afcad’ lagu naanaysi jirey. Maansoyahannadii 
дагпіріі 19d raggii ugu miraha iyo тараса weynaa ayuu ka mid ahaa, 

si gaar ahna taariikhda suugaanteennu waxay ku xusuusataa ujeeddada 
naftihafarka loo yaqaan ee isagu uu maansada Soomaalida ku soo 
kordhiyey. 

Ninka kale waa Gaashaan Cabdille Cali. Isaguna, waxba yuu gabyaa 
ahaane, wuxuu ahaa ammaanduule iyo hoggaamiye la wada muuneeyo, 
degaankooda raggii laga tammadin jireyna ugu horreeyey. 

Labada mid waliba wuxuu lahaa qoys iyo carruur wiilal iyo gabdhoba leh 
oo qaarkood intay Когееп ay guryo yeesheen. Mar hore ayaa laba hablood 
оо Afcad dhalay gu iyo dayr isxiga isla degaanka lagu guursaday. Looma 
soo gole-fariisan, lagama soo doonin, lamana weyddiisane, labadaba 
inta lala baxay ayaa wadaaddo lala raadsadey oo inta laga mehersaday 
lala aqal-galay. Tuur markay lahaayeen iyo markay tidcadeenba, waa 
gabdhihiisii intii ay baarka firanayeen uu hantida badan ka filanaayey. Ha 
yeeshee, wuu ku hungoobey: labadoodii midna yarad lagama siin, reerihii 
guursadeyna kuma ay xididin. Waxay ahayd arrin uu aad uga gami 
waayey оо gocashadeedu ay sina u deyn weydey. Dabadeedna, gabdhihii 
iyo nimankii guursadeyba wuu Ка calool-go’ay! 

Faarax-Afcad oo taasi ay ku taagan tahay ayaa goor subax ah wazaa 
gole-fardoodka ugu yimid nin ay qaraabo ahaayeen. Kii baa ku yiri: 
“Faaraxow, ma xusuusan tahay ganacsatadii awruhu u rarraayeen ee 
gu’ saddexaad inta inoo timid markay inaga ambo-baxayeen Gaashaan 
Cabdille gabadha weyddiisan јігеу?”. Faarax oo dulucda su’aashu ay weli 
ka daahan tahay ayaa yiri: “Haahoo, aad baan u xusuusanahaye, maxaad 
ku keentay?”. “Shalay-galab ayay nimankii soo noqdeen. Reer Gaashaan 
ayay ku dul-furteen, waxayna gabadhii ka keeneen fardo baxdow miiran 
ah оо yarad ah iyo, weliba, bundado dhar ah oo xeebaha Waqooyi ау ka 
soo rogeen, shan ratina ay ku soo rareen!”. Ninkii baa sidas ugu warramay. 

Markaas baa Faarax la galay. Wuu murugoodey. Wuxuu garan 
waayey, waaba ilmo’adeer rumaade, isaga iyo Gaashaan waza kala ayaan 
badnaysiiyey. Haddana intuu isqabtay ayuu hoos Ка istaagfurullaystay. 
Wuxuuse ku tashaday halhaleel inuu Gaashaan ugu tago, si wu wax uga 
soo helo xoolaha moodka iyo noolkaba isugu jira ee yaradka loogu keenay. 
Intii uu u sii socdey ayuu tiriyey tix ay wax yari naga soo gaareen oo 
ina’adeerkiis Gaashaan uu mar ku xusuusinaayo sida uu isagu hablihiisii 
labada ahaa ugu hungoobey ee aanu waxba uga dheefin, mar kalena uu 
ugu soo jeedinaayo dharka loo keenay inuu qayb ka siiyo, haddii kale 
uu fardaha ku qabsan doono ama uu ka dhici doono, in iyaga loogu 
garnagona ay xaajo ku dambayn doonto! 

Wuzuu yiri: 

Ninkii ina'adeer door ah leh baa ditrsan weligiise 
Dugaag bayga сипау gabadha tii iila da’ ahayde 
Tii Пра dambeysana shalaa jiir la daw-galaye 
Dharka iiga door yaan farduhu daawo noo nogone! 


Gaashaan Cabdille Cali dhulkaa la wareegey. Dubka iyo dubaaqaba, 
naxdin baa ku baahdey. Welwelkiisu kama dhalan dharka oo laga yaabo 
inuu qayb ka bixiyo ama fardaha oo ay suuraggal tahay Afcad inuu дааг 
ka boolyado. Wixii gilgilay gabayga ayuu ahaa. Dhab wuxuu uga naxay 
tixda uu maqlay. Haddiiba waxaa ka dhaadhacday, haddii ay bulshadu la 
maqasho, magaciis dambe іпаап la qaadqaadi doonin. Wuxuu istusay: in 
kastoo baryootan toos ah aan lagu sheegi karin, haddana tixdu sidaas kama 
ay foga, marba haddii ‘wax i sii’ iyo ‘gacmo-warasho’ ay ка dhadhamayaan, 
Waa ina-adeerkiis uu ku dhaato oo waa gabyaa, bari iyo galbeed, ay 
Soomaalidu maansadiisa isu tebiso. Wuxuu ka welwaley maansada 
baryootanka xanbaarsan inuu u barto, hadhowna bulshada dhexdeeda uu 
ku maamus-beelo, wax uu yiraahdo oo dambena aan ‘dhegey jalaq’ loo 
siin! 

Kolkaas buu ku tashaday gabyaaga inuu waxna siiyo, waxna u sheego 
ama uu axdiba ka xiro. Wuxuu ku yri: “Dharka iyo fardahaba, Faaraxow, 
wax baan kaa siin, ka horse waa inaad dhaar iigu martaa, maanta dabadeed, 
inaadan tirin doonin gabay baryootan ah iyo tixo aad wax ku dooneyso!”, 
Hadalkaas Gaashaan, Faarax wuu garaystay. Wuxuu ku jawaabey: 
“Hawraarsan iyo guddoon”, waxayna u eg tahay inuu kaga dhabeeyey, 
maxaa yeelay wuxuu dhintay iyada oo gabayadiisa ay Soomaalidu aad u 
tammadiso, laguna wada jalbeebto. 

Sidaan soo iri, iyada oo baryada aan cidnaba loogu dul-qaadan jirin 
ayay haddana gabyaaga ugu sii darrayd. Af iyo murtiba meel ha dhigtee, 
hal’abuurka baryootama maan iyo maskax furan toona maansadiisa kuma 
ay dhegeysan jirin. Qofka ugu roon ayaa wuxuu ku hiifi jirey: “Inkaar- 
qabuhu waa gabyi og yahaye, baryootan baa tixihiisa ka buuxa!” 

Haddii ay, kolka, baryadu tahay wax ay bulshadu darrawdao, 
hal’abuurkuna uu sidaas ugu maamuus-jabo, waxaa iska cad, maansada 
caynkaas ahi, ujeeddo ahaan, inay suugaanta Soomaalida aad ugu yar 
tahay, inta laga yaqaanina dhawr kama badna. Runtiina, bulshadeennii 
hore gofkeedna ma jeclayn inuu dadka u sheego tixo baryootan ah оо 
aabbihiis ama awowgiis uu tiriyey, haddiiba uu weriyeyaal kale ka maqlona 


MAANSADA BARYOOTANKA 209 


kuma wu farxi jirin! 

Tyada oo, guud ahaanba, ay arrintu sidaas tahay ayaa, haddana, waxaa 
na soo gaarey gabay baryootan kii ugu darraa xanbaarsan, isla markaasna 
maansoyahankii tiriyey aanu quursi ku mudan, laguna haaraamin. ‘Oo 
maxay sidaas ku подоѓау’ ma isleedahay? Kol dhow baad ogaane, bal 
hadalkayga dhegaha u raarici. 

Waxay sheekadaani dhacday xilliyadii ay Soomaalidu ahayd raacatada 
dhabta ah ee aanay magaalooyinka yeelan. Guud ahaanna, degaanka 
xoolaleydu waa oommane cimiladiisu ay kulushahay, sidaas darteedna kol 
walba baahida biyuhu waa joogto. Jiilaal muggay tahay ayayna ugu daran 
tahay. Waxaa kala fogaada halka ay ceeshu ku taal iyo berrimmada ay 
xooluhu ku bar-bixi karaan ee daaqa ku hara awgiis loo eexaysto. Waa xilli 
dhib badan, si xalled lehna waxaa uga soo doogi kara uun kolba ciidan ku 
filan iyo gaadiid хоор leh qoyskii haysta. 

Haddaba, sheekadan gabayga baryootanka ah dartiis ku waartay 
waxay ka dhacday degaammada hababkaas looga noolaa midkood, gaar 
ahaan koonfurta Hargeysa. Waxay dhex-martay laba reer oo labaduba 
xoolo-raacatada Soomaalida ka mid ahaa, isla markaasna xidid ahaa. 
Barbaar labada reer midkood u dhashay ayaa reerka kale gabar ka doonay, 
dabadeedna waa la siiyey, waana loo dhisay, ka dib markuu Біхіуеу, xoolo 
iyo xarrago kaleba, wixii yarad ahaa ee lagu heshiiyey. 

Waayadii dambe markii la isa sii bartayna wuxuu поддау піп la 
mahadiyey оо u xil-qaba gabadha aabbaheed, hooyadeed iyo dhammaan, 
xigto iyo xigaalo, wixii ay iyada hilbo ahaayeen. Weliba, wuxuu si gaar 
ah ugu roonaa nin seeddigiis ah oo saboolnimo iyo xaas weyn la isugu 
daray. Seeddigiisaas oo gabyaana ahaa ayaa u tegi jirey xilliyada kulkulul 
ee nacfiga xooluhu uu gabaabsiyo. Dhaaxuu kala soo noqday geel maal ah 
ama агі siismo ah oo jiilaallada uu ku dhaafay. 


4 


Wax sidaas la ahaadaba, gabadha ninkii gabey ayay, waa dambe, tii 
Alle u timid. Nin wanaagsan buu ahaaye, waa loo wada baroortay. Waa la 
wada tebey, waxaase ugu darraa afadii dada yarayd ee uu ka geeriyoodey, 
Ibraahin iyo Ciise oo ahaa labadii wiil ee ay u dhashay iyo gabyaagii u 
seeddiga ahaa ee tabantaabada gaarka ah ku qabey. 

Dabadeedna, kolkuu dhawr bilood mootanaa ayaa ku’ ay walaalo 
ahaayeeni qoyskii soo dhex-fariistay; iyadoo ay dantiisu tahay gabadhii 
inuu dumaalo, sidaasna uu ku buuxiyo halkii uu walaalkiis banneeyey. Waa 
siduu xeerku ahaaye, looma diidin. Waa la siiyey, waana loo meheriyey, 


[r 

isaga oo aan yarad la weyddiisan, isna aanu ku yaboohin. 

Lase ogaayoo, dadku iyaga oo walaalo ah ayay haddana kala anshi 
duwan yihiin. Іуара oo uur-hooyo ka soo wada baxay ayay kala dabeecad 
noqdaan. Ninkii gabadha ka geeriyoodey haddii wanaag lagu bartay, lana 
wada jeclaa, walaalkiisii dumaaley sina ula mid ma ahayn. Wuxuu noqday 
nin aan dan iyo heello ka yeelan soddog, soddoh iyo seeddi toona, dadka 
kalena аапау auga soocnayn. 

Maalintii dambe, iyada оо, in yar mooyee, bulsho-weyntu aysan sidaas 
wax u wada ogaan ayaa xoolo-raacatadii degaanka waxaa ku habsataey 
abaar kulul оо dad iyo duunyoba loo baqay. Xilliga sidaas ah iyadoo 
lagu jiro ayaa gabyaagii dhibaato weyni la soo gudboonaatey. Waxaa ka 
baqtiyey gaadiidkii uu carruurta u dhaansan jirey, markaas bay biyo-ceel 
u beeleen. Saa goyskiisii iyo harraad baa mataanoobey! Tol iyo qaraabo 
wixii ay degaan-wadaagta ahaayeen ayuu wada holliyey, wax gacan ah 
markay u fidin waayeenna waxaa ku soo dhacay reerkii ay walaashiis 
carruurta u lahayd iyo dhowaanta ninkii dumaaley ee ay ku xidideen. Ma 
laballabayne, intuu kabihii halhaleel u illaday ayuu u sodcaalay reerkaas 
oo uu u malaynaayey іп wax uga go'i karaan. Dantiisu waxay ahayd awr 
uu dhaansado inuu ka soo eryoodo; gaalin uu abaarta kaga soo doogo, 
doonka iyo maatadana uu ku bedbaadsado. 

Ha yeeshee, habeenkuu u hoydeyba, waa loo dayriyey. Haddiiba wuxuu 
ogaadey reerku kii uu yigiinney inaanu ahayn. Махаа ч caddaatay ninka 
gabadha dumaaley kii ka dhintay inuu si walba uga duwan yahay. Mar 
buuba u maleeyey inuu soo habaabay oo qofkan uu la hadlayaa aanu 
ahayn kii uu awrka u soo doontay ee ay walaashiis u dhaxdey! Si walba 
wax u tusaalee, si walbana ugu cabey, waxbase kaga heli waa. Dabadeedna, 
hadal debecsanna, Allaha ka dhigee, wax xididin ah kolkuu ka dareemi 
waayey ayuu candhuuf dib u ау. 

Kolkaas buu isyiri: “Tiraabkii waa kan oo kuugu jixinjixi waaye, bal 
xagga maansada ula bayr oo gabay wax ugu sheeg”. Suu wuxuu tiriyey 
gabay baryootan ah oo uu seeddigiisna ugu faahfaahinaayo sababaha 
ay tahay inuu awrka ku siiyo. Hor iyo horraanba, wuxuu u sheegayaa 
oomasooraha uu reerkiisii kaga yimid iyo oonka ba’an ee jifadiisa ku 
haystey. Wuxuu xusuusinayaa walaalkiisii geeriyoodey taakuladii uu ku 
qabi jirey iyo sidiisii oo kale inuu isagana ka filanaayo. Haddana wuxuu 
dareensiinayaa dantiisu awr uun inay tahaye, aanay ahayn fardo iyo wax 
uu nin weyni u baryootamo, nin weynina uu u diido! Markaas buu ku 
beer-dulucsanayaa gabadha iyo wiilasha labada ah ee ay haysato, isaguna 
uu adeerka u yahay. Wuxuu ka digayaa haddii awrka la siin waayo gocasho 
aan harin inay wiilashaas ku reebi doonto, weligoodna ay uurka ku hayn 

doonaan sida abtigood loo galay iyo, maalin maalmaha ka mid ah, sida 

reerkooda loogu hungeysiiyey! Meel kale, wuxuu ugu ballan-qaadayaa 

muraadkiisa hadduu helo weligiis iyo allihiis inuu u ducayn doono, 

walaashiisna ay u dhali doonto wiilal kale oo kuwii hore la mid ah; 

kuwaasoo, iyaga oo aan dhalanba, uu tixda ugu magac-bixinaayo. 
Wuxuu yiri: 


Ooguu’ degaa Ciidaggale adhaxda jiilaale 
Waa пітапаап oommane ka tegin abadan Xaawaade 


Agtoodaan harraad ugu dhintaye awr ha la i siiyo; 


Adduun badan nimaan uga bartaad ehel wadaagtaane 


Adigaa ifkii kaga hadhaye awr ha la i siiyo; 


Waxa lagu adkaystaa sengiyo ubaxa Laaleyse 
Afku nirig hadduu igaga dhacay awr ha la i siiyo; 


Agoontii walaalkaa ka tegey ha uurkutaallayne 
‘Abtigood Іа даа! waa xuntee awr ha la i sityo; 


Inay inammo badan kuu dhashoo Aadan iyo Nuur leh 
Ibraahin iyo Ciisoo kalaad ka abdaneysaaye 

Ifka intaan ku noolahay ducaan kula ag joogaaye 
Ardaageedanaa lagu dhergiye awr ha Іа i siiyo; 


Abtirsiinaday waa ragguu ubaxu saarraaye 
Adiguna irdaha Samatar iyo oodantaa tahaye 
Rag gobaa adduun kala gurtee awr ha la i siiyo! 


Malahayga, wuxuu ahaa gabyaaga keliya ee inta maanso ku baryootamay 
loogu dul-qaatay, welibana loogu garaabay! Sababtuna, siday ila tahay, 
waa tixda ninkii lagu baryey siduu kaga jawaabey! 

Weriyeyaashu waxay noo soo tebiyeen gabadha ninkii gabey inaanay 
tixdaasi innaba dhaqaajin, seeddigiisna uu awrkii ka lexo-jeclaystay! 
Waxaa hubaal ah haddii gabyaaga neefkaas la soo siin lahaa inuu bulshada 
ku dhex-ceeboobi lahaa. In la canbaarayn lahaa oo maansada baryootanka 
ah uu yasid ku mudan lahaa. 


Ha yeeshee, wixii la oran lahaaba, waxaa loo wareejiyey ninkii uu sidaas 


1 Ооро (dhul): 

u baryey; ninkii walaashiis qabey; dhabcaalkii qaalinku la weynaadey; 
ninkii inta gabayga si walba loogu baryey ku soo loodsami waayey! 

Allaha u naxariistee, Xaaji Aadan Cali-Wadaad oo sheekadaan ji 
mariyey wuxuu ku soo gebaggabeyn jirey, markuu gabyaagu noqday, 
tixdiisiina la maqlay in la xooleeyey oo nimankii uu ka dhashay ay awr iyo 
geelba inta u qaaraameen barqo ay xeryaha u buuxiyeen! 

Toloow, ma seeddigiisii soo qadiyey bay sidaas kula xintamayeen? U 
malee. 

5 


1800 iyo toddobaatannadii qarnigii 19d ayaa waxaa xeebaha bari ee 
gobolka Mudug ka hirgashay Saddano cusub oo Suldaan Yuusuf Cali 
uu magaalada Hobyood ka asaasay. Dhawr-iyo-konton sano oo keliya, in 
kastoo ay jirtey, haddana wazaa ka haray raadad weli aad u muuqda oo 
xagga magaalaynta dalka ku saabsan. Hobyo oo xarunta ahayd, Ceelbuur, 
Gaalkacyo, Ceeldheer, Dhuusamarreeb, Garacad iyo Jarriiban; intuba waa 
magaalooyin ilaa maanta jira oo aan iyada ka horreyne ay Saddanadaasi 
abuurkooda ku abaal leedahay. 

Waxaase апіра intaba igala weyn sidii suugaanta iyo dadkeeda halkaas 
loogu baal-gelin jirey ee ay maansadu ugu bulaashay, maansayahannadana 
loogu karaamayn jirey. Raggii gabyi ogaa ee tirada iyo tayadaba badnaa, 
dhulkaasna тараса dheer ku yeeshay waxaa ka mid ahaa Cali Sharma’arke, 
Ayax Maxamad Dhawre, Gooni Cabdi Xaaji, Geyllan Nuur-Gureey, 
Jaamac-Lugeey Madaxey Diini Axmed, Xasan Maxamad Dhuunkaal, 
“Kasan-Kharaab', Axmed-Busur iyo tobannaan kale oo maansoyahannada 
Soomaaliyeed ee raca hore lagu tirin karo. 

Tartanka maansada ee fardaha iyo geela ku saabsan ayaa joogto 
ahaa, gabyaagii wax isku hayaana bersadda Suldaanka ayuu ku soo ban- 
dhigi jirey. Si kale kuma garatide, silsiladda maanso ee Halac-dheere ku 
magacaabani waa halkii ay ka curatay, maansoyahannadii miisaankoodu 
cuslaa ee xilliguna ay ku xifaaltameen. 

Maansoyahannadii Saldanada iyo dadkeeda ka tirsanaa ka sokoow, 
waxaa iyaguna jiri jirey qaar degaankoodu midka Hobyood uu aad uga 
fogaa, saas оо ay tahayna sodcaal dheer ku soo gaari јігеу; iyaga oo gacanta 
iyo waxsiinta Suldaanka quudarraynaaya. Kuwaasna waxaa ka mid ahaa 
laba-Yuusuf: Yuusuf-Dheere iyo Yuusuf-Madoobe, Buraale Cali Seexde, 
Cali-Dhuux, Sharma’arke Cilmi Xaryan, Khayrre-Gabay iyo Saalax- 
ma-lay-diray oo ahaa geeraarka soo socda gabyaagii tiriyey, Suldaan Cali 
Yuusuf hortiisana ka mariyey. 

Waa bartamihii 1900 iyo dhawr-iyo-tobankii qarnigii 20d. Waa 
magaalada Neyroobi oo markaas aad u yarayd. Soomaalidii halkaas 
joogtey oo iyaduna aad u tiro yarayd waxaa ka mid ahaa Saalax Maxamad 
nin la огап jirey oo ‘Saalax-Mallaydiray’ lagu naanaysi jirey, ahaana gabyaa 
si weyn loo yigiin. Maalin maalmaha ka mid ah ayuu Saalax la kulmay 
nin ay адооппі ahaayeen oo magaalada Hobyood u xirxiran. Qudhiisa 
waxay ahayd talo uu muddoba ku taamaayey, asii, hawlo ka kala daadsan 
awgood, aanu jeerkaas kansho u hayn. Markaas buu ninkii u sii dhiibey 
tix gabay ah оо Suldaanka iyo walaalihiis uu ugu ducaynaayo, inuu ku soo 
socdana uu ugu sheegaayo. 

Muddo ka dib, hadduu malaha danihii ka kala baahsanaa isku duwdey 
ayuu go’aansaday sodcaalkii Hobyood ee uu ku hammiyi jirey inuu 
u faarumaysto. Baabuur dhawr aqoolood la sii socdey ayuu ku tegey 
Bambaasa oo xeebta Badweynta Hindiya ku taal. Ku-dhowaad laba 
bilood hadduu halkaas joogey oo uu ku sugaayey gaadiid uu Hobyo u 
raaco ayaa dharaartii dambe waxaa la naadiyey markab Talyaani leeyahay 
inuu furdada ku soo xirtay, Isniintana uu Hobyo u goosan doono. Toddoba 
cisho ka dib ayuu gabyaagu Hobyo tegey; isaga oo ku jirey socotadii uu 
markabkaasi halkaas ku rogey. 

Dhawr maalmood hadduu nasanaayey ayaa galabtii dambe waxaa la 
geeyey bersaddii jalbeebta oo uu Suldaankuna uu fadhiyo, halkaas oo uu 
ka бгіуеу geeraar aad u qurxoon оо saddex qaybood Ка kooban, warbixin, 
baryo iyo ducana ay ku wada dhan yihiin. 

Qaybta hore wuxuu si faahfaahsan ugu tilmaamayaa sodcaalkiisii 
Neyroobi ka soo bilawday, Bambaasa uu ku soo maray, Hobyona ku soo 
dhammaaday. Isla qaybtaas wuxuu haddana kaga cabanayaa markabkii uu 
soo raacay siduu ugu madax-wareeray iyo shaqaalihii saarraa aflagaaddo iyo 
gardarro wixii ay kula kaceen. Markaas buu Suldaanka ka durraansanayaa 
inuu siiyo deeqdii waxaas оо dhib ah uu ku halmaami lahaa. 


Woxuu yiri: 


Suldaanoow arligiinna 

Kol indhaa inaan saaro 
Sida beydka Islaamkoo 
Beryo loo xarmanaayo 
Abbaaraha lix sanaadba 
Uurka waydin ku haayey oo 


214 SILSILADDA XULKA SUUGAANTA SOOMAALIDA 


Adduun hawshi kaleetiyo 
Ashqaal bay xayirtay oo 
Soonqaad oo aan idlaan oo 
Tiddi maalmo hadheen baan 
Soo alaab-xidhxidhay oo; 


Baabuur ay eryayeenoo 
Ishu meel ay fogeyso 
Amminkiiba ku geeyaan, 


Ku soo joogey ayaamoo, 


Ayaantii ka dambaysey 
Bambaasuuv? irriddeeda 
Goor alleyl ah na keenay oo 
Halkaasaan bil idlaatiyo 
Mid kaleeto inteedba 

Ku akhbaaro-sugaayey 00, 


Ayaantii ka dambaysey 
Мау? waa la arkaayoo 
Isniin buu baxayaa bay 
Oodharkii ku baxsheenoo, 


Ayaantii ka dambaysey 
Talyankaa lacag aad ah 
Oogadiisa kireeyey oo 
liga qaatay ijaaroo, 


Toddobuu orod yaab leh 
Badda uurada weyn leh 
Nala soo anbanaayoo 
Birri aanu na joojin oo 
Isha noo tusa mooyee 
Aanu meel beled oo dhan 


Addin nooga lalmin! 


Halkay laabtu u conto 


2 Bambaasa (Mombasa): Magaalo weyn oo ku taal xeebta badweynta Hindiya. Hadda waxay ka mid tahay 
dalka Кеепуа. 
3 Mayl: Markab. 

Ajashaan Ка hor-joogsan 
Kol пип bay aragtaaye 
Imaadkayguna Hoobyo 
Imminkuu xugmanaaye, 
Waxaan uur-ka-waareerkiyo 
Urkiisii markabkii iyo 
Adyaddii iga gaadhey 

Ku illaawi lahaa baan 
Eegga kaaga socdaaye 
Suldaanoow arrintaydiyo 
Ammuurtayda dhammee! 


Qaybta labaadi waxay ku saaabsan tahay deeqda uu Suldaanka 
weyddiisanaayey sababihii ay la ahayd inuu ku mudan yahay; kuwaas 00 uu 
saddex ku sheegay, si aftahannimo ku idishahayna uu u kala dhigdhigay. 

Marka hore waa afmaal la weheliyo oo ducadiisu ay kacdo, magaca 
ninkii wax tartana samada sare geyn kara. Marka labaadna, wuxuu ka 
soo jeedaa, tan iyo aammanuu, jilib dhuubka Boqortooyo huwanaa оо, 
abaalkii loo galaa aanu habaabine, Іа yaqaan meel loogu Һарааро. Marka 
saddexaadna waa nin Muslin ah оо Eebbihiis garanaaya, ogna inuu keligiis 
yahay, in aanu lahayn carruur, aabbe iyo hooyo toona, sidaas darteedna, 
deeqda oo idil waxaa ugu fadli badan middii isaga oo kale la siiyo! 


Wuxuu уш: 


Waxaan ahay nin afmaal ahoo 
Erayguu la tiraabo 

Ishaartiisu kacdaayoo 

Isimkii nin ragoo dhan 
Arfaca oo durkiya oo, 

Sida ooggiyo waaga 

Uga yeela iftiin oo 

Haddii ooldhan la siiyo 


Ayaan looga gam’aa! 


Waxaan ahay nin Isaaga oo 
Hadduu sii odayeeyo oo 
Awrba awr dib u reebo 
Meesha ay ku idlaatiyo 
Ismaaciil ka dhashay oon 
Abaalkiisa hadhowto 

Anbad looga baqayn! 


Waxaan ahay nin Islaama oo 
Ummaddii nebigii ahoo, 
Aan [aah mushrig yeeline 
Inuu kii na abuuray oo 
Axad oo keligiis ahoo 

Aanu aabbiyo hooyiyo 
Ubad toona lahayn oo 
Aayaadkiisa rumeeyey 00 
Deeqda tii la ammaanay 


‘Taydu waa aflalkii! 


Qaybta saddexaad, geeraarkana ugu dambaysaa waa duco aad ah oo 
uu ku bantookhay Suldaanka iyo dhammaan xigaaladiisa, carruurtiisa iyo 
askartiisa. Si gaar ah wuxuu isaga ири duceeyey magaciisa oo dheeraada 
iyo, maalinta uu il-geeriyaad yeesho, inuusan ashahaadada seegin. Markaas 
buu yiri: 


Haahoow arladaada 
Taan abaar iyo doogba 
Lagu iilan ka yeeloo, 


Tlaahoow ehelkaaga 
Kaan waqlis urugoon oo 
Istareexa ka yeeloo, 


Tlaahoow ubadkaaga 
Tiir malaa igi aastaan 


Abid liicin ka yeeloo, 


Ilaahoow askartaada 
Tii wixii adyadeedya 
Arnaa uudka sidiisa 
Ka adkaata ka yeeloo, 


Tlaahoow isimkaaga 
Wax Islaan iyo gaalba 
La адоодо ka yeeloo, 

Tlaahoow eraygaaga 
Aakhir kuugu dambeeyana 
Ashahaado ka yeel! 


Waa реегааг inta ujeeddadiisii hore la iska indho-tiray 
farshaxannimadiisa loogu dul-qaatay, qabka gabyaaga oo weli ku dhex- 
nool darteedna loo tuuri waayey. Runtii, Saalax deeqdii uu Hobyo kala 
soo noqday iyo xaddigeedii toona kuguma dhaamo, geeraarkuse nin 
Suldaan ah mid wax lagaga waayi karo igala culus! 

Waxaa halkan ku dhammaatay Qaybtii Koowaad ee Silsiladda Xulka 


Suugaanta, waxaana xigi doonta tii labaad, hadduu Eebbe idmo. 

201 

Huf 174, 126, 179 

Hugun 63, 124 

Huleel 72 

Hulganaan 155 

Hungoow 109, 207 

Hunguri 20, 71, 85, 94, 205 

Hunnufaa 71 

Hunrigo 70 

Ігіс 191 

Irkad 100, 158 

Irkig 75, 101 

Irmaan 56, 68, 183 

Isaaq 10, 135, 215 

Is'ammaanid 53,54 

Isaxaaq 135 

Kadalloob 194 

Kadeed 108 

Кагаато 55, 130, 148, 212 
Karin 115 

Karuur 72,168 

Kaymo 117 
Kebdo-samays 20 
Keenadiid 66, 69, 104, 105, 178, 205 
Keenya 187, 194, 214 


TUSE 


Keli-talisnimo 88 

Maahmaah 3, 42, 53, 55, 90, 93, 96, 
98, 109, 149, 153, 162, 179, 
182, 185, 186, 198, 205 

Maal 31, 72, 124, 162 

Maalin 3, 6, 7, 28, 46, 50, 51, 65, 75, 

Maaweelo 19, 36, 49, 83, 92, 174, 206 

Macallin 37, 40, 43, 57, 180, 181, 


TUSE 


182, 183 

Macallin Axmed Muxumad 
Aw-Ibraahin Aw-Siddiiq v, vi, 
30, 32, 40, 68, 129, 148, 160, 
167, 172, 178, 181, 182, 183, 
184, 192, 194, 195, 212 

Macarifo 43 

Macawis 37 

Macluul 103, 121, 122, 131, 197 

Madaafiic 45, 46, 105 

Madad 43 

